


..Abordarea este departe de vreo 
linie clasică sau tehnică, introducând 
paralelisme cu alte căi de cunoaştere. 
Astrologia este privită energetic, iar 
evoluţia omului este pusă în acord cu 
Legile Universului. Scopul acestei cărţi, 
care se doreşte a fi un ghid de iniţiere în 
tainele astrologiei, este autocunoaşterea 
prin astrologie, mai precis descrierea 
primilor paşi pe această cale de 
cunoaştere, culminând cu redactarea şi 
interpretarea unei hărţi natale. Materialul 
prezentat în paginile ce urmează este 
rezultatul unor căutări personale şi 
revelaţii, susţinute de experienţa practică 
de consiliere astrologică. care au condus 
pe alocuri la reinterpretarea sau stilizarea 
unor principii şi definiţii prezente în 
manualele de astrologie. Discursul se 
concentrează pe elaborarea unui sistem 
de interpretare compus din cele 12 zodii, 
cele 12 case, cele 10 planete principale, 
la care se adaugă Nodurile Lunare, 
Ascendentul. Mijlocul Cerului şi cele 5 
aspecte majore. 

Astrologia poate fi considerată 
ştiinţa prin care intuiţia accesează 
misterul prezenţei omului în Univers, 
iar astrograma natală, sinteza vieţii pe 
care o trăim. Să începem împreună 
descifrarea acestui limbaj alcătuit din 
semne şi simboluri, prin care ajungem la 
cunoaşterea de sine, la înţelegerea pe 
cale intuitivă a rostului vieţii, prin care ne 
aducem aminte locul şi menirea noastră.” 

Valeriu Pănoiu 


ASTROLOGIA 

de la Cer la Pământ 

Tuturor cursanţilor mei, 
care mi-au adus 
răspunsuri şi revelaţii 
cu fiecare întrebare 
pe care mi-au pus-o. 

Astrogramele care ilustrează această carte sunt întocmite 
cu softul astrologie Halloran, Astrolog}' for Windows, 
versiunea 3.0. («. aut.) 


Cuvânt înainte 


S tudiul astrologiei este o muncă de conştientizare. Iar 
munca presupune implicare, dăruire, disciplină, per¬ 
severenţă, răbdare, ascensiune şi recompense peste aşteptări. 
Cel mai mare merit al astrologiei este acela de a ne ajuta să 
înţelegem de ce ni se întâmplă ceea ce ni se întâmplă sau, după 
caz, de ce nu ni se întâmplă ceea ce am dori să ni se întâmple. 
Mergând pe firul cauzelor, acceptând trecutul, aducem în lu¬ 
mină schimbările pe care le avem de făcut în prezent ca să ne 
creăm viitorul pe care ni-l dorim. 

Harta natală este o hartă a alegerilor posibile, nicidecum o 
hartă a experienţelor predestinate. Orice alegere schimbă cursul 
evenimentelor. Plecăm în călătoria acestei vieţi cu un bagaj de 
predispoziţii, dar la fiecare răscruce de drumuri rămânem sin¬ 
guri. Ca spirite, suntem una cu tot ce există şi ocupăm un loc în 
ierarhia Creaţiei. în corpul fizic, devenim la rândul nostru Crea¬ 
tori, aducând de sus, fiecare de la nivelul său, aici jos, în planul 
material, puterea de a da suflare de viaţă. Pe această planetă, ne 
experimentăm pe noi înşine ca fiinţe divine ce aduc infinitul în 
dimensiunea limitată a formelor. Depăşindu-ne condiţia umană, 
deci evoluând în ace6t corp fizic, creştem şi la nivel de spirit. 

Rolul de Dumnezei pe Pământ nu presupune asumarea 
rolului de stăpâni. Dumnezeu, Tatăl, Creatorul este viaţa, tot 
ceea ce există. „Eu sunt cel ce sunt!“ ( Biblia, Exodul 3,14) A 


7 




Valeriu Pănoiu 


trăi o viaţă conştientă înseamnă a şti permanent cine suntem, 
cât merităm, ce putere avem ca Fii ai lui Dumnezeu. Copii ai 
Universului. Astrologia ne reaminteşte de unde venim şi ce 
avem de făcut pe aici, fiind vocea Sinelui nostru aflat în călă¬ 
torie într-un corp fizic pe planeta Pământ. Astrologia ne învaţă 
să comunicăm cu noi şi cu ceilalţi, printr-un limbaj alcătuit din 
semne şi simboluri. 

Fiind limbaj simbolic, astrologia se învaţă simbolic, prin 
metafore şi asocieri. De aceea facem incursiuni în mitologie, 
în psihologie, în spiritualitate. Informaţiile vin sub formă de 
intuiţie, prin revelaţii, prin conexiuni care se fac la nivel subtil. 

Cartea de faţă are drept scop construirea unei viziuni 
asupra astrologiei ca sistem de cunoaştere integrat în spiritua¬ 
litate ., vizând evoluţia personală. 

Am lăsat explicaţiile să curgă, interpretările unor aspecte 
sau configuraţii sunt mai scurte, altele sunt mai lungi, întrucât 
fiecare informaţie la care ne conectăm are propria lungime de 
undă. Unele informaţii sunt mai concentrate, altele mai ample. 
Am insistat cu interpretările acolo unde informaţiile care cir¬ 
culă de obicei asupra unui subiect sunt neclare, deformate sau 
insuficiente, aşa cum se întâmplă în cazul unor zodii sau pla¬ 
nete, ceea ce a dus la întinderea inegală a unor (sub)capitole în 
ansamblul lucrării, însă am considerat că acele clarificări sunt 
necesare pentru buna înţelegere a felului cum stau lucrurile. 

Abordarea este departe de vreo linie clasică sau tehnică, 
introducând paralelisme cu alte căi de cunoaştere. Astrologia 
este privită energetic, iar evoluţia omului este pusă în acord 
cu Legile Universului. Scopul acestei cărţi, care se doreşte a fi 
un ghid de iniţiere în tainele astrologiei, este autocunoaşterea 
prin astrologie, mai precis descrierea primilor paşi pe această 
cale de cunoaştere, culminând cu redactarea şi interpretarea 
unei hărţi natale. Materialul prezentat în paginile ce urmează 
este rezultatul unor căutări personale şi revelaţii, susţinute de 

experienţa practică de consiliere astrologică, care au condus 
pe alocuri la reinterpretarea sau stilizarea unor principii şi 
definiţii prezente în manualele de astrologie. Discursul se con¬ 
centrează pe elaborarea unui sistem de interpretare compus din 
cele 12 zodii, cele 12 case, cele 10 planete principale, la care 
se adaugă Nodurile Lunare, Ascendentul, Mijlocul Cerului şi 
cele 5 aspecte majore. 

Astrologia este doar o cale de evoluţie şi, ca orice cale, 
nu este pentru toată lumea. Unii nu rezonează cu ea şi nici nu 
au nevoie de astrologie. Chiar dacă planetele se învârt şi pentru 
ei, îşi primesc altfel mesajele pe care le caută. Cu toţii suntem 
la fel de în regulă. 

Astrologia poate fi considerată ştiinţa prin care intuiţia 
accesează misterul prezenţei omului în Univers, iar astrograma 
natală, sinteza vieţii pe care o trăim. Să începem împreună 
descifrarea acestui limbaj alcătuit din semne şi simboluri, prin 
care ajungem Ia cunoaşterea de sine, la înţelegerea pe cale in¬ 
tuitivă a rostului vieţii, prin care ne aducem aminte locul şi 
menirea noastră. 


Capitolul l 

Astrologia pe orizontală 



Ce este şi ce nu este astrologia 
Legile Universului 
Astrologia ca formă de cunoaştere 
Originile astrologiei 
Etape în istoria astrologiei 
Concepte de bază în astrologie 
Ramurile astrologiei 

1.1. Ce este şi ce nu este astrologia? 

Astrologia este o formă de cunoaştere şi de autocunoaş- 
tere, în care omul este văzut dintr-o perspectivă holisticâ, în 
relaţie cu fenomenele cosmice şi cu ritmurile naturale. Viziu¬ 
nea holistică presupune concepţia conform căreia Universul 
este un sistem în care părţile sunt corelate, formând un tot şi 
depinzând unele de altele. 


Omul este un microcosmos în macrocosmos. 


Această teorie este prezentă şi în Biblie : omul a fost creat 
în ultima zi a Facerii, deci reprezintă o sinteză a Creaţiei. Tot 
ceea ce există în om există în afara lui şi invers, tot ce există în 
univers are un corespondent la nivelul fiecărui individ. 

Dar ce este Universul? Universul este energie! far această 
energie se află pe diferite frecvenţe de vibraţie. în fiecare mo¬ 
ment, noi suntem conectaţi la o bandă de frecvenţă, deci la un 
câmp de energie, în funcţie de ceea ce emitem. Dacă emitem ne- 
gativitate, atunci ne conectăm la o frecvenţă unde ne întâlnim cu 
alţi oameni care ne confirmă că avem dreptate să fim negativişti. 

în acest ansamblu, astrologia devine o cale de a înţe¬ 
lege cu ce tipuri de energii suntem conectaţi, compatibili sau 
incompatibili. La nivel concret, astrologia studiază legăturile 
dintre evenimentele din viaţa oamenilor şi mişcarea planete¬ 
lor pe bolta cerească. 

Astrologia este ştiinţă şi artă, în acelaşi timp: 

• ştiinţă: la bază stau calcule matematice şi observaţii 
astronomice; astrologia are la bază o tehnică de calcul. 

• artă: pe lângă tehnica de calcul, astrologia presupune o 
metodă de interpretare, întrucât operează cu simboluri, 
care trebuie decodificate. 

Astrologia poate fi văzută şi ca un cod, care în trecut era 
secret şi era accesibil numai iniţiaţilor. în prezent, astrologia 
este o disciplină popularizată, numai că adevărul său devine 
accesibil doar celor care sunt pregătiţi să-i descifreze mesajul 
şi utilitatea. 

Este o capcană să încercăm să convingem pe cineva de 
puterea astrologiei. Individul trebuie să se convingă singur, iar 
asta li se întâmplă mai ales scepticilor în momente de cum¬ 
pănă, atunci când trec prin teste dificile. Aşadar, chemarea 
spre astrologie poate apărea într-un moment de căutare, poate 
fi asociată unei crize de identitate sau nevoii interioare de a 
afla răspunsuri despre propria persoană şi de a înţelege semni¬ 
ficaţia unor evenimente bulversante care se petrec. 

De aceea, astrologia devine şi un instrument de întoar¬ 
cere la sine, pentru că individul, prin autocunoaştere, încearcă 
să devină stăpân pe el, să se repună pe picioare, să-şi recâştige 
integritatea, să facă ordine în viaţă. Astrologia este o cale pen¬ 
tru fiecare dintre noi de a-şi conştientiza puterea interioară. 

1.2. Legile Universului 

Tot ce ne înconjoară este spirit, este creaţie, este viaţă. 
Am stabilit deja că aceşti termeni sunt sinonimi cu o formă 
de energie. Iar Universul, deci Spiritul, care se manifestă în 
tot ceea ce există, funcţionează după un set de legi. Aceste 
legi, denumite Legile Kvbalionului , sunt universal valabile şi 
funcţionează fără excepţie oricând şi oriunde, indiferent dacă 
cineva crede sau nu crede în ele. Iniţiaţii egipteni au păstrat şi 
transmis învăţătura lor prin marele iniţiat şi maestru Hermes 
Trismegistul, învăţătură pe care în zilele noastre o confirmă 
ramuri ştiinţifice precum fizica cuantică. 

Legile Universului: 

1. Legea mentalismului 

2. Legea corespondenţei 

3. Legea vibraţiei 

4. Legea polarităţii 

5. Legea ritmului 

6. Legea cauzei şi a efectului 

7. Legea genului 

1. Legea mentalismului: 

Universul este mental, deci suntem ceea ce gândim. 

Gândurile noastre sunt cele care ne creează realitatea. 
Un gând greşit va transmite o emoţie negativă, care, în timp, 
ajunge în corp sub formă de simptom fizic sau chiar boală. As¬ 
trologia ne poate îndruma să facem acele schimbări care sunt 
necesare pentru a ajunge în armonie cu noi înşine, iar aceste 
schimbări încep cu gândirea pozitivă, pe care o putem stimula, 
de exemplu, prin practicarea afirmaţiilor vindecătoare (de 
pildă, repetând zilnic, vreme de 21 de zile, fraza „Mă iubesc şi 
mă accept aşa cum sunt!“). Tiparele de viaţă după care trăim, 
conştient sau inconştient, se regăsesc în harta natală, în care 
putem identifica programele mentale unde avem de lucrat. 

2. Legea corespondenţei: 

Cum este jos , aşa este şi sus; cum este sus, 
aşa este şi jos. 

Fundamentul astrologiei ca limbaj al vieţii este explicat 
în rugăciunea „Tatăl nostru 11 . Ne încarnăm pe această planetă 
ca să ajungem să trăim „precum în Cer, aşa şi pe Pământ‘\ 

Fiecare dintre noi vine cu un plan de viaţă (de sus) şi cu 
experienţe alese ori impuse de trăit (aici, jos), pe care le putem 
citi (decodifica) în astrogramă. 

Legea corespondenţei ne ajută să înţelegem că nu există 
cauzalitate între mişcările planetelor şi evenimentele din viaţa 
noastră. Auzim deseori spunându-se că ni se întâmplă câte ceva 
din cauză că este Mercur retrograd sau că Jupiter, de exemplu, 
face o cuadratură cu vreo altă planetă. Să ne înţelegem: nu 
planetele sunt de vină pentru ceea ce trăim noi! Planetele sunt 
nişte forţe cosmice, de acolo de sus, de pe cer, cu care rezonăm 
şi noi aici, jos, într-un segment al vieţii noastre. Atâta timp cât 
o planetă formează, în mersul ei pe cer, anumite raporturi cu 
alte planete, care îi blochează curgerea fluxului de energie, iar 
în harta noastră natală planeta respectivă are o influenţă aparte, 
în conformitate cu legea corespondenţei, este firesc ca şi noi să 
întâmpinăm situaţii care ne obstrucţionează îndeplinirea anu¬ 
mitor dorinţe sau realizarea anumitor acţiuni. 

Aceeaşi lege ne spune că ceea ce este în interior se reflectă 
în exterior şi invers, ceea ce este în exterior se reflectă în inte¬ 
rior. De aici se reflectă principiu! oglinzilor , care funcţionează 
mai ales în relaţii. Numeroase persoane consultă un astrolog 
ca să afle de ce anume atrag parteneri total nepotriviţi pentru 
ele, când, de fapt, nicio întâlnire nu este întâmplătoare. Fiecare 
om vine să ne arate ceva despre noi, să scoată la suprafaţă 
ceva ce există în interiorul nostru, ceva ce poate că nici noi nu 
ştiam că avem înăuntru. Iar acest „ceva“ poate fi un talent, o 
calitate, dar la fel de bine o traumă nevindecată. Oamenii apar 
ca să ne pună degetul pe rană sau ca să aprindă lumina din noi. 
în analiză, se identifică în astrograma natală tiparele de com¬ 
portament şi tiparele relaţionale care fac să se materializeze 
numai parteneri dintr-o anumită categorie. Doar schimbând 
tiparul după care conştientizăm că am trăit şi lucrând pentru 

a deveni mai armonioşi cu noi înşine putem schimba calitatea 
oamenilor pe care îi atragem. 

3. Legea vibraţiei: 

în Univers, nimic nu stă, totul se mişcă, 
totul vibrează. 

Legea vibraţiei se învaţă în şcoala elementară la ora de 
fizică, prin prisma legii conservării materiei: „în natură, ni¬ 
mic nu se pierde, nimic nu se câştigă, totul se transformă.“ 
Ataşamentele şi posesivitatea încalcă acest principiu univer¬ 
sal. Nimic nu este veşnic, nimic nu poate fi ţinut pe loc sau 
conservat prea mult timp în aceeaşi formă fixă. Tot ce încer¬ 
căm să apucăm, să acaparăm, să monopolizăm fără să mai 
dăm drumul ne face să suferim, mai devreme sau mai târziu. 
A venit odată, la o consultaţie astrologică, o doamnă foarte 
supărată, care timp de 18 ani avusese o căsnicie minunată, în¬ 
cununată cu bună înţelegere, doi copii minunaţi, vacanţe de 
vis, recunoaştere publică. Până în ziua în care soţul a plecat din 
senin cu secretara. 

Orice relaţie se cultivă şi se construieşte ca o spirală, 
în care două linii se ondulează permanent una după alta, ca 
într-un dans. Când nu schimbi nimic, când refuzi să înţelegi 
mai mult despre viaţă, când ani de zile îţi petreci concediul 
în acelaşi loc, când reciclezi aceleaşi discuţii, când vigilenţa 
seducţiei adoarme, când iei totul de bun ca şi cum ţi se cuvine, 
fără să mai faci nimic, viaţa te împinge să faci schimbări. Iar 
dacă nu le faci de voie, le faci de nevoie. Când se atinge punc¬ 
tul de saturaţie, se umple paharul şi dă pe dinafară. Cum se 
spune, dacă mănânci în fiecare zi friptură, tot îţi mai vine poftă 
de o ciorbă. Iar dacă mănânci numai ciorbă, ai mai gusta din 
când în când şi câte o friptură. 

Singura certitudine în viaţă este schimbarea. De aceea, 
confortul se opune legii vibraţiei, şi nu vorbim despre calitatea 
vieţii, ci despre zona de confort alcătuită din obişnuinţele şi 
din rutina la care ne este foarte greu să renunţăm. Unii oameni 
se obişnuiesc aşa de tare să sufere încât intră în confortul pe 
care li-l dă tocmai suferinţa, luând acele decizii care îi fac de 
fiecare dată să sufere. 

Suferinţa creează la rândul ei dependenţă şi devine drog. 
Iar când e deja prea mult, încep întrebările „De ce?“ şi cău¬ 
tările, astrologia fiind una dintre căile prin care se pot obţine 
lăspunsuri. Contactul cu astrologia poate fi un pas în direcţia 
schimbărilor necesare către starea de bine. 

4. Legea polarităţii: 

Totul este dublu, totul are două extreme; extremele 
se ating şi nu sunt, de fapt, decât grade diferite ale 
aceleiaşi vibraţii. 

Această lege se aplică foarte transparent în relaţiile în 
care, după ani de lapte şi miere, partenerii nu au limită în a-şi 
face rău unul altuia. Dragostea şi ura sunt cele două capete re¬ 
versibile ale energiei care circulă între doi oameni. Este la fel 
ca în cazul termometrului: indiferent că vorbim despre căldură 
sau despre frig, în esenţă măsurăm aceeaşi vibraţie - tempera¬ 
tura. Existenţa pe această planetă presupune acceptarea stării 
de dualitate. 

Scopul vieţii umane nu este acela de „a fi buni“, con¬ 
damnând răul, atâta timp cât, în fiecare dintre noi, convieţuiesc 
lumina şi întunericul. Negând răul, ne sabotăm singuri. Dacă 
am fi doar buni şi luminoşi, poate ne-ar creşte aripi şi ne-am 
lua zborul ca îngerii, spre cer, dar atâta timp cât trăim în mate¬ 
rie şi avem limite impuse de corpul fizic, avem altă treabă aici. 
Celor ce pretind altceva le atragem atenţia că au greşit planeta. 

5. Legea ritmului 

Totul evoluează şi degenerează, pe principiul 
pendulei: mişcarea la stânga este egală 
cu mişcarea la dreapta. 

Pierderile, eşecurile, căderile din funcţie sunt cumpene 
serioase pentru care oamenii apelează la astrolog. Legea rit¬ 
mului explică faptul că viaţa este ca o sinusoidă, cu urcuşuri şi 
coborâşuri. întotdeauna îi încurajez pe oameni să-şi schimbe 
perspectiva atunci când sunt la capătul puterilor, în cele mai 
slabe momente ale vieţii lor. Principiul este cât se poate de 
simplu: „Bucură-te! Nu mai ai unde să cobori, eşti pe fundul 
prăpastiei. Nu poţi să te mai duci în jos! Nu-ţi mai rămâne 
decât să urci!“ Invers, indiferent cât de sus ai urca, vine şi ziua 
în care este inevitabil să cobori! Nu există creştere infinită, 
descreşterea fiind de fiecare dată iminentă. După marile valuri 
de creştere economică necontrolată, omenirea traversează cele 
mai austere crize financiare. Fluxul naşte refluxul, iar acţiunea 
poartă cu ea sămânţa reacţiunii. 

Cu cât urci mai sus într-o ierarhie şi te agăţi de orgoliul 
care te face dornic să-ţi conservi funcţia, statutul şi beneficiile, 
cu atât căderea de la înălţime este mai spectaculoasă. Orice 
exces este dăunător, întrucât creează un dezechilibru, care se 
cere îndreptat. Bucuria exagerată poate să provoace un atac de 
cord, în timp ce tristeţea prelungită, fără bucurie, îmbolnăveşte 
plămânii. 

Inspiraţia este urmată de expiraţie, efortul susţinut tre¬ 
buie alternat cu odihna şi relaxarea, viaţa socială nu poate 
aduce satisfacţii depline dacă nu este în echilibru cu viaţa pri¬ 
vată. Atunci când te concentrezi ani de zile exclusiv pe as¬ 
censiunea în carieră, ignorând intimitatea, nu e de mirare că 
te trezeşti singur, din moment ce mişcarea vieţii a fost făcută 
doar la stânga sau la dreapta. Dansurile populare sintetizează 

foarte bine legea ritmului: nu poţi face doi paşi la dreapta fără 
să faci măcar un pas la stânga. 

6. Legea cauzei şi a efectului 

Orice cauză are un efect; ceea ce denumim hazard, 
întâmplare sau coincidenţă este, de fapt, o lege care 
nu ne este cunoscută. 

Kanna este întocmai legea cauzei şi a efectului în ma¬ 
nifestare. Universul este un sistem meritoriu, în care primim 
recompense pentru faptele noastre bune şi plătim pentru lipsa 
de conformitate cu propriul plan de viaţă. 

Legea cauzei şi a efectului ne îndeamnă să ne asumăm 
responsabilitatea pentru propria viaţă. Atâta timp cât suntem 
încarnaţi pe Pământ, învăţăm să luăm decizii şi să facem ale¬ 
geri la fiecare pas. Uneori, tocmai oamenii pe care dăm vina, 
care ne agresează, care ne fac rău - tocmai ei sunt cei care ne 
împing de la spate şi ne dau forţa să facem ce e mai bine pentru 
noi. Ei ne dau ocazia de a corecta alegerile greşite din trecut 
şi de a merge pe drumul corect pentru noi. Deseori, ca să fim 
în armonie cu propria viaţă, avem nevoie să intrăm în conflict 
cu exteriorul. 

Legea karmei ne atrage atenţia că tot ce se întâmplă în 
viaţa noastră are legătură cu noi şi, la un anumit nivel, a fost 
generat chiar de noi, în această viaţă sau în alta. De aceea, ni¬ 
mic din ceea ce ni se întâmplă nu este nedrept sau nemeritat, 
oricât de tăios ar fi acest adevăr. 

Nu ne face nimeni nimic fără ca noi să permitem. Nu 
există „mi se face“, există numai „dau voie să mi se facă‘\ 
Orice fel de plată karmică fie că vine prin pierdere de bani, 
accident, boală sau alte forme - este doar un semn de avertis¬ 
ment din partea sufletului că ceva este în neregulă cu noi, că 
greşim undeva şi că e timpul să facem o schimbare majoră. 

7. Legea genului 
Există un gen în toate lucrurile. 

Conform legii genului, principiul masculin nu poate fi 
separat de principiul feminin. în astrologie, zodiile sunt clasi¬ 
ficate, după gen, în zodii masculine şi zodii feminine. Ca şi în 
numerologie, unde numerele impare sunt masculine, iar cele 
pare sunt feminine (pentru că se pot divide, pot face ,,pui“), 
în astrologie zodiile impare sunt masculine (Berbecul - prima 
zodie, Gemenii a treia zodie etc.), în timp ce zodiile pare sunt 
feminine (Taurul a doua zodie. Racul - a patra zodie etc.). 
De asemenea, energia masculină conţine o esenţă de energie 
feminină, în timp ce energia feminină are un miez de energie 
masculină (yin-yang). în psihologie, întâlnim conceptele jun- 
giene de „animus“, partea masculină din fiecare femeie, re¬ 
spectiv „anima“, latura feminină din fiecare bărbat. 

Zodiacul este compus din 12 zodii. Numărul 12 a fost 
denumit de părintele numerologiei, Pitagora, „numărul Uni- 
versului“, 1 fiind Sursa, Creatorul, energia masculină, iar 2 
reprezentând Creaţia, energia feminină. 1 lângă 2, masculi¬ 
nul alături de feminin, tata şi mama, Dumnezeu şi întreaga sa 
Creaţie, adică Totul. Mai mult, 12 este compus din doi de 6, 
acesta fiind simbolul armoniei şi echilibrului, simbol repre¬ 
zentat prin Steaua lui David, care are 6 colţuri. Deci 12 zodii, 
6 masculine şi 6 feminine, în echilibru perfect. 

Legea genului spulberă teoria celei de-a 13-a zodii. în 
primul rând, ar însemna să admitem că, pe lângă tot, mai există 
ceva pe deasupra. în al doilea rând, dacă acceptăm teoria celei 
de-a 13-a zodii, ar trebui să o introducem şi pe cea de-a 14-a. 
întrucât o zodie masculină cere energia unei zodii feminine. 
Principiul echilibrului în Univers este concentrat în numărul 
12, aceasta fiind una din tainele vieţii codificate în astrologie. 

A 13-a zodie nu încape în zodiac pentru simplul motiv că în¬ 
calcă una din legile Universului: legea genului. 

Astrologia este o cale care-l ajută pe om să înţeleagă me¬ 
canismele divine, legile care guvernează viaţa. Prin as¬ 
trologie, ne raportăm la evenimentele cosmice pentru 
a vedea mişcările din interiorul nostru. Astrologia ne în¬ 
toarce spre noi. Observând ritmurile naturale, vibraţiile 
cosmice, relaţiile dintre planete, Soare şi Lună, de fapt 
ne dăm seama că noi funcţionăm după aceleaşi ritmuri 
cosmice, că suntem construiţi după aceleaşi principii. 
Deci ne conformăm aceloraşi legi universale. 

Astrologia permite accesul la spiritul nostru, deci la 
puterea noastră creatoare, la Dumnezeul din noi, la ener¬ 
gia Divină care suntem. Privim în exterior, observăm Cerul, 
pentru că tot ce este în afara noastră reflectă, de fapt, realitatea 
din interiorul nostru! Lumea este oglinda noastră! Avem în 
noi puterea de a crea sau de a distruge, iar această forţă este 
energia noastră de esenţă Divină. Iar astrologia ne pennite să 
vedem această realitate: ce este în afara Terrei reflectă, oglin¬ 
deşte viaţa pe Pământ şi viaţa oamenilor. 

Termenii Univers, Dumnezeu, Creaţie, Sursă 
sunt folosiţi ca sinonime, reprezentând acelaşi concept. 

1.3. Astrologia ca formă de cunoaştere 

Astrologia poate fi mai bine înţeleasă prin raportare la 
medicină. Astrologia, pe baza a tot ceea ce există în cosmos la 
momentul naşterii, plecând de la ţesătura energetică din care 
se compune amprenta unică a fiecărui om, ajunge la individ. 
De aceea se spune că Omul este Microcosmos în Macrocos- 
mos. Este o mică parte din perfecţiunea Creaţiei, cu un loc 

precis în reţeaua cosmică. Astrologia, pe baza întregului, de¬ 
scrie o parte, privind Omul ca pe o sinteză a tuturor forţelor 
din Univers, care, intersectate într-un punct, dau naştere unui 
individ. Un fir de praf dintr-o stea de sus, de pe cer, căzut aici, 
jos, pe Pământ. De altfel, oamenii de ştiinţă au descoperit că 
atomii din elementele chimice care ne alcătuiesc corpul provin 
din spaţiul cosmic, în urma unor explozii de supernovă. 

Medicina face demersul invers. Dintr-o picătură de sânge 
se face un set de analize şi se pune un diagnostic pentru un corp 
întreg. Se pleacă de la particular şi se ajunge la general, o parte 
este corelată cu întregul din care face parte. Medicina este ana¬ 
litică (de unde şi termenul analize medicale), în timp ce astro¬ 
logia este sintetică, cele două ştiinţe fiind capetele ale aceleiaşi 
clepsidre. Oricum o întorci, firele de nisip sunt aceleaşi. 

Astrologia nu este terapie, dar discuţia cu un astro¬ 
log este terapeutică în sine. în primul rând, nimeni nu vine 
la astrolog fără să caute un răspuns la o întrebare ce ţine, în 
esenţă, de o nelinişte sau de o nevoie, chit că este doar nevoia 
de cunoaştere şi implicit, de autocunoaştere. Prin urmare, în 
cadrul întâlnirii cu un astrolog se urmăreşte restabilirea unui 
echilibru interior. 

Astrologul, în fapt un mesager sau un facilitator, se co¬ 
nectează, prin intermediul astrogramei, la Şinele celui care îl 
consultă, astrograma fiind de altfel un vortex, un centru ener¬ 
getic, o poartă (englezescul stargate, „poartă stelară 14 ) prin 
care se primeşte informaţie. Fiindcă Universul este compus 
din energie şi informaţie, în timpul consultaţiei astrologice se 
transmite automat energie, întrucât energia este purtătoarea de 
informaţie. Acum este lesne de înţeles de ce oamenii se simt 
bine şi energizaţi în urma unei consultaţii astrologice. Sunt şi 
cazuri în care, în urma unei consultaţii, persoanele se simt rău, 
pentru că ajung să elibereze energii negative sau tensiuni acu¬ 
mulate în timp. 

O consultaţie astrologică are, de asemenea, un rol de 
iniţiere, întrucât, prin noile informaţii la care persoana are acces, 
se rescriu programe de viaţă, modul de gândire, emoţii, efectele 
mergând până la nivelul de celulă şi ADN. Persoana intră într-un 
proces de criză de vindecare, care durează aproximativ 21 de 
zile. De multe ori, criza de vindecare începe încă din momentul 
în care persoana s-a programat la consultaţia astrologică. Nu de 
puţine ori, consultantul începe să pună în practică recomandă¬ 
rile astrologului cu câteva zile înainte ca discuţia propriu-zisă să 
aibă loc, iar acest lucru nu e deloc surprinzător: după stabilirea 
contactului dintre astrolog şi consultant (programarea consulta¬ 
ţiei), se creează o legătură la nivel de Sine între cei doi, iar în 
momentul consultaţiei efective lucrurile decurg uşor deoarece ei 
comunicau deja la cel mai subtil nivel încă dinainte de a sta fizic 
faţă în faţă sau de a purta un dialog la distanţă. 

Astrologia devine astfel o ştiinţă prin care ne conectăm 
la mecanismele energetice ale vieţii, consultaţia astrologică 
având deci rolul de reechilibrare a unor energii în conformitate 
cu design-ul nostru, cu cine am venit să fim în viaţa pe care o 
trăim acum. Omului îi este astfel mai uşor să se regăsească în 
propria viaţă. 

Cert este că, prin astrologie, aducem lumină în viaţa noas¬ 
tră, ajungem să ştim mai bine cine suntem şi ce avem de făcut. 
Dacă suntem într-o cameră unde e întuneric beznă, nu vedem 
nimic, ne izbim de obiecte, suntem plin de frici, ne simţim în 
pericol, nu avem nicio putere, suntem la mâna altora, care ne 
pot conduce încotro vor ei, suntem parte din turmă. Acesta este 
întunericul lipsei de cunoaştere, Iadul pe care ni-l descrie reli¬ 
gia sau inconştientul despre care ne vorbeşte psihologia. Atâta 
timp cât trăim, dar nu ştim cine suntem, cât facem, dar nu ştim 
ce facem, nu deţinem puterea asupra propriei vieţi - suntem în 
bătaia vântului, uşor de condus şi manipulat. 

Astrologia este un pas spre lumină. Prin cunoaştere, deve¬ 
nim conştienţi, aprindem un bec în camera în care ne aflăm. Ast¬ 
fel, vedem direcţia corectă, ştim unde ne aflăm, ce e nelalocul 
lui în viaţa noastră. Prin astrologie dobândim discernământ, ne 
este mai simplu să luăm decizii în conformitate cu propriul nos¬ 
tru drum, ne asumăm puterea asupra propriei vieţi şi nu ne mai 
putem plânge că suntem victime, că „ni se face“, din moment ce 
cunoaşterea aduce responsabilitate. Când nu ştii, ai o scuză. Dar 
când ştii şi tot nu te comporţi la înălţime sau nu faci ce ştii că e 
de făcut, eşti vinovat şi suporţi consecinţele! înlocuim pasivul şi 
reflexivul cu activul. „Eu“ devin centrul propriei vieţi. 

Prin astrologie, conştientizăm elementele disparate care 
ne compun viaţa şi le reasamblăm. Astrologia oferă informaţie 
şi îndrumare. Restul procesului este alegere personală. Astro¬ 
logia predispune, omul este singurul care poate decide! De 
aceea, niciodată astrologul nu are voie să intervină în viaţa 
omului, pentru că ia asupra lui problemele celuilalt! Omul tre¬ 
buie îndrumat să facă singur alegerile, în baza informaţiilor 
care i se facilitează prin intermediul astrologului. 

1.4. Originile astrologiei 

Astrologia are o vechime oficială de 5000 de ani. Ea s-a 
născut în Mesopotamia, ţinutul dintre Tigru şi Eufrat, unde s-a 
dezvoltat civilizaţia sumero-babiloniană. Primii astrologi au 
fost... preoţii, care au văzut în observarea fenomenelor cereşti 
mesaje de la Dumnezeu. Astrologia era folosită la nivel colec¬ 
tiv, nu individual, iar informaţia era apanajul conducătorilor, 
care se foloseau de interpretările preoţilor-astrologi pentru a-şi 
crea avantaje politice. 

Aşadar, la origini, astrologia este soră bună cu religia, 
pentru că astrologia a luat fiinţă ca formă de cunoaştere a vo¬ 

inţei Divine. Ea se sprijină pe datele oferite de astronomie şi 
pe calcule matematice. 

Babilonienii au observat că, an de an, Soarele se deplasa 
pe o traiectorie, denumită ecliptică. Mai mult, planetele evo¬ 
luau şi ele de o parte şi de alta a orbitei aparente descrise de 
către Soare. Acest spaţiu a fost delimitat şi i s-a dat numele de 
zodiac , care poate fi tradus drept „cercul animalelor". Terme¬ 
nul era cu siguranţă în uz în secolul VII î.H., fiind probabil mai 
vechi de atât. 

Astrologii au împărţit acest inel imaginar în 12 părţi (de 
câte 30 de grade fiecare) şi au ales 12 constelaţii reprezentative, 
simbolizate fiecare printr-un animal sau printr-o fiinţă (perso¬ 
naj real sau mitologic). Succesiunea constelaţiilor, deci a zo¬ 
diilor, era în legătură directă cu succesiunea anotimpurilor, cu 
ritmurile vieţii şi cu ciclicitatea activităţilor agricole. Nativii 
fiecărei zodii manifestă forţe pe care natura le pune în mişcare 
în perioada respectivă a anului. De aceea se şi vorbeşte despre 
natura umană, în care se reflectă ce se întâmplă propriu-zis în 
natură la momentul naşterii. 

Berbec 

Zodia Berbecului marchează începutul primăverii şi 
muncile agricole de sezon, ce includ pregătirea solului şi în- 
sămânţarea. ‘Natura reînvie în vremea Berbecului (mar- 
tie-aprilie), iar nativii Berbec sunt la fel de plini de iniţiativă, 
întreprinzători, în ciuda tuturor obstacolelor. Zodia Berbecului 
deschide anul agricol, iar nativii Berbec sunt, la rândul lor, 
deschizători de drumuri, o iau înaintea celorlalţi, îşi asumă ro¬ 
lul de lideri, mottoul lor fiind îndemnul „După mine!“. Berbe¬ 
cii se implică în multe acţiuni, numai că nu toate seminţele pe 
care le împrăştie încolţesc sau ajung să dea rod. 

Berbecii sunt iniţiatori, dar au nevoie de alţii să continue 
şi să ducă lucrurile la bun sfârşit, la fel cum începutul primă¬ 
verii are nevoie de căldura verii pentru un ciclu agricol reuşit. 
Berbecii evoluează prin încercări succesive, iar dacă nu le 
iese, schimbă terenul, atrăgând permanent situaţii cu care să se 
lupte, la fel cum seminţele şi răsadurile îşi testează capacitatea 
de supravieţuire prin rezistenţa la condiţiile meteo fluctuante. 

Taur 

Taurul este zodia de la mijlocul primăverii (aprilie-mai), 
când seminţele încolţesc şi înverzesc solul. Taurul este o zodie 
înzestrată cu spirit organizatoric, muncă şi simţ estetic. Nativii 
Taur sunt protectori, grijulii şi foarte tenace, ei funcţionând ca 
nişte grădinari oriunde s-ar afla. E nevoie de multă muncă şi 
dăruire pentru a întreţine o grădină frumoasă şi sănătoasă. Fer¬ 
tilitatea naturii depinde însă de rigoare şi de disciplină, pentru 
că morcovii cresc doar dacă firele sunt la o anume distanţă 
unele de altele, anumite legume au nevoie de o doză precisă de 
îngrăşăminte, iar succesul este asigurat prin bătălia perseve¬ 
rentă şi continuă cu buruienile. 

Nativii Taur ştiu foarte bine că lucrurile se fac doar în- 
tr-un anume fel, că nimeni nu te face mai bine decât ei şi că 
repetarea aceloraşi sarcini asigură continuitatea vieţii. Prin ur¬ 
mare, nu ştie nimeni mai bine decât un nativ Taur să-şi apere 
teritoriul; devierile de la reguli şi schimbările sunt greu tole¬ 
rate, încăpăţânarea de a face lucrurile în acelaşi fel nefiind de¬ 
cât mecanismul de supravieţuire a naturii în lunile aprilie-mai. 

Gemeni 

Gemenii se nasc în lunile denumite în popor florar 
(mai) şi cireşar (iunie), când explozia de culori şi de gusturi 
copleşeşte natura. Nu e de mirare că nativii Gemeni sunt cei 
mai curioşi din întreg zodiacul, dornici să guste câte puţin din 

toate, să vadă cât mai multe şi să atingă, să pună mâna, să expe¬ 
rimenteze prin intermediul celor cinci simţuri (văz, auz, miros, 
gust, pipăit). Gemenii acoperă sezonul provocărilor vizuale^ 
având nevoie să răspundă Ia toţi stimulii din exterior. Expresia 
„Ochii văd, inima cere...“ îi vizează din plin pe Gemeni. Ei au 
o reală problemă să integreze atâta diversitate într-un singur 
corp care îi limitează, de aceea nu e de mirare că Gemenii tră¬ 
iesc, de multe ori, în poveşti paralele. 

Sunt prea multe de trăit într-o viaţă, aşa că Gemenii şi-au 
dezvoltat capacitatea de a se dedubla şi de a trăi mai multe 
vieţi, cu experienţe diferite, într-una singură. Vremea Geme¬ 
nilor este şi vremea polenizării, când insectele sunt atrase de 
nectarul florilor deghizate cât mai atractiv. Nativii Gemeni se 
nasc cu arta seducţiei, cu flirtul şi cu mobilitatea în sânge, pre¬ 
cum şi cu abilităţile actorului neîntrecut în tehnica disimulării. 

Rac 

Zodia Racului corespunde activităţilor de îngrijire a pla¬ 
netelor, care trebuie udate, săpate, plivite. Nativii Rac sunt 
rezervoare inepuizabile de grijă şi protecţie pentru ceilalţi, nu¬ 
mai că uneori au dificultăţi în a-şi gestiona dăruirea. Iar dacă 
dau prea mult, ajung să sufoce, la fel cum prea multă apă sau 
prea multă căldură distrug viitoarea recoltă. Racii ajung să 
facă prea mult pentru alţii, la fel cum şi cerul dă uneori fie prea 
multă ploaie, fie prea puţină, în vremea Racului. 

Nativii Rac au de atins un echilibru între exces şi lipsă, 
ambele extreme fiind prin definiţie negative. Unii Raci iau to¬ 
tul asupra lor, ajungând să presteze servicii care nici nu li se 
cer, creând oameni dependenţi de ei. Alţi Raci, dimpotrivă, 
taie legăturile de comunicare şi resping orice schimb între ei 
şi ceilalţi. Atitudinea Racilor poartă semnătura meteo a relaţiei 
dintre cer şi pământ în lunile iunie-iulie: uneori se sparge con- 

ducta cu apă din nori, iar alteori nici nu se deschide robinetul. 
Racii mai au de învăţat şi să-i trateze pe oameni diferenţiat, 
pe fiecare în funcţie de nevoile sale, după cum fiecare plantă 
necesită îngrijiri specifice. 


Leu 

Aurul spicelor reflectă razele aurii ale Soarelui în iu- 
lie-august. Leul este perioada în care Soarele străluceşte cel 
mai tare şi stimulează coacerea. Şi ce se întâmplă după ce bru¬ 
tarul a pus pâinea la cuptor {cuptor fiind denumirea populară 
a lunii august)? Stă puţin şi se odihneşte la umbră, la fel cum 
face regele Leu după o partidă de vânătoare reuşită. Leii ştiu 
prea bine să se recreeze şi să primească servicii, aceşti nativi 
înţelegând cel mai bine relaţia cu somnul, cu leneveala, cu dul¬ 
cele abandon. De aceea, energetic, bateriile noastre solare au 
nevoie de încărcare în timpul zodiei Leu. Degeaba avem con¬ 
cediu în oricare altă perioadă a anului, dacă nu ne rezervăm 
măcar câteva zile de respiro în vremea Leului. 

Leii îşi recunosc valoarea, sunt conştienţi că merită greu¬ 
tatea lor în aur şi ştiu să se recompenseze pentru munca lor. Au 
făcut tot ce ţinea de ei, merită să se răsfeţe. Leilor le place să 
strălucească, să iasă în evidenţă, să fie în lumina reflectoarelor, 
la fel de neîntrecuţi ca regele Soare sus, pe cer, în toiul verii. 

Fecioară 

După odihna binefăcătoare din perioada Leului, cineva 
trebuie să mai şi muncească. Conştiincioşii nativi ai zodiei Fe¬ 
cioară îşi intră astfel în drepturi. Zodia Fecioarei (august-sep- 
tembrie) programează strângerea grânelor de pe câmp, iar 
hambarul se umple adunând bob cu bob. De aici le vine celor 
născuţi în această zodie atenţia pentru detalii şi perfecţionismul. 
Nimic nu le destabilizează mai mult pe Fecioare decât risipa. 

Aceşti nativi sunt administratori iscusiţi ai resurselor şi, cu 
mintea lor practică, asigură diviziunea muncii, văzând clar ce 
are fiecare de făcut. 

Sezonul Fecioarei solicită din plin eficienţa, îndemâna¬ 
rea şi viteza de execuţie, prin urmare cei născuţi în această pe¬ 
rioadă au darul de a vedea acul în carul cu fân, de a-şi planifica 
minuţios munca, precum şi darul de a-i pune pe alţii la treabă. 
Nativul Fecioară joacă rolul furnicii din fabula lui La Fontaine 
Greierele şi furnica: pune deoparte pentru iama grea, când nu 
va mai avea ce să culeagă, este harnic şi manifestă instinct 
de conservare. Zodia Fecioarei ne învaţă că fiecare ar trebui 
să se bucure de cât produce. Fecioarele au, de cele mai multe 
ori, oroare să ceară, dar nici nu îşi împart agoniseala decât în 
schimbul unui preţ corect, fiind negociatori-şefi. 

Balanţă 

Balanţa începe la echinocţiul de toamnă, când ziua este 
din nou egală cu noaptea. în septembrie şi octombrie se strâng 
ultimele recolte de pe câmp şi, progresiv, timpul petrecut afară 
se diminuează şi tinde să se egalizeze cu cel petrecut înăun¬ 
tru. Oscilaţia vremii, care amână uneori activităţile agricole 
din cauza valurilor de frig sau de ploaie, se regăseşte în struc¬ 
tura nativilor Balanţă. Anturajul percepe drept indecizie şi 
inconstanţă pendularea între hotărâre şi revenire, ceea ce pen¬ 
tru nativii Balanţă se traduce, de fapt, în adaptabilitate. 

Balanţele sunt pregătite pentru orice situaţie, sunt gata 
de acţiune, dar au şi un plan de rezervă, precum ţăranul care, 
trezit dimineaţa să culeagă porumbul, îşi pierde motivaţia din 
cauza vremii ploioase şi mai amână puţin munca, până când se 
arată condiţii mai prielnice. Nu lipseşte nici oportunismul din 
echipamentul Balanţelor, care ştiu să se muleze după oameni 
şi să sesizeze momentul potrivit. Dar aşteptarea şi amânarea 

nu trebuie să-i dea gata la nesfârşit pe nativii Balanţă, pentru 
că, altfel, recolta rămâne neculeasă de pe câmp. Balanţele sunt 
conştiente că lucrurile bune se fac la timpul lor, dar uneori lasă 
totul pe ultima sută de metri şi nu acţionează decât dacă ştiu 
că au de prins ultimul tren. Iar atunci fac pentru că nu mai au 
încotro, nu pentru că vor ele. 

Scorpion 

Zodia de la mijlocul toamnei, Scorpionul, anunţă moar¬ 
tea naturii. Câmpurile sunt golite de roade, frunzele cad în oc- 
tombrie-noiembrie, pană când rămân în picioare numai arbuştii 
şi copacii, goi, în bătaia vântului rece. Atenţia naturii se mută 
din exterior în interior. Toată forţa vieţii este depozitată acum 
în hambar sub formă de boabe. Scorpionul marchează etapa 
agrară în care viaţa se retrage în stadiul de sămânţă. Moartea 
naturii este doar aparentă, pentru că seminţele poartă în ele ro¬ 
dul următorului ciclu de recoltă, ce va începe la primăvară. La 
fel şi cu nativii acestei zodii: ei trăiesc de-a lungul existenţei 
lor perioade în care lasă totul în urmă, ca să o poată lua din nou 
de la capăt, cu forţă dublă. 

Scorpionilor le este specifică profunzimea, capacitatea de 
a ajunge la miezul lucrurilor, de a vedea dincolo de ceea ce se 
vede cu ochiul liber. Rezistenţa Scorpionilor la situaţii limită, 
pe care le şi atrag, este vestită; la fel şi puterea lor de a se rege¬ 
nera, de a cădea, de a se scutura şi de a merge înainte. Scorpi¬ 
onul’ne face să înţelegem că viaţa este un continuu proces de 
transformare şi că, atunci când ceva se încheie, altceva începe. 

Săgetător 

în vremea Săgetătorului, noiembrie-decembrie, natura 
e adormită de-a binelea, iar viaţa este distrasă de la muncile 
câmpului. Este timpul pentru schimburile comerciale, căruţele 
plecau la munte încărcate cu grâne şi se întorceau la câmpie 

cu lemne pentru foc. Săgetătorul bate gongul pentru poveştile 
spuse la gura sobei; de aceea. Săgetătorii sunt povestitori 
înnăscuţi şi oricine are Săgetătorul bine marcat în astrogramă 
are har de narator sau de scriitor. Săgetătorii sunt preocupaţi 
să-şi pună mintea la contribuţie, din moment ce pe afară nu prea 
mai au ce să facă, exceptând drumurile lungi, ca să facă troc. 
Iar mintea le merge Săgetătorilor la câştig, ei sunt preocupaţi 
să scoată maximum de avantaje din avuţia acumulată peste an 
în propria gospodărie. 

Săgetătorii par să deţină tainele sporului casei, trăind 
parcă în vremea minunii prin care lisus a hrănit o mulţime în¬ 
treagă cu cinci pâini şi doi peşti. Săgetătorii ştiu să facă mult 
cu puţin, să primească la schimb mai mult decât dau şi să se 
descurce în orice situaţie. Ei stabilesc o relaţie sinceră cu ce¬ 
rul, din moment ce pământul nu mai este productiv în această 
perioadă din an, iar credinţa lor îi face să atragă oportunităţile 
şi bunăstarea, 


Capricorn 

Zodia Capricornului este situată la trecerea dintre ani, 
în decembrie-ianuarie. Sărbătorile de iarnă şi Anul Nou mar¬ 
chează încheierea unui ciclu calendaristic, prilej de bilanţ pen¬ 
tru realizările şi neîmplinirile din anul ce se încheie. Nativii 
Capricorn funcţionează după acelaşi ritm de viaţă; atunci când 
au explorat tot ce era de explorat într-un loc, o iau de la ca¬ 
păt în altă direcţie, plafonarea fiind marele duşman al acestei 
zodii. Zodia Capricornului susţine energia noilor începuturi, 
pentru că tot acum facem planul şi ne punem dorinţele pentru 
următorul an, care începe odată cu Revelionul. 

Nativii Capricorn sunt, prin urmare, strategii zodiacului. 
Ei sunt experţi în administrare şi în stabilirea unor obiective ce 
urmează să fie atinse într-un timp delimitat. Capricomii pot să 

urmărească foarte bine derularea evenimentelor în timp, ştiu 
ce vor şi ştiu când ar vrea să li se întâmple. Numai că, oricât 
şi-ar dori, nu prea pot să se sincronizeze cu timpul, fie pentru 
că ard etape şi vor prea mult, prea repede, fie vor ceva ce nu 
le este neapărat de folos. De aceea, Capricomii au de învăţat 
să renunţe la încrâncenarea de a obţine doar ce vor ei, numai 
atunci când vor ei. 


Vărsător 

Zodia Vărsătorului se întinde pe durata miezului iernii, 
în ianuarie şi februarie, când gheaţa şi zăpada acoperă solul. 
La fel cum zăpada protejează de frig fertilitatea solului, fie¬ 
care nativ din semnul Vărsătorului îi ia pe ceilalţi sub aripa 
sa, neştiind să spună „nu“. La fel cum gheaţa începe să se to¬ 
pească, formând o reţea invizibilă de fire de apă. Vărsătorii 
au această abilitate de a fi în mijlocul unei reţele de oameni, 
pe care pot oricând să-i pună în legătură unii cu alţii. în pas 
cu tehnologia, energia Vărsătorului a ajuns să creeze reţelele 
informatice şi pe cele de socializare. 

în această perioadă a anului, vremea este imprevizibilă, 
cu potenţial de manifestare la extreme, ca şi excentricii nativi 
ai zodiei. Mai mult, condiţiile meteo pot fi acum pe cât de 
imprevizibile, pe atât de vitrege: frigului nu îi pasă dacă plane¬ 
tele rezistă la ger sau dacă supravieţuiesc viscolului. Această 
răceală, descrisă ca insensibilitate şi detaşare, li se reproşează 
cel mai adesea acestor nativi. Ei sunt muşchetarii zodiacului, 
oscilând între solidaritate şi individualism, conform principiu¬ 
lui „toţi pentru unul şi unul pentru toţi“. 

Peşti 

Cu mult înainte ca simbolul peştelui să reprezinte creş¬ 
tinismul, tradiţia astrologică babiloniană folosea peştii ca 

simbol pentru cele două fluvii între care curgea viaţa acestui 
popor, Tigru şi Eufrat. Zodia Peşti încheie ciclul anului agrar, 
pregătind un nou început. Râurile se dezgheaţă şi duc la vale 
resturile de copaci care nu au rezistat peste iarnă. Este în na¬ 
tura nativilor Peşti să poarte cu ei grijile altora. înainte de un 
nou sezon agricol, trebuie făcută curăţenie şi trebuie ars guno¬ 
iul. Peştii se ocupă uneori mult prea mult de problemele altora 
şi uită să înceapă salubrizarea în propria ogradă. Ei se revarsă 
în vieţile altora, luând asupra lor mai mult decât e cazul, la fel 
cum apele dau pe dinafară în februarie-martie, sezonul predi¬ 
lect al inundaţiilor. 

Cei născuţi în zodia Peşti iau de la natură uşurinţa de a se 
infiltra, de a empatiza, ajungând în cele mai tainice gânduri şi 
emoţii ale celorlalţi. Este o iluzie să creadă cineva că Peştii se 
identifică până la pierderea propriei identităţi cu altcineva. Ca 
şi apa, ei ajung acolo unde vor, îşi iau ce au de luat şi se retrag 
în propria matcă, urmărindu-şi propriile idealuri. Ca şi natura 
în acest interval de timp, Peştii, doi la număr, înotând în sens 
opus, sunt nemăsuraţi: fie nu au limite, fie nu se opresc din a 
şi le impune singuri. 

1.5. Etape în istoria astrologiei 
Mesopotamia, leagănul civilizaţiei şi al astrologiei 

Mesopotamienii au dezvoltat sistemul de interpretare 
a mesajelor divine cu ajutorul instrumentelor oferite de as¬ 
trologie (planete, zodii, aspecte planetare etc.). Cunoaşterea 
a rămas însă elitistă, iar practica astrologică a fost rezervată 
conducătorilor, care apelau la astrologi pentru a dobândi avan¬ 
taje competitive sau pentru a specula culoarele favorabile în 
vederea conservării şi creşterii statutului personal. 

Odată cu instalarea populaţiei caldeene în sudul Meso- 
potamiei (secolul X î.H.), astrologia a intrat într-o nouă etapă 

de dezvoltare. Caldeenii sunt cei care au pregătit terenul pen¬ 
tru ca ştiinţa astrelor să coboare de la curtea regală în mijlocul 
oamenilor de rând. 

în a doua jumătate a mileniului 1 î.H., astrologia nu mai 
este un teritoriu exclusivist, rezervat regilor şi celor din vâr¬ 
ful structurilor de putere. Mulţi oameni din popor îşi doreau 
să afle şi ei în ce măsură zodiacul le influenţează caracterul 
şi destinul. Pe de altă parte, cucerirea Mesopotamiei de că¬ 
tre persani, care aveau un grad ridicat de pregătire matematică 
(538 î.H.), a condus la perfecţionarea calculelor astronomice, 
în acest context, tehnica de calcul a permis întocmirea horo- 
scoapelor. 

Cel mai vechi horoscop descoperit vreodată este datat la 
29 aprilie 410 î.H. 

Comercializarea astrologiei 

Pe măsură ce interesul pentru astrologie a crescut, au 
apărut pseudoastrologii, dornici să facă din această cunoaş¬ 
tere, rezervată până atunci numai înţelepţilor, o sursă de ve¬ 
nit constant. Prin urmare, această categorie de practicanţi s-a 
răspândit rapid şi a întreţinut o aură de mister în jurul activi¬ 
tăţii pe care o practicau. Ei s-au folosit de cunoştinţele lor, pe 
care le-au deformat şi degradat, pentru a manipula în scopuri 
mercantile şi pentru a cultiva o formă de putere personală. Ei 
deveniseră singurii deţinători ai unor adevăruri pe care nu erau 
dispuşi să le transmită decât contra cost. 

Aceasta a croit calea către dimensiunea ezoterică tot 
mai pronunţată a astrologiei. Practicanţii astrologiei au lăsat 
impresia că deţin cunoştinţe puternice, la care numai iniţiaţii 
aveau acces. în fapt, profitorii s-au folosit cu succes de şanta¬ 
jul emoţional, alimentând teama faţă de anumite sentinţe, pe 
care numai ei erau capabili să le dea, pe un ton fatalist. 

în cel mai scurt timp, astrologia a devenit o afacere larg 
răspândită, practicată la scară largă de pretinşi specialişti şi 
iniţiaţi, care au devenit majoritari. Nu a durat mult până ce 
astrologii autentici au fost asimilaţi acestui grup şi s-au pierdut 
în anonimat. 

După cucerirea Egiptului (în 332 î.H.), de către Alexan¬ 
dru cel Mare, care avea să îşi afle sfârşitul în Babilon, acolo 
unde se născuse astrologia, conştiinţa colectivă devine mult 
mai permeabilă şi receptivă la sursa astrologică de cunoaştere. 
Unificarea teritorială a marelui cuceritor macedonean a faci¬ 
litat interferenţele culturale, prin urmare diferitele forme ale 
cunoaşterii au circulat mai uşor din Babilon (asimilat atunci dc 
Imperiul Persan) până în Egipt, trecând prin Grecia. 

Naşterea astrologiei, viziune mitologică 

Conform tradiţiei vechilor greci, întemeietorii astrolo¬ 
giei ar fi fost faraonul egiptean Nechepso şi Marele său Preot, 
Petosiris. De la ei s-a păstrat o scrisoare, adresată faraonului de 
către Marele Preot, în care este descrisă o tehnică de divinaţie 
pe baza unei diagrame, în interpretare numerologică. Docu¬ 
mentul este datat în jurul anului 150 î.H. în ceea ce priveşte 
fundamentarea astrologiei de către cei doi, nu există decât 
dovezi indirecte. Totuşi, autorii antici oferă citate ample din 
opera lui Nechepso şi a lui Petosiris, care a stat la baza dezvol¬ 
tării astrologiei elenistice. 

în Antichitate, astrologia a ajuns să cunoască un maxim al 
expansiunii şi al deschiderii către toate păturile sociale. Grecii 
au continuat linia vechilor egipteni. Firmicus Matemus descrie 
legenda prin care elenii ar fi intrat în posesia cunoaşterii astrolo- 
gice. El dezvăluie descendenţa divină a învăţăturii, care ar fi fost 
transmisă pe Pământ de însuşi mesagerul zeilor, nimeni altul 
decât Mercur (Hermes, pe limba grecilor). Hermes ar fi dăruit 

ştiinţa unei alte figuri mitologice Asclepio - care, în cele din 
urmă, ar fi predat-o celor doi aleşi: Nechepso şi Petosiris. 

Perioada elenistică 

în perioada elenistică, ce s-a întins aproximativ între sec. 
II î.H. şi secolele VI-VII d.H., astrologia a cunoscut o dezvol¬ 
tare fără precedent. Textele care ni s-au transmis din această 
eră, scrise preponderent în limba greacă şi mai puţin în latină, 
compun o adevărată tradiţie astrologică. Această tradiţie stă la 
baza astrologiei cunoscute şi practicate astăzi. 

Astrologii din perioada elenistică sunt primii care în¬ 
tocmesc horoscopul natal individual, în funcţie de poziţia pla¬ 
netelor şi a stelelor la momentul naşterii unui om. Realizarea 
astrogramei a fost posibilă datorită celei mai mari inovaţii a 
astrologilor antici: folosirea ascendentului. Aşadar, harta pen¬ 
tru fiecare individ era realizată pornind de la gradul semnului 
zodiacal aflat la răsărit, în funcţie de locul naşterii, şi continu¬ 
ând cu cele 12 case astrologice. 

Matematician, astronom, geograf şi astrolog, Claudius 
Ptolemeu (cca. 90 - cca. 168 d.H.) şi-a petrecut, se pare, cea 
mai mare parte a vieţii în oraşul egiptean Alexandria, aflat în 
acea vreme sub stăpânire romană. El este autorul celebrului 
tratat de astrologie Tetrabiblos, care s-a bucurat de autoritatea 
unei „Biblii astrologice“ pentru mai bine de o mie de ani. 

Paternitatea Tetrabiblosului a fost contestată, Ptolemeu 
fiind, de fapt, numai un compilator al unor texte preexistente 
şi nicidecum un autor original. Un argument în acest sens a 
fost faptul că el este doar teoretician şi evită cu desăvârşire să 
ofere exemple concrete pentru cazurile prezentate. Chiar dacă 
nu a scris el cartea, meritul incontestabil al lui Ptolemeu este 
capacitatea sa de sinteză, el organizând materialul în mod ori¬ 
ginal. Practic, Ptolemeu prezintă prima versiune sistematică a 

conceptelor cu care operează astrologia până în zilele noastre, 
oferind şi un cadru filosofic de interpretare. Lucrarea sa, fără 
îndoială, pune bazele astrologiei „occidentale 41 sau „europene 44 . 


Astrologia în Evul Mediu 

în secolul al Vll-lea, Alexandria este cucerită de arabi. 
Noul centru de învăţătură devine oraşul Bagdad, unde se în¬ 
fiinţează şi un centru de traduceri. Aşa ajung în limba arabă 
materialele astrologice din greacă şi latină. în timp, astrologia 
a intrat însă în conflict cu fiindamentalismul religios, întrucât 
preoţii considerau că este o blasfemie ca voinţa lui Dumnezeu 
să fie cunoscută dinainte. 

în Evul Mediu, oameni de ştiinţă precum Galileo Galilei, 
Tycho Brahe sau Kepler erau reputaţi astrologi. Numai că, pe 
considerente religioase, astrologia a ajuns să fie desconside¬ 
rată şi respinsă de biserică, ajungând să fie catalogată drept 
simplă superstiţie. Cel mai cunoscut astrolog al perioadei a 
fost William Lilly (1602-1681), care a prezis cu atâta acurateţe 
incendiul care a cuprins Londra în 1666, încât a fost acuzat de 
complicitate şi dat în judecată. 

Astrologia modernă 

în secolul al XlX-lea, Helena Blavatsky (ucraineană la 
origine), înfiinţează în SUA, în 1875, Societatea Teosofică, în 
jurul căreia coalizează oameni pasionaţi de mistere. Teosofia 
(„înţelepciunea divină 44 ) este ştiinţa care explorează tainele na¬ 
turii şi ale fiinţei, încercând să determine şi să studieze natura 
lui Dumnezeu. Această mişcare spirituală a deschis din nou 
uşa pentru astrologie, care a redevenit centru de interes public, 
ieşind din sfera ezoterică în care se refugiase până atunci. 

în perioada modernă, astrologia s-a deschis tot mai mult 
spre psihologie. C.G. Jung (1875-1961) se folosea de astro- 

logie, pe care o considera o sumă a cunoştinţelor astrologice 
din antichitate. El a vorbit de procesul descoperirii propriei 
naturi, al ,.individuaţiei“ (adică modalitatea prin care indivi¬ 
dul devine o fiinţă întreagă), ca despre o călătorie fascinantă, 
uneori dureroasă, în care partea luminoasă (talentele, calităţile, 
conştientul) stă faţă în faţă cu cea întunecată (defectele, trau¬ 
mele trecutului, inconştientul). Tot Jung a definit vindecarea 
ca pe un proces la capătul căruia ajungi să ai o relaţie bună cu 
inconştientul, deci cu latura ascunsă a personalităţii. 

Acesta este demersul corect şi în astrologia transperso- 
nală sau evolutivă. Ea presupune integrarea informaţiilor din 
psihologie cu astrologia tradiţională, totul raportai la legile spi¬ 
rituale, la locul Omului în misterul Creaţiei şi la relaţia sa cu 
Creatorul. Astrologia devine un instrument de autocunoaştere 
şi transformare personală , capabil să evidenţieze punctele 
forte ale individului, misiunea pentru care a venit pe lume, blo¬ 
cajele, obstacolele de depăşit, sincronizarea evenimentelor în 
timp şi alegerea culoarelor astrale favorabile pentru deciziile 
majore. Astrologia intră aşadar în sfera dezvoltării personale , 
iar aceasta este şi abordarea noastră. 

Este nevoie ca unul din cele mai mari mituri despre as¬ 
trologie să fie dărâmat. 


Astrologia nu este despre viitor, ci despre trecut. Astro¬ 
logia pleacă de la trecut, de la conştientizarea blocajelor 
generate de influenţa părinţilor, a familiei, a condiţiilor 
de viaţă, a experienţelor trăite, a vieţilor anterioare. 
Astrograma înregistrează tiparele de viaţă care, până 
când nu sunt depăşite, nu pot să ne aducă trăiri noi. Nu 
putem obţine alte rezultate plecând de la aceleaşi ca¬ 
uze. Studiul astrogramei ne arată ce schimbări putem 
face, astfel încât să fim în armonie cu noi înşine şi cu 
propria viaţă. 

1.6. Concepte de bază în astrologie 

Există două tipuri de zodiac: tropical şi sideral. 

Astrologia europeană păstrează viziunea geocentrică 
asupra Universului şi foloseşte zodiacul tropical , o hartă na¬ 
tală fiind ridicată pentru locul şi momentul naşterii unei entităţi 
pe planeta noastră. 

De altfel, momentul în care Nicolaus Copemic (1473- 
1543) a demonstrat că Pământul se învârte în jurul Soarelui 
şi nu invers, teorie confirmată de Kepler (1571-1630), omul 
a fost îndepărtat practic din centrul Universului. De aceea, în 
ciuda faptului că religia a trebuit să recunoască teoria helio¬ 
centrică, ea şi-a întărit poziţia. Motivul era simplu: era mai 
uşor de demonstrat că omul se supune unei voinţe exterioare. 
Practic, nu omul era în centrul vieţii sale, ci o forţă implacabilă 
acţiona asupra fiecărui individ, din exterior. 

în concluzie, Evul Mediu a fost etapa din istoria umani¬ 
tăţii în care omul a fost îndepărtat de sufletul său. 1 s-au tăiat 
legăturile cu el însuşi şi cu ceilalţi, inoculându-i-se ideea că 
viaţa individului este determinată din exterior. 

Zodiacul sideral este folosit în astrologia vedică, unde 
poziţia constelaţiilor este calculată având drept centru de re¬ 
ferinţă Soarele. 

O hartă întocmită după zodiacul sideral deplasează înapoi 
cu 24 de grade toate coordonatele din astrogramă. De exemplu, 
un subiect cu Soarele în gradul 21 Rac va avea, într-o astro¬ 
gramă vedică, Soarele în cel de-al 27-lea grad al Gemenilor. 

Astrologia europeană conţine o viziune geocentr/câ 
asupra Universului, raportarea făcându-se la mişcarea 
planetelor în jurul Pământului şi nu în jurul Soarelui! 

Pe baza legilor universale, astrologia pleacă de la premisa 
că tot Universul observabil îşi are corespondenţa în interiorul 

fiecărei fiinţe umane. La naştere, fiecare individ ia o amprentă 
energetică a momentului şi locului unde vine la viaţă. Astfel se 
întocmeşte astrograma, care reprezintă harta cerului la momen¬ 
tul naşterii, în funcţie de locul pe planetă. De ce este important 
locul naşterii? în funcţie de mişcarea de rotaţie a Pământului, 
de la vest la est, Soarele va răsări mai devreme la Bucureşti 
decât la Timişoara. 

Instrumente de lucru în astrologie: 

• astrograma 

• zodiile 

• casele astrologice 

• planetele 

• aspectele dintre planete 

• horoscopul 

Astrograma reprezintă o hartă a cerului la un anumit 
moment, într-un anumit loc, ce conţine dispunerea planetelor 
în case şi zodii. Astrograma natală prezintă predispoziţiile pe 
care individul le are la naştere; ea indică un potenţial, o direc¬ 
ţie de împlinire pentru misiunea din viaţa pe care o trăim. în 
astrogramă, putem identifica talentele, calităţile, dar şi lecţiile 
de viaţă. Astrograma poate fi corelată din perspectivă karmică 
şi cu vieţile anterioare. 


Termenul astrogramă este sinonim cu hartă. 
Astrograma natală = harta natală 


Zodiile , 12 la număr, sunt 12 segmente ale zodiacului. 
Zodiacul este o bandă pe cer, o centură virtuală pe care se în¬ 
vârte Pământul în jurul Soarelui. Orbita Pământului se numeşte 
ecliptică. Pământul orbitează în jurul Soarelui pe această cen¬ 
tură, unde se găsesc cele 12 constelaţii. 

Casele astrologice reprezintă proiecţia pe Pământ a ce¬ 
lor 12 constelaţii. Avem aşadar 12 case astrologice. 

Casele şi zodiile corespund celor 4 elemente : 

• Foc (Berbec, Leu, Săgetător), 

• Pământ (Taur, Fecioară şi Capricorn), 

• Aer (Gemeni, Balanţă, Vărsător) şi 

• Apă (Rac, Scorpion, Peşti). 


Elemente: 

Foc 

Pământ 

Aer 

Apă 

Zodii: 

Berbec 

Taur 

Gemeni 

Rac 

Leu 

Fecioară 

Balanţă 

Scorpion 

Săgetător 

Capricorn 

Vărsător 

Peşti 


De asemenea, zodiile şi casele se clasifică, după cele 3 
calităţi, în: 

• cardinale (Berbec, Rac, Balanţă, Capricorn), 

• fixe (Taur, Leu, Scorpion, Vărsător) şi 

• mutabife (Gemeni, Fecioară, Săgetător, Peşti). 


Calităţi: 

Cardinal 

Fix 

Mutabil 

Zodii: 

Berbec 

Taur 

Gemeni 

Rac 

Leu 

Fecioară 

Balanţă 

Scorpion 

Săgetător 

Capricorn 

Vărsător 

Peşti 


Planetele sunt corpurile cereşti care orbitează în jurul 
Soarelui. 


Jargon astrologie: 

în astrologie, Soarele şi Luna sunt considerate planetei 
Soarele şi Luna poartă împreună denumirea de Luminării. 

Anticii foloseau cele 7 planete de bază, denumite astăzi 
planete tradiţionale : Soare, Lună, Mercur, Venus, Marte, Ju- 
piter şi Saturn. 

Planetele moderne au fost descoperite mult mai târziu: 
Uranus (1781), Neptun (1846), Pluto (1930). Se pare că anticii 
ştiau de fapt de existenţa acestor planete, numai că nu le luau 
în calcul, pentru că omenirea nu atinsese nivelul de evoluţie a 
conştiinţei colective simbolizat de aceste planete. 

în plus, în astrologie se lucrează şi cu puncte virtuale, 
date de orbita Lunii: Nodurile Lunare sau Lilith (Luna Nea¬ 
gră), puncte aflate şi ele în continuă mişcare prin zodiac, a 
căror semnificaţie este în principal de natură karmică. 

în mişcarea lor pe cer, planetele intră în relaţie una cu 
cealaltă şi formează aspecte. Luăm în calcul aspectele majore, 
respectiv unghiurile de 0, 60, 90, 120 şi 180 de grade. As¬ 
pectele se produc în intervalul anumitor grade. Distanţa dintre 
două planete care permite celor două corpuri să fie în relaţie şi 
să producă efecte se numeşte orb. 

Aspectele majore 

• Conjuncţia : două planete la acelaşi grad în aceeaşi zo¬ 
die. Orb: 0-6 7 grade. 

• Sextilul: două planete la unghi de 60 de grade. Orb: 
0-4/5 grade. 

• Cuadratura (denumită şi pătrat sau careu): două pla¬ 
nete la unghi de 90 de grade. Orb: 0-5 6 grade. 

• Trigonul: două planete la unghi de 120 de grade. Orb: 
0-5.6 grade. 

• Opoziţia: două planete la unghi de 180 de grade. Orb: 
0-6 7 grade. 

în Antichitate, se vorbea despre aspecte benefice (tri¬ 
gonul şi sextilul) şi aspecte malefice (cuadratura şi opoziţia). 

Conjuncţia este un aspect benefic sau malefic, în funcţie de 
natura planetelor şi semnelor implicate. 


Termenul zodii este sinonim cu semne zodiacale. Expresia 
„planetă în semn" înseamnă, deci, „planetă în zodie". 


In astrologia modernă, mai ales în cea transpersonală, 
cuadraturile şi opoziţiile sunt denumite aspecte dinamice , în¬ 
trucât reprezintă chei ale transformării personale , momente 
de cotitură care aduc mari daruri. Cuadraturile şi opoziţiile 
sunt, de fapt, acele probe fără de care Făt-Frumos din poveste 
nu ar obţine iniţierea şi nu şi-ar atinge ţinta! 

Horoscopul reprezintă astăzi interpretarea astrogramei. 
Deşi, în Antichitate, horoscopul desemna harta cerului şi chiar 
Ascendentul, în prezent a evoluat etimologic şi desemnează 
întocmai „citirea astrogramei' 1 , deci „descifrarea' 1 semnelor. 

Astrologia este un limbaj simbolic. 

în astrologie se folosesc simboluri, toate planetele gă- 
sindu-şi corespondentul în mitologie. Planetele emit un câmp 
magnetic, dar influenţa lor este tot de natură simbolică. De 
pildă, Jupiter stăpâneşte, în astrologie, ficatul. Dacă Jupiter 
este prost aspectat nu înseamnă că el ne trimite dureri de fi¬ 
cat, ci, conform legii rezonanţei, ficatul nostru este acordat pe 
aceeaşi frecvenţă de vibraţie cu această planetă. Practic, noi 
funcţionăm pe aceleaşi principii energetice, suntem guvernaţi 
de aceleaşi legi ca şi zodiile şi planetele! Un stres cosmic (de 
pildă o cuadratură) este resimţit şi de către organismul şi psihi¬ 
cul uman ca pe un disconfort! 

Astrologia are nevoie să fie pusă în perspectivă energetică. 

1.7. Ramurile astrologiei 

Astrologia natală stă la originea tuturor ramurilor astro- 
logice. Ea se bazează pe interpretarea hărţii cerului la momen¬ 
tul naşterii. 

Astrologia previzională: cea mai comercializată ramură, 
prin intermediul horoscoapelor. Este ramura care se ocupă de 
evoluţia evenimentelor în timp şi identifică oportunităţile, dar 
şi momentele de blocaj la care individul se poate aştepta. Pre- 
dicţiile au şi un rol preventiv, prin ele se fac anticipări ale unor 
evenimente şi se poate direcţiona energia printr-un anume tip 
de comportament. 

în astrologia previzională există mai multe metode, cea 
mai utilizată fiind cea a tranzitelor planetare. De asemenea, 
o altă metodă de predicţie este revoluţia solară, valabilă un 
an de zile, care se întocmeşte în preajma zilei de naştere, la 
momentul în care Soarele revine la gradul şi minutul în care se 
afla la naştere. 

Astrologia natală şi cea previzională, pe baza trăsături¬ 
lor native şi a evoluţiei în timp a evenimentelor, se ramifică 
în direcţii secundare: astrologia vocaţională (studierea par¬ 
cursului profesional), medicală (care se axează pe starea de 
sănătate) etc. 

Astrologia relaţională: ramura care se ocupă de nivelul 
interacţiunii dintre oameni. Prin sinastrie (suprapunerea as- 
trogramelor a două persoane), se poate determina gradul de 
compatibilitate, se pot identifica punctele forte ale unei relaţii, 
precum şi zonele unde cei doi au de lucrat. Deşi astrologia re¬ 
laţională este accesată în special pentru stabilirea compatibili¬ 
tăţii afective, ea poate fi utilă, de exemplu, în analiza relaţiilor 
dintre colegi, dintre şef şi subaltern etc. 

Astrologia karmică se bazează pe mesajul vieţilor ante¬ 
rioare, punând astrograma în lanţul unei continuităţi cauzale. 
Astrologia karmică se bazează pe legea universală a cauzei şi a 
efectului, conform căreia acţiunile şi deciziile din trecut ne ghi¬ 
dează traseul de acum, obligându-ne să învăţăm anumite lecţii. 

Astrologia mundană realizează horoscopul ţărilor, deci 
se ocupă de sufletul colectiv, de portretul naţiunilor. 

Astrologie electivă: alegerea celui mai bun moment pen¬ 
tru începerea unei acţiuni: demararea unui proiect, stabilirea 
datei de căsătorie etc. 

Astrologia orară: consultarea astrogramei ca pe un in¬ 
strument de divinaţie, ca pe un oracol. Se pune o întrebare 
punctuală, se ridică astrograma şi se interpretează dacă răs¬ 
punsul este pozitiv sau negativ. 

Astrocartografia este o disciplină astrologică ce inves¬ 
tighează compatibilitatea individului cu un anume loc de pe 
Glob. Astrologia se foloseşte de geografie pentru a determina 
impactul energetic al unui loc de pe planetă asupra unei anu¬ 
mite persoane. 

Astrologia ezoterică: are concepte şi noţiuni specifice şi 
presupune un anumit grad de iniţiere în mistere şi simboluri 
ezoterice. 

Astrologia uraniană: a fost dezvoltată în secolul XX de 
astrologii germani, mai exact de Şcoala de Astrologie de la 
Hamburg. Specificitatea abordării lor este folosirea punctelor 
mijlocii (midpoints), deci jumătatea distanţei dintre două pla¬ 
nete, care ar fi un punct extrem de sensibil ce se activează prin 
prezenţa unor planete pe astrograma natală sau prin tranzitul 
unei planete peste acel loc. 


45 





Valeriu Pănoiu 


Astrologia transpersonală sau evolutivă este o formulă 
de abordare ce înglobează direcţiile astrologiei natale, 
previzionale, relaţionale şi karmice, într-o viziune de 
ansamblu spirituală. Astrologia devine astfel un mijloc 
de autocunoaştere, de conştientizare, de identificare a 
misiunii vieţii şi de centrare pe propria persoană. Prin 
urmare, omul se întoarce la el însuşi. îşi aminteşte că 
lumea şi ceilalţi sunt oglinda sa şi că totul porneşte de 
la el, fiind singurul care poate schimba ceva în viaţa sa. 
Această abordare din perspectiva evoluţiei personale îl 
ajută pe individ să-şi recunoască, prin intermediul astro- 
gramei, traseul experienţelor din această viaţă şi misi¬ 
unea personală cu care a venit. Cu ajutorul astrologiei, 
putem să facem alegeri în deplină cunoştinţă de cauză şi 
să redescoperim puterea de a ne crea viaţa în conformi¬ 
tate cu planul divin. Aceasta este, de altfel, şi semnifica¬ 
ţia pasajului biblic „Dumnezeu a făcut omul după chipul 
şi asemănarea Sa“: omul este entitate o înzestrată cu 
forţa de a crea mai departe, de a da viaţă şi de a fi pe deplin 
responsabilă de rezultatele alegerilor personale. 

2.1. De la general la particular 

Cunoaşterea zodiilor, a planetelor, a caselor astrologice 
şi aspectelor dintre planete constituie baza horoscopului, deci 
a interpretării astrogramei. 

Astrograma (harta cerului) este de fapt o amprentă 
energetică a universului la un anumit moment. Astrograma 
natală este această amprentă luată în momentul naşterii. Două 
persoane care se nasc în acelaşi timp, în locuri diferite de pe 
planetă, au o dispunere diferită a planetelor în astrogramă. în 
primul rând, poate să difere Ascendentul (deci zodia de la răsă¬ 
rit). Nici chiar gemenii nu se nasc în acelaşi timp, ci la câteva 
minute distanţă. De aceea, chiar şi ei pot să aibă alt Ascendent 
(de exemplu, dacă primul are Ascendentul în ultimele grade 
ale unei zodii, este posibil ca al doilea să aibă ascendentul în 
primele grade ale zodiei următoare). 

Chiar dacă doi copii se nasc simultan în săli de naştere 
alăturate din aceeaşi maternitate, în ciuda hărţilor astrologice 
identice, cei doi vor avea de parcurs un traseu de viaţă dife¬ 
rit. în primul rând, diferă condiţiile sociale, tipul de familie, 
oamenii pe care îi vor întâlni pe parcurs. Fiecare şi-a ales ti¬ 
puri diferite de experienţe pentru a traversa realităţi similare, 
în plus, ei vor purta nume diferite, ceea ce face ca un alt sistem 
de cunoaştere să vină în completarea astrologiei: numerologia. 

Astrograma natală conţine informaţii despre calităţile 
natale, despre lecţiile din care vrem să învăţăm, despre scopul 
pe care ni l-am asumat pentru această existenţă, despre mo¬ 
dul cum putem atinge împlinirea în plan afectiv şi social, prin 
dragoste şi carieră, despre contribuţia pe care am venit să o 
aducem în lume. De-a lungul timpului, planetele în continuă 
mişcare fac aspecte cu planetele de pe astrograma natală şi ne 
ajută să acumulăm experienţă după experienţă. 

Dar, de fapt, nu experienţele contează în primul rând, ci 
modul în care le interpretăm. 

Practic, viaţa noastră este o poveste pe care o interpre¬ 
tăm şi o reinterpretăm singuri. Iar interpretarea depinde întot¬ 
deauna de nivelul de conştiinţă pe care îl are fiecare individ în 
parte. Iar acordarea la planul de conştiinţă se poate face pe 
trei niveluri: 

• fizic: persoanele ataşate de planul material, care percep 
realitatea la nivelul concret al rezultatelor măsurabile; aceste 
persoane trăiesc preponderent Ia nivelul simţurilor, pentru ele 
contează ce văd, gustă, aud, miros şi pot să atingă cu mâna; 
cantitatea este principalul criteriu de performanţă. 

• mental: persoanele aflate în lumea ideilor, ataşate de 
gânduri, pentru care volumul de informaţie, capacitatea de a 
raţiona, de a compara, de a clasifica realitatea, de a da explica¬ 
ţii logice sunt principalele preocupări; acestor persoane le este 
dificil să-şi golească mintea de gânduri, de aceea îşi găsesc cu 
greu liniştea, consumul psihic şi nervos fiind foarte ridicat; ele 
îşi consumă energia creând situaţii ipotetice şi condiţionări, 
fiind incapabile să accepte ceea ce le oferă viaţa în prezent (se 
gândesc de fiecare dată cum ar fi fost dacă...); aceste persoane 
funcţionează după anumite tipare de gândire pe care rareori 
ajung să le conştientizeze, deci din care cu greu pot să scape; 
cantitatea şi calitatea sunt unităţi egale de măsură. 

• spiritual: persoanele care au capacitatea de a intra în 
legătură cu şinele lor profund şi de a-şi recunoaşte locul într-o 
structură mult mai mare decât ei, coordonată de legi universale 
şi de un plan divin; aceste persoane reuşesc să-şi depăşească 
dramele trecutului, să le integreze în personalitatea lor, să-şi 
conştientizeze valoarea şi misiunea lor unică în lume, deve¬ 
nind astfel creatori capabili să dăruiască ceva lumii; sunt per¬ 
soanele care fac saltul de la inteligenţă la înţelepciune, care 
ştiu că totul are un rost, că nimic nu este întâmplător, care re- 

uşesc să privească viaţa cu încredere, convinşi că Universul' 
Dumnezeu le va aduce tot ceea ce este mai bun pentru ei şi 
mai de folos pentru îndeplinirea rolului pe care şi l-au ales în 
această viaţă. 


2.2. Simboluri în astrologie 
Simbolurile zodiilor 


Berbec 

Taur 

Gemeni 

Rac 

Leu 

Fecioară 

T 


n 


JL 



Balanţă 

Scorpion 

Săgetător 

Capricorn 

Vărsător 

Peşti 

ŢŢ 

m. 

>?* 1 

6 

/W 

/W 



Simbolurile planetelor 

Simbolurile transmit într-o anumită formă, prin repre¬ 
zentare grafică, idei accesibile celor care cunosc şi recunosc 
un cod. Simbolurile formează un limbaj, la fel cum şi astrolo¬ 
gia, la nivel de ansamblu, este tot un limbaj. 

Simbolurile planetare codifică cele trei niveluri de con¬ 
ştiinţă: 

Crucea simbolizeză materia, cunoaşterea prin 
intermediul celor 5 simţuri. 

Semicercul simbolizează planul mental, raţional, mai 
precis partea intelectuală, raţională a sufletului nostru. 

Cercul simbolizează spiritul, acesul la planul superior. 

Soarele 0 este reprezentat printr-un cerc în mijlocul 
căruia se află un punct. Soarele simbolizează în astrogramă 


+ 

O 

o 

scânteia divină (spiritul) din noi. Punctul din mijloc reprezintă 
centrul fiinţei noastre, legătura cu şinele, capacitatea de a stră¬ 
luci, de a fi o sursă de inspiraţie pentru ceilalţi, precum şi ten¬ 
dinţele egocentrice care trebuie stăpânite. 

Luna 2) este reprezentată în faza de creştere, ea fiind 
direct legată de ritmurile naturii şi de hrănirea vieţii pe Pământ. 
Cele două semicercuri închise conţin ceea ce se ascunde în 
sufletul nostru. Sufletul are în structura sa mintea şi emoţiile. 
Luna simbolizează componenta emoţională a sufletului. Cele 
două semicercuri unite arată că, în urma cunoaşterii raţionale, 
a percepţiilor şi gândurilor noastre, corpul emite stimuli repre¬ 
zentaţi prin emoţii. De aceea, orice gând negativ va produce o 
emoţie negativă, care, mergând mai departe la nivel fizic, va 
produce o boală. 

Mercur ? simbolizează toate cele trei aspecte ale fi¬ 
inţei umane: trupul (crucea), spiritul (cercul) şi legătura din¬ 
tre ele, sufletul, reprezentat de data aceasta de minte. Mercur 
guvernează procesele de gândire, semicercul fiind deasupra 
celorlalte două. Mercur este pragul conştient dintre latura ma¬ 
terială şi cea spirituală a omului. Mercur semnifică modul în 
care mintea noastră prelucrează tot ceea ce există şi transmite 
informaţia în planul fizic, prin cuvânt scris sau vorbit. 

Venus Ş este reprezentată printr-un cerc deasupra cru¬ 
cii. Dumnezeu Tot Ce Există, Spiritul (cercul) - se ştie că este 
Iubire. Simbolul venusian traduce iubirea, arta şi frumuseţea, 
care coboară pe Pământ (pe crucea materiei). Venus reprezintă 
materia prelucrată într-o formă sublimă, care coboară chiar din 
spirit. Pe de o parte, Venus transformă materia prin puterea 
iubirii divine. Pe de altă parte, ea permite materiei să se ex¬ 
prime prin intermediul frumosului. De exemplu, despre artişti 
se spune că au har, arta fiind materia prin care curge spiritul. 


51 

























Valeriu Pănoiu 


Venus ne vorbeşte despre domeniul din viaţa noastră în care 
căutăm armonia mai mult decât în oricare alt loc. 

Marte $ reprezintă dominaţia materiei asupra spiritu¬ 
lui. Săgeata din simbol este o formă stilizată a crucii. Marte 
reprezintă energia în acţiune, fără nicio implicare raţională, 
din moment ce lipseşte semicercul. Prin Marte cunoaştem re¬ 
alitatea la nivel direct, prin acţiune directă, experimentând. 
Marte simbolizează şi latura noastră instinctuală, cunoaşterea 
prin intermediul simţurilor, ce cuprinde inclusiv manifestarea 
voinţei, a curajului şi a forţei sexuale. 

Jupiter (semicercul deasupra crucii) reprezintă pla¬ 
nul raţional deasupra celui material. Pe de o parte, simbolismul 
lui Jupiter exprimă deschiderea minţii şi întinderea în toate di¬ 
recţiile, precum şi ideile de a spori bunăstarea materială. Pe de 
altă parte, avertizează asupra posibilităţii ca mintea să piardă 
contactul cu materia, cu realitatea concretă, în momentul în 
care se risipeşte în prea multe direcţii. Jupiter ne conectează şi 
la nevoia noastră de a avea dreptate şi ne alimentează orgoliul 
de „atotştiutori". 

Saturn ^2 (crucea deasupra semicercului) simbolizează 
aceleaşi niveluri ca şi Jupiter, numai că, de data aceasta, ma¬ 
teria ţine în frâu mintea (crucea stă deasupra). Dacă Jupiter 
spune: „Să ne gândim cum să obţinem mai mult", Saturn răs¬ 
punde: „Asta avem, să ne gândim cum administrăm ce avem." 
Dacă lui Jupiter îi este specifică întinderea, expansiunea. Sa¬ 
turn are ca element specific conservarea energiei, contracţia. 
Saturn ne orientează spre rezultate concrete şi retează elanul 
minţii, care nu are un fundament solid. El întruchipează sim¬ 
bolul autorităţii necesare. 

Uranus o însumează toate cele trei simboluri, se¬ 
micercul, crucea şi cercul. Cele două semicercuri încadrează 
materia şi spiritul într-o nouă dimensiune a inteligenţei. Se¬ 
micercurile lui Uranus seamănă cu nişte antene conectate Ia 
alte dimensiuni, pregătite să aducă noi viziuni asupra lumii. 
Uranus este un canal de energie prin care curg ideile în forma 
lor superioară, intuiţia. Nu mai este nevoie să facem conexiuni 
logice; pur şi simplu ştim, avem acces la o informaţie ce vine 
de dincolo de contactul nostru cu materia (crucea) şi cu inte¬ 
lectul (semicercul). 

Neptun ¥ este simbolizat printr-un trident (un semi¬ 
cerc intersectat cu o cruce), care trimite spre cele trei niveluri 
de conştiinţă ale omului. Neptun exercită o influenţă foarte sub¬ 
tilă şi numai cei care au atins un nivel superior de conştiinţă pot 
avea acces la ea. Cei care nu sunt pregătiţi să facă saltul spre o 
nouă dimensiune, dar îl fac, pierd contactul cu realitatea, deci 
cu materia. De aceea, Neptun indică şi tulburările psihice (ne¬ 
bunia) din cauza refugierii într-o altă dimensiune şi a pierderii 
totale a contactului dintre minte (semicercul) şi realitatea din 
planul fizic (crucea). Cei pregătiţi să rezoneze cu Neptun pot 
fi marcaţi de un talent neobişnuit, venit... din altă lume. Jocul 
aparenţelor şi al iluziilor se află pe tărâmul neptunian. 

O 

Pluto T reprezintă cercul spiritului deasupra semilunii 
intelectului şi a crucii materiei. Nu întâmplător, Pluto exprimă 
şi voinţa divină (spiritul), căreia nu ne putem opune. Iar dacă 
este nevoie de o nouă ordine în modul de a concepe lumea (cer¬ 
cul intelectul) şi de a ne organiza realitatea concretă (crucea 
materia), Universul (spiritul) va lucra pentru noi, deoarece 
numai el are o viziune de ansamblu, ştie ce e mai bine pentru 
noi şi ce lecţii de viaţă ne sunt necesare. Prin intermediul unor 

oameni sau evenimente, ni se transmite „de sus“ când e timpul 
să facem o schimbare de direcţie şi să transformăm structurile 
de adâncime ale fiinţei noastre. Pluto ne indică locul unde su¬ 
portăm cele mai mari traume, pentru a sublima inconştientul şi 
a transforma tiparele de viaţă. 

2.3. Astrologie şi mitologie 

Mitologia reflectă o viziune asupra lumii ca sistem or¬ 
ganizat, în care forţele naturalului se întâlnesc cu cele ale 
supranaturalului, în care dimensiunea conştientă a fiinţei o 
completează pe cea inconştientă. 

Poveştile mitologice sunt modele culturale specifice 
unei anumite civilizaţii, unui anumit spaţiu. Cum astrologia a 
luat cea mai mare amploare în epoca elenistică, figurile mito¬ 
logice greco-romane au pătruns în astrologie, iar zeii antici au 
ajuns să fie asociaţi cu planetele. 

Soarele (Sol la romani, Helios la greci) era stăpânul 
zilei. El este echivalentul zeului egiptean al luminii, Ra, pe 
care îl întâlnim în cultura greco-romană întruchipat de Apollo. 
în plus, avea abilităţi de vindecare (fiind tatăl lui Asclepios, 
iniţiat în medicină), precum şi darul profeţiei. Apollo era, de 
asemenea, zeul zilei, al luminii, artelor, protector al poeziei şi 
al muzicii. Poveştile spun că Soarele cobora în fiecare seară în 
lumea subpământeană, pentru a răsări a doua zi. în astrologie. 
Soarele din astrogramă simbolizează capacitatea fiecăruia de 
a aduce lumină în propria viaţă şi în viaţa celorlalţi. Descriind 
ciclul diurn, Soarele reprezintă conştientul, care se întâlneşte 
la răsărit şi la apus cu Luna, purtătoare a lumii noastre interi¬ 
oare, a sufletului şi a inconştientului. 

Luna întruchipează feminitatea reflectată în cele trei 
etape majore de viaţă, prin intermediul a trei zeiţe: Diana (fe- 

meia-fecioară), Selena (femeia-mamă) şi Hecate (femeia la 
vârsta bătrâneţii, deci a înţelepciunii). De aceea, astrologie, 
simbolul lunii ne conectează cu imaginea primordială feminină 
din viaţa noastră: mama. Deoarece mama este sursa noastră de 
îngrijire, protecţie şi siguranţă, simbolul Lunii în astrogramă 
ne conduce spre înţelegerea relaţiei noastre cu nevoile primare 
pe care le dorim satisfăcute, cu ceea ce simţim că ne hrăneşte. 
Luna arată modul în care femeile se conectează la propria femi¬ 
nitate şi relaţia pe care bărbaţii o au cu propria energie feminină 
şi cu femeile, în general. Aceste conexiuni şi tipare iau naştere 
încă din viaţa intrauterină, începând cu momentul concepţiei. 
Curgerea vieţii fiind curgerea iubirii, în funcţie de sentimen¬ 
tele, gândurile şi temerile părinţilor care ne-au alimentat încă 
de când ne aflam în burta mamei, noi ne formăm astfel tipa¬ 
rele de iubire, pe care ajungem să o definim personalizat. De 
exemplu, un copil nedorit de mamă va înţelege mai târziu că a 
fi iubit înseamnă a fi respins, atrăgând parteneri care îl resping, 
îl părăsesc sau pe care îi respinge sau îi părăseşte el. Relaţia cu 
mama este cea mai puternică în primii 7 ani de viaţă, aşa că, 
astrologie. Luna descrie inclusiv forţele inconştiente care îşi au 
rădăcinile în această perioadă a vieţii. 

Mercur (Hermes, la greci) este planeta cu cea mai ra¬ 
pidă mişcare de rotaţie din sistemul solar, de aceea este aso¬ 
ciat şi cu viteza. în mitologie, Mercur era mesagerul zeilor, 
cel care transmitea informaţia din Olimp către muritori. Prin 
urmare, în plan astrologie, el este asociat cu mobilitatea, dru¬ 
murile scurte şi comunicarea. Protector al călătorilor, dar şi 
al hoţilor, în astrologie el conferă abilitatea de a manipula 
informaţia în avantaj personal şi de a face schimburi profita¬ 
bile. Zeul Mercur este cel care a redefinit raportul dintre ade¬ 
văr şi minciună, promiţând că nu va minţi, dar că nu va spune 
întreg adevărul. Mercur/Hermes i-a oferit Pandorei, pentru a 
pune în cutia sa, minciunile şi vorbele seducătoare. Mercur 

conferă astfel, în astrologie, spiritul seducător şi talentul ora¬ 
toric, ce provin din puterea cuvintelor care pot „înrobi“, „suci 
minţile" sau chiar „spăla creierele". 

Venus (la greci - Afrodita, la sumerieni Innana, la 
egipteni - Isis, Ia fenicieni Astarte) este zeiţa frumuseţii şi 
a iubirii, care nu se dă înapoi de la a-şi folosi farmecele femi¬ 
nine pentru a-şi exercita puterea şi dominaţia asupra zeilor şi a 
bărbaţilor. Astrologie, Venus este implicată în relaţii, indicând 
oamenii de care suntem atraşi pe principiul armoniei. Venus 
mai exprimă şi latura feminină de care bărbatul nu este conşti¬ 
ent (conceptul de „anima" din psihologie), de aceea, în harta 
astrologică a unui bărbat, ea indică acele calităţi care-i stârnesc 
interesul, în primul rând fizic. Venus fiind şi zeiţa plăcerii, în 
astrologie dezvăluie gusturile şi preferinţele noastre, dând 
mărturie despre ce ne place, cum ne place şi cu cine ne place. 

Marte (Ares, la greci) era iniţial un zeu al agriculturii, de 
unde şi guvernarea sa asupra zodiei Berbec, cea care marchează 
începutul primăverii. Pe lângă acest atribut, Marte este şi zeul 
războiului, recunoscut pentru natura sa impulsivă şi pentru im¬ 
plicarea în conflicte, certuri şi scandaluri. De aceea, astrolo¬ 
gie, Marte simbolizează latura noastră instinctuală, impulsivă, 
greu de controlat. în egală măsură, Marte patronează dorinţele 
şi scopurile, care, metaforic, sunt ilustrate prin ţinte, prin vâ¬ 
natul pe care îl ocheşte vânătorul Marte. Marte trezeşte în noi 
spiritul de luptător, ne spune cu ce mijloace (arme) luptăm şi 
în ce situaţii (bătălii) considerăm că merită să ne concentrăm 
toată forţa şi să depunem efort. Angajamentul fizic al zeului 
Marte-Ares atât pe câmpul de luptă, cât şi în relaţia erotică pe 
care a avut-o cu Venus-Afrodita, îl transformă pe Marte, astro¬ 
logie, într-un cuceritor. Marte codifică modul în care ne folo¬ 
sim energia sexuală, deoarece atribuţiile de zeu al agriculturii 
implică şi fertilitatea. în harta unei femei, Marte indică tipul 

de bărbat de care se simte atrasă, care-i apasă butoanele erotis¬ 
mului. în harta natală, atunci când Marte este lipsit de tempe¬ 
rament şi necontrolat, predispune la dezvoltarea deprinderilor 
dictatoriale. Asupra acestui aspect ne lămureşte din nou mito¬ 
logia. în focul războaielor pe care le purta, neînfricatul Ares era 
însoţit de doi tovarăşi de arme: fiii lui şi ai Affoditei, Deimos 
(zeul terorii) şi Phobos (zeul fricii)’. Astronomic, ei au dat, de 
altfel, şi numele celor doi sateliţi ai planetei Marte. 

Jupiter (Zeus, la greci) era însăşi zeitatea supremă din 
mitologia greco-romană. Jupiter, în calitatea sa de stăpân, de¬ 
venea foarte impulsiv şi chiar răzbunător atunci când era pro¬ 
vocat. EI încerca să rezolve disputele pe cale amiabilă, dar nu 
se dădea înapoi de la pedepse, atunci când voinţa nu-i era ascul¬ 
tată. Din amabil, generos, înţelegător, tolerant şi cinstit, putea 
să se întoarcă la 180 de grade. Astrologie, Jupiter are legătură 
cu noţiuni abstracte precum dreptate, toleranţă, moralitate, care 
pot fi inversate în nedreptate, intoleranţă sau imoralitate, şi cu 
noţiuni cât se poate de concrete, precum: bani, lux, opulenţă. 
Fiind zeul suprem, putea materializa orice fantezie pe care o 
avea, aşa că, inclusiv în astrologie, el pune în mişcare legea 
atracţiei, prin capacitatea noastră de a materializa, de a face 
lucrurile să se întâmple în planul fizic. Zeus era şi un zeu al 
exagerărilor, al exceselor, căruia îi lipsea cu desăvârşire simţul 
măsurii, trăsături care combat greşita impresie că Jupiter aduce 
în astrologie numai evenimente fericite. Denumirea de „Marele 
Benefic" este doar parţial justificată mitologic şi astrologie. Ju¬ 
piter exprimă mai degrabă tendinţa expansionistă, aventuroasă, 
deschiderea spre noi teritorii de cucerit, spre alte orizonturi, 
precum şi încrederea în sine, care poate fi şi exagerată. Jupiter 
ne ajută să ne transformăm visurile în realitate atâta timp cât 
credem în ele şi cât credem că merităm tot ce e mai bun. Alt- 

* De aici şi termenul fobie („frică", în limba greacă), n. aut. 

fel, el veghează ca noi să avem parte de mai mult din ceea ce 
credem, din sistemul nostru de convingeri, conftrmându-ne că 
întotdeauna avem dreptate. De exemplu, Jupiter nu aduce vre¬ 
odată împlinire materială sau afectivă atâta timp cât nu credem 
în iubire sau cât avem păreri greşite despre bani. Celui ce crede 
că nu există dragoste sinceră şi că nu are noroc în relaţii, Jupiter 
îi şopteşte împăciuitor: „Stai liniştit! O să mă asigur că o să ai 
parte numai de ghinioane şi poveşti romantice eşuate! Sunt aici 
pentru tine! Treaba mea este să-ţi confirm că ai dreptate! Pro¬ 
mit că nu te dezamăgesc “ Celui ce crede că banii sunt murdari, 
Jupiter vine să-l liniştească: „Relaxează-te! Ai dreptate! Pentru 
tine sunt murdari! îi dau altuia, care ştie să-i iubească." 

Saturn (echivalent grec - Cronos) era titanul care şi-a 
răsturnat tatăl de Ia conducere, pe Uranus, şi care, ulterior, a 
păţit la fel din partea fiului său, Jupiter. De aceea, în astrolo¬ 
gie, Saturn este considerat „păzitorul karmei". El se asigură 
că întotdeauna trecem şi noi, mai devreme sau mai târziu, prin 
aceleaşi experienţe pe care le aducem în viaţa celorlalţi. După 
ce Saturn a fost înlăturat de la tron, cei trei fii ai lui şi-au îm¬ 
părţit lumea: Jupiter (Zeus) a devenit stăpânul cerului, Neptun 
(Poseidon) a ajuns să domnească peste ape, iar Pluto (Hades) 
a preluat puterea în lumea subpământeană. Astrologie, Saturn 
răspunde de structură, de organizarea lumii şi de realizările 
obţinute în timp (Cronos fiind zeul timpului). Relaţia noastră 
cu timpul se află pe frecvenţa lui Saturn. Ordinea, responsabi¬ 
litatea şi severitatea sunt mărcile autorităţii Iui Saturn, pe care 
le avem cu toţii în astrogramă, relaţia cu tatăl şi cu autoritatea, 
cu ierarhia şi ascultarea fiind şi în astrologie de natură satumi- 
ană. Saturn face apel, în egală măsură, la aptitudinile noastre 
organizatorice, administrative şi la conservatorism, necesar 
pentru a apăra un sistem de valori şi un teritoriu personal sau al 
unui grup. Saturn este acel factor de coeziune şi continuitate al 
vieţii noastre, articulat din tot ce este închegat şi ţinând laolaltă 

un nucleu dur, un miez plin de sens, fără de care viaţa noastră 
nu ar avea rost. Ca maestru al structurii. Saturn are aplicaţii 
similare în astrologia medicală. Pielea (învelişul extern), oa¬ 
sele (scheletul, structura internă) şi părul (acoperişul) sunt pe 
lungimea sa de undă. 

Caelus (Uranus în greacă) era una dintre zeităţile pri¬ 
mordiale (zeul cerului), fiind detronat de către Saturn, fiul 
său. Puterea i-a fost luată lui Uranus prin castrarea cu o se¬ 
ceră, de aceea, în astrologie, el desemnează pierderile bruşte, 
situaţiile-şoc, încetarea violentă a unei etape de viaţă. Metafo¬ 
ric, Uranus poartă amprenta evenimentelor care „seceră" ceva 
ce nu se mai poate întoarce vreodată. Uranus a ajuns astfel să 
simbolizeze schimbările de orice fel, fie ele constructive sau 
distructive. Întotdeauna, din durerea asociată unei asemenea 
răni, viaţa se îndreaptă de pe o direcţie greşită sau care nu mai 
este necesară, pentru că situaţia care se încheie sau persoana 
care dispare şi-a jucat rolul şi e timpul să iasă din scenă. Une¬ 
ori, pierderea ireparabilă este însoţită de daruri sublime. Este 
suficient să amintim numai că, din spuma mării, unde au căzut 
organele genitale ale lui Uranus, s-a născut Afrodita. Uranus 
mai oferă accesul la intuiţie, deci capacitatea de a prevedea ne¬ 
voia de a face o schimbare în centrul fiinţei noastre. Ca zeitate 
a cerului, Uranus ne îndreaptă atenţia în sus, către stele şi către 
mesajele primite de sus, având afinitate cu explorarea spaţiului 
cosmic şi, desigur, cu influenţa corpurilor cereşti asupra vieţii 
pe Pământ, deci cu astrologia. 

Neptun (Poseidon la greci) era zeul mării, lui fiindu-i 
atribuite, de exemplu, cutremurele de pământ, furtunile şi nau- 
fragiile, pe care le provoca lovind cu tridentul său, ori de câte 
ori era nemulţumit. în astrologie, Neptun guvernează tot ceea 
ce este la fel de instabil ca şi calmul aparent al apelor, pregă¬ 
tite oricând să provoace inundaţii, să scufunde, să răstoarne. 

El oglindeşte universul interior plin visuri, fantezii, proiecţii, 
amăgiri, iluzii. Poveştile mitologice abundă de reprezentări ale 
unor fiinţe marine care atrăgeau şi amăgeau marinarii, pe care 
îi făceau să-şi piardă minţile şi să se rătăcească. Neptun păzeşte 
aşadar echilibrul psihic, pragul dintre impresii şi realitate, din¬ 
tre ceea ce pare că este adevărat şi ceea ce chiar este adevărat. 
Jocul iluziilor, pe care îl face Neptun, are două extreme: geniul, 
mintea supraînzestrată care se ridică peste condiţiile realităţii 
şi aduce un salt vieţii de pe Pământ prin conectarea într-o di¬ 
mensiune superioară, sau nebunia, mintea care pierde complet 
contactul cu realitatea, cu planul fizic, rămânând suspendată 
într-un univers paralel imaginar. Lui Neptun i se opune ideea 
de stabilitate, el acţionând la nivel subtil, psihic. Devine plau¬ 
zibil de ce imaginaţia, inspiraţia, misticismul, vraja, încântarea, 
precum şi artele vizuale, care fac să pară real şi ceea ce nu este 
neapărat, se găsesc sub stăpânirea lui Neptun. Cinematograful 
şi fotografia sunt guvernate de acelaşi zeu, a cărui energie este 
concentrată în influenţa planetei care-i poartă numele. 

Pluto (Hades la greci) era stăpânul Infernului. Cum 
Pluto a răpit-o pe Persefona printr-un şiretlic şi a ţinut-o în 
lumea lui cu forţa, el patronează inclusiv răpirile, escrocheriile 
şi acţiunile gangsterilor. Printr-o înţelegere cu mama Perse- 
fonei, Demetra, soţia lui Hades, revenea în fiecare primăvară 
la suprafaţă ca să-şi petreacă o jumătate de an cu mama ei. 
Perspectiva mitologică ne ajută să înţelegem de ce Pluto joacă 
în astrologie un rol în relaţia cu socrii care, nu de puţine ori, 
consideră că ginerele sau nora este un „gangster" care le-a ră¬ 
pit comoara. Fiind vorba despre accesul la lumea de dincolo, 
Pluto indică o capacitate imensă de transformare. Tălmăcirea 
simbolică este aceea că orice moarte (fizică, emoţională, spiri¬ 
tuală) este urmată de renaştere. Mesajul lui Pluto este că orice 
sfârşit, indiferent cât de dureros, este doar un alt început. Pluto 
stăpâneşte „întunericul" din noi care trebuie să iasă la lumină. 

fiind astfel elementul-cheie în procesul de vindecare şi de 
evoluţie. Pluto ne îndeamnă să manifestăm ceea ce nu ne place 
la noi, ca să ne acceptăm aşa cum suntem. El ne dă accesul la 
putere şi poate exacerba orgoliul prin funcţiile deţinute, prin 
sex, prin control, prin bunăstare materială. Abuzul de putere 
aduce căderi şi pierderi spectaculoase, întâlnirea cu fricile şi 
cu eşecul tocmai pentru că Pluto vine să ne înveţe că triumful 
asupra altora este doar o himeră şi să singura victorie care con¬ 
tează este în munca de conştientizare (de aducere la suprafaţă 
a tiparelor şi a blocajelor din inconştient, care ne trag în jos) 
şi de autodepăşire. Relaţia cu Pluto şi experienţele plutoniene 
sunt definitorii în procesul de trezire spirituală. 

2.4. De Ia zodii la astrogramă 

Astrograma este „roata" care începe de la mijlocul cer¬ 
cului, în partea stângă. Ca să privim astrograma din poziţia 
corectă, simulăm un exerciţiu: stăm drepţi şi întindem braţele, 
făcând o ctuce din corpul nostru. Ne imaginăm că avem Soa¬ 
rele în faţă, în călătoria sa zilnică pe cer. La stânga este plasat 
răsăritul, estul (E) ca punct cardinal. 

Astrologie, acolo se găseşte Ascendentul. Soarele urcă 
pe cer, până ajunge în punctul maxim pe ziua respectivă. Acolo 
se află sudul (S), la „miazăzi", punct care în astrogramă poartă 
denumirea MC: Mijlocul Cerului. Pe urmă. Soarele începe să 
coboare, până când ajunge în dreapta noastră, la apus, adică la 
vest (V), care corespunde în astrogramă Descendentului. Apoi, 
Soarele dispare de pe cer, întunericul se lasă, iar Pământul se 
învârte, până când Soarele ajunge în spatele planetei noastre. 
Acest moment este denumit popular „miazănoapte", miezul 
nopţii. Soarele se află 1a nord (N), atingând în astrogramă 
punctul denumit Fundul Cerului. Pe urmă încep să apară zorii, 
lumina începe să ia din nou locul întunericului, astfel că ne 
aflăm din nou la momentul de răsărit. 


Ascendentul este zodia care răsare în momentul 
naşterii, deci zodia aflată la est. 

Există 12 zodii şi 24 de ore într-o zi. 

La fiecare 2 ore, dacă ne uităm la răsărit, 
vom vedea o altă constelaţie. 

Aşadar, la fiecare 2 ore, vom avea alt Ascendent. 

Ascendentul avansează cu un grad 
la fiecare 4 minute. 

Astrogramă, „poza" cerului, este simbolizată printr-un cerc 
(360 de grade), în care fiecare din cele 12 constelaţii ocupă un 
sector de 30 de grade. Pe lângă zodii, astrograma conţine casele 
astrologice. Casele sunt proiecţia pe Pământ a celor 12 zodii. In 
ordinea numerotării zodiilor, există o corespondenţă între prima 
zodie şi casa I, a doua zodie şi casa a 11-a etc. De aceea, se spune 
că prima casă este a Berbecului, a V-a este a Leului, a Vlll-a este 
a Scorpionului etc. Ordinea zodiilor şi a caselor respectă ordinea 
inversă acelor de ceasornic. întreaga noastră galaxie. Calea Lac¬ 
tee, se roteşte în sens invers acelor de ceasornic. 

în funcţie de ora naşterii, putem estima unde are nativul 
Soarele în astrogramă şi în ce zodie ar putea fi Ascendentul, 
fără să apelăm la calcule. Cineva născut între răsărit şi miezul 
zilei va avea Soarele într-una din casele XII, XI sau X. Cine 
este născut între prânz şi apus, va avea Soarele în astrogramă 
în casa a IX-a, a VlII-a sau a VH-a. Dacă vorbim despre o per¬ 
soană născută între apus şi miezul nopţii, vorbim despre cineva 
cu Soarele fie în casa a Vl-a, fie într-a V-a, fie într-a I V-a. Dacă 
ora de naştere este între miezul nopţii şi răsărit, Soarele în as¬ 
trogramă nu poate fi decât în casa a IlI-a, a Il-a sau în casa 1. 
De precizat că, atunci când calculăm ora, ne raportăm la meri¬ 
dianul Greenwich, Ia ora GMT, indiferent de locul naşterii pe 
Glob. Tabelele de efemeride inventariază, de asemenea, poziţia 
planetelor la ora 00:00, ora GMT. 

Cineva născut în intervalul a aproximativ 2 ore de la ră¬ 
săritul Soarelui va avea Ascendentul în aceeaşi zodie în care 
se găseşte Soarele. Cineva născut la apus va avea Ascendentul 
în zodia opusă zodiei de naştere. De exemplu, cineva care se 
naşte în zodia Berbec, la răsăritul Soarelui, va avea Ascenden¬ 
tul în Berbec şi zodia Berbec în Casa I, Taurul în Casa a Il-a 
etc., exact ca în imaginea de la pagina 63. 

Un nativ Balanţă, care se naşte la ora răsăritului, va fi 
Balanţă cu Ascendent în Balanţă, deci cu Balanţa în casa I (As¬ 
cendentul se află în casa I), Scorpionul în casa a 11-a, Săgetăto¬ 
rul în casa a 111-a etc. (harta de mai jos). 

Persoanele născute în jurul orelor prânzului vor avea 
Soarele în apropiere de Mijlocul Cerului, adică în locul cel 
mai înalt de pe hartă (exemplul de mai sus). în schimb, persoa¬ 
nele născute în toiul nopţii vor avea Soarele plasat spre Fundul 
Cerului (spre zona de nord a astrogramei). 

2.5. Zodii, planete şi case 

După incursiunea în mitologie, care ne elucidează simbo¬ 
listica planetelor, viziunea psihologică ne aduce şi mai aproape 
de înţelegerea astrologiei. Zodiile sunt tipare energetice prin 
care se manifestă creaţia. Ele corespund arhetipurilor descrise 
de C.G. Jung. Aşadar, cele 12 zodii sunt 12 prototipuri de per¬ 
sonalitate prin care viaţa ajunge în planul terestru. Energia 
este distribuită cu ajutorul unor forţe, reprezentate de planete. 
Aceste planete acţionează într-un anumit domeniu al vieţii. 

Zodiile = arhetipuri, tipare energetice. 

Planetele = forţe care modelează 
(direcţionează, transformă) energia zodiilor. 

Casele = domeniile vieţii în care curge energia. 

Aspectele planetare = modul în care forţele energetice 
intră în legătură, se stimulează sau se blochează reciproc. 

Planetele corespund unor funcţii psihologice. Ele de¬ 
scriu motivaţii . intenţii sau nevoi pe care le are orice om: 

• Soarele simbolizează, în astrologie, nevoia general 
umană de a avea o identitate, deci de a fi cineva, de a obţine 
recunoaştere şi apreciere pentru ceea ce suntem; nevoia de a 
străluci, de a atrage atenţia sau chiar de a ne plasa în centrul 
atenţiei, de a conta, de a ne simţi importanţi. 

• Luna simbolizează reacţia emoţională la stimulului; 
nevoia de a ne simţi bine cu propria persoană; nevoia de a 
aparţine (unui om, unui loc etc.); nevoia de linişte emoţională. 

• Mercur simbolizează nevoia de a comunica, de a sta¬ 
bili legături cu ceilalţi şi de a învăţa; nevoia de a ne juca şi de 
a glumi; nevoia de mişcare; nevoia de a face schimb cu exte¬ 
riorul şi de a experimenta prin intermediul celor cinci simţuri. 

• Venus simbolizează nevoia de apropiere de cineva, 
deci de a forma relaţii; nevoia de a simţi confort şi armonie; 
nevoia de împărtăşire a sentimentelor; nevoia de ne simţi atră¬ 
gători, de a seduce. 

• Marte simbolizează dorinţele şi mijloacele prin care 
luptăm ca să ni le îndeplinim; modul în care ne folosim ener¬ 
gia; atracţia sexuală. 

• Jupiter simbolizează nevoia de a crede; nevoia de în¬ 
credere în viaţă şi în propria persoană; nevoia de autoperfecţi- 
onare; nevoia de a avea mai mult; nevoia noastră de a progresa, 
de a evolua, de a creşte. 

• Saturn simbolizează nevoia de aprobare socială; ne¬ 
voia de a obţine rezultate prin muncă şi resurse proprii; ne¬ 
voia de a ne asuma responsabilităţi, de răspunde în faţa unei 
autorităţi şi de a ne asuma rolul de autoritate. 

• Lranus simbolizează nevoia de schimbare; nevoia de 
libertate, deci de exprimare tară constrângeri; nevoia de a fi 
originali şi unici. 

• Neptun simbolizează nevoia de a experimenta viaţa ca 
un întreg, de a simţi că facem parte din tot ceea ce există; ne¬ 
voia de protecţie divină; nevoia de identificare cu ceilalţi, până 
la a deveni totuna cu altcineva sau cu ceva; nevoia de abandon, 
de dizolvare, nevoia de transcendent. 

• Pluto simbolizează nevoia de transformare; nevoia de 
a renunţa la tiparele vechi şi de a o lua din nou de la zero; ne¬ 
voia de transformare prin suferinţă. 

Casele ne indică în ce domeniu ni se întâmplă ceea ce 
spune fiecare planetă în zodie, ce anume nivel al vieţii noastre 
este influenţat. 

Semnificaţia caselor astrologice, pe scurt: 

I - personalitatea; 

II - banii din muncă proprie; 

III - studiile, călătoriile şi comunicarea; 

IV - familia; 

V - iubirea, exprimarea de sine, copiii şi creativitatea; 

VI - munca şi sănătatea; 

VII - relaţiile; 

VIII - banii şi resursele altora, transformarea personală; 

IX - călătoriile lungi şi idealurile; 

X - cariera şi imaginea publică; 

XI - prietenii şi protectorii; 

XII - încercările grele, izolarea, bolile cronice. 

Aşadar, în funcţie de poziţia unei planete în casă şi zo¬ 
die, putem afla date semnificative despre nativ. 

Exemplu 1: Soare în Berbec, în Casa a Il-a: individul do¬ 
reşte să se afirme, să îşi facă simţită prezenţa (Soarele) într un 
mod direct, deschis, uneori impulsiv (caracteristici ale zodiei 
Berbec), iar această dorinţă de a atrage atenţia asupra sa poate 
lua forma nevoii de a face bani sau de a-i cheltui ostentativ 
(casa a 11-a). 

Exemplu 2: Venus în Fecioară şi casa a Vl-a: persoana 
formează relaţii (Venus) în mod prudent, este rezervată faţă 
de ceilalţi, critică şi perfecţionistă (conform prototipului zo¬ 
diei Fecioară), dar poate fi un excelent coleg sau poate îmbina 
munca şi arta într-un mod estetic, poate prin relaţii frumoase 
cu publicul, un domeniu creativ sau o meserie care se adre¬ 
sează publicului feminin (principiile combinate ale planetei 
Venus şi ale casei a Vl-a). 

2.6. Cele 4 elemente 

Zodiile sunt rezultatul unor fluxuri de energie primordială. 
Iar această energie primordială poartă denumiri diferite, în func¬ 
ţie de tradiţiile culturale: prana, chi, forţă vitală, suflul vieţii etc. 

Energia primordială vibrează şi se transformă în materie 
prin patru canale, denumite elemente: 
focul 

- pământul 

- aerul 

- apa 

Elementele sunt împărţite în două grupe: 

> Focul şi aerul sunt principii active, care se exprimă 
(masculine, yang). 

Cele 6 zodii de foc şi de aer sunt zodii-emiţător. 

> Pământul şi apa sunt principii pasive, care se reprimă 
(feminine, yin). 

Cele 6 zodii de pământ şi de apă sunt zodii-receptor. 

In cazul primelor două categorii de elemente predomină 
iniţiativa, impulsul, exteriorizarea, celelalte două preferând re¬ 
plierea, securitatea spaţiului personal, interiorizarea. 

r Focul şi Aerul îşi revarsă energia vitală fără prea 
multă ezitare, fiind programate să premediteze mai 
puţin faptele în care se avântă sau cuvintele pe care le 
emit şi să tragă concluzii după ce au trăit experienţa, 
în loc să pregătească terenul dinainte. 

"0* Semnele de Foc (zodiile Berbec, Leu, Săgetător) 
acţionează, se exprimă direct, public, ies în faţă, au nevoie să 
atragă atenţia asupra lor, să fie văzute, să se facă remarcate. 

^ Semnele de Aer (Gemeni, Balanţă, Vărsător) sunt 
cele mai active din punct de vedere social, sunt gregare, au 

nevoie de asociere, combat singurătatea prin orice mijloace, 
având nevoie să se exprime verbal şi să facă schimb de idei. 

>- Pământul şi Apa însufleţesc nativi care trăiesc foarte 
mult în interiorul lor şi nu se proiectează în exterior 
decât după ce îşi iau măsuri de precauţie, fiind şi mult 
mai selective decât zodiile active: 

Semnele de Pământ (Taur, Fecioară, Capricorn) 
consumă energie în timp ce planifică şi organizează, urmărind 
stabilitatea, confortul şi tatonând dinainte orice teren pc care 
urmează să pună piciorul, făcând calcule, grafice şi socoteli. 
Deşi sceptice din fire, persoanele născute în zodii de Pământ se 
numără printre cei mai mari consumatori de horoscoape comer¬ 
ciale, dar şi de interpretări personalizate, datorită nevoii lor de 
a anticipa ceea ce urmează să li se întâmple, ca să nu plonjeze 
în incertitudine. 

Semnele de Apă (Rac, Scorpion, Peşti) se con¬ 
sumă la nivelul corpului emoţional (fie manifestându-şi, fie 
controlându-şi până la suprimare emoţiile) şi îşi pun perma¬ 
nent imaginaţia la treabă. Aceşti nativi trăiesc în cel puţin o 
lume paralelă cu realitatea, în care scenariile, ficţiunea şi per¬ 
sonajele sunt de multe ori mai veridice decât în viaţa concretă. 
Nativii din zodiile de Apă îşi au, practic, rădăcinile în această 
lume creată de mintea lor. Forţa apei le dă cea mai mare putere 
de luptă, agresivitate şi încrâncenare din zodiac, apa fiind cel 
mai puternic dintre elemente: dacă întâlneşte obstacole în cale, 
le ocoleşte, dacă este oprită din curgere, se evaporă, dacă se 
schimbă condiţiile de mediu, se întoarce din stare gazoasă în 
stare lichidă prin condensare. De fapt, în timp, apa îşi schimbă 
doar forma şi îşi conservă esenţa, în timp ce totul în jur se 
transformă. Renumele de „zodii adaptabile", asociat semnelor 
de Apă, se cere pus într-o lumină mai clară: zodiilor dc Apă le 
este mai greu să se adapteze la exterior, făcând schimbări dc 

suprafaţă, nu de conţinut, aşa că îşi folosesc la maxim abilita¬ 
tea de a-i adapta pe ceilalţi la nevoile şi cerinţele lor. 

Elementele descriu natura realităţii în care trăiesc repre¬ 
zentanţi zodiilor. 

> Pentru seninele de Foc, nimic nu este mai real ca ex¬ 
primarea de sine. aceşti nativi identificându-se cu acţiunile şi 
cu faptele lor, cu tot ceea ce poate aduce capital de imagine. 

> Zodiile de Aer locuiesc în lumea conceptelor. Ele 
sunt foarte bune la teorie, concepând planuri, idei măreţe, 
având viziuni, dar nu au niciodată suficient timp să le pună pe 
toate în aplicare. 

> Zodiile de Pământ trăiesc în lumea formelor. Dacă 
ceva nu este palpabil concret, măsurabil, cuantificabil, pentru 
o zodie de Pământ nu are valoare, deci nu există. 

> Pentru zodiile de Apă, realitatea o reprezintă emoţi¬ 
ile. Emoţiile sunt reacţii afective de scurtă durată şi intensitate 
(a nu se confunda cu sentimentele) şi alcătuiesc un sistem de 
apărare. De aceea, zodiile de Apă excelează la capitole precum 
concentrarea (atenţia trează susţinută într-o direcţie) şi viteza 
de reacţie (inclusiv verbală). Fizic, corpul lor suportă cele mai 
mari fluctuaţii de temperatură şi cel mai larg spectru de ex¬ 
presii faciale sau tonalităţi vocale, ceea ce face din ei actori 
talentaţi sau măcar imitatori înnăscuţi. 

Zodiile masculine sunt compatibile între ele, la fel şi 
zodiile feminine. Când vorbim despre compatibilitatea ele¬ 
mentelor, vorbim despre ritmul de viaţă, abordarea lucrurilor, 
atitudinea ofensivă sau defensivă în faţa stimulilor externi. 

Zodiile de Foc 

• pun accentul pe acţiune, se identifică deseori cu fap¬ 
tele lor, care le alimentează mândria; 

• au o abordare impersonală a vieţii, ignorând emoţiile 
şi sentimentele celorlalţi; 

• au dorinţe foarte mari, pe care şi le împlinesc; 

• dispun de o voinţă foarte puternică; 

• au marele dar de a-i pune pe ceilalţi la treabă în be¬ 
neficiul lor personal, le place să primească şi găsesc 
întotdeauna persoane care să-i servească; 

• nu ezită să-şi impună condiţiile, să domine, să dicteze; 

• sunt fiinţe sociale, spirite vesele, entuziaste şi directe; 

• folosesc atacul, preiau iniţiativa şi, dacă nu li se oferă, 
îşi iau singuri ceea ce consideră că li se cuvine; 

• au un magnetism aparte pentru situaţii conflictuale şi 
pentru obstacole greu de depăşit; 

• acceptă greu înfrângerile, renunţă greu şi luptă până la 
capăt atunci când îşi propun ceva; 

• au nevoie de exprimare fizică, de aceea forţează dese¬ 
ori limitele corpului până la epuizare; 

• se aruncă înainte cu hotărâre, iau decizii pe care au 
nevoie să le corecteze din mers; 

• trec peste sentimentele, nevoile şi interesele celorlalţi, 
uneori chiar fără să îşi dea seama; 

• fac întotdeauna ceea ce le place, găsind metode şi 
scuze să-i lase pe alţii să ducă la îndeplinire ceea ce nu 
le face plăcere; 

• sunt zodiile care funcţionează bine sub presiune, fiind 
cele mai apte să ia decizii la minut; 

• sunt lipsite deseori de autocontrol, manifestând indi¬ 
ferenţă faţă de ceilalţi şi trecând foarte greu peste or¬ 
goliu, mai ales dacă s-au simţit umilite, ironizate sau 
dacă imaginea lor a fost prejudiciată; 

• sunt competitive, iar în relaţii au un aer superior, ur¬ 
mărind să epateze întotdeauna printr-un talent care nu 
are valoare dacă nu este recunoscut şi de ceilalţi; 

• sunt cuceritoare, curtenitoare, galante şi extrem de in¬ 
sistente; 

• dau dovadă de o nerăbdare primordială, care le trans¬ 
formă în cotropitori ce dau năvală, acaparează şi iau 
cu forţa ceea ce poftesc; 

• depind de starea de spirit de moment, de dispoziţie şi 
de chef; 

• adoră atenţiile, darurile şi se entuziasmează doar atunci 
când sunt puse pe un loc unic, fiind foarte sensibile la 
admiraţie, la recunoaşterea meritelor şi la flatare; 

• au, de asemenea, deficienţe de comunicare cu semnele 
de Pământ, din cauza nerăbdării şi a vitezei cu care îşi 
trăiesc viaţa; 

• au o relaţie caracterizată prin agresivitate şi competiţie cu 
zodiile de Apă, care se simt vulnerabile în preajma lor; 

• stabilesc raporturi spontane de simpatie cu zodiile de 
Aer; 

Zodiile de Pământ 

• sunt în contact cu senzaţiile fizice şi cu realitatea cuan¬ 
tificabilă. 

• trăiesc cel mai uşor în prezent, se ancorează în tot ceea 
ce li se pare familiar, pentru că pun mai presus de orice 
sentimentul de siguranţă. 

• se ataşează uşor (de oameni, idei, muncă, statut) şi au 
nevoie de o rutină a vieţii din care să nu fie scoase. 

• au o frică nativă de schimbare, orice ieşire din zona de 
confort îi destabilizează, chiar dacă, de exemplu, con¬ 
fortul poate fi uneori un viciu despre care sunt conşti¬ 
enţi că le face rău, un tratament abuziv din partea unei 
persoane sau o situaţie de viaţă care îi nemulţumeşte. 

• din întreg zodiacul, au cea mai mare capacitate de a 
îndura. 

• chiar dacă ceva nu le place, atâta timp cât trăiesc 
guvernaţi de puterea obişnuinţei, se acomodează in¬ 
clusiv cu condiţiile vitrege, fiindu-le foarte comod să 
ştie dinainte la ce să se aştepte. 

• au nevoie să clacheze psihic sau fizic pentru a-şi lua 
forţa de a ieşi din situaţii de viaţă nesănătoase. 

• aceste zodii candidează cu cel mai mult succes la o 
viaţă dublă sau la o formă de evadare din realitate, dar 
au întotdeauna nevoie de stimuli externi ca să iasă de 
tot din toxicitate. 

• în cuplu, dacă sunt nefericite, chiar dacă se angajează 
în poveşti paralele, pleacă definitiv doar dacă parte¬ 
nerul preia iniţiativa; chiar şi după ruptura definitivă, 
trec greu peste trecut şi se agaţă uneori de suferinţă. 

• sunt zodiile care dau cele mai dese cazuri de adicţie, 
dependenţă sau viciu, ca formă de compensaţie pentru 
neîmplinirile din viaţa reală. 

• vânează întotdeauna rezultatele şi performanţele, apă- 
rându-şi teritoriul şi suportând foarte greu concurenţa; 
se erijează în postura de persoane inegalabile. 

• sunt atât de rezistente la schimbare, încât orice cum¬ 
pănă sau succes al partenerului le scoate din certitu¬ 
dinile lor, putând să dezvolte o frică de a nu fi mai 
prejos, cu urme de inferioritate. 

• în orice fel de relaţie pe termen lung, pierderea linea¬ 
rităţii le face suspicioase, provocatoare, ajungând să-l 
testeze permanent pe celălalt, să-l verifice sau să-i 
pândească minusurile, împingându-1 să greşească pen¬ 
tru a primi confirmări şi provocând, astfel, ruptura sau 
separarea. 

• sunt dependente de previzibil, vor să fie mereu pregă¬ 
tite dinainte, altfel au impresia că le fuge pământul de 
sub picioare. 

• înţeleg cel mai bine modul în care funcţionează lumea 
materială şi gestionează cel mai bine resursele. 

• dau dovadă de răbdare şi autodisciplină. 

• se bazează pe forţele proprii. 

• sunt eficiente şi hotărâte să-şi apere teritoriul, au cel 
mai pronunţat instinct de conservare. 

• au nevoie de rădăcini, de un loc în care să se simtă 
în siguranţă, unde să-şi clădească un confort care să 
crească exponenţial, locul putând fi de muncă, o relaţie 
sau o locuinţă. 

• sunt suspicioase cu semnele de Aer, care le câştigă cu 
greu încrederea, întrucât li se par cu capul în nori. 

• au dificultăţi de adaptare la ritmul alert al zodiilor de 
Foc, stabilind mai greu cu ele relaţii bazate pe încredere. 

• dezvoltă legături armonioase cu zodiile de Apă, dato¬ 
rită unui set comun de valori, bazat pe conservatorism, 
autoprotecţie şi precauţie. 

Zodiile de Aer 

• se pierd în idei, mintea lor fiind un vulcan de gânduri 
pregătite să erupă. 

• au privirea orientată către viitor şi către schimbările pe 
care le pot aduce pentru a-şi îmbunătăţi condiţiile de 
trai sau calitatea relaţiilor. 

• rămân deseori agăţate în teorii, devenind adeptele unor 
păreri fixe ce se transformă în convingeri, pe care în¬ 
cearcă să le impună şi celorlalţi. 

• urmăresc întotdeauna mai multe scopuri şi planuri de 
acţiune, de aceea nu ajung să pună în practică tot ce 
gândesc sau spun. 

• promit întotdeauna mai mult decât pot face. 

• văd întotdeauna planul de ansamblu al unui proiect şi 
au o răbdare infinită până când se creează contextul 
pentru ca ideile lor să fie puse în practică. 

• sunt maestre ale aşteptării atunci când au un ideal sau 
un ţel suprem; pândesc, hărţuiesc, provoacă şi întrec 
des măsura, ca să testeze limitele celorlalţi şi să tato¬ 
neze până unde pot să se întindă. 

• se răzgândesc uşor, se reorientează şi dau înapoi ca şi 
cum nimic nu s-ar fi întâmplat. 

• sunt firi independente şi iubitoare de libertate prin 
excelenţă, un fel elegant de a spune că fac mai mereu 
ce vor, după capul lor. 

• se revoltă dacă se simt constrânse ori inhibate în ex¬ 
primare. 

• schimbă uşor locul sau anturajul, renunţă la oameni 
sau la familie, dar nu la valorile lor fundamentale şi la 
obiectivele supreme în viaţă. 

• dintre toate zodiile, sunt cele mai detaşate şi obiec¬ 
tive, oferind cele mai imparţiale puncte de vedere, cu 
condiţia să se detaşeze şi de propriile convingeri, pen¬ 
tru că altfel judecă foarte mult şi aplică cele mai aspre 
şabloane de gândire. 

• sunt cele mai neobosite în încercarea de a-i modela pe 
ceilalţi după chipul şi asemănarea lor. 

• dau cei mai sociabili nativi, care au şi cea mai vastă 
reţea de prieteni şi cunoştinţe. 

• adoră provocările intelectuale şi dialogurile, fiind ca¬ 
pabile să accepte punctele de vedere ale altora fără să 
fie de acord cu ele. 

• suferă cel mai mult dacă opiniile lor nu sunt luate în 
seamă şi ripostează sau luptă să demonstreze contra¬ 
riul ori de câte ori capacităţile lor intelectuale sunt 
puse la îndoială. 

• manifestă o lipsă de profunzime emoţională şi o 
inconsecvenţă care le creează zodiilor de Apă stări in¬ 
comode de incertitudine şi de lipsă de încredere. 

• lipsa simţului practic sau tendinţa lor de a face foarte 
multe în acelaşi timp, atingând mai multe ţinte odată, le 
pune răbdarea Ia încercare chiar şi zodiilor de Pământ, 
care preferă dovezi concrete mai mici, dar într-un timp 
mai scurt. 

• se conectează uşor cu ceilalţi, sunt spontane şi se aprind 
repede, de unde afinitatea deosebită cu semnele de Foc. 

Zodiile de Apă 

• trăiesc Ia nivelul emoţiilor, având reacţii verbale sau 
fizice prompte. 

• au cea mai bogată zestre de agresivitate dintre toate 
semnele, fiind permanent în gardă, gata de luptă, pre¬ 
gătite de contraatac. 

• sunt maestre ale defensivei, preferând să nu atace, ci să 
provoace, să aţâţe, să întărâte, până când celălalt iniţiază 
conflictul şi îl pune în poziţie de legitimă apărare. 

• atrag rivalităţi, se opun, contestă, neagă. 

• au o profunzime a sentimentelor care îi face să persiste 
în atitudinea faţă de oameni, să nu dea înapoi uşor, să 
se răzgândească greu. 

• sunt zodiile cele mai intuitive, imaginative şi deschise 
la stimuli paranormali. 

• au o empatie care le dă claritate despre ceea ce simt. 
gândesc sau cred cu adevărat cei din jurul lor. 

• dau nativi care, fiind atât de capabili să facă incursiuni 
în mintea, sufletul şi viaţa altora, au o frică fundamen¬ 
tală de a nu se pierde pe ei înşişi, deci de a nu se di¬ 
zolva, de a nu-şi pierde integritatea structurală. 

• se mulează uşor după oameni şi situaţii dacă este în 
interesul lor, dacă au ceva de obţinut sau în cazul în 
care se simt ameninţaţi. 

• sunt cele mai conservatoare zodii, îşi modifică numai 
forma, dar nu-şi schimbă niciodată esenţa, felul de a fi 
sau caracterul. 

• creează impresii, iluzii şi aşteptări, interpretează ro¬ 
luri, dar întotdeauna conduc jocul şi îşi urmăresc pro¬ 
priile dorinţe. 

• sunt discrete, secretoase, ţes o pânză de mister în jurul 
lor şi al vieţii lor private. 

• incită şi atrag, având cea mai mare forţă de seducţie 
din zodiac şi, implicit, cei mai mulţi admiratori. 

• stârnesc pasiuni, gelozii, obsesii, duplicitate şi drame 
personale. 

• trăiesc simultan mai multe vieţi, având permanent cel 
puţin o lume paralelă în care evadează din realitate 
prin imaginaţie, credinţă sau viciu. 

• îşi securizează un spaţiu personal unde nu are acces 
oricine, preferă să se expună şi să se deschidă numai 
dacă aleg ele. 

• sunt reticente la personalităţile agresive, puternice, 
dominatoare din zodiile de Foc, care le ameninţă te¬ 
ritoriul şi îi constrâng să se adapteze, ceea ce îi scoate 
din confort. 

• simt foarte multă instabilitate lângă semnele de Aer, 
care nu au deloc aceeaşi constanţă şi care le pun în 
dificultate din cauza extrovertirii, a lipsei de discreţie 
şi a interferenţei dintre spaţiul public şi cel privat, care 
le caracterizează. 

• ştiu ce vor şi nu renunţă niciodată la scopul lor, dar, 
spre deosebire de zodiile de Aer, care schimbă me- 

reu direcţia ca să-şi atingă scopul, ele nu-şi modifică 
direcţia, fiind mult mai inflexibile. 

• relaţionează pe teren sigur cu zodiile de Pământ, pe 
care simt că se pot baza şi în care pot avea încredere. 

2.6.1. Ciclul elementelor 

Cele patru elemente imprimă o energie care nu în¬ 
sufleţeşte doar Soarele din astrogramă. Fiecare element îşi 
pune amprenta asupra planetelor care intră sub incidenţa sa. 
Există un element predominant în hartă, iar la cântar, într-ade- 
văr, atârnă cel mai greu elementul zodiei, care colorează struc¬ 
tura fiecărui individ, pe urmă elementul Ascendentului. Pe 
segmente specifice ale vieţii, modul în care individul comu¬ 
nică, relaţionează sau acţionează poate să aibă întipărit specifi¬ 
cul unui alt element. Cineva poate să fie născut, de pildă, într-o 
zodie de Pământ, dar să aibă Mercur şi Venus în zodie de Foc, 
iar Marte în semn de Apă. Puterea fiecărei planete este ani¬ 
mată, aşadar, de o energie specifică unui element pe o anumită 
direcţie de viaţă, în funcţie de simbolismul planetei. 

Energia pe care zodiile o primesc de la elemente este 
un fir conducător în viaţă, care ne îndreaptă permanent atenţia 
asupra unei ţinte a căutărilor. Astfel, fiecare dintre noi vânăm 
neîncetat răspunsul la o întrebare existenţială. Elementele ur¬ 
mează o succesiune simbolică: după o zodie de Foc urmează 
una de Pământ, apoi o zodie de Aer şi una de Apă. 

Zodiile de Foc îşi desfăşoară viaţa într-o continuă rede- 
finire a spaţiului în care pot să se manifeste, să se exprime, să 
se pună în valoare, să creeze. Obiectivul lor este să ajungă mai 
departe sau mai sus decât a ajuns cineva vreodată. Motivaţia 
lor este să fie primele, să fie recunoscute drept „cele mai“ 
(bune, frumoase, capabile) sau, măcar, să fie deasupra altora, 
suportând greu termenii de comparaţie. Ele aprind scânteia. 

deschid drumurile, fac demonstraţii de forţă şi de curaj. Rolul 
zodiilor de Foc este acela de a duce focul vieţii în zone in¬ 
accesibile, înfruntând vitregia condiţiilor externe, nativii find 
motivaţi de depăşirea limitelor, de doborârea recordurilor, de 
fascinaţia pentru imposibil. 

Aflându-se în această continuă orientare în spaţiu, cu 
atitudinea lor de exploratori şi de cuceritori neînfricaţi, pân¬ 
dind următoarea oportunitate de a se exprima, de a-şi marca 
un nou teritoriu, cei născuţi într-o Zodie de Foc au ca dilemă 
existenţială întrebarea: „Unde?“ 

Zodiile de Pământ au darul de a ne întoarce în planul 
realităţii fizice, palpabile. De aceea, ele au în fişa postului tra¬ 
sarea de limite, administrarea resurselor şi construirea unui 
sistem care să ofere un centru de greutate şi de referinţă. Zo¬ 
diile de Pământ le dictează celor de Foc „până unde“ se pot 
întinde în condiţii de siguranţă, care să prevină pierderile sau 
autodistrugerea. Energia Pământului mută accentul de pe ori¬ 
zontală (cucerirea de noi teritorii), pe verticală (construirea de 
ierarhii, iar în plan fizic, de clădiri). 

Zodiile de Pământ sunt cele care transpun creaţia în 
plan material, omagiind, prin această perspectivă pe verti¬ 
cală, relaţia dintre om (aflat jos) şi Divinitate (ceea ce vine de 
sus) prin înălţarea de monumente sau locaşuri de cult (temple, 
biserici), care să ne reamintească intervenţia divină în viaţa 
oamenilor, precum şi aspiraţia noastră spre înalt, spre infinit. 
Zodiile de Pământ ne învaţă că, fără pragmatism, fără materi¬ 
alizare, fără creaţii durabile în planul terestru, spiritualitatea 
este doar un concept abstract. Ele fac tranziţia de la statutul de 
exploratori fără graniţe la nevoia de a ne întoarce la un centru. 
Zodiile de Pământ schimbă direcţia vieţii dinspre exterior spre 
interior, înlocuind migraţia cu sedentarismul. Ele ne progra¬ 
mează o viaţă bazată pe confort, stabilitate şi siguranţă. 

Fiind experte în crearea de avantaje şi în dobândirea de 
privilegii, întrebarea pe care şi-o pun ca dilemă existenţială 
este de natură cantitativă: „Cât?“ 

Zodiile de Aer sunt creatoare de noi instrumente, me¬ 
tode şi tehnici prin care spaţiul cucerit de zodiile de Foc, de¬ 
limitat şi administrat de zodiile de Pământ, să devină un teren 
dejoacă mult mai plăcut. Lupta migrează pe tărâmul ideilor. 
Explorarea lumii pe orizontală şi pe verticală sublimează în 
aventura cunoaşterii. Practica are nevoie de noi teorii care să 
fie transpuse în concret. Aceste semne au ca miză relaţiile (cu 
natura, cu mediul, cu ceilalţi oameni) şi cunoaşterea, sursa de 
putere supremă, prin care îşi ating obiectivul de a optimiza 
calitatea vieţii şi de a-i ajuta pe fiecare om să-şi găsească locul 
nu doar pe Pământ, între semenii săi, ci şi în Univers. 

Atunci când îşi doresc ceva, zodiile de Aer au ca stra¬ 
tegie încercările succesive prin rafinarea mijloacelor, ceea ce 
face ca dilema lor existenţială să fie întrebarea: „Cum?“ 

Zodiile de Apă ne scot de sub dictatura materialului sau 
a formelor, care tind să ne ţină prizonieri şi să ne amăgească să 
credem că viaţa este doar atât cât puteam vedea cu ochii fizici şi 
cât putem măsura cu instrumentele ştiinţei. Apa rupe barierele 
materiale impuse de energia de Pământ şi pe cele mentale in¬ 
duse de Aer, reamintindu-ne că viaţa terestră este oglindirea unui 
model absolut, care există într-o dimensiune superioară. Apa 
electrizează materia cu vise şi percepţii despre o lume ideală, su¬ 
perioară condiţiilor actuale de trai, dincolo de gândirea raţională 
a zodiilor de Aer. Logica Aerului este strămutată de energia Apei 
pe un tărâm ireal, iraţional, fantastic, acolo unde prind viaţă mi¬ 
turile şi legendele primordiale, care structurează întreaga Creaţie. 

Zodiile de Apă accesează forme de viaţă din planuri 
aflate pe cu totul alte frecvenţe decât cele terestre, stabilind 
punţi de comunicare cu entităţi sau energii care au puterea 

de a altera semnificativ realitatea fizică. Ele văd lucrurile din 
alte perspective, ochii fizici părând deseori că ţintesc în gol, 
privirea lor fiind „din“ altă lume şi „în“ altă lume. Zodiile 
de Apă înţeleg cel mai bine că orice faptă se naşte mai în¬ 
tâi în imaginaţie şi urmăresc să transpună în realitatea fizică 
dorinţele pe care deja le vizualizează în mintea lor. 

Apa energizează semnele zodiacale care stăpânesc cel 
mai bine acest mecanism, au cea mai mare forţă de a a obţine 
ce-şi doresc, deci de a materializa gândurile, singura lor di¬ 
lemă existenţială fiind întrebarea: „Când?“ 

Energia 



2.6.2. Calitatea elementelor 

In funcţie de modul în care îşi pun în mişcare şi îşi con¬ 
sumă energia, zodiile se împart în 3 categorii principale: cardi¬ 
nale, fixe şi mutabile. 

Zodiile cardinale 

Berbec, Rac, Balanţă, Capricorn 

Prima zodie a fiecărui anotimp 

Sunt zodiile iniţiatoare, care vin cu idei noi şi încep 
acţiuni, pe care nu le termină însă întotdeauna. Ele au nevoie 
de asistenţă sau de companie, se bazează întotdeauna pe alţii 
pentru finalizare. îi mobilizează foarte uşor pe alţii, îi atrag 
în planurile lor sau îi împing de la spate. Sunt zodii adapta¬ 
bile, capabile să facă faţă situaţiilor schimbătoare, dar care iau 
decizii deseori în grabă. Lipsa de răbdare, pripa, zorul le dau 
adesea bătăi de cap şi le pun piedici în relaţii. Le stă în fire să 
pună presiune pe ceilalţi, din cauza presiunii pe care o pun pe 
ei înşişi, intrând în relaţii de agresiune şi dominare. Lasă ade¬ 
sea lucrurile neterminate tocmai pentru că pun atâta energie şi 
intensitate la început, încât ceea ce începe ca un tur de forţă 
se stinge ca un foc de paie. Vor foarte mult şi foarte repede, 
ard etape, se aşază hotărâţi la volanul vieţii, calcă la maxim 
pedala de acceleraţie şi rămân fără combustibil înainte de linia 
de sosire. Au de învăţat să nu se supraaprecieze şi să înveţe 
că, pentru a reuşi, e uneori nevoie de mai mult timp decât sunt 
ei dispuşi să accepte. Altfel, luând asupra lor mai mult decât 
pot duce, din orgoliul de a demonstra cât de puternice sunt, îşi 
consumă energia în proiecte pe care le abandonează. 

Zodiile cardinale pot fi alintate „zodii de frustrare 11 : îţi 
promit mai mult decât pot face, se apucă de treabă şi te lasă... 
neterminat, baltă sau cu ochii în soare. 

Zodiile fixe 

Taur, Leu, Scorpion, Vărsător 

Zodiile aflate la mijlocul anotimpurilor. 

Sunt zodiile de perseverenţă, care îşi urmează obiecti¬ 
vele până la capăt şi care nu cedează, indiferent de obstacole. 

Sunt şi cele mai rigide dintre zodii, pentru că, odată ce şi-au 
propus ceva, nu mai dau înapoi până nu termină. De aceea, 
trec adesea într-o extremă în care au depăşit de mult limitele. 
Sunt perseverente, au continuitate, se adaptează mai greu şi nu 
acceptă prea uşor schimbările. Se instalează într-un confort de 
care devin dependenţi. Au de suferit din cauza obişnuinţelor 
şi ataşamentelor, alegând să stea în situaţii care le fac rău pe 
termen nedeterminat. în acest caz, trăiesc cu speranţa că ceva 
o să se schimbe în exterior, ceea ce nu se întâmplă, lecţia lor 
fiind să accepte că schimbarea nu vine decât din interior şi că 
trebuie să facă singure eforturi ca să iasă din blocaje. Sunt zo¬ 
diile candidate la stagnare, dar dacă se trezesc, fac salturi spec¬ 
taculoase şi evoluează fulgerător. însă trezirea vine pentru ele 
cu cele mai mari pierderi, eşecuri şi suferinţe din zodiac. Sunt 
greu de urnit din loc, dar dacă se pornesc, sunt greu de oprit. 

Sunt zodiile de încăpăţânare, care înţeleg foarte bine in¬ 
clusiv „perseverenţa în prostie“, continuând şi ceea ce ştiu că 
nu le face bine sau nu le mai convine, pe principiul: „chiar 
dacă mănânc un fel de mâncare care nu-mi place, dacă tot 
m-am apucat, îl mănânc până la capăt.“ 

Zodiile mutabile 

Gemeni, Fecioară, Săgetător, Peşti 

Ultimele zodii ale anotimpurilor. 


Sunt zodii considerate adaptabile, cu menţiunea că ac¬ 
ceptă condiţiile şi termenii altora doar atâta vreme cât vor şi 
cât este în interesul lor. în acest caz, îşi cultivă răbdarea de 
a răspunde pe aceeaşi lungime de undă la stimulii pe care îi 
primesc. Altfel, manifestă chiar indiferenţă, dezinteres şi sfi¬ 
dare, fiind zodiile care fac cel mai des uz de sintagma: „Nu mă 
interesează! 41 Din punctul de vedere al celorlalte semne, pot fi 
considerate destul de instabile, dar au o abilitate fantastică de a 

se plia după mediu şi de a oferi ceea ce ii se cere în timp ce îşi 
urmăresc propriile scopuri. Ele înţeleg uşor mecanismele unui 
sistem, îi „citesc“ pe ceilalţi şi intră în pielea personajului pe 
care ceilalţi se aşteaptă să-l joace. Ghidate de motivaţie şi con¬ 
text, vor duce la bun sfârşit ceea ce încep sau vor abandona, în 
funcţie şi de factorii externi. Sunt zodiile conectate permanent 
la pulsul oricărui mediu în care se găsesc. Sunt actori iscusiţi, 
interpretează roluri şi deţin arta manipulării, atrăgând şi oa¬ 
meni care, la rândul lor, încearcă să-i manipuleze. 

Zodiile mutabile pot fi calificate drept „zodii oglindă 4 '. 
Ele sunt şi cele mai antipatizate, pentru că sunt zodiile care 
ne arată ce nu vrem să vedem la noi. Dacă ceva nu ne place 
la nativii din aceste zodii, înseamnă că acea trăsătură o avem 
în noi sau că ne vine în faţa ochilor ca lecţie pe care nu ne-am 
însuşit-o. Se poate extrapola că aceia care nu au o relaţie bună 
cu zodiile mutabile nu prea au o relaţie bună cu ei înşişi. Dacă 
ceva ne deranjează şi stârneşte reacţii adverse în noi, acel 
ceva atrage atenţia asupra unei răni nevindecate, care iese la 
suprafaţă. E bine să ne uităm în anturajul nostru şi să numărăm 
nativii din zodii mutabile. 

3.1. Clasificarea zodiilor 

Zodiile poartă numele celor 12 constelaţii aflate pe 
ecliptică, banda de cer pe care orbitează planetele sistemului 
solar, Soarele şi Luna, aşa cum le vedem noi de pe Pământ. 
La naştere, noi venim pe un culoar energetic, spiritul ajunge 
în planul terestru pe o frecvenţă specifică uneia dintre cele 12 
zodii. Intrăm aşadar în viaţă pe o poartă cosmică, deci activăm 
unul din cele 12 tipare energetice specifice vieţii pe Pământ. 

Cele 12 zodii reprezintă combinaţia dintre 4 elemente 
(Foc, Pământ, Aer şi Apă) şi 3 moduri/calităţi ale vibraţiei 
(cardinal, fix, mutabil). După aceste coordonate, vom avea: 

> Zodii masculine: Berbec, Gemeni, Leu, Balanţă, Să¬ 
getător, Vărsător; 

> Zodii feminine: Taur, Rac, Fecioară, Scorpion, Ca¬ 
pricorn, Peşti. 

După cum se observă, clasificarea zodiilor după gen îşi 
află corespondenţa în clasificarea elementelor: Focul şi Aerul 
dau semne masculine (active), Pământul şi Apa imprimă zodi¬ 
ilor caracterul feminin (pasiv). 

Bărbaţii născuţi într-o zodie masculină îşi integrează 
mai uşor energia yang, care le imprimă spirit de independenţă, 
acţiune, dorinţă de afirmare, scopuri şi obiective de atins. 
Bărbaţii Berbec, Gemeni, Leu, Balanţă, Săgetător şi Vărsător 
nu depind de o prezenţă feminină în viaţa lor ca să-şi poarte 
singuri de grijă. Sigur, nu se sfiesc să profite de avantajele ce 
derivă din relaţia cu mama, partenera, soţia, sora, bunica, fiind 
chiar experţi în a primi servicii din partea femeilor. Dar ei pot 
funcţiona foarte bine şi pe cont propriu, autonomia şi individu¬ 
alismul fiind pentru ei mărci ale personalităţii. 

La fel de independente sunt şi femeile născute într-o zo¬ 
die masculină: Berbec, Gemeni, Leu, Balanţă, Săgetător, Văr¬ 

sător. Ele au la rândul lor nevoie să se afirme, să nu depindă 
neapărat de un bărbat, să-şi impună voinţa. Ele mai degrabă 
tind să protejeze decât să se lase protejate, asumându-şi dese¬ 
ori, în funcţie de împrejurări, atât rolul de femeie mamă, cât 
şi de bărbat/tată. Lor nu le displace să se afle în prim-plan, să 
lupte şi să-şi asume mai multe responsabilităţi decât jumătatea 
lor masculină. 

Zodiile feminine le avantajează, în schimb, pe femei, 
în sensul în care nativele Taur, Rac, Fecioară, Scorpion, Ca¬ 
pricorn, Peşti îşi integrează mai uşor feminitatea. Aceste zo¬ 
dii dau femei care ştiu să-şi pună bărbatul în valoare sau pe 
bărbaţi, în general. Ele au abilitatea de a împinge bărbatul îna¬ 
inte, preferând să se lase răsfăţate, protejate şi admirate pentru 
feminitatea lor. Femeile născute într-o zodie yin sunt mult mai 
adaptabile şi mai receptive, spre deosebire de cele născute în 
zodii masculine, preferând să primească mai mult decât să dea 
sau, cel puţin, punând partenerul, soţul, părinţii, copiii, familia, 
prietenii la loc de cinste. Ele preferă cuplul, ceea ce le poate 
face să întreţină, spre paguba lor, relaţii de dependenţă, doar 
în numele confortului. în cazul în care aceste femei renunţă 
cu totul la ele, se epuizează şi se trezesc că nu există echilibru 
în viaţa lor şi pot ajunge în extrema cealaltă, a excesului de 
energie masculină. 

Bărbaţii născuţi în zodii feminine (Taur, Rac, Fecioară, 
Scorpion, Capricorn, Peşti) au un potenţial de afirmare foarte 
mare, care ajunge să se manifeste, aproape invariabil, nu¬ 
mai prin prezenţa unei femei semnificative în viaţa lor. Dacă 
acest rol nu-1 joacă suficient de bine iubita ori soţia, mama 
îşi prelungeşte atribuţiile, aparent abuziv, dar întotdeauna cu 
acordul tacit al fiului. Până ajung să-şi asume responsabilitatea 
deplină asupra propriei vieţi, bărbaţii din această categorie au, 
aşadar, permanent nevoie de energie feminină hrănitoare, con- 

siderând că nu sunt făcuţi pentru anumite sarcini, care ar ţine 
de universul feminin. 

Cazuri speciale 

• bărbaţii Balanţă (zodie masculină), guvernaţi de Ve- 
nus, care oscilează între independenţă şi confortul cuplului, 
ajungând, atunci când nu se hotărăsc cum se poziţionează, în 
relaţii de convenienţă, în care doi parteneri independenţi stau 
unul lângă altul şi nu unul împreună cu altul sau se trezesc în 
situaţia de compromis a singurătăţii în doi. 

• bărbaţii Capricorn (zodie feminină), în a căror zodie 
este exaltată virila planetă Marte, care, fără un etalon feminin 
(mamă/soţie), nu îşi folosesc talentele; cu cât au mai multă 
forţă masculină, de realizare, pozând în bărbaţi de succes ori 
„macho“, cu atât forţa feminină care să-i împingă trebuie să fie 
mai puternică; fără aportul feminităţii (sau măcar al unui ideal 
feminin), bărbaţii din zodia Capricorn au ca opţiune... ratarea. 

• bărbaţii Peşti (zodie feminină), în a căror zodie este 
exaltată tocmai Venus, care au un rezervor de masculinitate 
pe care foarte rar îl poate umple o singură femeie; atenţia fe¬ 
minină în exces, pe care bărbaţii Peşti o şi caută, poate deveni 
chiar o motivaţie în sine, lipsa ei conducând la fuga de reali¬ 
tate, apatie şi pasivitate. 

• femeile născute într-una din zodiile cu vocaţia singu¬ 
rătăţii (vorbim numai despre femeile din aceste zodii, nu şi 
despre bărbaţi!): Leu (zodia guvernată de Soare), Capricorn 
(zodia unde Marte este exaltat) şi Peşti (zodia unde Venus este 
exaltată). Leul şi Capricornul le pot insufla acestor native un 
orgoliu, o competiţie şi un individualism cu accente castra¬ 
toare, în timp ce femeile Peşti, având structural energie femi¬ 
nină la puterea a doua (Venus exaltată aici), pot inhiba atât de 
mult calităţile unui bărbat, încât se transformă singure în ide¬ 
aluri, în obiecte ale adoraţiei masculine, în zeiţe inaccesibile. 

O altă categorie specială o reprezintă zodiile de putere: 
Berbecul, Leul, Scorpionul şi Capricornul. 

Acestea sunt semnele în care planetele masculine. Soa¬ 
rele şi Marte se află în demnităţi (vezi subcapitolul 4.6.). în 
Berbec, Marte este în domiciliu, iar Soarele este exaltat. Leul 
este domiciliul Soarelui. Scorpionul este guvernat tot de Marte, 
ca şi Berbecul, în timp ce Capricornul este poziţia de exaltare 
a lui Marte. Aceste zodii sunt candidate la poziţii de autoritate, 
reacţionând agresiv atunci când sunt contestate sau când imagi¬ 
nea le este ameninţată. Dacă nu obţin statutul spre care aspiră şi 
pe care consideră că îl merită, atrag situaţii de viaţă în care îşi 
demonstrează lor şi le demonstrează tuturor - cât de puternici 
sunt, cultivându-şi orgoliul prin asumarea rolului de supererou 
în viaţa altora („Cine mai luptă ca mine?“, „Dacă nu eram eu...‘\ 
„Altul in locul meu...“). Pe de altă parte, cei născuţi în aceste 
zodii pot obţine rezultate şi succese remarcabile, condiţia fiind 
să-şi recunoască singuri valoarea, fără să aibă nevoie de confir¬ 
mări, să aibă încredere în ei şi o bună stimă de sine. 

Pe cercul zodiacal, elementele masculine şi cele femi¬ 
nine formează relaţii de opoziţie între ele: Focul se opune Ae¬ 
rului, iar Pământul se opune Apei. Astfel iau naştere axele 
astrologice, pe baza polarităţii zodiilor care au elemente dife¬ 
rite, dar aceeaşi calitate a vibraţiei. 

Există 6 axe: 

• Berbec (cardinal, Foc) - Balanţă (cardinal, Aer); 

• Taur (fix, Pământ) - Scorpion (fix. Apă); 

• Gemeni (mutabil, Aer) - Săgetător (mutabil, Foc); 

• Rac (cardinal, Apă) - Capricorn (cardinal, Pământ); 

• Leu (fix, Foc) - Vărsător (fix, Aer); 

• Fecioară (mutabil. Pământ) Peşti (mutabil, Apă). 


91 



Valeriu Pănoiu 


Pentru că zodiile aparţinând aceleiaşi calităţi se află la 
unghi de 90 de grade distanţă, se vorbeşte despre crucile as¬ 
trologiei. 

• crucea cardinală (Berbec, Rac, Balanţă, Capricorn); 

• crucea fixă (Taur, Leu, Scorpion, Vărsător); 

• crucea mobilă, mutabilă (Gemeni, Fecioară, Săgetător, 
Peşti). 

Alte clasificări ale zodiilor: 

> în funcţie de numărul unităţilor care le compun: 

• Singulare (compuse dintr-un singur element); Ber¬ 
bec, Taur, Rac, Leu, Fecioară, Scorpion, Capricorn, Vărsător; 

• Duble: Gemeni, Balanţă, Săgetător, Peşti 

Semnele duble nu trebuie confundate cu semnele mu- 

tabile sau mobile, denumite în unele clasificări „duble“. Ne 
referim strict la zodiile binare, compuse din câte două unităţi. 
3 dintre ele sunt chiar mutabile. Gemenii (reprezentaţi de doi 
fraţi), Săgetătorul (un centaur, deci jumătate om, jumătate cal) 
şi Peştii (doi la număr). Cea de-a patra, Balanţa, este ilustrată 
prin cele două talere ale aceluiaşi cântar, fiind şi zodia care 
guvernează relaţiile şi care fuge cel mai repede de singură¬ 
tate, simţindu-se, mai mult decât oricare altă zodie, incompletă 
dacă nu funcţionează într-un tandem sau într-o pereche, adică 
într-un „doi“. 

Influenţa zodiilor duble electrizează şi seduce, nativii 
neavând probleme în a atrage un partener sau un tovarăş de 
drum. întotdeauna există un „celălalt", tandemul fiind comple¬ 
tat uneori printr-un părinte sau un copil cu care nativul duce o 
viaţă în doi, un animal de companie, un frate, o soră, un prie¬ 
ten, o prietenă, un coleg etc. 

Acesta este şi topul infidelităţii zodiilor, mai ales în ceea 
ce îi priveşte pe bărbaţi. Pe locul întâi, de departe, sunt Geme¬ 
nii, urmaţi confortabil de Peşti, apoi de Săgetători şi Balanţe. 

Următoarea variantă posibilă este trioul conjugal, în care 
se pot trezi cu voia sau fără voia lor, partenerul (celălalt) fiind 
cel prin care se manifestă dualitatea. Gemenii au nevoie să ex¬ 
perimenteze prin simţuri şi să-şi satisfacă curiozitatea, fiind 
acordaţi cu frecvenţa lui Mercur. Spre deosebire de cealaltă 
zodie mercuriană. Fecioara, care are energie de Pământ, simţ 
şi contact cu realitatea prin muncă, Gemenii au suflu de Aer, 
sexualitatea manifestată fiind pentru ei o formă de împămân- 
tare. Infidelitatea este doar un aspect al vieţii duble a acestor 
nativi, care nu este obligatoriu totuşi să se manifeste. 

Motivul dublului poate să acţioneze în viaţa nativilor 
marcaţi de zodii duble pe alte linii, marcând o personalitate 
scindată, care joacă la două capete şi trebuie să se împartă în¬ 
tre două locuri de muncă, două specializări profesionale, două 
locuinţe, două ţări, două căsătorii, doi copii, două persoane 
care intre ele nu se înţeleg sau nu relaţionează etc. De ase¬ 
menea, viaţa dublă sau ascunsă poate să îmbrace forma unui 
univers paralel in care nativul se refugiază: un viciu, o cauză 
socială, un hobby care acaparează majoritatea timpului, deve¬ 
nind un loc de izolare sau refugiu. 

Amprenta puternică a zodiilor duble într-o astrogramă 
poartă cu ea lecţia alegerilor în viaţa nativului. Posesorul hărţii 
se confruntă cu o dualitate din care are de înţeles că nu poate fi 
în două locuri în acelaşi timp şi că singura cale este asumarea 
deciziilor pe care le ia, fără să oscileze sau să-şi întoarcă faţa 
spre cealaltă posibilitate. în majoritatea cazurilor, el are de ales 
între două variante, două slujbe, doi parteneri etc. Nativul are 
de învăţat hotărârea, consecvenţa şi controlul mental, îmblân- 
zirea gândurilor care se împrăştie. 

Reconcilierea contrariilor se face numai prin alegere 
fermă şi trăire în prezent, în aici şi acum. Marcajul zodiilor 
duble îl educă pe individ să înţeleagă că, atunci când se află în 
faţa unei răscruci care-1 provoacă să opteze ori/ori, nu poate 
să obţină niciodată şi/şi într-un procent satisfăcător. Mai pre¬ 
vizibil este scenariul în care se trezeşte în ipostaza vânătorului 
care aleargă după doi iepuri şi care n-a prins nici până în ziua 
de azi vreunul. Dacă atenţia sa nu este direcţionată într-un sin¬ 
gur punct fix şi îşi proiectează permanent un scenariu paralel, 
indiferent de iniţiativa pe care o ia, pleacă din start cu numai 
50% forţă de materializare şi şanse de câştig. 

> în funcţie de tipologia reprezentării: 

• Antropomorfizare (reprezentări umane): Ge¬ 
meni, Fecioară, Balanţă, Vărsător; 

• Animaliere: Berbec, Taur, Rac, Leu, Scorpion, Ca¬ 
pricorn, Peşti. 

Cele 4 zodii antropomorfizare le conferă nativilor trăsă¬ 
turi universale, care nu le trădează, la prima vedere, apartenenţa 
a o anumită cultură sau arie geografică. Tot aceste 4 zodii, ală¬ 
turi de Taur (cealaltă zodie guvernată de Venus) sunt foarte 
bine reprezentate în topul frumuseţii, oferind etaloane estetice. 
Zodiile animaliere împrumută atitudini comportamentale sau 
atribute fizice de la corespondenţii lor din regnul inferior. 

> în funcţie de ascensiune (timpul necesar fiecărei zo¬ 
dii să urce pe orizont): 

• Semne cu ascensiune scurtă: Capricorn, Vărsător, 
Peşti, Berbec, Taur, Gemeni; 

• Semne cu ascensiune lungă: Rac, Leu, Fecioară, 
Balanţă, Scorpion, Săgetător. 

Soarele nu se ridică prea sus cer în perioada anului când 
Pământul trece prin dreptul primelor constelaţii, stând şi mai 

puţin la orizont. în perioada semnelor cu ascensiune lungă. 
Soarele se înalţă mai sus şi mai lent. De aici, tragem conclu¬ 
zia că, statistic, există mai multe persoane Rac cu Ascendent 
în Rac decât nativi Capricorn cu Ascendent în Capricorn, de 
exemplu. Combinaţiile Zodie-Ascendent în aceeaşi zodie sunt 
mai frecvente la zodiile cu ascensiune lungă. 

3.2. Cele 12 zodii: caracterizare 

Când vorbim despre zodia în care este născută o per¬ 
soană, vorbim de fapt despre poziţia Soarelui în astrogramă 
într-o anumită zodie! Dar, pe astrogramă, fiecare dintre noi are 
un segment ocupat de toate celelalte zodii, numai că amprenta 
fiecărui tipar de energie va fi mai mare sau mai mică în funcţie 
de prezenţa unor planete în zodii şi case. La nivel individual, 
suntem o sinteză a tuturor celor 12 zodii, însă activăm conşti¬ 
ent doar o parte dintre ele. 

Fiecare semn începe calendaristic într-o lună şi se încheie 
în următoarea. în tradiţia populară se face distincţia aceasta: 
„Eu sunt Rac, sunt născut în iunie. / — Şi eu sunt născut în 
aceeaşi zodie, dar sunt Rac de iulie.“ Un miez de adevăr există 
şi în această asociere. Persoanele născute la începutul fiecărei 
zodii, deci în primul decan (primele 10 grade zodiacale), la 
finalul lunii în care începe zodia, au trăsături mai bine marcate 
din zodia respectivă decât cei care se nasc în luna următoare. 

Fiecare zodie este guvernată/stăpânită de o planetă 

In atribuirea guvernatorilor zodiilor, ne ghidăm după 
principiile astrologiei tradiţionale. Uranus, Neptun şi Pluto re¬ 
zonează, într-adevăr, cu Vărsătorul (Uranus), Peştii (Neptun) 
şi Scorpionul (Pluto), dar aceste planete nu pot fi ridicate la 
rang de guvernatori ai acestor zodii. Ele au impact major la 
nivel de subconştient, atât individual, cât şi colectiv, punând 

în mişcare forţe greu de controlat, care de obicei nu depind 
de noi, ci intervin în viaţa noastră din exterior, sub fonnă de 
oameni şi evenimente care ne modelează viaţa şi ne stimulează 
în direcţia transformării. Mai precis, le atragem fără să ne dăm 
seama, le chemăm în tăcere, avem nevoie de ele. Energia lor 
este corectivă, ne îndeamnă la schimbări, şi coercitivă, readu- 
cându-ne pe drumul nostru. 

Uranus, Neptun şi Pluto indică forţe pe care le putem 
accesa, dar pe care nu le putem stăpâni şi de care, de cele mai 
multe ori, nici nu suntem conştienţi. Ele ne şlefuiesc ia un ni¬ 
vel foarte subtil şi ne ajută să ne acordăm cu planul divin, gu¬ 
vernând perioade ample din viaţa noastră şi nu fapte delimitate 
foarte clar în timp de la o dată la alta. 

Uranus, Neptun şi Pluto sunt denumite planete „transsa- 
tumiene“, aflate dincolo de orbita lui Saturn. în astrologie, 
Saturn răspunde de structură, iar în astrologia medicală, guver¬ 
nează structura corpului, părţile care le ţin pe toate celelalte la¬ 
olaltă: scheletul (structura internă), respectiv pielea (structura 
externă). Saturn guvernează limitele, inclusiv limitarea noastră 
în planul fizic, în trupul de care avem nevoie ca să evoluăm 
pe această planetă. Energia planetelor Uranus, Neptun şi Pluto 
fiind mai puţin terestră, dincolo de limitele fizice trasate de 
Saturn considerăm că nu îşi justifică rolul de guvernatori ai 
unor zodii atâta timp cât dorim să facem din astrologie un in¬ 
strument practic de autocunoaştere, aplicabil în viaţa de zi cu 
zi aici jos, pe Pământ, şi nu acolo sus, în cer. 

Guvernatorii zodiilor: 


Berbec 

Marte 

Taur 

Venus 

Gemeni 

Mercur 

Rac 

Luna 

Leu 

Soare 

Fecioară 

Mercur 

Balanţă 

Venus 

Scorpion 

Marte 

Săgetător 

Jupiter 

Capricorn 

Saturn 

Vărsător 

Saturn 

Peşti 

Jupiter 


Fiecare zodie se întinde pe o lungime de 30 de grade, 
care, împărţite în 3 segmente egale, formează decanii. 

Decanul reprezintă segmentul de io grade din banda de zodiac. 

Fiecare zodie are trei decani, iar fiecare dintre ei este 
guvernat de o altă planetă. Pentru atribuirea guvernatorilor de¬ 
canilor, funcţionează triplicitatea, pornind de la zodia aflată 
în discuţie. 


3.2.1. Guvernatorii decanilor 

Pentru a stabili guvernatorii decanilor, se impune să de¬ 
finim conceptul de triplicitate: triunghiul zodiilor aparţinând 
aceluiaşi element. Triplicitatea de Foc este compusă, deci, din 
zodiile Berbec, Leu şi Săgetător; Triplicitatea de Pământ este 
formată din Taur, Fecioară şi Capricorn; Triplicitatea de Aer 
din Gemeni, Balanţă, Vărsător, iar în Triplicitatea de Apă gă¬ 
sim zodiile Rac, Scorpion şi Peşti. Tabelul de mai jos prezintă 
guvernatorii decanilor în funcţie de guvernatorii triplicităţii. 
Ca regulă generală, guvernatorul primului decan este însuşi 
guvernatorul zodiei. 

Cele 3 zodii aparţinând aceluiaşi element formează o triplicitate. 


Exemplu practic : Primul decan al Berbecului va fi gu¬ 
vernat de planeta care guvernează chiar Berbecul, deci Marte. 

Berbecul se află în Triplicitatea de Foc, deci următorul decan 
va fi guvernat de planeta care guvernează următoarea zodie 
din triplicitate: Leul, deci Soarele, iar al treilea decan este gu¬ 
vernat de Jupiter, patronul Săgetătorului, ultima zodie din tri¬ 
plicitate. Ca să atribuim guvernatorii decanilor pentru zodia 
Leu, începem cu Soarele, guvernatorul zodiei propriu-zise! Al 
doilea decan al Leului este guvernat de planeta care guver¬ 
nează următoarea zodie din Triplicitatea de Foc: Săgetătorul, 
adică Jupiter. Al treilea decan al Leului îi revine planetei care 
guvernează zodia de Foc aflată la rând după Săgetător: Berbe¬ 
cul, deci Marte. 



Decan 1: 

Decan 2: 

Decan 3: 

Berbec 

Marte 

Soare 

Jupiter 

Taur 

Venus 

Mercur 

Satum 

Gemeni 

Mercur 

Venus 

Saturn 

Rac 

Luna 

Marte 

Jupiter 

Leu 

Soare 

Jupiter 

Marte 

Fecioară 

Mercur 

Saturn 

Venus 

Balanţă 

Venus 

Saturn 

Mercur 

Scorpion 

Marte 

Jupiter 

Luna 

Săgetător 

Jupiter 

Marte 

Soare 

Capricorn 

Saturn 

Venus 

Mercur 

Vărsător 

Saturn 

Mercur 

Venus 

Peşti 

Jupiter 

Luna 

Marte 


Ca menţiune. în alte cărţi veţi întâlni un alt sistem de 
atribuire a guvernatorilor decanilor, în funcţie de ordinea cal- 
deeană a planetelor. Aici propunem sistemul cel mai simplu, 
logic şi accesibil, care se pune uşor şi eficient în practică. 

Este evident că un Capricorn născut în primul decan va 
fi mult mai categoric, mai structurat, mai organizat şi mai atent 
la parcursul său social decât un Capricorn născut în decanul 
al treilea, sub guvernarea secundară a lui Mercur. Nativul din 

urmă va fi mai extravertit, mai pregătit să interacţioneze cu 
ceilalţi, cu un simţ al umorului mai dezvoltat decât la un Ca¬ 
pricorn „tipic**. în acest sens, atributul „atipic* 1 se poate ataşa 
fiecărui nativ cu Soarele în decanul al doilea sau al treilea al 
zodiei sale, întrucât beneficiază de impulsul subtil generat de 
o altă planetă cu rol de modelare. Nativii „tipici** sunt, aşadar, 
pentru toate zodiile, cei născuţi în primul decan. 

3.2.2. Influenţa decanilor 

Cei născuţi în decanul Soarelui, indiferent de zodie, 
împrumută o atitudine solară, o nevoie mai mare de a capta 
atenţia şi de a fi recunoscuţi. Nu sunt străini nici de un aer de 
superioritate, de atitudinea „mie mi se cuvine** şi de convin¬ 
gerea că merită într-adevăr tot ce e mai bun pentru ei. De aici 
derivă destui individualism, cu accente de egocentrism, mai 
ales atunci când nativul respectiv abordează politica „turnului 
de fildeş** şi se înconjoară singur de o aură pe care scrie: „la 
uitaţi-vă aici! Nu mai e nimeni ca mine!** Aceşti nativi afişează 
încredere în ei, îşi cunosc valoarea şi se pun de obicei pe un loc 
special, comparativ cu ceilalţi. „Eu, primul! Voi, după mine!** 
Decanul Soarelui dă nativi care ştiu să strălucească, să facă 
impresie, să acapareze scena, având o abilitate deosebită de 
a se impune şi de a se delimita de ceilalţi printr-un talent. E 
remarcabilă la ei o teatralitate greu de imitat, o artă a interpre¬ 
tării care stârneşte reacţii în interlocutor, un talent de narator 
înnăscut. Persoanele ce poartă această amprentă ştiu să capteze 
publicul, să atragă atenţia asupra lor şi să obţină servicii. Atrag 
respectul celor din jur şi ţin foarte mult la imagine, mai ales că 
interiorul lor poate fi nesigur, mimând o stăpânire de sine care 
cere, de fapt, foarte multe confirmări. 

Decanul Lunii îi amprentează pe nativi cu o fire foarte 
grijulie şi protectoare. Fără să facă vreun efort, nici nu-şi dau 

seama când se transformă în mama sau tatăl răniţilor. Instinc¬ 
tele lor salvatoare se manifestă la fel de bine asupra oamenilor, 
ca şi asupra animalelor sau naturii în general. Persoanele năs¬ 
cute în acest decan atrag foarte multe cazuri sociale înjur, oa¬ 
meni care au nevoie de ajutor. Nativii trebuie să-şi vadă adesea 
orgoliul, pentru că au de făcut diferenţa între milă şi compasi¬ 
une. Când ajuţi prea mult, la nivel inconştient îţi demonstrezi 
ţie cât de puternic şi cât de bun eşti tu (nu ca alţii!). în general, 
aceşti nativi lucrează cu oamenii şi au expunere publică, mai 
ales că se bucură de popularitate şi ştiu să obţină ceea ce îşi 
doresc, chiar şi prin mijloace subversive. Dacă e nevoie, mani¬ 
pulează emoţional, se plâng, se prefac, urmărindu-şi în perma¬ 
nenţă scopurile. Chiar dacă nu le plac neapărat divergenţele, 
fac foarte bine faţă situaţiilor conflictuale, pe care le atrag prin 
natura lor, ce ascunde un spirit de luptător, dacă nu chiar de 
războinic. Sunt defensivi, ştiu să se apere şi fac lucrurile „pre¬ 
ventiv", „ca nu cumva să" fie prinşi pe picior greşit. Influenţa 
lunară aduce o zestre consistentă de agresivitate, manifestată 
deseori prin răspunsuri negative, contraziceri, contestaţii. Ei 
păstrează toată viaţa legături strânse cu trecutul, cu părinţii, cu 
locurile natale, având şi o memorie greu de egalat. 

Cine este născut în decanul lui Mercur are, în primul 
rând, simţul relaţiilor. în acest decan se nasc persoane care 
se află la intersecţia mai multor reţele de'oameni, care nici nu 
se cunosc între ei. Au mare nevoie să trăiască prin simţuri, să 
vadă ce nu au mai văzut, să adulmece, să deguste câte puţin din 
tot ce li se oferă şi le aduce bucurie. Curioşi din fire, cu greu 
îşi ţin mâinile acasă, gesticulează, folosesc atingerile pentru a 
fi mai convingători, dar şi ca instrument de seducţie, ceea ce te 
şi permite să creeze atât de uşor legături. Se joacă mult, incită 
şi lasă de multe ori impresii greşite, fiind acuzaţi de duplici¬ 
tate. Sunt capabili să spună fiecăruia ce vrea să audă sau să 
expună o situaţie în forme nuanţate, în funcţie de interlocutor. 

Aceşti nativi sunt foarte buni mesageri, au bune abilităţi de 
comunicare şi de negociere. Un atu al lor este simţul comer¬ 
cial, capacitatea de a obţine maximum din orice tranzacţie. Ei 
înţeleg foarte bine că viaţa este un schimb şi au de fiecare dată 
în vedere ceea ce urmează să primească atunci când dau. Vor 
să ştie mereu ceva nou, să afle, să împărtăşească sau chiar să 
se laude cu inteligenţa lor. Atâta timp cât sunt nesiguri şi nu au 
încredere în ce ştiu, pot aluneca în aroganţă intelectuală, deve¬ 
nind manipulatori, bârfitori şi invidioşi. Au simţul umorului şi 
cuvintele la ei, dar uneori au de învăţat să-şi pună frână atunci 
când vorbesc. Le place să se mişte, nefiind prea statornici, şi 
se plictisesc repede. 

Cei născuţi în decanul lui Venus vin pe lume cu mag¬ 
netism şi cu acel „ceva" care poate să atragă; cum se spune, îl 
au pe vino ’ncoa , fiind populari şi sociabili. Numai că, de multe 
ori, se străduiesc să placă atât de mult, încât renunţă la ei, doar 
ca să nu-şi întâlnească cea mai mare frică - aceea de a nu fi 
respinşi. Ei trebuie să-şi rezolve dependenţa de confirmări şi 
să înveţe să se pună pe primul loc în viaţa lor. Aceşti nativi au 
din start de învăţat lecţia iubirii şi, de obicei, Ie ia suficient de 
mult timp până află că iubirea autentică începe cu iubirea de 
sine. Până atunci, bâjbâie, se mint frumos, lasă de la ei, joacă 
după cum le cântă alţii, preferând să joace rolul personajului 
pozitiv („băiatul bun"' „fata cuminte"). în spatele acestei stra¬ 
tegii stă orgoliul: „Nu e nimeni mai bun ca mine!", „N-are ni¬ 
meni sufletul meu!", „N-ar face nimeni ce fac eu pentru tine!" 
Aceşti nativi au cea mai mare priză la sexul opus, ceea ce le 
produce suficient disconfort din cauza geloziilor pe care le 
stârnesc. Ei vorbesc şi foarte bine limbajul de iubire al mân¬ 
gâierilor şi atingerilor, exprimându-şi afecţiunea la nivel fizic. 
Misiunea lor personală implică, de regulă, un mare număr de 
oameni, pe care îi ating cu simţul lor artistic, cu capacitatea de 
a crea frumuseţe prin artă sau prin arta cuvântului (inspiră prin 

scris). Vocea fiind asul lor din mânecă, sunt foarte potriviţi în 
roluri pe scenă, ca artişti, oratori sau profesori. Le place să se 
audă vorbind, dar ştiu să asculte şi sunt ascultaţi, fiind sfătui¬ 
tori neîntrecuţi, chiar şi când nu li se cere. 

în decanul iui Marte se nasc cei ce au nevoie de pro¬ 
vocare ca motivaţie în viaţă. Fiind ei înşişi provocatori, au un 
stil incisiv de abordare a oamenilor, ducând tachinarea la rang 
de artă, condimentată cu ironii şi sarcasm. Le place să preia 
iniţiativa şi nu se simt deloc bine dacă sunt încolţiţi. Uneori 
întrec măsura şi primesc răspunsuri pe măsură la agresivita¬ 
tea lor gratuită, după care tot ei se simt datori să riposteze, 
pentru că se simt nedreptăţiţi şi nu le convine. încetul cu înce¬ 
tul se trezesc în tot felul de meciuri „care pe care". Scenariul 
se repetă, întrucât ei au venit pe lume să înveţe să gestioneze 
eşecul, pentru că nu prea ştiu să renunţe. Ambiţia îi poate duce 
departe, dar la fel de bine îi poate pune pe pilot automat de 
autodistrugere, atunci când sunt orbiţi de încăpăţânarea ca lu¬ 
crurile să iasă neapărat cum vor ei. „Marţienii" după decan 
atrag situaţii dificile, oameni cu care să intre în conflict, având 
nevoie de opoziţie ca de aer. Competiţia scoate tot ce e mai 
bun din ei şi, probabil, Ia ei se referea Iisus când ne învăţa să 
ne iţibim duşmanul. Hiperactivi şi energici, au nevoie să îşi 
consume energia în exces, prin activităţi fizice, sport sau ex¬ 
primarea sexualităţii. Iau decizii rapide, nu au nevoie de mult 
timp de gândire şi fac foarte clar diferenţa între ce îşi doresc 
pe termen lung şi plăcerile trecătoare, de la care nu se dau îna¬ 
poi. De la ei avem de învăţat să ne bucurăm de moment tară 
ataşamente şi să mergem înainte ca şi cum nimic nu s-ar fi în¬ 
tâmplat. Cei născuţi în decanul lui Marte au sânge de vânători, 
sunt foarte buni la atins scopuri şi obiective, se conduc după 
strategia „punct ochit, punct lovit". 

Decanul lui Jupiter dă nativii cu cea mai pare protecţie 
divină, oamenii cărora Dumnezeu pare că le-a pus mâna în 

cap. Numai că, de multe ori, atât sunt de orbiţi în goana lor 
după mereu altceva, încât tocmai ei sunt singurii care nu văd 
asta. Lecţia recunoştinţei este înrădăcinată în planul lor de 
viaţă, ei au de învăţat să se bucure pentru ce au înainte de a fi 
nemulţumiţi de ceea ce nu au. Tot în acest decan îi regăsim pe 
salvatorii planetei, complex de care suferă majoritatea nativi¬ 
lor. Ei consideră că este de datoria lor să aducă îmbunătăţiri în 
viaţa altora şi de multe ori se luptă şi se amăgesc, pe măsura 
orgoliului. în relaţii, mai ales, ajung să joace rolul de agresori 
deghizaţi în victime, pentru că îi forţează pe ceilalţi să facă 
ce nu vor. Le ia mult timp să-şi dea seama că oamenii nu se 
schimbă şi că ei nu pot schimba fundamental pe nimeni, iar 
asta se întâmplă de obicei abia după ce şi-au epuizat toate re¬ 
sursele şi au obosit. Până atunci, se încăpăţânează să creadă 
în marea iluzie: „Lasă, îi arăt eu lui! îl schimb eu! Om fac din 
el!“ In plus, plătesc pentru atitudinea de atotştiutori convinşi 
că ştiu mai bine decât ceilalţi ce e mai bine pentru ei. „Jupite- 
rienii" impresionează însă prin aspiraţia lor permanentă spre 
mai mult şi mai departe, indiferent că este vorba despre mai 
multă cunoaştere sau mai multe bunuri materiale. Ei au o 
relaţie bună cu banii, se descurcă în orice situaţie. Dacă nu 
pot fi ei sursa propriei bunăstări, nicio problemă, abundenţa le 
vine prin ceilalţi. Atâta timp cât înlocuiesc principiile capi¬ 
tol la care sunt neîntrecuţi cu credinţa, pun în mişcare legea 
atracţiei şi se trezesc cu oportunităţi care parcă le pică din cer. 

Cei născuţi în decanul lui Saturn sunt cei mai responsa¬ 
bili din întreg zodiacul, mergând până în punctul în care ajung 
să ia pe umerii lor poverile altora şi să facă lucrurile în locul 
lor. Ei trebuie să se oprească din a-i susţine pe alţii, pentru că 
ajung să-i facă dependenţi de ei, ceea ce lor le hrăneşte egoul: 
„Ia uite ce fac eu pentru tine!“, „Dacă nu eram eu....“, „Nu vă 
descurcaţi voi fără mine!“ Ei chiar nu îşi dau seama uneori că 
le place să-i ţină pe alţii la mâna lor, aerul de persoane indis- 

pensabile fiind, de fapt, un abuz de putere, pentru care au de 
plătit. Cei născuţi în decanul lui Saturn funcţionează numai 
după reguli, norme şi regulamente pe care le impun, dar pe 
care le şi respectă. De asemenea, sunt echipaţi cu toate resur¬ 
sele psihice şi fizice pentru a funcţiona în condiţii de presiune 
şi stres. Ei îşi ştiu foarte bine locul în ierarhie şi se poziţionează 
corect faţă de autoritate, cu excepţia cazurilor în care li se pare 
că sunt nedreptăţiţi, când devin foarte vocali şi argumentaţi vi. 
Aceşti nativi riscă să se identifice cu realizările lor: „N-a mai 
făcut nimeni ce am făcut eu!“ sau „Eu ştiu cel mai bine cum 
stau lucrurile . 14 Ei cad în capcana generalizării şi îşi iau singuri 
rolul de autoritate, sprijinindu-se pe experienţa personală de 
viaţă. Mergând pe această linie, ajung să privească lucrurile 
limitat. Restrictivi din fire, ei ştiu foarte bine să se cenzureze, 
să-şi impună limite şi să le impună şi altora. Ei au avut grijă 
să-şi programeze încă dinainte de a se naşte un drum presărat 
cu încercări, eşecuri şi ratări, dar au o stăpânire de sine care îi 
ajută să pozeze cu demnitate în orice situaţie şi să-şi combată 
cu succes frica de ridicol. De aceea sunt strategi desăvârşiţi 
şi administratori înnăscuţi ai resurselor, indiferent că e vorba 
despre bani, bunuri sau timp. 

3.2.3. Soarele - centrul fiinţei 

Soarele exprimă nevoia specific umană de a avea o identi¬ 
tate şi de a fi cineva, de a se exprima într-un mod unic, astfel în¬ 
cât să îşi aducă amprenta sa originală şi irepetabilă asupra lumii. 

Soarele descrie modul cel mai autentic în care noi putem 
să ne comportăm. Soarele ne dă sentimentul de integritate per¬ 
sonală. C.G. Jung vorbea despre procesul de „individuaţie“, 
adică acel proces prin care integrăm toate aspectele disparate 
ale sinelui într-un tot unitar. Soarele este legătura permanentă 
cu Spiritul, care evoluează prin întrupare. 

In primii ani de viaţă, Soarele nu este resimţit ca funcţie 
psihică la nivel conştient decât de către cei care vin deja treziţi 
spiritual. Soarele descrie un proces de devenire a fiinţei. Şi 
numai în timp, după etapa de maturizare, ne este uşor să ne ra¬ 
portăm la adevărul nostru interior, la ceea ce suntem cu adevă¬ 
rat! Soarele ne spune că avem potenţial creator şi ne îndeamnă 
să ne construim o viziune asupra lumii, proiectându-ne mereu 
ţinte spre care să ne îndreptăm. 

Mitologic, Soarele corespunde prototipului eroului din 
basme, care nu reuşeşte să-şi atingă acel potenţial creator decât 
trecând printr-o serie de probe. De exemplu: Harap-Alb are 
de trecut testul compasiunii (când dă de pomană bătrânei, în 
care se deghizase, de fapt. Sfânta Vineri), al curajului (când 
îşi înfruntă tatăl deghizat în urs) ş.a.m.d. Simţul identităţii se 
construieşte odată cu depăşirea dificultăţilor. 

Soarele întruchipează cele două aspecte ale fiinţei: 

• Şinele 

• Egoul 

Soarele ne provoacă să fim noi înşine şi să ne depăşim 
excesele de orgoliu. Dacă trăim la nivel dc ego, vom avea per¬ 
manent o senzaţie de nemulţumire, de gol, de lipsă, un dezechi¬ 
libru într-unul din planurile vieţii şi o vitalitate scăzută. Soarele 
ne transmite simţul propriei valori, din care decurge încrederea 
în sine. Lipsa conştiinţei valorii personale atrage nevoia de a 
primi confirmări din exterior. Atâta timp cât ştim cine suntem, 
ne cunoaştem pe noi şi nu pretindem că suntem cine nu sun¬ 
tem, nu avem nevoie să demonstrăm nimic nimănui. Cu toate 
astea, atâta timp cât suntem fiinţe sociale, avem nevoie să fim 
recunoscuţi, apreciaţi şi recompensaţi pentru meritele noastre. 
Altfel, înseamnă ori că suntem la locul nepotrivit, ori că ne sub¬ 
evaluăm capacităţile şi le permitem altora să profite de noi. 

Aşadar, Soarele simbolizează atât forţa interioară, cât şi 
slăbiciunile şi conflictele interioare. De altfel, pe Pământ, Soa¬ 
rele aruncă şi umbre. Iar alinierea cu şinele cel adevărat se face 
tocmai prin integrarea umbrei în povestea de viaţă. Provoca¬ 
rea constă tocmai în conştientizarea a ceea ce reprimăm sau 
alegem să ignorăm, pentru că aceste aspecte nu se dizolvă, ci 
devin inconştiente şi se transformă în tipare după care ajungem 
să funcţionăm, fără să ştim măcar de unde ni se trage. Soarele 
este legătura noastră cu nivelul conştient al existenţei. 

3.3. Să înţelegem cele 12 profiluri de personalitate 

în descriere, încercăm să surprindem esenţa energiei 
fiecărei zodii. Fiecare individ este însă prins într-o reţea de 
influenţe astrale, prin urmare este firesc ca mulţi să nu se re¬ 
cunoască în anumite caracteristici. Fiecare zodie are frecvenţe 
de înaltă vibraţie (daruri, calităţi, talente) şi frecvenţe de joasă 
vibraţie (ceea ce denumim defecte sau greşeli, din care de¬ 
curg lecţii absolut necesare în formarea şi evoluţia personală). 
Atunci când cineva rezonează cu vibraţiile joase ale zodiei, 
este evident că nu-şi manifestă potenţialul cu care a venit, 
străluceşte ca un Soare palid, anemic, absent, sub razele căruia 
nu creşte nimic, sau ca un Soare aprig, mult prea incandescent, 
dogoritor, care pârjoleşte totul în cale, atât în propria viaţă, cât 
şi în vieţile celorlalţi. 

A fi în armonie cu propria zodie nu presupune să nu ma¬ 
nifestăm întunericul din noi, care e normal să existe, din mo¬ 
ment ce trăim pe această planetă. Fiecare dintre noi are propria 
Umbră, pe care este necesar să o integrăm şi să o conştientizăm. 
Putem să ne manifestăm din ce în ce mai mult Lumina (plusul, 
pozitivul, binele) din noi, pe măsură ce ne obişnuim să vedem 
ce nu ne place la noi şi să acceptăm tot ceea ce se ascunde în 
Umbră (minusul, negativul, răul din noi). 

Berbec 

Simbol zodiacal: < 'Y^ ) 

21 martie — 20 aprilie 

Guvernator: Marte 

Element: Foc 

Semn: Cardinal 

Guvernatorii decanilor: decanul 1 - Marte; 

decanul 2 - Soare; decanul 3 - Jupiter 

Piatră norocoasă; diamantul 

Organe anatomice: capul, dinţii, muşchii feţei 

Verbul zodiei: a fi 

Funcţia psihologică de bază este dată de planeta guver¬ 
natoare, Marte. Aşadar, dorinţele şi nevoile cele mai mari ale 
celor născuţi în această zodie sunt: să aibă un scop, să lupte cu 
toate mijloacele ca să şi-l atingă; să-şi folosească la maximum 
energia (prin întrecere cu alţii, sport, sex). 

Trăsături dominante (date de elementul şi calitatea zo¬ 
diei: zodie de Foc, cardinală): dorinţa de a se exprima, de a 
se pune în valoare, de a ieşi în faţă; investeşte toartă multă 
energie în acţiuni pe care nu le termină întotdeauna. Nativii 
Berbec au o inimă mare, sunt generoşi, devotaţi, se implică 
din tot sufletul. 

Viziunea asupra vieţii: viaţa ca o competiţie. Atitudine 
de „Gică contra“ acceptă cu greu să li se impună ceva. 

Cum preferă să înveţe lecţiile: experimentând; preferă 
să încerce mereu ceva nou. 

Slăbiciunile: forţa necontrolată, acţiunile impulsive, ne¬ 
gândite. întâi acţionează şi pe urmă se gândesc. 

Stil de abordare a vieţii: cu optimism, entuziasm, simţ 
al aventurii, dorinţă de a trăi experienţe noi. 

Stil de abordare a oamenilor: direct, sincer, cinstit. Ber¬ 
becii autentici sunt printre cei mai cinsiţi parteneri şi asociaţi, 

nu prea au ce să ascundă, mai ales că spun ce gândesc. Ei 
sunt ca nişte samurai, au un cod al onoarei şi al demnităţii. 
Ca toţi cei influenţaţi de Marte, de altfel. Berbecii se luptă, 
se contrează, se contrazic, apoi, după ce s-a terminat totul, se 
comportă ca şi cum nimic nu s-ar fi întâmplat şi dau mâna cu 
adversarul. 

Capcane ale personalităţii: agresivitate, brutalitate, in¬ 
sensibilitate; tendinţa să se arunce cu capul înainte; excesiv de 
temperamentali, iritabili (dar nu ţin duşmănie). 

Lecţiile de învăţat de la zodia opusă (Balanţa): diplo¬ 
maţia, tactul, răbdarea de a ţine cont de nevoile celorlalţi. 

Ego: refuză să primească sfaturi şi să-şi recunoască gre¬ 
şeala. Mai mult, cer sfaturi ca să-şi exprime propriul punct de 
vedere. 

Ce îi motivează: stimulii noi, competiţia, dorinţa de li¬ 
bertate. 

Arhetip: Exploratorul Pionierul. 

Taur 

Simbol zodiacal: ^ 

21 aprilie - 20 mai 

Guvernator: Venus 

Element: Pământ 

Semn: Fix 

Guvernatorii decanilor: decanul 1 - Venus; 

decanul 2 Mercur; decanul 3 Saturn 

Piatră norocoasă: smaraldul 

Organe anatomice: gâtul, ceafa, urechile, faringele, 
amigdale, corzile vocale 

Verbul zodiei: a avea 

Funcţia psihologică de bază este dată de planeta guver¬ 
natoare, Venus. Aşadar, dorinţele şi nevoile cele mai mari ale 

celor născuţi în această zodie sunt: de a simţi confort şi armo¬ 
nie; apropierea şi împărtăşirea sentimentelor. 

Trăsături dominante (date de elementul şi calitatea 
zodiei: zodie de Pământ, fixă): simţ practic şj perseverenţă; 
capacitate de a duce lucrurile la bun sfârşit. Taurii inspiră acea 
încredere că te poţi baza oricând pe ei. 

Viziunea asupra vieţii: viaţa ca o grădină, ca o poiană 
cu flori, ca un loc frumos unde să te simţi în siguranţă. 

Cum preferă să înveţe lecţiile: prin experienţă, cu 
multă răbdare. De asemenea, doresc să se convingă de fiecare 
dată singuri. Taurii au simţul tactil foarte dezvoltat, au nevoie 
să-şi folosească corpul, primesc mesaje prin atingere. 

Slăbiciunile: încăpăţânare, scepticism. Rolul lui Toma 
Necredinciosul. Taurul se ghidează după principiul „Nu cred 
până nu văd“, dar, de multe ori, el nu crede nici după ce vede. 
Pe de altă parte, prezenţa unui Taur stimulează pe oricine să 
caute explicaţii, să argumenteze, să găsească răspunsuri. 

Stil de abordare a vieţii: cu răbdare şi simţ artistic, pa¬ 
siune pentru artă şi frumos. Taurii caută contactul cu natura, 
siguranţa şi confortul. Această zodie dă cei mai mari experţi 
în maximizarea profitului. Dată fiind structura lor comodă, ei 
sunt profesionişti în dobândirea celor mai mari avantaje cu un 
minimum de efort investit. 

Stil de abordare a oamenilor: cu calm, loialitate, con¬ 
stanţă. 

Capcane ale personalităţii: ritmul lent, dar sigur; apetit 
crescut pentru orice. Simţ exagerat al proprietăţii. Taurii îşi 
delimitează foarte clar teritoriul şi îi apără pe toţi cei aflaţi în 
spaţiul lor. Ei se ataşează foarte uşor de oameni, de bunuri, 
de idei, într-o asemenea măsură încât greu renunţă chiar şi la 
cei ce le-au făcut rău. Orice ar fi, dau înainte, chiar şi atunci 
când suferă şi nu mai au ce căuta într-un loc. Taurii sunt re¬ 
fractari la schimbare. Ies foarte greu din orice rutină şi preferă 

să nu-şi schimbe obişnuinţele, ajungând la acţiuni repetitive, 
mecanice, dezvoltând automatisme, ticuri, tabieturi. Deseori 
trăiesc din inerţie, se obişnuiesc şi cu binele şi cu răul. Rar 
ajung la saturaţie, dar şi când o fac, forţa pe care o degajă este 
devastatoare, erupând ca un vulcan. 

Lecţiile de învăţat de la zodia opusă (Scorpionul): ne¬ 
voia de transformare, ieşirea din zona de confort. 

Ego: identificarea cu posesiunile: „nu mai are nimeni ce 
am eu“. Taurii folosesc frecvent posesivul („părerea mea“), 
care, combinat cu ataşamentul, dă naştere unor laude comice: 
„E prost, dar e prostul meu\“ 

Ce îi motivează: plăcerile fizice şi estetice; ancorarea în 
realitate. 

Arhetip: Creatorul de valori, ca semn al trecerii sale prin 
viaţă. Taurii s-au născut ca să creeze bunuri, fie ele materiale, 
fie simbolice. 

Gemeni 

Simbol zodiacal: XC 

21 mai - 21 iunie 
Guvernator: Mercur 
Element: Aer 
Semn: Mutabil 

Guvernatorii decanilor: decanul 1 - Mercur; 
decanul 2 - Venus; decanul 3 Saturn 
Piatră norocoasă: agatul 

Organe anatomice: aparatul respirator, plămânii, mâinile 
Verbul zodiei; a gândi 

Funcţia psihologică de bază este dată de planeta guver¬ 
natoare, Mercur. Aşadar, dorinţele şi nevoile cele mai mari ale 
celor născuţi în această zodie sunt: nevoia de a comunica, de a 
stabili legături cu ceilalţi şi de a învăţa. 

Trăsături dominante (date de elementul şi calitatea zo¬ 
diei: zodie de aer, mutabilă): mobilitatea, adaptabilitatea, soci¬ 
abilitatea; capacitatea de a face faţă cu succes unor situaţii cu 
care nu s-au mai confruntat înainte. 

Viziunea asupra vieţii: viaţa ca teren dejoacă. Gemenii 
adoră să provoace, să seducă, să stârnească reacţii, să testeze, 
să urmărească reacţiile celorlalţi. Ei sunt cei mai curioşi din 
întreg zodiacul şi găsesc satisfacţie nu în finalitate, în rezultat, 
ci în proces în sine. 

Cum preferă să înveţe lecţiile: prin încercarea tuturor 
posibilităţilor. 

Slăbiciunea: nehotărârea; inconstanţa. De asemenea. 
Gemenii au probleme de asumare totală a unor responsabilităţi; 
mintea lor cu greu poate să stea într-un singur loc odată. 

Stil de abordare a vieţii: curiozitate de copil şi sete de 
cunoaştere. Gemenii se comportă ca nişte cercetători care fac 
experimente în laborator (de obicei, pe oameni), ca să evalueze 
reacţiile la stimuli. Mintea Gemenilor este în continuă expansi¬ 
une. Gemenii învaţă permanent de la oameni şi prin oameni (fie 
reali, fie personaje din literatură). Viaţa este pentru ei ca un pa¬ 
nou de comandă, plin de butoane care îi tentează: „Ia să vedem 
ce se întâmplă dacă apăs pe cel roşu!“ De aceea. Gemenii se 
redresează uşor după situaţii pe care unii le consideră eşecuri, 
pentru că mintea lor, aflată în continuă expansiune, găseşte per¬ 
manent noi soluţii; iar dacă nu le găseşte, le inventează. 

Stil de abordare a oamenilor: deschis, franc, manipula¬ 
tor; cu un umor care nu este străin de rolul de bufon. Gemenii 
sunt neîntrecuţi în a pune paie pe foc, a aţâţa, a întinde coarda. 
Nea vând o frică prea mare de necunoscut, găsesc o plăcere 
sadică în a le testa limitele celorlalţi, punându-i în situaţii in¬ 
comode, făcând ceea ce ştiu prea bine că nu le place să li se 
facă, punându-i în faţa faptului împlinit. Le este greu să-şi ţină 
în frâu impulsul de a stârni intrigi. 

Capcane ale personalităţii: influenţabilitate; lipsă de 
maturitate; risipire în prea multe direcţii; gândire alunecoasă; 
superficialitate; plictiseală. Dualitate sau duplicitate. La fel ca 
toţi cei amprentaţi de Mercur, Gemenii au nevoie să experi¬ 
menteze prin simţuri atât de mult, încât nu suportă şi nu înţeleg 
frustrările în plan fizic. Dacă fizic nu se simt împliniţi, fie îşi 
iau din altă parte, fie recurg la vicii. Ei numai prin corp îşi 
liniştesc mintea, de aceea trebuie să facă tot timpul ceva, să 
dea din mâini, să se mişte, să gesticuleze, să mângâie, iar dacă 
nu, să vorbească. Ei au atât de multă energie mentală, încât, 
dacă nu o lasă să curgă, se supraîncarcă şi simt că gândurile le 
scurtcircuitează corpul. 

Lecţia de învăţat de la zodia opusă (Săgetător): ne¬ 
voia de a avea un ideal la care să se raporteze. 

Ego: identificarea cu mintea (atitudinea atotştiutoare). 

Ce îi motivează: cunoaşterea, noutatea, provocările, 
interdicţiile, tabuurile, jocul, exerciţiile minţii. 

Arhetip: Comunicatorul. Negociatorul. 

Rac 

Simbol zodiacal: £3 

22 iunie - 22 iulie 

Guvernator: Luna 

Element: Apă 

Semn: Cardinal 

Guvernatorii decanilor: decanul 1 Luna; 

decanul 2 Marte; decanul 3 - Jupiter 

Piatră norocoasă: perla 

Organe anatomice: pieptul, sânii, stomacul, pancreasul 

Verbul zodiei: a simţi 

Funcţia psihologică de bază este dată de planeta guver¬ 
natoare, Luna. Aşadar, dorinţele şi nevoile cele mai mari ale 

celor născuţi în această zodie sunt: nevoia de a aparţine, de a 
primi şi de a oferi protecţie; nevoia de linişte emoţională. 

Trăsături dominante (date de elementul şi calitatea zo¬ 
diei: zodie de Apă, cardinală): abandonul în lumea emoţiilor 
şi a sentimentelor; forţa de a iniţia acţiuni, de a-i mobiliza pe 
ceilalţi. 

Viziunea asupra vieţii: viaţa ca un cuib. 

Cum preferă să înveţe lecţiile: cu prudenţă şi refugiere 
în universul interior. Racii suferă de „scenarită“: mintea lor 
ţese permanent poveşti, face conexiuni, îşi dă cu presupusul, 
până în punctul în care nativii ajung să confunde realitatea cu 
propria imaginaţie. Racii ajung astfel să aibe impresii despre 
viaţa lor şi să trăiască în ele, preferând să vadă realitatea aşa 
cum ar vrea ei să fie, nicidecum aşa cum este. Ei visează, se 
agaţă de fantezii, îşi proiectează un viitor utopic, în care nici 
ei nu cred sincer, dar au nevoie să se amăgească, să se mintă 
singuri dacă e nevoie, pentru a putea accepta realitatea pe care 
o trăiesc. Scenariile le asigură Racilor supravieţuirea. Ei îşi 
transportă fricile şi frustrările din prezent într-o lume paralelă, 
ideală, în care toate problemele lor existenţiale sunt rezolvate. 

Slăbiciunea: agresivitatea pasivă. Racul este cea mai 
agresivă dintre zodii! Aceşti nativi manifestă un comporta¬ 
ment preventiv, se apără şi atacă ei primii. Racii au nevoie de 
un ascendent, trebuie să-şi ia elan, să-şi ia un demaraj. Le place 
să se impună verbal, fie prin voce (ton apăsat, grav, ridicat), fie 
prin vocabularul pregătit să dezlănţuie ironii, cinism, sarcasm. 
Dacă Racii pierd saltul lansat, preferă să rămână cuminţi în 
colţul lor. 

Stil de abordare a vieţii: rezervat, ezitant, timid. Racii 
sunt vânători, aşteaptă, stau la pândă. Anticipează mişcările 
celorlalţi, ca nu cumva să fie prinşi pe picior greşit, pentru că 
astfel ar ieşi ia suprafaţă nesiguranţa lor. De aceea, sunt experţi 
în strategie (administrare, planuri de business, proceduri). 

Stil de abordare a oamenilor: nevoia de a oferi şi de a 
primi protecţie. Racii sunt oameni de atmosferă, cu repertoriu 
de glume, bancuri şi aluzii. Ei fac primul pas, sunt incisivi, cu 
condiţia să se simtă în largul lor şi să cunoască mediul foarte 
bine. Altfel, până se acomodează, sunt în alertă, cu simţurile 
ascuţite, fini observatori, preferând să stea retraşi, ascunşi, 
camuflaţi. 

Capcane ale personalităţii: dependenţă; vulnerabilitate. 
Racii amână luarea deciziilor necesare din frică de schimbare şi 
din obişnuinţă. Racii se agaţă de oameni, de trecut, de părinţi, 
lăsându-se influenţaţi de tiparele moştenite, preluând modelul 
sau antimodelul. Dacă Racii se simt încolţiţi, devin colerici şi se 
retrag sub carapace. Atunci devin copleşiţi de corpul emoţional, 
cu care se identifică, şi îşi simt toate fricile, în ei activându-se 
instinctul „luptă sau fugi“. Iar lupta scoate din Raci furie, agresi¬ 
vitate şi lovituri sub centură, deoarece, plonjând în subconştient, 
ei se conectează la tot negativismul lor şi al interlocutorului, pe 
care îl desfiinţează prin reproşuri. Dar acesta este numai sem¬ 
nul unor răni nevindecate, pe care le este foarte greu să le recu¬ 
noască. Racii bravează foarte mult, negând de multe ori ceea ce 
este evident din exterior şi acceptând foarte greu că au anumite 
probleme nerezolvate. Iar această atitudine vine din activarea 
instanţă a rănilor din copilărie şi a mecanismelor de apărare, în 
momentul în care se simt ameninţaţi sau li se spune ceva ce nu 
vor să audă ori cineva nu este de acord cu ei. 

Lecţiile de învăţat de la zodia opusă (Capricornul): 
succesul pe cont propriu; dobândirea independenţei. 

Ego: manipularea emoţională; dorinţa de a controla cu 
mijloace subtile. Racii au de învăţat să se deschidă, să filtreze 
şi să primească ce vine de la alţii, pentru că fug de ei, de ceilalţi 
şi de realitate, adoptând o poziţie de forţă, prin care deţin pu¬ 
terea şi îi simt pe ceilalţi la mâna lor. Racii se manifestă dese¬ 
ori ca victime deghizate în călăi. Deşi nativii acestei zodii par 

maleabili, ei sunt foarte abili şi au forţă de autoconservare. 
Cineva care crede că poate să facă ce vrea dintr-un Rac trăieşte 
într-o mare iluzie. 

Ce îi motivează: familia, casa, trecutul, tradiţia, tot ceea 
ce îi face să se simtă în siguranţă, tabieturile, acţiunile repetitive. 
Arhetip: Mama răniţilor Tatăl răniţilor. 

Leu 

Simbol zodiacal: 

23 iulie 23 august 
Guvernator: Soare 
Element: Foc 
Semn: Fix 

Guvernatorii decanilor: decanul 1 Soare; 
decanul 2 Jupiter; decanul 3 Marte 
Piatră norocoasă: chihlimbar 
Organe anatomice: inima, spatele, măduva spinării 
Verbul zodiei: a vrea 

Funcţia psihologică de bază este dată de planeta guver¬ 
natoare, Soare. Aşadar, dorinţele şi nevoile cele mai mari ale ce¬ 
lor născuţi în această zodie sunt: nevoia de a străluci, de a primi 
respect şi apreciere, de a avea un renume, de a se face remarcaţi. 

Trăsături dominante (date de elementul şi calitatea zo¬ 
diei: zodie de Foc, fixă): nevoia de a trăi cu pasiune, de a se 
exprima, de a acţiona, de a ieşi în evidenţă; stabilitatea, conti¬ 
nuitatea, perseverenţa. 

Viziunea asupra vieţii: viaţa ca o scenă. Leilor le place 
să fie admiraţi, au un stil de a dramatiza care face din ei actori 
înnăscuţi. Una din marile lor performanţe este aceea de a salva 
aparenţele, jucând teatru, mascând adevăratele sentimente, ca 
nişte iluzionişti. Leii sunt experţi în a crea aparenţe, din frica de a 

nu le fi lezată reputaţia. Dacă nici Leii sau cei cu un Soare puter¬ 
nic în astrogramă nu ştiu să atragă atenţia, atunci nu ştie nimeni. 

Cum preferă să înveţe lecţiile: ieşind în faţă. Leii întot¬ 
deauna verifică, tatonează, manifestă autocontrol, pentru a studia 
reacţiile mediului. Aceşti nativi caută întotdeauna să primească 
feedback, fiind dependenţi de laude, aplauze şi confirmări. 

Slăbiciunile: vulnerabilitatea, imaginea de sine. Nici 
snobismul nu le este străin Leilor, măsurat în a cheltui pe lu¬ 
cruri scumpe, haine de firmă, produse şi servicii de lux. Leii 
se pricep magistral să-şi ascundă gesturile care ar putea să-i 
desconsidere în ochii opiniei publice, ştiu să se prefacă şi au 
de multe ori secrete bine păzite, pe care nu le discută nici cu 
cei mai intimi apropiaţi. 

Stil de abordare a vieţii: cu încredere, idealism, exube¬ 
ranţă. Ei cuceresc, îşi apără teritoriul şi îl extind, abandonează 
după ce se plictisesc ori şi-au luat destul, abordând o strategie 
de prădător care acţionează în mare taină. 

Stil de abordare a oamenilor: sinceritate; generozitate. 
Superioritatea este o constantă în viaţa Leilor, care tind spre 
ceva extraordinar, unic şi peste standardele celorlalţi, cu care 
sa poată să se mândrească. 

Capcane ale personalităţii: nevoia de a-i eclipsa pe al¬ 
ţii; vanitatea, spiritul dictatorial. Leii sunt convinşi că merită 
tot ce e mai bun, dar uneori plătesc pentru exagerarea de a 
crede că lor li se cuvine totul. Leii ţin foarte mult la etichetă şi 
sunt vânători de trofee. Le place să epateze, să seducă şi nu se 
abţin să încalce teritoriul altuia şi să îşi ia ceea ce vor. Atunci, 
aceşti nativi trec în egoism. Probabil fiindcă se poziţionează 
atât de sus, este explicabil de ce nu ajung să coboare decât ra¬ 
reori până la sentimentul de cea mai joasă vibraţie, vinovăţia, 
care nu prea îi caracterizează. 

Lecţia de învăţat de la zodia opusă (Vărsătorul): al¬ 
truismul. 

Ego: aroganţă (exagerarea propriei importanţe). în or¬ 
goliul lor, Leii se laudă cu ce există mai de preţ în viaţa lor. 
Dacă nu au ei performanţe notabile sau dacă nu deţin ei bunuri 
de valoare, copiii devin obiecte ale adoraţiei. Leii sunt printre 
părinţii care le dau cel mai greu drumul copiilor de lângă ei, 
meritele copiilor datorându-se, în timp, şansei de a avea un 
asemenea părinte. 

Ce îi motivează: tot ce îi poate propulsa în ochii celor¬ 
lalţi; orice domeniu de viaţă în care pot să devină un model, 
un exemplu, o sursă de inspiraţie. Leii simt nevoia să fie peste 
alţii, să stea deasupra, să ia ceea ce îşi doresc, adesea fără scru¬ 
pule. Ei sunt foarte motivaţi să facă lucrurile mai bine decât 
alţii. Leilor le place să aibă tot ce e mai bun, să comande ce e 
mai scump, să pună mâna pe un bărbat/ o femeie la care râv¬ 
nesc şi altele/şi alţii. Leii vânează întotdeauna cireaşa de pe 
tort, pe care sunt foarte convinşi că o merită. 

Arhetip: Liderul. 

Fecioară 

Simbol zodiacal: 1ŢJ) 

24 august - 23 septembrie 
Guvernator: Mercur 
Element: Pământ 
Semn: Mutabil 

Guvernatorii decanilor: decanul 1 Mercur; 
decanul 2 - Saturn; decanul 3 - Venus 
Piatră norocoasă: topaz 
Organe anatomice: intestine, pancreas, splină 
Verbul zodiei: a analiza 

Funcţia psihologică de bază este dată de planeta guver¬ 
natoare, Mercur. Aşadar, dorinţele şi nevoile cele mai mari ale 

celor născuţi în această zodie sunt: nevoia de a cunoaşte, de a 
forma relaţii şi de a învăţa. 

Trăsături dominante (date de elementul şi calitatea zo¬ 
diei: zodie de Pământ, mutabilă): impulsul de a organiza ma¬ 
teria, spiritul practic şi analitic; adaptabilitatea; flexibilitatea. 

Viziunea asupra vieţii: viaţa ca loc perfectibil. Fecioa¬ 
rele se nasc, de regulă, în familii în care fie trebuie să se lupte 
pentru atenţie, fie trebuie să demonstreze cât sunt de bune, în¬ 
registrând performanţe la şcoală, în sport, în muzică, într-un 
soi de talent. Fecioarele învaţă de acasă iubirea condiţionată, 
având înregistrat în subconştient programul că, dacă nu învaţă 
bine sau nu au alt fel de rezultate, nu sunt iubite. Şi astfel, 
pornesc pe calea perfecţionismului, fiind dornice să ştie mereu 
mai mult şi să se autodepăşească. La baza acestei atitudini stau 
convingerile că nu merită să fie iubite şi că nu sunt suficient de 
bune. Nevoia de a demonstra îşi are originile în stima de sine 
scăzută, la care Fecioarele au de lucrat până când îşi dau seama 
că ea nu depinde nici de diplomele, nici de medaliile, nici de 
promovările pentru care muncesc (şi pe care le obţin). 

Cum preferă să înveţe lecţiile: analizând, clasificând, 
comparând; cu atenţie la detalii. Viaţa Fecioarelor pare un şan¬ 
tier, pentru că aceşti nativi găsesc tot timpul ceva de îndreptat 
sau de reparat. Fecioarele pun în practică, iau asupra lor ceea 
ce nu face altcineva, prestează servicii aparent dezinteresate, 
prin care îi îndatorează însă pe alţii şi pentru care au abilitatea 
de a obţine mai mult decât au dat. 

Slăbiciunea: frica de a nu fi perfect, teama de a nu fi 
suficient de bun. 

Stil de abordare a vieţii: problematizarea; găsirea de 
soluţii; prudenţă. Fecioarele au un ritm de viaţă în trepte, mer¬ 
gând pe orice drum, atât personal, cât şi profesional, pas cu 
pas. Fecioarelor nu le sunt specifice salturile spectaculoase, 
lipsa rutinei le destabilizează. Aceşti nativi nu sunt deloc atât 

de ordonaţi şi de disciplinaţi pe cât se spune. Ordinea există 
mai degrabă în mintea lor, care ţine sub control toate amănun¬ 
tele dintr-un exterior destul de haotic. 

Stil de abordare a oamenilor: modestie; simţ critic. Fe¬ 
cioarele folosesc cuvintele ascuţite, ironiile ori sarcasmul ca 
mecanisme defensive. Cei născuţi în această zodie apelează 
la aceste instrumente numai dacă se simt ameninţaţi, atacaţi, 
puşi în dificultate. în rest, manifestă flexibilitate şi sunt volun¬ 
tari, oferindu-şi sprijinul, de multe ori mai mult decât e nevoie, 
luând asupra lor poverile altora. Fecioarele sunt excelente să 
finiseze, să corecteze ceea ce au făcut alţii, fiind experţi în con¬ 
trolul calităţii. 

Capcane ale personalităţii: standarde ce par mult prea 
ridicate; concentrarea pe defecte; maniile; obsesiile; refuzul de 
a-şi asuma riscuri. Fecioarele sunt tipicare, părând destul de 
nemulţumite şi pretenţioase. în realitate, fiind o zodie de Pă¬ 
mânt, Fecioara are nevoie nu de orice standarde, ci de confortul 
cu care este ea obişnuită. Atât timp cât are parte de ceva ce o 
scoate din ritualurile sau gusturile ei, devine iritabilă, agresivă, 
nemulţumită, critică. Fecioarele preferă monotonia şi linearita¬ 
tea, iar fluctuaţiile sunt factori care Ie destabilizează. Fecioare¬ 
lor le place să impună condiţii, preferă să preia misiunea de a-i 
organiza pe alţii, de a planifica activităţi, pentru că sunt depen¬ 
dente de control. Preluând iniţiativa şi asumându-şi din oficiu 
rolul de administratori, aceşti nativi se apără, încercând să mas¬ 
cheze frica de schimbare. Preferă să facă ei, ca să iasă cum vor, 
cum le convine şi cum este mai confortabil pentru ei, pentru a 
nu fi aruncaţi în necunoscut. 

Lecţiile de învăţat de la zodia opusă (Peştii): adaptabi¬ 
litatea, cumulată cu toleranţa. 

Ego: perfecţiunea. Fecioarele vor ca totul să fie perfect, 
după standardele pe care le au ele despre perfecţiune, desigur. 
Doar ele ştiu cel mai bine, aroganţa intelectuală fiind şi ea un 

atribut al Fecioarelor, guvernate totuşi de Mercur. Dornice ca 
totul să fie în parametri optimi, Fecioarele au o relaţie speci¬ 
ală cu corpul fizic, care trebuie să fie curat, frumos şi sănătos. 
Aceşti nativi, născuţi într-o zodie mentală, au nevoie de fo¬ 
losirea corpului, de mişcare, de acţiune, de atingere, de mân¬ 
gâiere, altfel se supraîncarcă din cauza gândurilor, care nu le 
dau pace, şi devin dependenţi de un viciu. Fiind practici, aceşti 
nativi îşi consumă energia prin muncă; când stau pe ioc, tre¬ 
buie să facă ceva cu mâinile sau să vorbească. Altfel, excesul 
de energie mentală neconsumată se transformă în boală. De 
asemenea, corpul fizic le atenţionează permanent pe Fecioare, 
prin surplusul ori insuficienţa de kilograme, dacă sunt echili¬ 
brate, dacă îşi ţin sub control gândurile - şi mai ales fricile -, 
dacă sunt pe aici, pe Pământ, sau dacă fug de realitate. 

Ce îi motivează: simţul practic, utilitatea; ordinea, dis¬ 
ciplina şi curăţenia; serviciile oferite celorlalţi; munca. 

Arhetip: Evaluatorul. 

Balanţă 

Simbol zodiacal: & 

24 septembrie - 23 octombrie 

Guvernator: Venus 

Element: Aer 

Semn: Cardinal 

Guvernatorii decanilor: decanul 1 - Venus; 

decanul 2 - Saturn; decanul 3 - Mercur 

Piatră norocoasă: opal 

Organe anatomice: zona lombară, rinichi, vezică urinară 

Verbul zodiei: a echilibra 

Funcţia psihologică de bază este dată de planeta guver¬ 
natoare, Venus. Aşadar, dorinţele şi nevoile cele mai mari ale 

celor născuţi în această zodie sunt: nevoia de sociabilizare, de 
apropiere de ceilalţi, de împărtăşire a sentimentelor. 

Trăsături dominante (date de elementul şi calitatea zo¬ 
diei; zodie de Aer, cardinală): nevoia de a forma relaţii; nevoia 
de a vehicula idei şi principii; lansarea în acţiuni noi, pe care 
nu le finalizează întotdeauna. 

Viziunea asupra vieţii: o lume armonioasă şi echilibrată. 
Balanţa nu este nici pe departe cea mai echilibrată dintre zodii, 
aşa cum este caracterizată uneori, ci zodia aflată permanent în 
căutarea echilibrului veşnic ameninţat. Echilibrul este de fapt un 
proces, nu o stare, cele două talere ale cântarului înclinându-se 
când într-o parte, când într-alta. De aceea, viaţa Balanţelor este 
ca o răscruce în care au de ales mereu între două drumuri. Şi li se 
dau mereu opţiuni, întrucât cei născuţi în Balanţă vin să înveţe 
că viaţa pe Pământ presupune alegeri zilnice, care, nefacute la 
timp, nu mai pot fi făcute decât cu un preţ foarte mare. 

Cum preferă să înveţe lecţiile: lăsând de la ei, cu di¬ 
plomaţie, cu tact. Amânarea este strategia Balanţelor, care, cu 
energia elementului Aer, îşi proiectează într-un viitor nedefinit 
problemele care depind strict de alegerea lor, suspendând dez¬ 
nodământul. Balanţele joacă în liga celor care nu Iasă pe mâine 
ce trebuie să rezolve azi, ci lasă pe poimâine, în speranţa că 
totul se aranjează de 1a sine. 

Slăbiciunea: compromisul; starea de dependenţă. Ba¬ 
lanţele au reputaţia că sunt diplomate şi că văd ambele feţe 
ale monedei. Nimic mai adevărat, dar asta nu le împiedică să 
se amăgească, să se mintă singure că totul va fi bine. să pri¬ 
vească doar jumătatea plină a paharului. Balanţele îşi fac rău 
singure atunci când văd doar ceea ce le convine, fiind depen¬ 
dente de confort (prin influenţa lui Venus). Balanţele, dacă îşi 
fac un cuib, un rost, un drum, dau foarte rar înapoi şi nu ies din 
situaţiile nepotrivite decât dacă ajung la limită sau sunt scoase 
cu forţa. Cea mai mare frică a Balanţelor este aceea de a nu 

fi respinse, de aceea ajung specialiste în a face pe plac, în a 
zâmbi frumos, fiind foarte grijulii cu exteriorul, cu imaginea în 
ochii lumii. Convenţiile sociale ghidează de cele mai multe ori 
alegerile Balanţelor, care preferă să dea bine, să ascundă gu¬ 
noiul sub preş, să se prefacă, să mimeze. Balanţele au vocaţia 
scenei, teatralitatea, priza la oameni. Din aceeaşi frică de a nu 
fi respinşi, aceşti nativi ştiu „să se pună bine“ cu ceilalţi pentru 
a primi atenţie şi confirmări. 

Stil de abordare a vieţii: cu optimism, deschidere; te¬ 
oretic. Balanţele simulează foarte uşor starea de bine, lăsând 
impresia că nu au probleme şi dând sfaturi din înţelepciunea 
de viaţă. Adesea, Balanţele sunt interesate de viaţa altora doar 
ca să nu aibă timp să se uite la a lor. Idealismul Balanţelor 
merge până la utopie, trăind o viaţă pe care şi-o visează cu ochii 
deschişi, dar pe care nu o acceptă, refugiindu-se într-un viciu, în 
studiu neobosit, în lecturi sau filme, ajungând deseori Ia boală, 
însingurare şi victimizare („Pe mine nu mă iubeşte nimeni!“). 

Stil de abordare a oamenilor: cu dorinţă de a face 
pe plac, de a obţine aprobarea celorlalţi, de a face impresie. 
Balanţele manipulează foarte uşor emoţional, având foarte 
mare nevoie să primească de la cei dragi asigurări că sunt iu¬ 
bite şi înţelese. Aceşti nativi au nevoie să se bazeze pe alţii, ca 
să-şi mascheze nesiguranţa emoţională, întrucât le este greu 
să se descurce în lumea sentimentelor; însă, la nivel mental. 
Balanţele sunt greu de egalat. Aceşti nativi sunt exemple de 
echidistanţă, de imparţialitate şi de luciditate. Au principii 
foarte clare de viaţă, fiind zodia cu cele mai aprige şi inflexi¬ 
bile păreri, pe care nu ezită să le prezinte tăios oricui le încalcă. 
Chiar dacă Balanţele nu vor să supere, îşi doresc armonie şi 
adeziune. Atunci când cineva nu corespunde sistemului lor de 
valori, îşi exprimă tranşant punctul de vedere, cu o menţiune: 
Balanţele se folosesc de arenă, îi taxează pe alţii mai ales în 
public, cu spectatori, astfel încât să se asigure de sprijinul unor 

suporteri atunci când atacă sau contrazic pe cineva. Balanţele 
au de învăţat să fie tolerante şi să nu-i mai judece pe ceilalţi că 
nu sunt ca ele. 

Capcane ale personalităţii: teama de a nu fi respins; 
indecizia. Balanţele oscilează, se gândesc până se răzgân¬ 
desc, pendulează între argumente pro şi contra. Nehotărârea 
Balanţelor este numai un mecanism prin care ele îşi protejează 
nucleul dur al principiilor şi pasează responsabilitatea. Aceşti 
nativi sunt de fapt foarte conservatori, stabili, dornici să păs¬ 
treze ceea ce au, refractari la schimbare şi necunoscut. Au o 
răbdare şi o tenacitate de invidiat, mai ales pentru o zodie car¬ 
dinală. Balanţele au darul de a-i atrage pe oameni de partea lor, 
ba chiar de a se folosi de ei. Balanţele încep, îi direcţionează 
pe ceilalţi unde vor ele, după care îi lasă pe ei să continue, să 
finalizeze, să ducă greul. Balanţele doar pozează în victime; 
dacă aparent sunt folosite, înseamnă că şi-au dat acordul şi că 
este în interesul lor. 

Lecţia de învăţat de la zodia opusă (Berbecul): cura¬ 
jul noilor începuturi, ce presupune şi curajul de a-şi schimba 
convingerile. 

Ego: judecarea celorlalţi după standardele sociale; mân¬ 
dria pentru realizările personale vizibile, care le evidenţiază 
superioritatea faţă de alţii; comparaţia cu cei care nu se pot 
lăuda cu ceea ce au ei. Balanţa are reputaţia de a fi zodia cu 
cele mai radicale convingeri şi cu cele mai aprige judecăţi, ur¬ 
mărind să demonstreze permanent că au dreptate. 

Ce îi motivează: imaginea şi validarea socială; proiec¬ 
tarea în ceilalţi; nevoia de a face dreptate. Nativii Balanţă sunt 
justiţiari, luptă pentru principiile lor şi deseori devin purtătorii 
de cuvânt ai celor neajutoraţi sau nedreptăţiţi, pe care-i învaţă 
să-şi apere drepturile. 

Arhetip: Justiţiarul. 

Scorpion 

Simbol zodiacal: lîţ^ 

24 octombrie - 22 noiembrie 
Guvernator: Marte 
Element: Apă 
Semn: Fix 

Guvernatorii decanilor: decanul 1 - Marte; 

decanul 2 - Jupiter; decanul 3 Luna 

Piatră norocoasă: cuarţ fumuriu 

Organe anatomice: aparatul genital, intestinul gros, rectul 

Verbul zodiei: a dori 

Funcţia psihologică de bază este dată de planeta gu¬ 
vernatoare, Marte. Aşadar, dorinţele şi nevoile cele mai mari 
ale celor născuţi în această zodie sunt: dorinţa de afirmare în 
forţă; combativitatea; ambiţia; nevoia de a urmări scopuri şi 
obiective clare. 

Trăsături dominante (date de elementul şi calitatea zo¬ 
diei: zodie de Apă, fixă): empatia; manipularea emoţională; 
imaginaţia; perseverenţa; continuitatea; finalizarea acţiunilor. 

Viziunea asupra vieţii: viaţa ca mister. Scorpionii sunt 
fascinaţi de tot ceea ce se ascunde în spatele aparenţelor, de 
tot ce se întâmplă în culise, de cauzele din spatele cauzelor. 
Necunoscutul îi atrage ca un magnet pe Scorpioni, interesaţi 
să ştie ce nu ştiu alţii sau ce n-a aflat încă nimeni. Scorpionii 
vor şi caută avantajul strategic al informaţiei la care alţii nu au 
acces, acesta fiind modul prin care deţin puterea, exprimând 
nevoia lor de a-i întrece pe alţii (dată fiind influenţa planetei 
Marte). Detectivii zodiacului, Scorpionii caută mai ales ceea 
ce ascund alţii sau ceea ce se poate afla pe căi indirecte, prin 
interpretare, aluzii, coduri, mesaje cifrate, jocuri de cuvinte, 
discipline ezoterice, poveşti cu tâlc, revelaţii. Fiind limitată 
de forme, realitatea îi constrânge, aşa că Scorpionii pornesc 

în aventura cunoaşterii, explorând tainele Universului, lumea 
ficţiunii, religia şi spiritualitatea. 

Cum preferă să înveţe lecţiile: din experienţă, au nevoie 
să se convingă, întrucât sunt foarte suspicioşi şi nu au încredere 
în ceilalţi. Scorpionii au nevoie să demonstreze şi să li se de¬ 
monstreze. Nimeni nu se luptă să demonstreze ceva în condiţiile 
în care se ştie suficient de capabil şi are încredere în el. Scor¬ 
pionii care încearcă să demonstreze ceva se luptă, de fapt, cu o 
stimă de sine afectată în copilărie, de când au rămas, probabil, 
cu convingerile că nu sunt suficient de buni şi că nu sunt iubiţi 
decât dacă fac dovada că sunt puternici, deştepţi, independenţi. 
Energia Scorpionului este asociată cu masochismul, pentru că 
nu mai există altă zodie care să atragă încercări atât de grele, ce 
presupun refacerea vieţii din temelii, pierderi, moarte, neîmpli- 
niri sufleteşti, persecuţie, responsabilităţi copleşitoare. 

Slăbiciunea: refularea. Scorpionii sunt atât de interesaţi 
de lumea de dincolo, încât adesea devin absenţi, retraşi ori se 
izolează de bună voie. Au o nevoie foarte mare de împămân- 
tare, de înrădăcinare, de contact cu oamenii şi cu natura pentru 
a fi prezenţi aici şi acum. Atunci când nu reuşesc să accepte 
realitatea. Scorpionii se conectează la energiile terestre de 
joasă vibraţie, atrăgând suferinţe ale sufletului şi ale trupului. 
Boala este o formă de împământare, la care Scorpionii recurg 
inconştient mai mult decât oricare altă zodie. Suportând dure¬ 
rile, Scorpionii învaţă să accepte cu forţa viaţa pe care o trăiesc. 
Sentimentele de joasă vibraţie sunt alternativa la suferinţă, de 
aceea Scorpionii se încarcă negativ cu sentimente de furie, in¬ 
vidie şi vinovăţie, pe care le alimentează cu anii. în momentul 
în care Scorpionii nu mai pot face faţă acumulării de resenti¬ 
mente, ei trimit înapoi energia negativă către cei pe care îi con¬ 
sideră cauza nenorocirilor lor. Numai că sentimentele joase au 
fost îngropate în subconştient ca nişte seminţe, au încolţit, au 
crescut, s-au copt, iar atunci când Scorpionii ripostează, forţa 

loviturii este disproporţionată. Răzbunarea Scorpionului este, 
de fapt, semnul de slăbiciune al unui management emoţional 
prost, care iese la suprafaţă printr-o reacţie vulcanică, violentă 
şi imprevizibilă a inconştientului. Răzbunarea este motivată de 
frică şi induce frică, prin urmare nu are cum să fie un atribut 
al puterii. Răzbunarea este manifestarea extremă a suferinţei 
cauzate de reprimare. Conţinutul reprimat, cu toate fricile sale, 
se mai descarcă prin folosirea cuvintelor vulgare, a injuriilor, 
prin stimularea excesului de adrenalină (practicarea de spor¬ 
turi extreme), prin activitate fizică, prin muncă solicitantă, prin 
creativitate şi prin sex. (Şi cu toţii avem zodia Scorpionului 
undeva în astrograma noastră!) Scorpionii învaţă cel mai greu 
faptul că oamenii despre care cred că le fac cel mai mare rău îi 
ajută să evolueze cel mai mult. Ei au cel mai mult de meditat 
pe marginea îndemnului pe care ni l-a transmis lisus: acela de 
a ne iubi duşmanii. 

Stil de abordare a vieţii: cu profunzime; cu seriozitate; 
intuitiv. Pentru Scorpioni, viaţa nu are nici frontiere şi nici su¬ 
biecte tabu, ei vor să dezlege marile taine despre viaţă, despre 
ce se află dincolo de ea, despre ceea ce numim „moarte“ şi 
despre apariţia vieţii pe Pământ. Se ajunge inevitabil şi la se¬ 
xualitate. Tot ce este interzis le surâde: fructul oprit, cu cât 
este mai inaccesibil, cu atât li se pare mai dulce. Scorpionii au 
nevoie să-şi măsoare forţele, ei nu înţeleg termenii „simplu“ şi 
„uşor“, vor complexitate, dificultate, zbatere. în jocul vieţii. 
Scorpionii joacă doar la nivel avansat, ţintind spre marele pre¬ 
miu. Dacă nu depun efort, dacă miza nu este ridicată, dacă nu 
se chinuie. Scorpionii îşi pierd interesul. Este lesne de înţeles 
de ce se ghidează după mottoul „totul sau nimic“ şi privesc 
viaţa în alb sau negru, fără jumătăţi de măsură. 

Stil de abordare a oamenilor: cu simţ de răspundere; 
prin asumarea rolului de lider; cu scepticism. Scorpionii pre¬ 
iau iniţiativa, acaparează, devin posesivi dintr-o mare vulne¬ 

rabilitate emoţională, pe care o maschează. Ei, de fapt, sunt 
foarte emotivi, timizi, sensibili, dar adoptă politica zodiilor de 
Apă: „Atacul este cea mai bună apărare!“ Cine ajunge să-i cu¬ 
noască pe Scorpioni descoperă un devotament ireproşabil şi o 
dăruire infinită. 

Capcane ale personalităţii: secretomanie; tendinţa de 
a controla totul, de a deţine puterea; mândria. Scorpionii pun 
foarte multă presiune pe ceilalţi pentru că fac acelaşi lucru cu 
ei înşişi, aspirând să devină tot timpul mai mult decât sunt. 

Lecţia de învăţat de la zodia opusă (Taurul): bucuria 
pentru plăcerile vieţii. 

Ego: controlul total; puterea absolută. Scorpionii au ne¬ 
voie de control pentru că le este frică de necunoscut, ei vor să 
ştie dinainte ce urmează, ce-i aşteaptă, care le sunt opţiunile, 
alternativele posibile, portiţele de scăpare. Nevoia de a-şi pro¬ 
grama viaţa, pe a lor şi pe a altora, din frica de a nu pierde 
controlul, are aşadar în faţă frica de necunoscut, iar în spate 
frica de eşec, pe care nu ştiu să-l gestioneze. Toată această 
acumulare de energie inconştientă creează un potenţial uriaş 
de manifestare, care face din Scorpioni experţi în planificare, 
strategie şi administrare a resurselor altora. Iar Scorpionii au 
darul de a scoate din ceilalţi tot ce e mai rău, dar şi tot ce au ei 
mai bun. 

Ce îl motivează: orice este ascuns; orice necesită ambiţie, 
răbdare şi perseverenţă; transformarea personală; renaşterea. 

Arhetip: Pasărea Phoenix. 

Săgetător 

Simbol zodiacal: ^ 

23 noiembrie-21 decembrie 

Guvernator: Jupiter 

Element: Foc 

Semn: Mutabil 

Guvernatorii decanilor: decanul 1 Jupiter; 

decanul 2 - Marte; decanul 3 - Soare. 

Piatră norocoasă: ameţi st 

Organe anatomice: ficatul, şoldurile, coapsele 

Verbul zodiei: a înţelege 

Funcţia psihologică de bază este dată de planeta gu¬ 
vernatoare, Jupiter. Aşadar, dorinţele şi nevoile cele mai mari 
ale celor născuţi în această zodie sunt: încrederea în viaţă şi în 
propria persoană; nevoia de a crede în ceva; dorinţa de conti¬ 
nuă extindere a orizonturilor. 

Trăsături dominante (date de elementul şi calitatea zo¬ 
diei: zodie de Foc, mutabilă): pasiune; entuziasm; nevoie de 
exprimare; nevoie de mişcare; dorinţă de a învăţa continuu; 
adaptabilitate. 

Viziunea asupra vieţii: viaţa tară limite. Săgetătorii 
înţeleg că viaţa este în continuă mişcare, cu cicluri de transfor¬ 
mare şi evoluţie. De aceea, ei se proiectează în viitor, aspirând 
veşnic spre mai mult şi spre mai departe. Săgetătorul este zodia 
care nu ajunge niciodată la saturaţie, cei născuţi cu Soarele în 
acest semn împingând întotdeauna barierele. Există totuşi nişte 
parametri pe care îi respectă: fiind zodie de Foc, Săgetătorii 
vor întotdeauna mai mult din ceea ce le place, din ceea ce le 
sporeşte entuziasmul şi poftă de viaţă. în domeniile care nu-i 
preocupă. Săgetătorii nu au limită în permisivitate, indiferenţă, 
pasivitate, relaxare, nepăsare sau chiar lene. Ei îşi tureazâ mo¬ 
toarele la maxim şi îşi consumă energia numai în direcţiile care 
îi mişcă. în rest, funcţionează după un minim simţ al datoriei, 
care trebuie să fie susţinut de alte marcaje din astrogramă. 

Cum preferă să înveţe lecţiile: încercând metode şi so¬ 
luţii noi. Săgetătorii sunt exploratorii neobosiţi care au des¬ 
coperit ce-şi doresc atât femeile, cât şi bărbaţii: altceva! Şi 
ei nu sunt inconstanţi, superficiali, imprevizibili şi nici nu-şi 

schimbă impresiile de la o zi la alta. Această atitudine o au 
doar faţă de ceea ce nu-i interesează. Săgetătorii îşi aleg o cale, 
o profesie, o pasiune, un hobby, un loc, un partener sau adoptă 
o poziţie clară faţă de viaţă, relaţii, societate şi nu se abat de 
la acel drum, pe care-1 bătătoresc, pe care experimentează ia 
nesfârşit, pe care dau înainte, neavând măsură şi nici frâne. Pe 
traseul acesta, fie obţin satisfacţii în cascadă, considerând că 
nu merită să schimbi ceva ce funcţionează, fie ajung să pri¬ 
mească lovitură după lovitură, dar nu se lasă aproape nici când 
sunt făcuţi KO şi scoşi din ring cu targa. Atunci când Săgetăto¬ 
rul crede în ceva, nimic din ce este omenesc nu poate să-l îm¬ 
piedice, iar dacă intenţiile sale sunt în acord şi cu planul divin, 
este într-adevăr de neoprit. Săgetătorii nu renunţă, sunt „greu 
de ucis“ (mişcă şi după), iar când „li se pune pata“ pe ceva sau 
pe cineva, când au un scop, „mor cu el de gât“. în numele unui 
ideal, niciun preţ şi niciun efort nu li se pare prea mic. Ratările 
sau umilinţele nu îi impresionează pe Săgetători decât dacă 
aceste trăsături li se trag de la alte aspecte din harta natală, ei 
la bază neavând nici frica de eşec (ştiu să piardă) şi nici orgo¬ 
liul care nu suportă lecţia smereniei. Săgetătorii îşi asumă atât 
succesele, cât şi rateurile. Săgetătorii sunt lineari pe drumul 
presărat cu principiile lor de viaţă, pe care şi le schimbă numai 
prin încercări ce le aduc pierderi, suferinţe sau boală. 

Slăbiciunea: insensibilitate; trec peste sentimentele ce¬ 
lorlalţi în drumul lor spre ideal; intoleranţă. Săgetătorii dau 
dovadă şi de oportunism, folosindu-se de oameni şi întreţinând 
relaţii cu cei de pe urma cărora ar putea avea ceva de câştigat 
în timp. 

Stil de abordare a vieţii: cu optimism şi încredere. Săge¬ 
tătorii ştiu să se bucure de viaţă şi nici nu se poate spune că sunt 
perfecţionişti, ştiu să se relaxeze şi să-şi acorde circumstanţe 
atenuante. De la ei, celelalte zodii înţeleg cum funcţionează 
legea atracţiei şi ce înseamnă puterea de materializare a unui 

ideal în care crezi. Săgetătorii ştiu să atragă oamenii de care 
au nevoie, atunci când au nevoie. Nativii acestei zodii redefi- 
nesc norocul, pe care ni-1 facem singuri, susţinând o intenţie 
(la care avem dreptul şi care corespunde cu planul nostru de 
viaţă), acţionând în direcţia ei şi atrăgând oportunităţi până ce 
se materializează. 

Stil de abordare a oamenilor: cu optimism; cu deschi¬ 
dere; cu dorinţa de a-i schimba. Săgetătorii sunt permisivi, atât 
cu ei, cât şi cu oamenii în general, nu pun o presiune exagerată 
pe ei înşişi, iar pe ceilalţi încearcă să-i schimbe până obosesc, 
după care, văzând că nu au cu cine, îi lasă în pace şi îşi văd 
de treaba lor. Săgetătorii sunt consecvenţi numai cu lucrurile în 
care cred. De aceea, au cel mai sofisticat sistem de valori din zo¬ 
diac. Numai că, atunci când le intră ceva în cap, vor să-i schimbe 
şi pe ceilalţi după standardele lor. Prin urmare, ajung să-i judece 
foarte mult pe cei care nu corespund criteriilor lor. Săgetătorii 
au de învăţat să accepte oamenii aşa cum sunt, fără să încerce 
să-i schimbe ca să-şi demonstreze lor cât sunt de puternici. 

Capcane ale personalităţii: sentimentul că au întot¬ 
deauna dreptate; convingeri fixe; oportunism; impulsivitate. 
Uneori, Săgetătorii lasă lucrurile la voia întâmplării atunci 
când ar trebui să intervină, proiectându-şi un viitor în care gri¬ 
jile trec de la sine, după mottoul: „O să fie bine!“ Săgetătorii 
nu fac de două ori aceeaşi greşeală, o repetă de cinci-şase ori 
până pricep ceva. Abia atunci iau în considerare să facă un 
viraj, să schimbe macazul, să pună în aplicare o decizie fermă 
ca sâ-i scoată din fundătura în care s-au blocat. 

Lecţia de învăţat de la zodia opusă (Gemenii): capaci¬ 
tatea de a pune ideile în practică. 

Ego: dreptatea absolută. De la înălţimea principiilor şi 
judecăţilor personale. Săgetătorului îi este greu să asculte. El 
se ghidează după mottoul „Zi ca ei şi fa ca tine!“, folosind 
astfel minciuna, sfidarea, manipularea sau chiar trădarea. De 

aceea, Săgetătorii ajung să trăiască pe propria piele ceea ce 
nu înţeleg sau judecă la alţii, până se conving că oamenii sunt 
diferiţi, că trebuie lăsaţi în pace şi că fiecare are locul lui. Să¬ 
getătorii nu se pot lăuda că sunt toleranţi, aceasta fiind o temă 
de viaţă pentru ei. Au tendinţa de a se pune în rolul lui Dum¬ 
nezeu, ştiind ei ce e mai bine pentru alţii şi dând sfaturi. De 
aceea. Săgetătorii lucrează permanent la relaţia cu Dumnezeu, 
se apropie se religie sau de cunoaşterea înaltă, de spiritualitate, 
ca să facă diferenţa între voia lor şi voia lui Dumnezeu, între 
ce vor ei de la alţii şi ce vrea Dumnezeu de la ei. 

Ce îi motivează: studiile; călătoriile; aventura. Săgetă¬ 
torii sunt permanent dornici să-şi extindă spaţiul personal, sunt 
nişte cuceritori, nişte migratori. Cu cât cunosc mai mult, cu atât 
au nevoie să dea mai departe ceea ce ştiu, remarcându-se ca 
oratori, învăţători sau povestitori. Pe de altă parte, au o nevoie 
cronică de a călători, de a trece graniţele, barierele culturale, 
din aceeaşi foame de nou şi necunoscut. Străinii, străinătatea 
şi limbile străine sunt pentru Săgetători surse de expansiune a 
cunoaşterii, de creştere şi evoluţie personală. Neavând frică de 
nou şi necunoscut, nu depind nici de mecanisme de control, nu 
vor să ştie întotdeauna dinainte în detaliu ce urmează să li se 
întâmple. Unde ar mai fi surpriza? Săgetătorii nu manifestă cu¬ 
riozitate faţă de alţii decât dacă au ceva de învăţat de la ei, pri¬ 
vind oamenii, relaţiile şi viaţa ca pe nişte experienţe didactice. 
Arhetip: Norocosul. 

Capricorn 
Simbol zodiacal: / 0 

22 decembrie - 19 ianuarie 
Guvernator: Saturn 
Element: Pământ 
Semn: Cardinal 

Guvernatorii decanilor: decanul 1 - Saturn; 

decanul 2 - Venus; decanul 3 Mercur 

Piatră norocoasă: rubin 

Organe anatomice: oase, articulaţii, genunchi, piele 

Verbul zodiei; a folosi 

Funcţia psihologică de bază este dată de planeta gu¬ 
vernatoare, Saturn. Aşadar, dorinţele şi nevoile cele mai mari 
ale celor născuţi în această zodie sunt: nevoia de aprobare şi 
ascensiune socială, de a obţine rezultate prin muncă şi efort 
propriu. 

Trăsături dominante (date de elementul şi calitatea 
zodiei: zodie de Pământ, cardinală): pragmatism; stabilitate; 
nevoie de confort; aptitudini de deschizător de drumuri; capa¬ 
citate de a iniţia acţiuni şi de a-i mobiliza pe alţii. 

Viziunea asupra vieţii: viaţa ca performanţă. Iar cam¬ 
pionii ştiu foarte bine că drumul spre vârf necesită un antrena¬ 
ment riguros şi experienţă care se câştigă în timp. Capricomii 
nu se mulţumesc în niciun caz cu un parcurs lin, au nevoie să-şi 
testeze forţele, să depăşească obstacole de netrecut pentru alţii, 
să mute munţii din loc. Poate cea mai frumoasă poveste despre 
această zodie o spune Caroline W. Casey, în cartea Atrage zeii 
de partea ta: Capricornul este simbolizat de capra de munte, 
care îşi alege un vârf, urcă, pierde contactul cu ceilalţi, cade, se 
ridică, ajunge unde şi-a propus, admiră de la înălţime ceilalţi 
munţi, văile, după care, peste un timp, îşi dă seama: „Ups! Am 
ajuns pe vârful greşit!" Atunci coboară şi începe o nouă ascen¬ 
siune. Morala este că un Capricorn, acest alpinist sau căţărător 
al zodiacului, nu are voie să se plafoneze. în momentul în care 
a învăţat tot ce era de învăţat sau a experimentat tot ce avea de 
experimentat într-un loc, într-o meserie, într-o relaţie, nu mai 
are ce să caute acolo şi e timpul să o ia de la capăt, fără să se 
uite în urmă. 

Cum preferă să înveţe lecţiile: avansând încet, dar si¬ 
gur, doborând obstacol după obstacol; planificând atent şi ad¬ 
ministrând toate resursele. 

Slăbiciunea: răceala. Capricomii au poate cel mai mare 
spaţiu personal din zodiac, nu le place să-şi amestece câmpu¬ 
rile cu oricine, nu au probleme să impună distanţa şi să-şi mar¬ 
cheze teritoriul. De aceea, sunt consideraţi reci, indiferenţi, 
dezinteresaţi nimic mai fals, Capricomii fiind foarte deschişi 
cu cei care reuşesc să intre în sufletul lor după ce trec tes¬ 
tul încrederii, al seriozităţii şi al discreţiei. La ei lucrurile 
funcţionează foarte simplu, afinităţile există sau nu există. Ca¬ 
pricomii nu se prefac, fiind însă politicoşi, convenţionali, cu 
respect pentru regulile din codul bunelor maniere. Dar ei pre¬ 
feră situaţiile clare, fără ambiguitate, oamenii le plac sau nu le 
plac, e principiul ori/ori. Tot ce este repetitiv, ritualic, ciclic le 
dă Capricomilor acel sentiment de siguranţă de care au nevoie. 
Fiind zodie de Pământ, greu adaptabilă la schimbări, nativii 
sunt dependenţi de lucrurile clare, lipsite de fluctuaţii, fără ru¬ 
peri de ritm. Nu rezistă la schimbări bruşte sau la un program 
haotic, pentru că sunt destabilizaţi. 

Stil de abordare a vieţii: controlul emoţiilor; suspi¬ 
ciunea; neîncrederea. Capricomii sunt neîntrecuţi în asuma¬ 
rea de responsabilităţi, numai Vărsătorii concurând cu ei la 
acest capitol; dar, în timp ce Vărsătorii au ca temă asuma¬ 
rea de responsabilităţi în numele celorlalţi, Capricomii au de 
învăţat să-şi asume responsabilitatea faţă de ei înşişi, faţă de 
creşterea lor personală. Aceşti nativi vor să-şi demonstreze lor 
şi celorlalţi că sunt suficient de buni, ceea ce poate să aibă la 
origine frica de eşec sau stima de sine scăzută, dar sunt atât de 
conservatori şi de conformişti încât nu-şi recunosc emoţiile, 
punându-şi o mască ce le ascunde vulnerabilitatea. 

Stil de abordare a oamenilor: rezervat, la distanţă. Ge¬ 
neralizează şi sunt foarte exigenţi, pretenţioşi, selectivi. Capri- 

cornii sunt excluşi vişti şi destul de expresivi atunci când nu Ic 
convine ceva. Indiferent de gradul de dificultate a examenelor 
vieţii, Capricomii afişează o demnitate ireproşabilă. Ei sunt 
atenţi la etichetă, pun mare preţ pe imagine, preferând calitatea, 
unicul, sofisticatul, în locul cantităţii, atitudine care alunecă 
uneori în snobism. Au principii fenne legate de conduită şi re¬ 
guli de necontestat („sunt lucruri care se fac şi lucruri care nu 
se fac“), iar de la înălţimea rigorilor personale îi evaluează, îi 
taxează şi îi corectează pe ceilalţi. Capricomii nu cunosc com¬ 
promisurile şi adesea fac stânga-împrejur în momentul în care 
cineva nu se ţine de cuvânt sau nu li se oferă ce li s-a promis. 
Fiind parolişti, serioşi şi responsabili, Capricomii manifestă 
toleranţă zero faţă de cei care nu au tangenţă cu valorile lor. 

Capcane ale personalităţii: rezervă exagerată; grijă 
faţă de imagine; rigiditate; împietrire; închistare în norme şi 
regulamente. Capricomii sunt justiţiari, revendicativi şi au o 
relaţie specială cu „adevărul 11 , considerând că e de datoria lor 
să-l rostească de fiecare dată fără menajamente şi să îndrepte 
ceea ce văd ei că merge prost sau că nu e în regulă. Aceasta 
este calea sigură prin care îşi subminează relaţiile, pentru că 
nu ţin cont de emoţiile şi sentimentele celorlalţi. Duritatea şi 
severitatea lor reprezintă de fapt mostre de fermitate şi hotă¬ 
râre. Capricomii fixează limite, dau un număr finit de şanse, de 
încercări, dar dincolo de ultimul prag nu se mai trece. 

Lecţia de învăţat de la zodia opusă: exprimarea emo¬ 
ţiilor, pe care Capricomii le ţin la poarta unui zid închis, pe 
carc-1 ridică în mod deliberat. 

Ego: Individualismul. Capricomii iau totul pe cont pro¬ 
priu, uită că mai sunt şi alţii prin preajmă, având de învăţat să 
colaboreze, să-i implice şi pe ceilalţi, să delege. Capricomii 
se poziţionează în centru, ţin seama în primul rând de nevoile 
lor şi fac destul de greu servicii care le dau planurile peste 
cap. Cei născuţi în această zodie vin cu lecţia autorităţii, pen¬ 

tru că nu ştiu să asculte, să respecte ierarhia şi să-şi accepte 
locul. Dar sunt conştiincioşi şi învaţă repede, trecând însă prin 
situaţii aparent nedrepte, care îi smeresc prin umilinţă. 

Ce îi motivează: situaţiile concrete; oportunităţile de 
afirmare; tot ce este cuantificabil şi are număr; orice are ter¬ 
men şi unitate de măsură. 

Arhetip: Judecătorul. 

Vărsător 

Simbol zodiacal ; /wi 

20 ianuarie - 19 februarie 

Guvernator: Saturn 

Element: Aer 

Semn: Fix 

Guvernatorii decanilor: decanul 1 - Saturn; 

decanul 2 - Mercur; decanul 3 Venus 

Piatră norocoasă: safir 

Organe anatomice: sistemul nervos, gambele, gleznele 

Verbul zodiei: a cunoaşte 

Funcţia psihologică de bază este dată de planeta guver¬ 
natoare, Saturn. Aşadar, dorinţele şi nevoile cele mai mari ale 
celor născuţi în această zodie sunt: nevoia de relaţionare şi de 
recunoaştere socială; nevoia de reuşită prin merite personale; 
simţul datoriei. 

Trăsături dominante (date de elementul şi calitatea zo¬ 
diei: zodie de Aer, fixă): comunicarea şi schimbul de informaţii, 
bunuri sau servicii; sociabilitatea; perseverenţa; continuitatea; 
capacitatea de a duce lucrurile la bun sfârşit. 

Viziunea asupra vieţii: viaţa ca o fraternitate. Vărsăto¬ 
rul este cea mai idealistă zodie, având mereu la îndemână idei 
despre cum poate îmbunătăţi lucrurile. Aceşti nativi ajung să 
trăiască într-o lume paralelă, care nu prea are legătură cu viaţa 

concretă. Vărsătorii sunt cu un pas înaintea celorlalţi, văd di¬ 
nainte cum vor evolua lucrurile, au viziune şi anticipează de 
multe ori ceea ce urmează să se întâmple. Tot timpul cu un 
picior în viitor, Vărsătorii nu pot să dea explicaţii pentru de¬ 
ciziile lor sau pentru anumite alegeri care şochează. însă ei îşi 
iau informaţia din două planuri, atât din cel vizibil, cât şi din 
intuiţia care le dă accesul la realităţi posibile. Când ceea ce se 
întâmplă acum nu mai corespunde niciunei proiecţii, când nu 
mai pot să prevadă un curs al evenimentelor, când ceea ce se 
întâmplă nu corespunde modelului lor ideal de viaţă. Vărsătorii 
schimbă direcţia de mers, indiferent de consecinţe. Reacţiile lor 
imprevizibile sunt rezultatul unui îndelung proces de deliberare 
interioară, Vărsătorii putând să joace foarte bine acelaşi rol, ca 
şi cum totul ar fi în regulă cu ei, fără să dea semne că mocneşte 
ceva, până când, la momentul pe care-1 consideră ei potrivit, îi 
informează pe ceilalţi asupra unei schimbări radicale pe care 
tocmai au facut-o, punându-i pe toţi în faţa faptului împlinit. 

Cum preferă să înveţe lecţiile: analizând; găsind argu¬ 
mente raţionale. Aparent, Vărsătorii sunt iraţionali, necugetaţi, 
impulsivi. Ei sunt, de fapt, foarte buni observatori, fiind spec¬ 
tatori ascultători, dacă este în interesul lor, dar şi actori care 
ştiu să se prefacă. Vărsătorii poate nu se manifestă în exterior 
atunci când se află într-o etapă de transformare interioară, de 
rescriere a cursului vieţii, dar în sinea lor calculează fiecare 
mişcare la milimetru şi fac pasul abia după ce au explorat toate 
posibilităţile şi au spus: „Gata!“ Drept dovadă, ei pot să-şi ar¬ 
gumenteze logic orice decizie. 

Slăbiciunea: fire excentrică; schimbarea de dragul schim¬ 
bării. Vărsătorii, în altruismul lor, se dedică uneori foarte mult 
celorlalţi, sperând că toţi oamenii sunt la fel de responsabili ca 
ei; numai că, în timp, acumulează furie, care explodează ca un 
vulcan. Revolta este o energie aflată pe frecvenţa Vărsătorului 
(pe care fiecare îl are undeva în harta natală). în momentul în 

care Vărsătorul explodează, devine de nerecunoscut, devasta¬ 
tor şi e mai bine să fie lăsat în pace, căci nu se calmează decât 
singur. Această zodie dă cele mai radicale şi mai extremiste 
personaje. Vărsătorul se revoltă însă pe proiecţiile sale. pe frus¬ 
trările care vin din greşeala de a aştepta ca ceilalţi să fie după 
chipul şi asemănarea sa. 

Stil de abordare a vieţii: optimism, idealism. Vărsă¬ 
torii au sclipiri, momente de inspiraţie, de graţie divină. Lor 
„le vine“, „li se arată“, pe ei „îi apucă“. Ei ştiu şi nici nu ştiu 
de unde ştiu. Intuiţia este canalul prin care primesc informaţii 
despre viaţă. Nu e de mirare că, neputând de multe ori să gă¬ 
sească pe loc o logică a lucrurilor (ea vine întotdeauna mai 
târziu), sunt consideraţi nebuni. Aceşti nativi funcţionează în 
impulsuri şi şocuri (pe care le dau deseori celorlalţi), au clipe 
de genialitate, au etape de platitudine urmate de perioade în 
care par electrocutaţi. 

Stil de abordare a oamenilor: deschidere, picior de 
egalitate, umanism. Vărsătorii nu fac diferenţe între oameni, 
indiferent de vârstă, studii sau clasă socială. Nativii acestei zo¬ 
dii sunt cei care pot aborda acelaşi ton neutru când îl salută 
atât pe directorul, cât şi pe portarul unei instituţii. Vărsătorii 
au nevoie de timp să-şi dea seama că oamenii, de fapt, nu sunt 
egali şi nu au drepturi egale. Poate în faţa legilor terestre, da, 
dar nu şi în faţa legilor Universului, întrucât fiecare om are 
drepturi divine, merite personale, daruri, talente, lecţii şi plăţi 
de făcut, într-un cuvânt: alt bagaj, de la o entitate la alta. De 
aceea, Vărsătorii au de învăţat că oamenii sunt diferiţi şi că 
trebuie să-i trateze separat, în funcţie de nevoile fiecăruia, şi 
nu după un standard. Pentru Vărsători, nu e nimic mai de preţ 
decât libertatea, dar ei nu au nicio rezervă când vine vorba 
s-o îngrădească pe a altora. Şi fac asta inconştient, privindu-i 
pe oameni după tipare, după principii personale şi sociale, 
după norme şi reguli, după nişte parametri în care ar trebui să 

funcţioneze. Duri, severi şi austeri cu ei înşişi. Vărsătorii sunt 
la fel de exigenţi cu ceilalţi. Numai că ei le cer unora mai mult 
decât au ei de unde să dea, devenind agresivi, iraţionali, tira¬ 
nici. Vărsătorii au de învăţat să valorifice potenţialul fiecărui 
om şi să nu aibă aceleaşi pretenţii de la toţi. De aceea. Vărsă¬ 
torii au aşteptări foarte mari de la ceilalţi şi suferă din cauza 
dezamăgirilor, până pricep că, de unde nu e, nici Dumnezeu 
nu cere. Vărsătorii au reacţii disproporţionate, iar atunci când 
picătura chinezească umple paharul, le este aproape imposibil 
să se controleze. 

Capcane ale personalităţii: incapacitate de a primi pe 
măsura a cât oferă; rigiditate; excentricitate. Vărsătorii au de 
învăţat să ceară ajutorul altora şi să mai spună şi „nu”. Ei sunt 
de regulă mult prea disponibili, dar, fiind oameni ai extreme¬ 
lor, pot manifesta la fel de bine un egoism rar întâlnit. 

Lecţia de învăţat de la zodia opusă (Leu): nevoia de 
afirmare. 

Ego: atotştiutorul. Intuiţia Vărsătorilor poate să se con¬ 
funde cu părerile personale. Iar Vărsătorii dezvoltă idei fixe şi 
convingeri limitative, trecând într-o încăpăţânare cu care nu¬ 
mai nativii Taur pot să mai concureze. înţelepciunea populară 
sintetizează foarte sugestiv călcâiul lui Ahile din zodia Vărsă¬ 
torului: „Unde e minte, acolo e şi prostie.” 

Ce îi motivează: noutatea; extravaganţa; progresul; 
schimbarea în bine în folosul tuturor. Vărsătorii îşi găsesc 
motivaţia în socializare, într-un context în care se adună mulţi 
oameni în jurul lor, în spiritul de echipă. Vărsătorii de bucură 
de popularitate, ştiu să capteze atenţia şi să impresioneze prin 
calităţile oratorice. 

Arhetip: Umanistul. 

Peşti 

Simbol zodiacal: H 

20 februarie - 20 martie 
Guvernator: Jupiter 
Element: Apă 
Semn: Mutabil 

Guvernatorii decanilor: decanul 1 Jupiter; 

decanul 2- Luna; decanul 3 Marte 

Piatră norocoasă: acvamarin 

Organ anatomic: laba piciorului, sistemul limfatic; 

psihicul 

Verbul zodiei: a crede 

r 

Funcţia psihologică de bază este dată de planeta guver¬ 
natoare, Jupiter. Aşadar, dorinţele şi nevoile cele mai mari ale 
celor născuţi în această zodie sunt: nevoia de a crede; nevoia 
de a-şi depăşi limitele; aspiraţia permanentă spre mai mult şi 
mai departe. 

Trăsături dominante (date de elementul şi calitatea zo¬ 
diei: zodie de Apă, mutabilă): empatie; înţelegere a modului în 
care funcţionează oamenii şi lucrurile; adaptabilitate; nevoia 
continuă de a învăţa ceva nou. 

Viziunea asupra vieţii: viaţa ca spaţiu divin. Având 
această reprezentare, Peştii privesc deseori lumea de sus; de 
atât de sus încât se izolează în tumul lor de fildeş, unde greu 
poate să mai ajungă cineva. Peştii îşi delimitează foarte clar 
teritoriul, îşi creează un spaţiu sacru vital, trăindu-şi viaţa ca 
într-un fel de templu unde accesul este permis numai dacă şi 
când vor ei. 

Cum preferă să înveţe lecţiile: analizând; adaptându-se 
din mers. Peştii sunt incorect asociaţi cu credinţa, care pentru 
ei este de fapt o lecţie. Ei cred, într-adevăr, dar cred că au 
dreptate, că ştiu cel mai bine, că sunt infailibili. Peştii nu au 

o singură credinţă, ci un întreg sistem de credinţe, care sunt, 
de fapt, convingeri. Profilul lor este unul sceptic. Peştii pleacă 
de la premisa că ştiu cum e cel mai bine, că deţin adevărul, 
se consideră infailibili, având nevoie să se convingă, până la 
proba contrarie. 

Slăbiciunea: pierderea identităţii. Peştii sunt cel mai 
greu de prins într-o tipologie, întrucât nu au limite şi nici mă¬ 
sură. îndată ce au obţinut ceva ce şi-au dorit, există un nivel 
superior pe care şi-l propun. Pentru ei se putea întotdeauna mai 
mult şi mai bine. Descrierea unui nativ Peşti este întotdeauna 
deschisă. Peştii nu pot sta niciodată într-un tipar, se sucesc în¬ 
totdeauna tocmai când credeai că lucrurile sunt bătute în cuie. 
în momentul în care ajungi să cunoşti un Peşte şi crezi că ştii 
ce-i place, ai senzaţia că eşti pe malul mării şi te străduieşti 
să ţii în braţe un val. Peştii nu au o identitate clară, de unde 
şi renumele că sunt greu de apucat. Ei au într-adevăr valori şi 
principii clare, dar preferinţele, atitudinile şi comportamentele 
sunt fluctuante. Peştii sunt o provocare pentru ceilalţi, fiind 
mereu aceiaşi, dar mereu altfel. 

Stil de abordare a vieţii: cu compasiune şi credinţă; 
teamă de necunoscut; fugă de realitate; intuiţie; deschidere spre 
transcendent (interes pentru spiritualitate, religie, muzică, artă). 

Stil de abordare a oamenilor: cu empatie şi cu altru¬ 
ism. Peştii intră în triunghiul psihologic de roluri salvator-vic- 
timă-agresor. Ei se încăpăţânează să-i schimbe pe alţii, să-i 
aducă pe calea cea dreaptă, să îi reabiliteze. Din acest motiv, 
atrag în jur, în mod inconştient, oameni care se plâng, care au 
nevoie de ajutor, care au beteşuguri trupeşti sau sufleteşti. Ca să 
fii un salvator, trebuie să ai pe cine să salvezi, iar Peştii au mag¬ 
net la victime, devenind ei înşişi victime atunci când iau asupra 
lor mai mult decât pot duce. Atunci, ajung ei să se plângă, să se 
lamenteze, să dea vina pe soartă. Ei au un talent special de a se 
înconjura de fiinţe neajutorate (oameni sau animale). Peştii au 

nevoie să se înveţe minte că, dacă dau mai mult decât e cazul 
şi ajută cu forţa, sunt de fapt nişte agresori. Mai mult. Peştilor 
le place să facă pe victimele, jucând foarte bine teatru; ei simu¬ 
lează foarte bine, se prefac, sunt persuasivi atunci când vor să 
obţină ceva, recurgând conştient la şantajul emoţional. 

Capcane ale personalităţii: sentimentalism; vulnerabi¬ 
litate; rol de stăpân sau victimă; autoiluzionarea; autoamăgi- 
rea. Peştii au o politică izolaţionistă, având nevoie să se retragă 
din tumultul exterior. După ritmul mareelor, cu flux şi reflux. 
Peştii fac băi de mulţime, urmate de o singurătate în care nu au 
nevoie de nimeni. Peştii folosesc oricum supape prin care să 
evadeze din realitate, fie printr-un viciu, fie printr-o activitate 
care le taie antenele cu exteriorul, fie prin refugierea în univer¬ 
suri paralele (studiu, literatură, filme). 

Lecţiile de învăţat de la zodia opusă (Fecioara): ordi¬ 
nea; atenţia la detalii; spiritul practic. 

Ego: salvatorul victima. în orice nativ Peşti zace un pui 
de sfânt care se consideră ales şi trimis să mântuiască lumea. 
De aceea, Peştii primesc misiuni personale ce implică mulţi 
oameni, cărora le fac un bine. Peştii se simt speciali, îşi simt 
înzestrarea de a face bine, de a îndrepta viaţa altora, ceea ce le 
dă aripi. Peştii pot avea un orgoliu care îl depăşeşte până şi pe 
cel al Leilor. Măcar Leii au nevoie de confirmări, ceea ce nu e 
valabil în cazul Peştilor, cărora nu le trebuie adepţi. Peştii ştiu 
cel mai bine, privesc totul de la înălţimea cunoaşterii absolute, 
sunt peste tot şi peste toţi. împletirea dintre atotcunoaştere şi 
siguranţa de sine impune o distanţă pe care numai cei curajoşi 
sau cei curioşi o pot parcurge. Când nu îşi stăpânesc orgoliul. 
Peştii dau dovadă de neascultare şi învaţă smerenia cu forţa, 
având de-a face cu figuri autoritare abuzive. 

Ce îi motivează: soarta celorlalţi; dorinţa de a face bine, 
de a ajuta. 

Arhetip: Credinciosul. 

Adevăruri subtile şi asocieri greşite cu zodiile 

Este foarte important de făcut diferenţa între trăsăturile 
generale ale zodiilor şi alte aspecte ale personalităţii care vin, 
de fapt, din amplasarea în astrogramă a planetelor. 

De exemplu, un Taur mai vorbăreţ este posibil să aibă 
planeta Mercur în zodia Gemeni, iar un Scorpion deschis în 
relaţii nu e exclus să o aibă pe Venus în Balanţă. 

în general, prezenţa Soarelui în zodie simbolizează di¬ 
recţiile generale schiţate mai sus. 

Important! Atenţie la atribuirea unor caracteristici care 
nu ţin de fapt de prezenţa Soarelui în zodie, ci de semnifi¬ 
caţia altor planete în zodii sau case. 

Exemplu: nu se poate aplica eticheta „sensibilitate 44 nati¬ 
vilor Balanţă, din moment ce vorbim de o zodie de Aer, raţio¬ 
nală şi detaşată. Sensibilitatea unui nativ Balanţă poate fi dată, 
de pildă, de Luna sau Venus într-o zodie de Apă în astrogramă. 

De asemenea, este de meditat pe tema punctelor comune 
pe care le au zodiile aparţinând unor elemente diferite, dar 
care sunt guvernate de aceeaşi planetă : Gemenii şi Fecioara 
(ambele guvernate de Mercur), Taurul şi Balanţa (ambele gu¬ 
vernate de Venus), Berbecul şi Scorpionul (ambele guvernate 
de Marte), Săgetătorul şi Peştii (ambele guvernate de Jupiter), 
Capricornul şi Vărsătorul (ambele guvernate de Saturn). 

4.1. Astrologie modernă /vs./ astrologie tradiţională 

în astrologie, planetele reprezintă mai mult decât corpurile 
cereşti care, prin emisiile lor magnetice, influenţează viaţa pe 
Pământ. Planetele sunt forţe cosmice aflate în rezonanţă cu noi, 
prezente atât în afara, cât şi în interiorul nostru. Nu există relaţie 
de cauzalitate între mersul planetelor de pe cer şi evenimentele 
din viaţa noastră. Nu ni se întâmplă nimic din cauza planetelor. 
Nu ele sunt de vină! Fiecare planetă împinge pe o anumită lun¬ 
gime de undă, la care şi noi suntem conectaţi, energia unei zodii. 
Planetele pot fi considerate adevărate bobine cosmice în rolul 
lor de distribuitori sau catalizatori ai energiei zodiilor. 


Fiecare planetă este un simbol care ne încarcă energe¬ 
tic cu o forţă. 


De exemplu, în astrologia medicală, Marte guvernează 
capul. Dacă Marte desenează pe cer aspecte tensionate cu alte 
planete, făcând cuadraturi şi opoziţii, nu înseamnă că din ca¬ 
uza acestei planete apar durerile de cap. înseamnă că eu, aici, 
pe Pământ, mă manifest pe aceeaşi frecvenţă cu planeta Marte, 
aflată în spaţiul cosmic, care modelează prin forţa sa energia 
zodiei în care se află. Simbolic, eu am puterea planetei Marte. 


într-o astrogramă, planeta reprezintă o frecvenţă energetică. 


Identificarea poziţiei unei planete într-o astrogramă şi 
a aspectelor pe care le face echivalează cu localizarea unei 
forme de energie care există în Cosmos, la care ne conectăm şi 
pe care o manifestăm în plan terestru, într-un domeniu al vieţii 
noastre. Mesajul pe care ni-l codifică o planetă din astrogramă 
este ca o infonnaţie pe care o primim ascultând un post de 
radio, a cărui frecvenţă trebuie căutată în lungimea de bandă. 

La mine în astrogramă, ascult radio Marte pe 88,8 FM. - 
Eşti tu norocoasă, eu abia dacă prind radio Marte pe 100,7!“ 

Relaţia dintre zodii şi planete poate fi văzută ca o comu¬ 
nicare între doi parteneri de discuţie: planetele pun întrebările, 
iar zodiile dau răspunsurile. Planetele sunt simboluri pline dc 
conţinut, aspect care se traduce prin intermediul vibraţiei zodii¬ 
lor şi caselor astrologice. De exemplu, Luna arată, printre altele, 
ceea ce ne face pe noi să ne simţim bine în propria piele, ceea ce 
ne dă nouă sentimentul de siguranţă şi confort. în astrogramă, 
când punem întrebarea „Ce ne face pe noi să ne simţim bine în 
propria piele? Ce ne dă nouă sentimentul de siguranţă şi con¬ 
fort?", ne uităm la zodia şi casa în care se găseşte Luna, ca să 
aflăm răspunsul. 

Primii astrologi din lume, sumerienii, determinaseră prin 
observaţii astronomice prezenţa pe cer a 7 aştri care influenţau 
viaţa pe Pământ. Planetele cunoscute şi folosite de ei în astro¬ 
logie poartă denumirea de planete tradiţionale. 


Planetele tradiţionale: 

Soare, Lună, Mercur, Venus, Marte, Jupiter şi Saturn. 

Planetele îndepărtate de Soare, descoperite prin obser¬ 
vare astronomică după Evul Mediu, au fost denumite planete 
moderne. 

Planetele moderne: Uranus, Neptun şi Pluto. 

Sursele spun că, în realitate, cele 3 „planete grele" erau 
cunoscute încă din vechime, dar nu erau luate în calcul de as¬ 
trologi întrucât conştiinţa oamenilor nu atinsese încă acei ni¬ 
vel pe care funcţionează energia acestor planete. De aceea, în 
astrologia tradiţională este suficient să se lucreze cu cete 7 

planete de bază, celelalte trei completând mesajele care, în vi¬ 
ziunea unor astrologi, pot fi obţinute şi fără utilizarea lor. 

4.2. Clasificarea planetelor 

> După modul de manifestare a energiei, planetele se 
clasifică în: 

• planete interioare - cele aflate între Pământ şi 
Soare: Soare, Lună, Mercur şi Venus. 

Aceste planete simbolizează viaţa interioară a indi¬ 
vidului. Ele sunt expresia unor procese care pot avea 
loc independent de ceea ce omul afişează în afară. 

• planete exterioare - cele de dincolo de Pământ: 
Marte, Jupiter, Saturn, Uranus, Neptun şi Pluto. 

Acestea din urmă prezintă individul în interacţiunea 
socială, valorile acestor planete având tangenţă cu 
exteriorul individului, cu ceea ce manifestă vizibil. 

> După modul de interacţiune a energiilor planetare: 

• planete personale - Soare, Lună, Mercur, Venus, 
Marte sunt planetele care au influenţă directă asu¬ 
pra individului şi a modului în care fiecare om se 
raportează la propria persoană. Este raportul de ti¬ 
pul: eu eu. 

• planete interpersonale - Jupiter, Saturn plane¬ 
tele care au influenţă la nivelul relaţiilor şi al inte¬ 
grării sociale. Este raportul: eu - ceilalţi. 

• planetele transpersonale (transsaturniene) 

Uranus, Neptun, Pluto - influenţează nu doar indi¬ 
vizii, ci masele, generaţii întregi. Raportul eu - noi 
şi noi - noi. 

> După viteza de rotaţie a planetelor, avem: 

• planete rapide - care se deplasează în jurul Soare¬ 
lui de multe ori într-o viaţă de om: Luna, Mercur, 
Venus, Marte, Jupiter, Saturn. 

• planete lente mulţi oameni nu apucă o rotaţie 
completă a lor în jurul Soarelui: Uranus, Neptun şi 
Pluto. 

4.3. Ciclurile planetelor 

Perioadele în care planetele fac o rotaţie completă în ju¬ 
rul Soarelui, în viziune geocentrică (ne raportăm la observaţi¬ 
ile efectuate pe Terra), sunt în tabelul de mai jos. Atât îi este 
necesar fiecărei planete ca să se întoarcă în aceeaşi zodie. 

Ciclurile geocentrice ale planetelor: 


Luna 

29,53 zile 

Soare 

365,242 zile 

Mercur 

365,242 zile 

Venus 

365,242 zile 

Marte 

686,930 zile 

Jupiter 

11,858 ani 

Saturn 

29,42 ani 

Uranus 

83,75 ani 

Neptun 

163,74 ani 

Pluto 

245,33 ani 

Mişcarea propriu-zisă a planetelor în jurul Soarelui ur¬ 
mează ciclul următor: 


Luna 

29 zile 

Soare* 

1 an 

Mercur 

88 zile 

Venus 

225 zile 

Marte 

2 ani 

Jupiter 

12 ani 

Saturn 

29 ani 

Uranus 

84 ani 

Neptun 

164 ani 

Pluto 

245 ani 


Planetele avansează cu următoarea viteză de deplasare 
în grade/zi: 


Luna 

13°10’ 

Soare' 

00°59’ 

Mercur 

01-23’ 

Venus 

01‘T2’ 

Marte 

00°31’ 

Jupiter 

00“04’ 

Saturn 

00°02’ 

Uranus 

00 n 00’42“ 

Neptun 

00°00’24“ 

Pluto 

00"00’I5“ 


4.4. Astronomie şi realităţi imposibile în astrologie 

Viaţa cosmică observabilă de pe Terra urmează rit¬ 
muri cosmice imuabile. în zodiac, luând Pământul ca punct 
de observaţie, cele două planete care orbitează între planeta 


' rotaţia Pământului în jurul Soarelui. 

noastră şi Soare, Mercur şi Venus nu se îndepărtează de acesta 
decât într-un anumit interval: 

Mercur: niciodată la o distanţă mai mare de 28 de grade 
faţă de Soare! 

Consecinţă: niciodată nu putem avea într-o astrogramă 
un sextil Mercur-Soare, o cuadratură Mercur-Soare, un trigon 
Mercur-Soare sau o opoziţie Mercur-Soare. 

Mercur este întotdeauna în aceeaşi zodie, în zodia din 
faţa sau din spatele Soarelui. 


Venus: niciodată la o distanţă mai mare de 47 de grade 
faţă de Soare! 

Consecinţă: niciodată nu putem avea într-o astrogramă 
un sextil Venus-Soare, o cuadratură Venus-Soare, un trigon 
Venus-Soare sau o opoziţie Venus-Soare. 

4.5. Ordinea planetelor 

Planetele guvernează zilele săptămânii, după cum urmează: 

Luni - Luna; Marţi - Marte; Miercuri - Mercur; Joi - 
Jupiter; Vineri - Venus; Sâmbătă - Saturn; Duminică - Soare 
(Domine Deus, Ziua Domnului). 

Aceste guvernări sunt importante în stabilirea orelor pla¬ 
netare, un sistem de lucru implementat de caldeeni, în care 
ziua este împărţită în subperioade guvernate de cele 7 planete. 

Ca metodă de calcul, se socoteşte intervalul dintre răsărit 
şi apus şi se împarte la 12, după care tot la 12 se împarte in¬ 
tervalul de timp dintre apus şi următorul răsărit. Evident, vara, 
orele de zi sunt mai lungi, în timp ce iama sunt mai lungi orele 
de noapte. 

Orele planetare urmează ordinea caldeeană: 

Ordinea caldeeană a planetelor: 

Saturn, Jupiter, Marte, Soare, Venus, Mercur, Luna. 

Orele planetare dau un indice despre o planetă cu influ¬ 
enţă secundară în astrogramă. Sistemul pus la punct de calde- 
eni este impecabil. O zi are 24 de ore planetare, fiecăreia i se 
atribuie câte o planetă, prima oră planetară a zilei fiind guver¬ 
nată de însăşi planeta care guvernează ziua. Prin unnare, prima 
oră planetară a zilei de luni va fi Luna, a zilei de marţi, Marte 
ş.a.m.d. Orele planetare oferă o ghidare în funcţie de momen¬ 
tele fiecărei zile în care este benefic să întreprindem o acţiune. 
De exemplu, ar fi de preferat ca o cerere în căsătorie să fie 
făcută pe ora lui Venus decât pe ora lui Marte. De asemenea, o 
tranzacţie are cale liberă pe ora lui Mercur, spre deosebire de 
ora lui Saturn, când aceeaşi tranzacţie ar putea să întâmpine 
piedici, să se amâne sau chiar să se împotmolească. 

Datorită ritmului vieţii, respectarea orelor planetare este 
rezervată celor pasionaţi de perfecţiunea detaliilor în sincroni¬ 
zarea cu rotiţele Universului sau în situaţiile de răscruce. Sis¬ 
temul este util mai ales în astrologia electivă, în care se iau în 
calcul toate variabilele în vederea stabilirii momentului optim 
pentru o acţiune. 

4.6. Demnităţile planetelor 

Fiecare planetă rezonează energetic mai bine cu anumite 
zodii decât cu altele. Astfel, fiecăreia i s-a atribuit un semn de 
domiciliu, de exaltare, de exil şi de cădere. 


Când planeta se află în domiciliu sau exaltare, 
ea este în demnitate. 

Când planeta se află în exil sau în cădere, 
ea este în detriment. 

• Domiciliul: energia planetei este în armonie cu vibra¬ 
ţia zodiei. Influenţa planetei este pozitivă şi poate deveni con¬ 
structivă chiar dacă formează aspecte tensionate. 

• Exaltarea: energia planetei este constructivă, dar 
tinde spre amplificarea extremelor, spre exagerări. 

• Exilul: este semnul opus domiciliului. Influenţa plane¬ 
tei este redusă, inhibată, poate chiar blocată în anumite puncte. 
O posibilă soluţie de armonizare a energiei planetei în exil este 
centrarea pe ceilalţi şi mai puţin pe propria persoană. 

• Căderea: este opusă semnului de exaltare. Influenţa 
planetei tinde spre exagerarea unor dizarmonii, individul 
având nevoie de mai mult efort pentru a valoriza influenţa pla¬ 
netei respective. 


Planeta 

Domiciliu 

Exaltare 

Exil 

Cădere 

Soare 

Leu 

Berbec 

Vărsător 

Balanţă 

Luna 

Rac 

Taur 

Capricorn 

Scorpion 

Mercur 

Gemeni/ 

Fecioară 

Vărsător 

Săgetător 

Peşti 

Leu 

Venus 

Taur Balanţă 

Peşti 

Scorpion/ 

Berbec 

Fecioară 

Marte 

Berbec/ 

Scorpion 

Capricorn 

Balanţă. 

Taur 

Rac 

Jupiter 

Săgetător/ 

Peşti 

Rac 

Gemeni/ 

Fecioară 

Capricorn 

Saturn 

Capricorn; 

Vărsător 

Balanţă 

Rac'Lcu 

Berbec 

Uranus 

Vărsător 

Gemeni/ 

Scorpion 

Leu 

Sâgetător/Taur 

Neptun 

Peşti 

Rac/Leu 

Fecioară 

Capricorn' 

Vărsător 

Pluto 

Scorpion 

Berbec; 

Săgetător 

Taur 

Balanţă. Gemeni 

Planetele aflate în zodii care au acelaşi element cu zo¬ 
dia de domiciliu se află în trigonocraţie, cu excepţia cazurilor 
în care îşi găsesc exaltarea într-un semn din acelaşi element. 
De exemplu: Soarele domiciliu în Leu (Foc) şi exaltare în 
Berbec (tot Foc). Relaţia de trigonocraţie este favorabilă, date 
fiind caracteristicile comune prin natura elementului. Când o 
planetă nu se regăseşte în niciuna din situaţiile de mai sus, spu¬ 
nem că planeta se află în peregrinare. Influenţa zodiei asupra 
energiei planetei poate fi considerată neutră. 

Atribuirea demnităţilor planetare ţine de o logică a astre- 
lor, pe care încercăm să o pătrundem: 

Soarele îşi are domiciliul în Leu, zodia de la mijlocul 
verii, când puterea sa este la apogeu. Exaltarea este în Berbec, 
zodia care sărbătoreşte renaşterea vieţii în fiecare primăvară. 
După iama lungă, cu toţii aşteptăm triumful Soarelui, aşa că 
vremea Berbecului vine cu un răsfăţ al razelor, de care ne bu¬ 
curăm. Berbecul exagerează însă forţa solară, se repede, nu are 
măsură, fiind din acest punct de vedere un Leu „exaltat 14 , care 
de multe ori nu ţine cont nici de alţii, nici de părerea lor. Soa¬ 
rele îşi află exilul în Vărsător, zodia din toiul iernii. Soarele co¬ 
nectează individul la simţul valorii şi la strălucirea personală, 
de care Leul este pe deplin conştient. în schimb, Vărsătorul 
pune luminile pe alţii, având de multe ori o percepţie greşită 
asupra propriei valori, subminându-se şi considerând că me¬ 
rită mai puţin. Nu e de mirare că Soarele se simte „exilat 44 în 
mâinile unui Vărsător, care tot mai ştie ce să facă cu energia 
sa. Există însă o zodie care renunţă chiar de tot la ea. Balanţa, 
care îşi dă valoare numai în funcţie de contribuţia sa la viaţa 
celorlalţi şi de imaginea socială, face pe plac, îi lasă pe alţii să 
ia decizii capitale în locul ei. De aceea, Soarele simte că este 
în „cădere 44 liberă pe teritoriul Balanţei. 

Luna nu putea să se simtă acasă decât în Rac, prin 
grijă, prin ataşament faţă de familie şi faţă de trecut, valori 

împărtăşite atât de forţa planetei, cât şi de energia zodiei. în 
schimb, în Taur, Luna este de-a dreptul scăpată de sub control. 
„exaltată 44 , manifestând instincte protectoare nu doar faţă de cei 
de acasă, ci şi faţă de fiecare om în parte cu care are de a face. 
Luna în Taur îşi creează un confort (acumulând abundenţă in¬ 
telectuală sau materială) ca la un hotel sau popas turistic unde 
trag toţi cei care au nevoie de ceva sau vor să li se ridice mora¬ 
lul. Luna în Taur funcţionează ca un centru de încărcat baterii 
sau ca un acumulator pregătit să-i alimenteze pe toţi ceilalţi, 
în Capricorn, atributele lunare sunt limitate şi convertite pro¬ 
fesional: Capricornul are grijă în primul rând de el, iar de alţii 
numai dacă meseria sau interesele i-o cer. în rest, fiecare se 
descurcă pe cont propriu: dacă are o problemă, e problema lui. 
în Capricorn, Luna se simte exilată, pe când în Scorpion nu o 
poate opri nimic din „cădere 44 . Ea acţionează deja ca un agent 
karmic, având grijă nu de ceilalţi, ci doar ca toţi ceilalţi să pri¬ 
mească ceea ce merită, mai ales dacă au greşit cu ceva, iertând 
foarte greu, luându-şi revanşa, şantajând emoţional pe cine-i 
este dator. în opoziţie cu Luna în Taur, care întreabă, promite 
şi face, fără să pretindă ceva la schimb („Ce-ţi lipseşte? Aran¬ 
jez eu să-ţi fie bine. 44 ). Luna în Scorpion avertizează şi nu uită: 
„Te aranjez eu pe tine! 44 

Mercur jubilează în Gemeni şi în Fecioară, zodiile unde 
este la el acasă. Mercur aici umple capul cu gânduri, idei şi 
planuri, fiind expert să-i convingă pe alţii să le concretizeze 
(Gemenii) sau să le pună în practică el însuşi (pragmatica Fe¬ 
cioară). Mai rar aşa isteţime nativă, logică infailibilă şi înde¬ 
mânare, îmbogăţite cu darul de a învăţa repede şi de a prinde 
lucrurile din zbor ca la aceste două zodii. Cu toate astea, culmea 
deşteptăciunii, care deja devine marcă de genialitate, este atinsă 
de Mercur în Vărsător. în Antichitate, Mercur era considerat în 
exaltare tot în Fecioară. în vremurile noastre nu mai este nevoie 
de această încadrare, de când a fost descoperiră planeta Ura- 

nus. Mercur în Vărsător este o bombă mentală, o combinaţie 
letală de logică, raţiune, simţ practic, filtrate prin intuiţie, ca¬ 
pacitate de a anticipa şi de a-i citi pe ceilalţi din prima. Mercur 
în Vărsător pur şi simplu ştie, nici măcar el nu ştie de unde 
ştie, dar ce mai contează? La polul opus. Mercur în Săgetător 
şi în Peşti valorifică la minim atributele logice şi practice mer- 
curiene. Mintea lui este plecată departe, poate pe altă planetă, 
iraţionalul, ilogicul şi hipersensibilitatea fâcându-1 greu de 
înţeles, dar măcar fascinant. Mercur în exil teoretizează, sinteti¬ 
zează şi visează, fiind puţin înzestrat pentru treburile concrete. 
Viaţa pare o poezie sau o fantezie pentru el şi pentru cei din 
jurul său. Mercur aici este specialistul disciplinelor abstracte, 
având harul literelor sau al cifrelor. Judecă lucrurile în ansam¬ 
blu, ignoră de multe ori ceea ce pe alţii îi deranjează şi trăieşte 
în perspectivă, de la înălţimea unor principii care-1 definesc. 
Punctul său forte este spiritul didactic, învăţându-i pe alţii şi 
producând resurse pe care ceilalţi să le valorifice. Dar există 
o poziţie a lui Mercur încă şi mai delicată, deşi pare greu de 
crezut: în Leu. Aici, Mercur are de suferit din cauza tăriei con¬ 
vingerilor şi a atitudinii superioare. M.ercur în Leu vorbeşte şi 
nu ascultă, cere atenţie, promite şi nu face, mai mult cere decât 
oferă, pentru că, nu-i aşa, i se cuvine. Leul adoarme vigilenţa 
minţii şi dă aversiune faţă de treburile practice care sunt sub 
condiţia sa. în „căderea" sa, Mercur îi pică greu Leului, care se 
ridică anevoie dintr-o dulce leneveală, în care ştie deja totul şi 
nu mai are nevoie să înveţe nimic nou. 

Venus cea graţioasă şi plină de farmec rezonează cel 
mai bine cu cele două zodii pe care le are în stăpânire. Tau¬ 
rul şi Balanţa, liderii zodiacului în materie de confort. Ambele 
sunt zodii care caută armonia, liniştea, consensul. Poziţia de 
răsfăţ a lui Venus este în Peşti, zodia comunicării cu ireali¬ 
tatea, zodia transcendentului şi a misticismului. Harul, care 
curge prin iubire, frumuseţe şi artă, îşi ia din Peşti creativi¬ 

tate de inspiraţie divină, Venus fiind desprinsă parcă dintr-o 
cu totul altă lume decât cea în care trăiesc restul oamenilor. 
Berbecul şi Scorpionul sunt zodiile aflare în relaţie de opoziţie 
cu Balanţa şi Taurul, ceea ce face ca Venus să fie pe tărâmul 
lui Marte. Asta îi dă o stare de agitaţie, agresivitate şi impul¬ 
sivitate care nu-i sunt favorabile. Venus se asortează cel mai 
puţin cu Fecioara, de la care îşi ia critica, cicăleala şi tendinţa 
de a-i certa pe alţii, trăsături pe care le generalizează in relaţii 
şi care o fac incomodă nu doar pentru ea însăşi, ci şi pentru 
ceilalţi. Venus în Fecioară se critică în primul rând pe ea, ceea 
ce o împiedică să ia decizii şi să renunţe la propria persoană, la 
ce-i place, la ce-i aduce mai multă bucurie. Neiubirea de sine 
a Fecioarei o conduce la un sacrificiu care nu are în spate iu¬ 
birea faţă de aproapele, ci frica de a nu se simţi vinovată dacă 
încalcă nişte principii. în Fecioară, Venus este decăzută din 
drepturile sale de zeiţă a armoniei. Dacă Venus în Berbec şi 
în Scorpion (zodiile de exil) tachinează, în Fecioară (zodia în 
care ea se află în cădere) chiar adoră să provoace. 

Bătăiosul Marte se regăseşte cel mai bine în Berbec şi 
în Scorpion, zodiile cu cel mai mare magnet pentru ceartă, 
dizarmonie, scandal. Energia lui Marte are nevoie de conflict 
ca să se încarce, la fel cum Berbecul şi Scorpionul găsesc în¬ 
totdeauna pe cineva cu care să se lupte sau să se ia la trântă. 
Potrivirea dintre planetă şi cele două zodii e scrisă în cer. Cel 
mai iscusit luptător este însă Marte în Capricorn, în rang de 
exaltare, care nu se mulţumeşte să fie un simplu soldat, ci as¬ 
piră la statutul de supererou. Cele mai mari tensiuni şi situaţii 
fără ieşire pe umerii săi par să atârne. Cu cât provocarea este 
mai mare, cu cât raportul de forţe este mai dezechilibrat, cu 
cât victoria pare mai nesigură, cu atât adrenalina care se varsă 
în sânge îi ascute simţurile şi-l face să se simtă viu. Marte în 
Capricorn pozează în cavalerul rătăcitor care îşi asumă înfrân¬ 
gerea unei armate întregi sau dărâmarea unui sistem, cu braţele 

goale. Pare cea mai convingătoare descriere a unui comporta¬ 
ment exaltat. Acasă la Venus, Marte se metamorfozează. Ta¬ 
urul furios, care vede roşu în faţa ochilor, se lasă îmbătat de 
parfiimul ideilor, al florilor sau al femeilor. Marte în Taur şi 
în Scorpion îşi rafinează armele, cucerind prin puterea pe care 
i-o dau inteligenţa, banii sau sexualitatea. Marte e trimis în exil 
în aceste zodii şi încărcat cu o agresivitate hotărâtă să învingă 
în lupta pentru poziţie, pentru resurse ori pentru dreptate. Dar 
întotdeauna se poate şi mai bine, aşa că incompatibilitatea 
cea mai mare se stabileşte între Marte şi zodia Racului, opusă 
Capricornului. Marte în cădere îi lasă pe alţii să lupte pentru 
el, el doar instigă fără să atace, preferă să se apere, renunţă, 
se lasă condus, acceptă atunci când are toate motivele să ri¬ 
posteze, trece cu vederea, ataşându-se, făcând compromisuri, 
găsind scuze, chiar victimizându-se în numele familiei sau al 
obişnuinţelor la care îi este mai comod să nu renunţe. Racul 
face din Marte un travestit care trece în rezervă înainte de a 
câştiga vreun trofeu pe câmpul de luptă. 

Jupiter este la el acasă în Săgetător şi în Peşti, zodi¬ 
ile născute să-şi depăşească limitele. Simţul măsurii absent, 
specific jupiterian, se potriveşte perfect cu dorinţa de aven¬ 
tură a Săgetătorului şi a Peştilor, indiferent că aventura este a 
cunoaşterii sau a lumii materiale. Jupiter în domiciliu aspiră 
spre mereu mai mult, mereu mai departe, mereu altfel. Săgetă¬ 
torii şi Peştii sunt, la rândul lor, de neoprit în ascensiunea lor 
spre ideal, spre infinit, spre absolut (convingeri absolute, drep¬ 
tate absolută), spre Dumnezeu (relaţie privilegiată, protecţie 
divină). Acestea sunt şi zodiile care materializează cel mai 
uşor, manifestând în plan terestru ceea ce consideră ele că re¬ 
prezintă abundenţă. Mai ceva decât domiciliul este exaltarea, 
care pentru Jupiter înseamnă zodia Racului. Racul este zodia 
cuibului, a căminului, a locului în care simţim iubire, protecţie 
şi siguranţă. Jupiter este şi planeta banilor, care sunt o energie 

divină. în Rac, Jupiter manifestă bunăstare materială pentru 
întreaga comunitate, conducând la creşterea nivelului de trai 
al celor din jur. Jupiter „exaltat 41 încearcă să implementeze 
o lume ideală, în care toţi oamenii au drepturi egale, în care 
există resurse pentru toţi, iar cei ce au împart cu cei ce nu au. 
Numai că Jupiter, în exaltarea sa, descurajează meritele perso¬ 
nale şi îi frustrează pe cei ce şi-au câştigat drepturile prin efort 
personal. Exilul jupiterian are loc în Gemeni şi în Fecioară, 
zodii mentale, pentru care contează mai puţin idealurile şi pla¬ 
nurile abstracte, preocupate fiind de concret, de ceea ce este la 
îndemână şi de ziua de mâine. Jupiter vrea să ajungă cât mai 
departe, iar Gemenii şi Fecioara îi reamintesc proverbul des¬ 
pre vrabia din mână şi cioara de pe gard. Distanţele se parcurg 
pas cu pas, iar Jupiter în exil este constrâns să se uite mai în¬ 
tâi aproape. Căderea acestei planete se înregistrează în semnul 
Capricornului. Jupiter este pe teritoriul lui Saturn, care îi taie 
elanul, îl limitează, îl restricţionează, îl forţează să respecte 
sistemul şi regulile jocului. 

Saturn face casă bună cu Capricornul şi Vărsătorul, cele 
două zodii specializate în impunerea de reguli, norme şi re¬ 
gulamente. Capricornul are grijă de sistemul administrativ, de 
instituţii, de conservarea patrimoniului şi de aplicarea legilor 
care garantează ordinea socială. Vărsătorul guvernează codul 
bunelor maniere, care asigură buna vieţuire a oamenilor, res¬ 
pectul, etica, onoarea. Atât Vărsătorul, cât şi Capricornul ne 
învaţă principiul ierarhiei, supraveghează existenţa unui ma¬ 
nagement competent şi impun leadership-ul. Saturn le dă aces¬ 
tor două zodii puterea de a se opune oricărei autorităţi abuzive, 
de a o răsturna şi de a impune în vârful piramidei oameni ce 
pot fi priviţi ca modele. Adesea, dacă ocupă funcţii de putere, 
nativii acestor zodii riscă să ajungă corupţi de tarele pe care le 
condamnau până atunci, rolul perfect pentru ele fiind un scaun 
pe viaţă în „sfatul bătrânilor 44 . Totuşi, există o altă zodie care 

întrece în exigenţă Capricornul şi Vărsătorul: Balanţa, cea mat 
incomodă zodie în coasta autorităţilor incompetente sau par¬ 
venite. Balanţa ştie prea bine că nu doar şefii sunt autorităţi, 
ci şi politicienii, preoţii, televiziunea, presa, intemetul. Ea de¬ 
mască permanent falsele valori, apasă cu degetul pe tot ce este 
greşit în ceea ce se încearcă să ni se impună din exterior. Sa¬ 
turn exultă în Balanţă, zodie a dreptăţii, stă cu ochii pe tot ce 
nu e corect, pe tot ce este abuziv, încalcă drepturile şi trebuie 
schimbat, astfel încât sistemul să funcţioneze mai eficient. în 
Rac şi în Leu, Saturn se simte exilat. „Saturn limitat" sună a 
contradicţie în termeni, el fiind însuşi stăpânul limitelor. Cu 
toate astea, în Rac este preocupat doar de propria familie şi 
de cei apropiaţi, iar în Leu se concentrează pe autoritatea per¬ 
sonală: "Să ne fie bine nouă" sau “Să-mi fie bine mie. Restul 
nici nu mai contează!" Saturn exilat reduce sistemul la o or¬ 
dine valabilă numai în mediul imediat sau numai în avantajul 
propriei persoane, ignorând cadrul generat. însă cele mai mari 
constrângeri le suportă Saturn în Berbec, pentru că încearcă 
să impună o nouă ordine, alte reguli, un sistem întreg, bazat 
pe principii şi convingeri personale, amestecate cu adevăruri 
general valabile. Cazurile particulare sunt ridicate la rang de 
absolut. Saturn în Berbec generalizează şi se luptă să impună 
un set de valori dobândite prin experienţă individuală. Saturn 
în Berbec se convinge singur şi se iluzionează că este invin¬ 
cibil, infailibil, de neoprit în cucerirea de noi teritorii, făcând 
adepţi, creând disidenţi, acuzând, atacând, adunând o armată 
de zornbi, generând fanatism. El coalizează, de fapt, foarte 
uşor slăbiciunile celorlalţi în jurul unor frustrări personale pe 
care doar el nu le vede. Dacă nu există cineva să i le arate, „că¬ 
derea" lui Saturn în Berbec face mult zgomot. 

Llranus, care deschide ferestrele spre viitor, se află în 
domiciliu în semnul Vărsătorului. Vărsătorul este, la urma ur¬ 
melor, zodia vizionarilor, a celor ce vehiculează idei înaintea 

vremii lor, a celor ce prevăd dinainte ceea ce urmează să se 
întâmple. Intuiţia lui Uranus, predispoziţia lui spre viraje su¬ 
bite de direcţie şi aspiraţia spre libertate leagă definitiv planeta 
de această zodie. Pe un nivel superior se află darurile pe care 
Uranus le are pregătite pentru Gemeni şi Scorpion. Acestea 
sunt poziţiile sale de exaltare. Uranus în Gemeni ridică energia 
lui Mercur la rang de genialitate. Mintea raţională a Geme¬ 
nilor este capabilă să aducă din viitor idei revoluţionare care 
să contribuie la progresul tehnico-ştiinţific. Scorpionul îşi ia, 
pe de o parte, empatia, receptivitatea şi flerul din elementul 
Apă; apoi, fiind una dintre zodiile de putere, este autoritară, 
înflăcărată, hotărâtă. Uranus vine să îi dea Scorpionului capa¬ 
citatea de a călători cu mintea în viitor. Acest triunghi de argu¬ 
mente explică eticheta de „cea mai puternică zodie" pe care o 
poartă Scorpionul. Uranus în Scorpion avertizează însă asupra 
unui exces de zel. Scorpionul are şi lecţia răbdării, de care nici 
Vărsătorul nu este scutit, dar pe care acesta din urmă o învaţă 
mai repede. Chiar dacă anticipează corect, aceste zodii au de 
învăţat să-i lase pe ceilalţi să ajungă singuri la concluziile pe 
care ele au capacitatea să le tragă pe loc. în Leu, Uranus este 
în exil. Leului îi place să fie în faţă, să obţină recunoaştere, să 
conducă. Numai că Leul are lecţia acceptării, mai ales a accep¬ 
tării locului într-o structură şi într-o ierarhie. Ori Uranus nu 
este deloc prieten cu Leul, care ar trebui să admită că ştie di¬ 
nainte că sunt lucruri care nu i se cuvin. Leul se încăpăţânează 
să schimbe lucruri care nu se pot schimba, deşi intuiţia îi spune 
dinainte că nu va reuşi. El preferă să nu-şi asculte intuiţia decât 
să admită posibilitatea unui eşec, insistă să-şi încerce norocul, 
căci cine s-ar mai bate dacă ar şti că luptă pentru o cauză pier¬ 
dută din start? Căderea Lui Uranus se înregistrează în zodiile 
opuse exaltării. Săgetător şi Taur. Săgetătorul, pe cât este de 
deschis la aventură şi explorare, pe atât de intolerant se poate 
manifesta. De aceea, de multe ori Săgetătorii resping mesajele 

primite pe cale intuitivă, deoarece consideră că ei deţin ade¬ 
vărul şi nu mai au nevoie de vreun adaos de informaţie. Dacă 
Săgetătorul nu-şi cizelează orgoliul de atotştiutor, Uranus nu 
are vreo şansă de a-1 scoate din drumul său prestabilit. Când 
crezi că ştii deja tot, Uranus se retrage, pentru că nu mai ai ce 
să afli. Pe de altă parte, pragmaticul Taur este mult prea preo¬ 
cupat de confortul personal ca să-şi facă iluzii. Taurul trăieşte 
consolidându-şi ceea ce are, nu în nesiguranţa a ceva ce i se 
arată că ar putea să aibă dacă îşi asumă nişte riscuri. Până 
mâine, mai este mult din ziua de azi. Taurul chiar se apără 
de energia uraniană, folosind scepticismul, pe principiul: „Om 
vedea ce-o fi!“ 

Neptun este plasat în domiciliu în semnul Peştilor. Per¬ 
cepţiile extrasenzoriale, comunicarea cu lumea filtrată de vise 
sau de jocul aparenţelor, trăirea multidimensională califică 
Peştii drept gazde perfecte pentru Neptun. Exaltarea neptu- 
niană este considerată a fi în Rac şi în Leu. Zeul mărilor, al 
amăgirilor şi al seducţiei se scaldă cu plăcere în apele pline 
de emoţii şi fantezii ale Racilor, care trăiesc în lumea în care 
cred ei că trăiesc. Leii, de asemenea, sunt atât de fascinaţi de ei 
înşişi, încât se imaginează în universul lor, pe care încearcă să 
îl proiecteze şi în relaţii. Racii şi Leii sunt neobosiţi în efortul 
lor de a-i convinge pe ceilalţi să creadă despre ei ceea ce ei 
cred despre ei înşişi. De aceea, acestea două sunt şi zodiile care 
caută insistent să audă şi să li se spună ceea ce le convine. în 
încercarea de a pretinde că iluziile lor sunt valide, deci de a-i 
convinge pe ceilalţi că impresiile lor sunt adevărate, Racii şi 
Leii ajung să trăiască în impresii care-i ţin captivi pe o insulă 
izolată de realitate. în schimb, zodia Fecioarei este expertă în a 
se sabota singură, preferând să se critice şi să ia asupra sa. fără 
milă, greşelile celorlalţi. Evident că Neptun nu are nicio putere 
aici, unde îşi găseşte exilul. Fecioara preferă să sc autoflage¬ 
leze şi să-şi facă rău singură, uneori în deplină cunoştinţă de 

cauză, decât să pretindă că este altcineva. Şi când se minte. Fe¬ 
cioara ştie că se amăgeşte singură, dar fiind zodie de Pământ, 
se mişcă mai încet, acesta fiind motivul pentru care amână 
deznodământul ce ar pune capăt unei suferinţe. Pe teren com¬ 
plet neprielnic stă Neptun în Capricorn şi în Vărsător. Acestea 
sunt zodiile stăpânite de Saturn, care cere ordine, disciplină şi 
reguli. Vrăjelile şi teatrul lui Neptun nu au nicio putere aici, 
întrucât Capricornul şi Vărsătorul dispreţuiesc mai mult de¬ 
cât orice altă zodie promisiunile deşarte, minciunile şi trăda¬ 
rea, acestea fiind pentru ele criteriile supreme de selecţie a 
relaţiilor. Capricomii şi Vărsătorii autentici trăiesc după codul 
onoarei. Ei pot să treacă peste multe, dar niciodată peste cu¬ 
vântul nerespectat, peste ipocrizie şi peste încrederea înşelată. 
Pe teritoriul acestor două zodii, Neptun capitulează. 

Pluto, zeul lumii de dedesubt, se simte cel mai bine în 
Scorpion, care i-a fost atribuit ca semn de domiciliu. Scor¬ 
pionul trebuie să ştie toate dedesubturile, iar dacă nu le ştie, 
găseşte o cale să afle. Cunoaşterea dă acces la putere prin con¬ 
trol şi prin capacitatea de a fi stăpân pe orice situaţie, iar în 
acest punct Scorpionul şi Pluto fac un pact pe vecie. Detectivii 
sunt, de altfel, cei mai populari dintre eroi, pentru că ei de¬ 
mască adevărul întotdeauna, au cele mai bune intenţii, scopul 
principal fiind înfrângerea răului şi restabilirea ordinii. Două 
zodii de exaltare are Pluto: Berbecul şi Săgetătorul. Berbecul 
se bucură de planeta transformării, în nevoia sa permanentă de 
a deschide un nou drum, de a face ceea ce alţii n-au mai făcut, 
de a încerca marea cu degetul. Săgetătorul, de asemenea, este o 
gazdă excelentă pentru Pluto, care, în urma experienţelor per¬ 
sonale, are nevoie mereu de noi convingeri, noi viziuni asupra 
vieţii, noi orizonturi. Berbecul şi Săgetătorul percep evoluţia 
continuă a vieţii în cicluri care se repetă, de fiecare dată pe alt 
nivel. Numai că Pluto atrage atenţia acestor două semne să 
fie mai prudente şi să-şi acopere spatele. Berbecii şi Săgetă- 

torii sunt traşi în jos de dificultatea pe care o au de a închide 
definitiv ciclurile vechi, de a trage linie, de a regla socotelile 
înainte să deschidă un nou cerc. Dacă lasă uşa deschisă, îi trage 
înapoi curentul trecutului, aşa că au nevoie să se întoarcă des 
ca să corecteze ce au lăsat în urmă. Pluto face ca tot ce nu se 
încheie la timp să doară şi avertizează: „Termină ce ai început 
înainte să te apuci de ceva nou, altfel vin peste tine şi te fac să 
suferi, ca să pricepi unde greşeşti/* Entuziasmul şi tempera¬ 
mentul neînfrânat costă. Taurii ştiu asta instinctiv, aşa că Pluto 
se găseşte exilat în această zodie. Alăturarea dintre Pluto, si¬ 
nonim cu transformarea, şi zodia Taur, adepta confortului, cre¬ 
ează un paradox aproape amuzant. Taurii înţeleg greu nevoia 
de schimbare şi plătesc preţul maxim pentru orice ataşament 
în care se complac. Balanţele şi Gemenii duc însă rezistenţa 
la schimbare pe cel mai înalt nivel. Zodii opuse Berbecului şi 
Săgetătorului, Gemenii şi Balanţa trăiesc cu frica să nu piardă 
ceea ce au, în loc să se bucure de perspectivele unui viitor mai 
atractiv. Aceşti nativi întorc argumentele pe toate părţile, trag 
aer în piept, iar când să facă ultimul pas care-i scoate dintr-un 
blocaj sau dintr-o suferinţă, se întorc cu 180 de grade. Acestea 
sunt zodiile care se îneacă cel mai uşor la mal, pentru că pre¬ 
feră dualitatea şi nu ies din mintea dominată de frică. Ele nu fac 
schimbări radicale tocmai ca să-şi poată hrăni mintea cu scena¬ 
rii posibile, pe care nu au curajul să le transporte în realitate. Nu 
există zodii cu mai multe drame personale, cu mai multe fire 
epice încălecate, cu mai multe visuri care mor speranţe decât 
Gemenii şi Balanţa. Ele se opun cu cea mai mare încăpăţânare 
lui Pluto, care Ie educă forţat, trecându-le prin conflicte obosi¬ 
toare, pierderi ireparabile, boală, regrete, remuşcări, discredi¬ 
tare, singurătate. Pluto, la fel de încăpăţânat, le materializează 
acestor nativi, periodic, şanse de reinventare personală, ocazii 
să facă lucrurile diferit, oportunităţi de împăcare cu ei înşişi şi 
cu ceilalţi. Gemenii şi Balanţele gustă din ceea ce Ii se oferă, 

dar poate că mai au de lucrat să ajungă să creadă că merită atât 
de mult. De aceea, după ce au atins punctul critic în care îşi 
dau seama că rămân fără confortul suferinţei de până atunci, se 
trezesc spunând „Nu! Gata, până aici! Dacă merg mai departe, 
mi-ar fi bine!“ şi dau înapoi. Căderea lui Pluto spune pilda 
copilului născut, care moare cu buricul netăiat, iar Gemenii şi 
Balanţele scriu epopeea eroilor care preferă să regrete că n-au 
încercat decât să-şi depăşească frica de eşec. 

4.7. Planetele personale 

Sunt planetele care descriu procesele interioare ale fie¬ 
cărui individ: Soarele, Luna, Mercur, Venus, Maţte. 

Luminariile: Soarele si Luna 

Planetele cu cea mai mare importanţă din punctul de ve¬ 
dere al energiilor psihice sunt Soarele şi Luna. împreună, cei 
doi aştri poartă denumirea de Luminării, datorită faptului că 
emit (Soarele) sau reflectă (Luna) lumina. Soarele a fost deja 
interpretat în fiecare zodie (vezi mai sus, subcapitolul 3.2.3.). 

Luna 

Ce simbolizează Luna în astrogramă: 

• sufletul, esenţa care ne pune corpul în mişcare şi ne 
orientează comportamentul, ceea ce se ascunde în spa¬ 
tele a ceea ce se vede din noi; 

• emoţiile; 

• modul în care noi reacţionăm la stimuli, comporta¬ 
mentul instinctiv faţă de ceea ce ne înconjoară (reacţia 
la pericol, de exemplu); 

• stările, dispoziţiile şi fluctuaţiile emoţionale; 

• prin ce ne compensăm dezechilibrele emoţionale, cum 
ne echilibrăm emoţiile; 

• percepţiile; 

• legătura cu trecutul şi influenţa căminului în care am 
crescut; 

Luna simbolizează cordonul ombilical dintre mamă şi 
fat, prima experienţă a noastră de hrănire şi protecţie. Prin ur¬ 
mare, Luna indică modul în care ne alimentăm şi relaţia noas¬ 
tră cu mâncarea, în general. 

• ce ne hrăneşte şi ne dă forţă, cum ne încărcăm ener¬ 
getic; 

• legătura noastră cu energia pe care o luăm din mân¬ 
care; 

• mecanismele prin care noi compensăm ceea ce ne 
lipseşte sau prin care ne recompensăm pentru ceea ce 
ne mulţumeşte; 

• legătura cu locurile natale; 

• memoria, impactul emoţional al trecutului, ce reţinem 
din ce ni s-a întâmplat, istoricul vieţii noastre; 

• ce ne leagă de copilărie şi ne trage înapoi, amprentele 
psihologice, ereditatea; 

• nevoia de siguranţă, ceea ce ne face pe noi să ne sim¬ 
ţim bine în propria piele; 

• nevoia de protecţie, de ce ne place să ne înconjurăm ca 
să ne simţim protejaţi; 

• influenţa maternă sau feminină din primii 7 ani de 
viaţă; 

• universul domestic şi intimitatea; 

• ce ne face să ne simţim ca acasă; 

• nevoile noastre primare. Zodia şi casa în care se află 
Luna ne dau cele mai bune indicii despre cadourile 
preferate, cadourile care stârnesc cele mai plăcute 
reacţii şi care demonstrează că celorlalţi le pasă de noi 
şi sunt atenţi la noi şi la nevoile noastre. 

Fazele Lunii 

în astrograma natală, relaţia dintre Soare şi Lună este 
semnificativă pentru modul în care se modelează fiinţa, por¬ 
nind de la experienţele din trecut, de la povestea de viaţă şi 
mergând spre afirmarea ca individ unic şi creator. 

De asemenea, relaţia dintre Soare şi Lună, ca semni- 
fleatori ai principiilor masculin şi feminin, indică nu relaţia 
dintre părinţi, ci modul în care percepem noi relaţia dintre ei. 
amprenta interacţiunii dintre cei doi asupra personalităţii. De 
exemplu: cu Soare şi Lună în sextil sau trigon, părinţii pot fi şi 
divorţaţi, dar copilul poate simţi că amândoi contribuie pozi¬ 
tiv la evoluţia sa (părinţii având o relaţie civilizată, în care nu 
fac proiecţii negative asupra celuilalt, subminându-1 în ochii 
copilului) sau că, cel puţin, se pun de acord în viziunea despre 
creşterea şi educarea sa. 

♦ Conjuncţia Soare-Lună în astrograma natală în¬ 
seamnă că naşterea a avut loc pe Lună Nouă. Aspectul induce 
schimbări dese de dispoziţie şi căutare unei motivaţii interi¬ 
oare, care de multe ori lipseşte. Persoana este activă şi deschisă 
la experienţe noi, numai că această dorinţă de experimentare 
poate să rămână fără rezultat, să conducă pe piste false ori pe 
drumuri care se înfundă. începe multe proiecte pe care le aban¬ 
donează, dar aceasta este singura cale prin care se convinge 
singur că direcţia corectă pentru el este cu totul alta. Preferă 
să-i pară rău că a încercat şi că nu i-a ieşit, decât să regrete că 
ar fi putut să încerce şi n-a facut-o. Nativul are de învăţat să se 
stabilizeze, să se aşeze, să se specializeze, în urma acumulării 
unei experienţe de viaţă consistente. 

♦ Sextilul Soare-Lună în astrograma natală (de exem¬ 
plu: Soare în Vărsător şi Lună în Berbec) aduce o influenţă po¬ 
zitivă şi indică potenţial de succes şi fericire. Nativul se simte 
bine în propria piele, fiind relaxat în majoritatea situaţiilor de 

viaţă. Presiunea, stresul şi conflictele nu îl destabilizează, des- 
curcându-se excelent în situaţii de criză. Relaţiile de familie şi 
cele de prietenie sunt predominant armonioase. Atitudinea ge¬ 
nerală faţă de viaţă este pozitivă, iar obstacolele sunt depăşite 
cu zâmbetul pe buze. Cel născut sub acest aspect se manifestă 
ca un magnet pentru simpatia celorlalţi şi are priză la public. 

♦ Trigonul Soare-Lună în astrograma natală (de exem¬ 
plu: Soare în Vărsător şi Lună în Gemeni) aduce subiectivism 
şi orientare pe nevoile personale, pe ceea ce nativul vrea şi 
îşi doreşte. Controlul emoţional nu îi ridică probleme, indivi¬ 
dul atrage succesul şi valorifică oportunităţile. Familia este un 
sprijin constant de-a lungul vieţii, nativul având un grad ridicat 
de confort, pe care i-1 dă încrederea că are pe cine să se bazeze, 
deci că are spatele acoperit. Persoana învaţă de mic copil să-şi 
exprime individualitatea şi se manifestă cu încredere în for¬ 
ţele proprii, contestând autoritatea abuzivă şi având potenţial 
de lider, administrator, coordonator. Nativul se maturizează 
înainte de vreme, îşi asumă responsabilităţi şi, cu tot suportul 
mediului de origine, este motivat să-şi câştige independenţa şi 
se luptă să funcţioneze pe cont propriu. 

♦ Careul Soare-Lună în astrograma natală înseamnă 
fază de prim sau ultim pătrar: 

0 Primul pătrar Luna este în a treia zodie după Soare 
(de exemplu: Soare în Vărsător şi Lună în Taur). în acest caz. 
exprimarea de sine este blocată de tipare de comportament din 
trecut, eventual de o formă de control din partea familiei. Nati¬ 
vul trebuie să depăşească programele negative care i se induc în 
copilărie şi care-1 fac să se saboteze singur, inconştient. Persoana 
şi-a ales lecţia de a se desprinde de trecut şi de influenţa părinţi¬ 
lor, dar şi de a oricărui mediu care îl trage în jos. Originile îi pot 
frâna dezvoltarea prin traume subconştiente, iar mai târziu, me¬ 
diile de lucru sau familia pe care şi-o întemeiază se pot dovedi 

opresive. Distanţa este, de fiecare dată, salvatoare. Problemele 
personale sunt ascunse abil sub o mască, nativul având darul di¬ 
simulării. Totuşi, întregul bagaj induce un mare potenţial de re¬ 
alizare personală, care iniţial pleacă de la dorinţa de a demonstra 
cine este şi de ce este în stare. Vindecarea trecutului aduce eli¬ 
berarea de blocaje. în perspectivă, nativul are în faţă un parcurs 
existenţial complet diferit faţă de cel din cercul de provenienţă, 
succesul fiind promis numai departe de casa părintească, unde 
poate să devină chiar o autoritate într-un domeniu. 

0 Ultimul pătrar - Luna este pe cer cu trei zodii înaintea 
Soarelui (de exemplu: Soare în Vărsător şi Lună în Scorpion). 
Aspectul prezintă acelaşi conflict interior ca şi în cazul naşterii 
în faza de prim pătrar. De asemenea, distanţa de locurile de 
baştină asigură eliberarea de energiile reziduale ale trecutului, 
care trebuie vindecate. Evoluţia personală se leagă de curajul 
de a face saltul din cercul restrâns al mediului de origine. Ulti¬ 
mul pătrar al Lunii anunţă lecţia autorităţii, provenită probabil 
din relaţia tensionată cu un părinte absent fizic sau emoţional, 
a cărui încredere sau afecţiune este greu de câştigat. Cu cât 
nativul se opune mai mult unui sistem, cu atât drumul său este 
marcat de umilinţe, care pot să-l aducă în poziţia de a genera¬ 
liza o atitudine pesimistă asupra vieţii. Căutarea locului este o 
miză fundamentală, întrucât nativul are de redus la tăcere un 
sentiment de inadaptare ce provine tot din copilărie, când nu 
se regăsea în peisaj. întrebarea „Ce caut eu aici?“ devine temă 
recurentă. El are de privit în faţă teama de a nu fî respins şi de 
a nu fi înţeles. Se alege din toate aceste experienţe frustrante 
cu o dorinţă fantastică de mobilizare şi cu o nevoie de afirmare 
personală, care-l pot purta mai departe decât s-ar fi aşteptat 
chiar şi el. Pe măsură ce îşi cultivă un nivel din ce în ce mai 
ridicat al stimei de sine, creşte şi gradul de realizare personală. 

♦ Opoziţia Soare-Lună în astrograma natală înseamnă 
că naşterea a avut loc pe fază de Lună Plină (de exemplu: Soare 

în Leu şi Lună în Vărsător). Marele dar al Lunii Pline este capa¬ 
citatea de a privi lucrurile cu obiectivitate. Această fază aduce 
maxim de luminozitate, de claritate şi discernământ, calităţi 
pe care un nativ născut cu această zestre le manifestă. Nativul 
poate face diferenţa între bine şi rău, între ce trebuie şi ce nu, 
dispunând de o privire de ansamblu asupra oricărei situaţii de 
viaţă. Marea problemă este că, la nivel general, teoretic, lucru¬ 
rile îi sunt clare, la fel de simplu fiindu-i să facă estimări în 
ceea ce priveşte viaţa celor din jur, numai că, la nivel personal, 
intervine lecţia alegerii. Nu de puţine ori este pus în situaţii du¬ 
ble, prins într-o răscruce, unde are de ales între două variante. 
Provocarea pentru el este să-şi asume total decizia pe care o 
ia, fără să se gândească dacă nu cumva ar fi fost mai bine in¬ 
vers. Nativul manifestă o sensibilitate exagerată, având o mare 
dorinţă de apartenenţă, care îl blochează uneori în ataşamente. 
Frica de a nu fi părăsit şi de a nu rămâne singur îi orientează 
deseori atitudinea faţă de oameni. El poate trăi cu impresia că 
nu poate funcţiona fără cineva alături şi este condus de dorinţa 
de a se face înţeles. Desigur, în spate stau rănile din copilă¬ 
rie şi, probabil, relaţia dintre cei doi părinţi aflaţi la poli opuşi. 
De aceea, el tânjeşte după reconcilierea contrariilor, renunţând 
de multe ori la el şi acceptând compromisuri, până se trezeşte. 
Acesta este şi motivul pentru care atrage situaţii conflictuale pe 
care să le medieze. Depăşirea blocajelor şi a tiparelor mentale 
din trecut îl face să-şi modifice treptat raportarea la ceilalţi şi 
să-şi recunoască puterea personală de a-şi determina propria 
viaţă fără influenţele din exterior. 

Mercur 

Ce simbolizează Mercur în astrogramă: 

• cum comunicăm; 

• gândirea; 

• modul în care ne exprimăm; 

• echilibrul mental; 

• cum anume ne liniştim mintea; 

• capacitatea de a stabili legături între lucruri şi per¬ 
soane; 

• funcţionarea minţii şi mentalitatea; 

• intelectul şi afinităţile intelectuale; 

• capacitatea de seducţie; 

• puterea cuvintelor, prin care putem influenţa gândirea 
şi comportamentul celorlalţi, inclusiv prin manipulare; 

• debitul verbal; 

• dexteritatea şi agilitatea mişcărilor; 

• curiozitatea şi inventivitatea; 

• tipul de profesie pentru care avem vocaţie, adică „ce 
anume ne duce capul 4 ' să facem, astfel încât să produ¬ 
cem şi bani, pe care să-i punem în circulaţie şi să fa¬ 
cem, astfel, schimburi cu exteriorul; 

• moneda noastră de schimb: ce anume ştim şi le dăm şi 
altora, astfel încât să primim înapoi alte beneficii; 

Venus 

• Venus este denumită „Mica Benefică 44 , prin potenţialul 
său de a aduce linişte, confort, oportunităţi şi beneficii materiale, 
fiind unul din cei doi semnificatori financiari, alături de Jupiter. 

Ce simbolizează Venus în astrogramă: 

• felul în care iubim; 

• atitudinea faţă de iubire, cum percepem iubirea, ro¬ 
mantismul; 

• exprimarea afecţiunii, echilibrul între a dărui şi a primi; 

• atracţia, ce ne atrage, în general, şi ce ne atrage la 
ceilalţi; tipul de oameni pe care îi atragem; 

• principiul plăcerii, deci ce ne place şi ce ne pasionează: 

• contextul în care ne îndrăgostim şi schimbările din 
viaţa noastră pe care le antrenează relaţia de iubire; 

• simţul estetic, ceea ce considerăm frumos; 

• într-o hartă masculină calităţile feminine de care 
sunt atraşi bărbaţii; 

• modul în care formăm şi întreţinem relaţiile; 

• talentul artistic; 

• spiritul de cooperare, pe ce domenii şi cum ajungem 
noi cel mai uşor în armonie cu noi înşine şi cu alţii; 

• calea cea mai uşoară, ce ne este cel mai uşor, cum 
obţinem cel mai uşor bunăstarea; 

• relaţia cu banii, pentru că banii vin cel mai uşor făcând 
ce ne place; 

• gusturile, preferinţele, culorile preferate, modul în care 
decorăm locuinţa, astfel încât să împlinească standar¬ 
dele de confort şi frumuseţe; 

Marte 

Ce simbolizează Marte în astrogramă: 

• tipul de energie şi modul în care o folosim, unde con¬ 
sumăm cea mai mare cantitate de energie; 

• impulsul la acţiune, ce anume facem fără să resimţim 
vreun efort; 

• dorinţele; ce ne dorim cel mai mult şi cum obţinem 
ceea ce ne dorim; 

• cele mai mari scopuri pe care ni le fixăm şi mijloacele 
prin care ne atingem obiectivele; 

• cum ne folosim voinţa; 

• combativitatea, spiritul de competiţie; 

• terenul de luptă; sectorul din viaţa noastră unde întâm¬ 
pinăm cea mai mare opoziţie şi rezistenţă, unde dăm 
piept cu cei mai mulţi adversari; 

• cum luptăm, cu cine ne luptăm şi cum ne apărăm; 

• cum şi unde manifestăm instinctul de a-i domina pe 
alţii; 

• ce anume din noi stârneşte invidia şi riposta celorlalţi; 

• pentru ce ne luptăm în viaţă; 

• energia de a merge până la capăt; 

• unde manifestăm cea mai mare nevoie de a fi indepen¬ 
denţi; 

• într-o hartă feminină calităţile masculine de care 
sunt atrase femeile; 

• torţa sexuală, dorinţele şi impulsurile sexuale; 

In interpretarea poziţiei lui Marte în zodii, se ţine cont de 
elementul zodiei. Zodiile de Aer aduc energie intelectuală. Zo¬ 
diile de Apă consumă energie psihică. Marte în semne de Foc 
induce energie fizică. în zodii de Pământ, energia este dirijată 
în scopuri practice. 

4.8. Planetele interpersonale 

Planetele interpersonale conţin semnificaţii despre: 

• locul pe care îl ocupăm în lume; 

• nevoia de a adera la un sistem sau la un set de credinţe, 
astfel încât să obţinem aprobarea socială; 

• influenţele exterioare care ne conduc spre anumite aş¬ 
teptări de la viaţa noastră, cu scopul de a ne integra la 
nivel social. 

Jupiter 

Considerat în astrologie „Marele Benefic 41 , Jupiter nu 
este întotdeauna chiar planeta norocului, mai ales că, spune o 
vorbă înţeleaptă, „norocul ni-1 mai facem şi singuri 44 . Jupiter 
este planeta credinţei, a încrederii şi a convingerilor. Jupiter 

este instrumentul prin care noi folosim legea atracţiei. El ne 
aduce întotdeauna mai mult, dar mai mult din ceea ce credem! 
Dacă este în casa a Il-a, a banilor, de exemplu, el nu promite 
neapărat prosperitate materială. Jupiter materializează convin¬ 
gerile despre bani! El confirmă întotdeauna că, indiferent ce 
crezi despre bani, ai dreptate. 

Ce simbolizează Jupiter în astrogramă: 

• sistemul nostru de convingeri; unde avem cele mai pu¬ 
ternice convingeri de vindecat; 

• locul din viaţa noastră unde ne dorim permanent mai 
mult; 

• locul unde materializăm cel mai uşor ceea ce credem; 

• ce considerăm noi că reprezintă abundenţă în viaţa 
noastră, tipul de abundenţă pe care ni-l dorim; 

• abundenţa materială şi relaţia cu banii; 

• la ce nu suntem dispuşi sub nicio formă să renunţăm; 

• idealurile cele mai mari, care dau sens vieţii noastre; 

• nevoia noastră de a avea o poveste sau de a spune 
poveşti; tipul de poveşti care ne atrag; 

• ce ne dă speranţă şi ne alimentează atitudinea opti¬ 
mistă; ce anume ne binedispune; 

• încrederea în forţele proprii; 

• oportunităţile, şansa, providenţa, norocul (stăpânirea 
legii atracţiei); 

• credinţa; în ce sau în cine credem; 

• orientarea spre rezultatele pozitive; 

• moralitatea; 

• legalitatea; 

• bunăstarea; 

• capacitatea de a ne extinde orizonturile, fie prin cu¬ 
noaştere, fie prin acumulări materiale; expansiunea de 
orice fel, la nivel fizic, intelectual, material, spiritual; 

• ce ne motivează să ne depăşim limitele; 

• ce ne motivează să ne deschidem către spre necunoscut 
şi să întreprindem călătorii lungi, să întreţinem relaţii 
la distanţă, cu străinătatea şi să vorbim limbi străine; 

• exagerările; 

• persoanele cu funcţii de autoritate care ne pot ajuta; 

• segmentul de viaţă unde afişăm aroganţă, spirit domi¬ 
nator, unde pretindem că deţinem adevărul suprem şi 
ne asumăm rolul lui „Dumnezeu 41 ; 

Saturn 

Ce simbolizează Saturn în astrogramă: 

Satum, botezat „Marele Malefic 11 , arată unde avem dc 
suportat cele mai mari încercări, piedici şi obstacole. El dă 
seama despre domeniul în care noi am venit să ne asumăm 
cele mai mari responsabilităţi. Mai mult, Satum fiind stăpânul 
timpului în mitologie, ne arată cât de prezenţi suntem în pro¬ 
pria viaţă, ce am tăcut până în acest moment şi ce mai avem 
de tăcut de acum înainte, îndeplinind constant sarcinile indi¬ 
cate de zodia şi casa în care găsim această planetă în hartă. 
Satum vorbeşte despre rădăcinile noastre pe Pământ şi despre 
cât de ancoraţi suntem în realitate. Iar unitatea de măsură a 
împământării este relaţia cu timpul. Atâta timp cât ascultăm de 
Satum, suntem conectaţi cu realitatea în care trăim şi ne găsim 
timp pentru orice dorim să facem în afara sarcinilor trasate de 
această planetă. 

Persoanele care se plâng că nu au niciodată timp sau care 
îl irosesc prin somn exagerat şi pasivitate, persoanele aeriene, 
desprinse de realitate, care plutesc prin viaţă, care nu reuşesc 
să materializeze, care nu pot să iasă din situaţii sufocante, in¬ 
clusiv depresivii, au o relaţie proastă cu Satum. Cei din cate¬ 
goriile enumerate înseamnă că nu fac sau nu fac suficient din 
ce le spune Satum în harta natală, precum şi în tranzit. 

Legătura cu energia planetei Saturn se stabileşte prin in¬ 
termediul verbului „trebuie 14 , la fel ca în cazul Nodului Nord. 
Sigur, dacă vrem să fim pe drumul nostru şi să ne fie bine. 
Saturn indică lecţii din planul de viaţă pe care ni le-am asumat, 
cu care am venit de la naştere, prin urmare trebuie să ni le fa¬ 
cem dacă vrem să primim şi recompense. 

• cele mai mari responsabilităţi şi simţul datoriei; 

• locul unde trudim cel mai mult, dar şi unde obţinem 
cele mai mari satisfacţii; 

• domeniul de viaţă în care nu avem voie să ne plafonăm 
sau să pierdem timpul; 

• asumarea şi devotamentul; 

• domeniul faţă de care manifestăm cea mai mare loia¬ 
litate; 

• dificultăţile, blocajele, pierderea, restricţiile; 

• ceea ce simţim noi că este dificil; 

• unde înfruntăm cele mai mari încercări; 

• unde ne doare cel mai tare şi unde ne lovim cel mai des; 

• de ce anume putem fugi, dar tot nu scăpăm; 

• locul unde creştem cel mai mult, exclusiv prin merite 
personale; performanţa prin efort; 

• ce parte din noi ne dezvoltăm cel mai mult în viaţa 
aceasta; 

• tipul de probe prin care învăţăm răbdarea; 

• locul unde o luăm periodic de la capăt ca să urcăm; 

• cum exersăm autodisciplina şi autocontrolul; 

• înţelepciunea dobândită prin încercări grele; 

• atingerea obiectivelor pe termen lung; 

• planificarea, organizarea, rezistenţa, disciplina, tenaci¬ 
tatea, perseverenţa; 

• respectul faţă de reguli; 

• bătrânii de la care am avut de învăţat, influenţa pa¬ 
ternă; 

• relaţia cu tatăl şi cu autoritatea; 

• unde am preluat cel mai rigid tipar de la tata; 

• unde avem tendinţa de a impune cele mai mari limite; 

• simţul vinovăţiei, interiorizarea reproşurilor; 

• lecţiile obţinute prin experienţa personală; 

• unde acţionează ce! mai rapid principiul cauzei şi al 
efectului; 

• ce anume ne ţine conectaţi la realitate; 

• în ce anume ne ancorăm; 

• împământarea, relaţia cu timpul, care, nerezolvate, 
conduc la depresie şi alte dezechilibre psihice. Când 
nu ni-1 asumăm pe Saturn, Neptun preia conducerea şi 
îşi manifestă întreg potenţialul negativ; 

• direcţia de unnat; 

4.9. Planetele transpersonale 

Aceste planete, a căror influenţă se răsfrânge asupra 
subconştientului colectiv şi individual, reprezintă agenţii de 
schimbare din interiorul nostru, purtând germenii transformării 
personale. Cu aceste planete, ne armonizăm cu viaţa într-o per¬ 
spectivă mult mai largă. Ele sunt denumite planete colective, 
pentru că influenţează masele la nivel de generaţie, datorită 
mersului lor foarte lent prin zodiac. Reamintim că Uranus în¬ 
cheie un ciclu prin zodiac în 84 de ani, Neptun în 165. iar Pluto 
în 268. De aceea, având şederi foarte lungi în fiecare zodie, la 
nivelul semnificaţiei lor apare celebra „criză dintre generaţii 41 . 

Descoperire: 

♦ Uranus: 1781, de Lord William Herschel 

♦ Neptun: 1846, de Urbain Leverrier 

♦ Pluto: 1930, de Percival Lowell. 

Fiecare dintre planetele denumite şi „grele“ a fost ob¬ 
servată astronomic în momente de transformări ample la nivel 
planetar. De aceea, semnificaţia astrologică a celor trei poartă 
amprenta evenimentelor istorice şi a nivelului de dezvoltare a 
civilizaţiei umane la momentul descoperirii. 

Uranus 

A fost denumită octava superioară a lui Mercur , pentru 
că ne conectează la planuri superioare ale conştiinţei. Gândirea 
şi logica lui Mercur devin, la nivelul lui Uranus, intuiţie. 

La nivel colectiv: 

Uranus a fost descoperit într-un moment de revoluţie 
socială şi politică (1781). Statele Unite îşi câştigau indepen¬ 
denţa faţă de Marea Britanie, iar în Franţa izbucnea revoluţia, 
începeau revoltele sociale şi se dădeau primele lupte împo¬ 
triva sclaviei. Ştiinţa cunoştea o expansiune tară precedent: se 
descopereau electricitatea, magnetismul, comunicaţiile la dis¬ 
tanţă. Ulterior, tot cu influenţa uraniană aveau să fie asociate 
undele radio, razele laser şi explorarea spaţiului cosmic. 

La nivel macro, Uranus guvernează ştiinţa, invenţiile, 
tehnologia, televiziunea, cibernetica, aviaţia, explorarea spa¬ 
ţiului, ştiinţele sociale, precum şi... astrologia! 

La nivel personal: 

• locul din viaţa noastră pentru care suntem înzestraţi cu 
clarviziune, străfulgerări, intuiţie; 

• unde ne dezvoltăm capacitatea de a citi viitorul şi de a 
îndrepta privirea tot înainte; 

• locul din viaţa noastră unde ştim dinainte ce urmează 
să se întâmple; 

• spiritul revoluţionar; 


176 


Astrologia de la Cer la Pământ 


• caracterul rebel; 

• unde simţim nevoia de a institui o nouă ordine; 

• eliberarea de constrângerile cotidiene, unde nu vrem 
să călcăm pe urmele altora; 

• domeniul în care aducem cele mai mari inovaţii; 

• diurnul propriu în viaţă, nevoia de independenţă; spre 
ce tip de independenţă aspirăm; 

• schimbările radicale în viaţa noastră; 

• segmentul de viaţă în care manifestăm maxima origi¬ 
nalitate şi idei geniale; 

• unde şi pentru ce anume ni se aplică etichetele „ne- 
bun“, „ciudat" sau „ieşit din comun“; 

• nevoia de schimbare şi nonconformismul; 

• evoluţia personală prin extreme şi paradoxuri; 

• radicalismul, schimbarea cu orice preţ; locul unde 
luăm cele mai radicale decizii; 

• unde suportăm cele mai imprevizibile răsturnări de 
situaţii, încununate cu succese neaşteptate, dar şi pig¬ 
mentate cu pierderi bruşte; 

• distanţa, separarea sau îndepărtarea de oameni şi locuri. 

Neptun 

Planetă considerată octava superioară a lui Venus, pen¬ 
tru că iubirea ţaţă de celălalt devine iubire universală, conec¬ 
tare cu Divinitatea, dragoste faţă de viaţă în general. 

La nivel colectiv: 

Descoperirea Iui Neptun (1846) a coincis cu expansiunea 
ştiinţelor oculte şi a ezoterismului. La nivel social, masele erau 
pătrunse de compasiune, soarta celor bolnavi şi săraci devenea 
o preocupare generală, se înfiinţau spitale şi şcoli. La nivel 
social, Neptun guvernează lumea drogurilor, a medicamente- 

lor, a petrolului (a lichidelor), a somnului cu vise, a ficţiunii, 
teatrul şi cinematografia, fotografia, artele vizuale, în general, 
religia (inclusiv fanatismul), vindecarea şi terapiile energetice. 

La nivel personal: 

• nevăzutul şi misteriosul; locul din viaţa noastră unde 
este întotdeauna mai mult decât se vede; 

• locul din viaţa noastră unde avem tendinţa de a ne 
minţi singuri şi de a vedea numai ceea ce ne place să 
vedem; 

• empatia; 

• locul în care fugim de realitate şi ne iluzionăm; 

• ceea ce ni se pare adevărat şi nu este neapărat aşa; 

• cauza multor pierderi şi suferinţe din cauza falselor 
percepţii; 

• ce anume ne inspiră în viaţă; 

• de unde vine şi ce întreţine cea mai mare inspiraţie 
creativă, artistică, muzicală; 

• ce punem pe locul întâi în topul priorităţilor; 

• ce anume ne motivează să visăm cu ochii deschişi; 

• ce anume ne sensibilizează; 

• călciul lui Ahile, ce anume ne creează o slăbiciune 
greu de gestionat; 

• ce ne face să ne pierdem minţile; pierderea lucidităţii 
şi a discernământului astfel încât putem deveni uşor de 
condus şi de manipulat; 

• unde manifestăm maximum de idealism, care ne poate 
împinge spre sacrificiu, iar apoi, spre victimizare; 

• motivele pentru care suntem dispuşi să facem sacrifi¬ 
cii, să renunţăm la noi sau la alte priorităţi; 

• lumea fanteziei şi cele mai mari iluzii, amăgiri şi dez¬ 
amăgiri; 

• cu ce anume putem ajunge să ne identificăm, devenind 
orbi şi chiar fanatici, apoi ajungând să pierdem; 

• abandonul de sine; 

• ce anume ne induce stări de confuzie, îndoială si an¬ 
goase; 

• locul unde ne confruntăm cu cele mai multe piste false 
şi incertitudini; 

• cele mai instabile evenimente; 

• simularea, duplicitatea, autoamăgirea; 

• sentimentul obligaţiei faţă de alţii; 

• compasiunea şi altruismul, nevoia de a oferi ajutorul; 

• instabilitatea, credulitatea; 

• unde avem cele mai mari aşteptări şi cum învăţăm să 
ne vindecăm de ele; 

• cântecul de sirenă care ne ademeneşte şi din care nu ne 
trezim decât după ce ne scufundăm; 

Pluto 

_ Este cons, derată octava superioară a lui Marte, pentru 
ca torţa marţiană devine distructivă, efectele plutoniene pu- 
tand fi de-a dreptul devastatoare. 

La nivel colectiv: 

Descoperirea lui Pluto (1930) a avut loc într-o perioadă 
de mari frământări, care au dat tonul secolului XX. Politica 
era marcată de fanatism, iar violenţa în masă devenea conta¬ 
gioasa. Descoperirea elementului chimic plutoniu a permis 
producerea bombei atomice. La nivel psihologic, explorarea 
inconştientului a dus la înflorirea psihologiei abisale şi a psih¬ 
analizei. In plină perioadă de afirmare a lui Sigmund Freud şi 
L.G. Jung, planeta Pluto a ajuns să simbolizeze inconştientul 
personal şi psihoterapia. Pluto mai guvernează şi lumea inter- 




Valeriu Pănoiu 


iopă (gangsterii, inclusiv relaţia cu socrii - doar Pluto Hades a 
răpit-o pe Persefona, soţia sa, căutată de mama ei, Demetra, în 
(nfem), reforma socială, partidele politice, dar şi fizica nucle¬ 
ară, meteorologia (şi cataclismele naturale, produse în fapt de 
subconştientul colectiv), activităţile în subteran. 

La nivel personal: 

• locul din viaţa noastră unde manifestăm cel mai mult 
tiparele noastre inconştiente; 

• sectorul în care experimentăm cicluri complete, mar¬ 
cate de moarte şi renaştere; 

• locul din viaţa noastră unde ne transformăm periodic 
şi o luăm de la zero; 

• picătura chinezească ce umple paharul sau, altfel 
spus, „bomba atomică 41 din astrograină; ce anume ne 
„aruncă 44 în aer viaţa de cele mai multe ori; 

• nevoia de a scăpa de tot ce este inutil în viaţa noastră; 

• locul unde cel mai nesemnificativ detaliu poate dis¬ 
truge totul în cale atunci când iese la suprafaţă; 

• unde suportăm „cataclisme 44 , pierderi devastatoare sau 
„daune totale 44 ; 

• „infernul personal 44 ; locul din viaţa noastră unde tre¬ 
cem prin infern, ca să renaştem; 

• ce anume ne dă putere prin experienţa trăită; 

• cele mai mari resurse interioare; 

• potenţialul nostru cel mai ridicat, „mina de aur 44 ; 

• cele mai mari ambiţii ale noastre; 

• ce anume ne forţează să ne punem întrebările care în¬ 
cep cu „De ce? 44 , în urma unor experienţe care ne de¬ 
stabilizează sau chiar ne traumatizează; 

• ce anume ne provoacă răni greu de vindecat; 

• locul unde trecem prin cele mai mari crize personale; 

• domeniul de viaţă care ne învaţă potenţialul de trans¬ 
formare al suferinţei; 

• ce anume ne leagă de socri; 

• unde apar refulările: gelozia, lăcomia, invidia, ura; 

• cum şi prin ce ne sublimăm sexualitatea; 

• pierderea controlului asupra situaţiilor şi a propriei 
vieţi; 

• unde riscăm să dezvoltăm obsesii; 

• locul unde nu avem control asupra a ceea ce ni se în¬ 
tâmplă; 

• cum învăţăm renunţarea la control, forţând la început 
lucrurile, apăsând pedala de acceleraţie la maxim până 
când... obosim şi lăsăm lucrurile să se întâmple. 


4.10. Aspectele dintre planete 


Aspectele reprezintă modul în care energiile planetare 
interacţionează, se potenţează sau se blochează. 

Există 5 aspecte majore: 2 favorabile - trigomil şi sex- 
tilul, 2 dinamice sau provocatoare careul şi opoziţia şi un 
aspect - conjuncţia care este favorabil sau dinamic în funcţie 
de natura planetelor implicate. 


Conjuncţia 



Planetele se află una lângă alta, în aceeaşi zodie, la câ¬ 
teva grade distanţă una de alta (între 0 grade şi maxim 7). Pen¬ 
tru Soare şi Lună se iau orburi mai largi (până la 10 grade în 
conjuncţie). 

Dacă în conjuncţie intră mai mult de 3 planete, atunci 
vorbim despre stelium. Conjuncţia presupune un amestec al 
energiilor. în conjuncţie, o planetă se exprimă prin energia ce¬ 
leilalte. De exemplu, Marte în conjuncţie cu Mercur va da reac¬ 
ţii spontane, emiterea unor răspunsuri foarte rapide, investirea 

energiei în comunicare, dar şi tendinţa de a deveni agresiv cu 
interlocutorii: de exemplu, de a-i întrerupe atunci când vorbesc. 



Planetele considerate „malefice” (Marte, Saturn), pre 
cum şi cele transpersonale (Uranus, Neptun şi Pluto) pot da 
conotaţii negative în conjuncţii cu celelalte planete personale 
(îndeosebi Luna, Mercur şi Venus). 

Sextilul 

Cele două planete se află fa două zodii distanţă una de 
alta şi formează un unghi de 60 de grade. Sextilul se formează 
între planete aflate în zodii aparţinând aceluiaşi tip de element. 

elemente active (Foc şi Aer) sau elemente pasive (Pământ şi 
Apa). Orbul pentru sextil este mai mic, de maxim 5 grade. 

Sextilul face ca energia celor două planete să interacţi- 
oneze pozitiv, numai că, spre deosebire de trigon, uneori nu 
suntem conştienţi de potenţialul unui sextil şi avem tendinţa de 
a nu-1 exprima. De aceea, e nevoie să conştientizăm potenţialul 
celor două planete reunite pentru a ne folosi de el. 

De exemplu, sextilul Soare-Neptun poate fi semnul unui 
mare potenţial creativ, artistic şi umanitar, pe care individul 
şi-l descoperă în timp. Cu timpul, posesorul acestui marcaj 
poate dezvolta un interes aparte pentru religie, psihologie, fo¬ 
tografie, terapie (domenii aflate sub stăpânirea lui Neptun). 

Cuadratura □ 

Cuadratura sc formează între planete aflate la trei zodii 
distanţă, realizând un unghi de 90 de grade. Orbul pentru cua- 
dratură este de maxim 6 grade. Cuadratura se formează între 
planete aflate în zodii corespunzătoare aceleiaşi calităţi: pe 
semne cardinale, fixe sau mutabile. 

Aspectul prezintă nelinişti ale fiinţei noastre. Cuadra- 
turilc induc stări confiictuale în interiorul nostru. Obstacolele 
pe care ni le impun cuadraturile sunt date de tendinţa ca una 
dintre planete să o controleze pe cealaltă. Cuadratura este pro¬ 
vocatoare, pentru că, odată depăşită, ne demonstrăm valoarea 



184 


Astrologia de la Cer la Pământ 


şi căpătăm încredere în forţele proprii. Fiecare aspect dinamic 
conţine un dar pe care îl putem folosi. Iar cuadratura necesită 
depăşirea unui conflict interior prin conştientizarea unor blo¬ 
caje care, de cele mai multe ori, îşi au rădăcinile în copilărie, 
în trecutul nostru. 

De exemplu, Venus în careu cu Satum indică nevoia de 
a învăţa lecţii dure în ceea ce priveşte relaţiile, înainte ca in¬ 
dividul să-şi depăşească orgoliul. Stabilitatea în relaţii este şi 
ea o problemă, mai ales că persoana are tendinţa de a scoale 
la iveală şi de a vedea tot ce e mai neplăcut în personalitatea 
celorlalţi. Persoana dă dovadă de o fire defensivă, simte ne¬ 
voia să se apere de ceilalţi, să riposteze, pentru a-şi masca, de 
fapt, sentimentul vulnerabilităţii. Cele mai mari anxietăţi care 
trebuie depăşite pentru a forma relaţii care să aducă împlinire 
sunt frica de a nu fi respins şi frica de abandon. 

Trigonul A. 

Este unghiul de 120 de grade între două planete, cu o 
marjă de + 6 grade. Trigonul se produce între planete aflate în 
zodii care corespund aceluiaşi element, de unde relaţia bene¬ 
fică între cele două astre. 

în aspect de trigon, energia celor două planete este echili¬ 
brată, planetele conlucrează în mod fericit. Ele se susţin una pe 
alta, cu menţiunea că, în anumite cazuri, avem tendinţa de a ne 
abandona şi de a pierde motivaţia. De exemplu, Venus în trigon 
cu Jupiter indică relaţii fericite cu femeile, şanse financiare, dar 
posibilă delăsare, abandon în lumea plăcerilor, sentimentul că 
lucrurile vin prea uşor, iar noi nu mai trebuie să facem nimic. 
Spre deosebire de conjuncţie, în trigon planetele considerate 
„malefice 11 îşi manifestă numai calităţile, nu şi faţa negativă. Tri¬ 
gonul dintre Soare şi Pluto, de exemplu, arată că transformările 
şi renunţarea la ceea ce nu mai e necesar se fac tară suferinţă, 
în deplină acceptare şi înţelegere a nevoii de a face schimbări. 

Opoziţia 


Acest aspect se formează între două planete care se gă¬ 
sesc în zodii opuse, deci la 180 de grade distanţă. Orbul pentru 
opoziţie este mai larg, ca şi în cazul conjuncţiei (până la 7 
grade), iar Luna şi Soarele pot fi considerate în opoziţie (fază 
de Lună Plină) până la un orb de 10 grade. 

Energiile celor două planete sunt din nou blocate, numai 
că, de data aceasta, ele nu pot funcţiona simultan. Principiul 
opoziţiei este alternanţa ori/ori. Când folosim energia uneia 
dintre planete, o blocăm pe cealaltă. De aceea, individul are de 
învăţat să folosească în acelaşi timp energiile celor două pla¬ 

nete. Opoziţia se manifestă, spre deosebire de cuadratură, sub 
forma unor influenţe exterioare, a unor evenimente pe care, la 
nivel inconştient, tot singuri ni le creăm. 

De exemplu, opoziţia dintre Lună şi Pluto arată sentimente 
de nesiguranţă şi respingere, precum şi atitudini violente faţă de 
cei de acasă, nevoia de a-i controla. Individul pur şi simplu nu 
cedează controlul când vine vorba despre familie şi tocmai asta 
are de învăţat, să-şi depăşească rănile din inconştient, umbra, 
pentru a putea convieţui în armonie. în cazul acestui aspect, sen¬ 
sibilitatea alternează cu agresivitatea necontrolată. Practic, per¬ 
soana este când extrem de sensibilă, când intolerantă. Aspectul 
denotă gelozie şi impulsivitate. Individul are nevoie să conştien¬ 
tizeze modul în care relaţia cu părinţii a avut impact asupra lui. 

5.1. Casele astrologice şi proiecţia cosmică 

Casele astrologice , 12 la număr, reprezintă proiectarea 
pe Pământ a celor 12 zodii. Desigur, cele 12 case acoperă cer¬ 
cul astrogramei, însumând în total 360 dc grade. în funcţie de 
sistemul de case, o singură zodie se poate întinde pe toată lun¬ 
gimea unei case ori o singură casă poate să conţină două sau 
chiar trei zodii. 

Practic, dacă zodiile reprezintă cadrul cosmic, casele 
reprezintă intersecţia planului cosmic cu cel terestru, oglinda 
zodiilor pe Pământ. 

în orice astrogramă, numerotarea caselor începe de la 
Ascendent, care reprezintă începutul casei I (de regulă, casele 
se notează cu cifre romane). Gradul şi minutul unde începe o 
casă astrologică poartă denumirea de cuspidă. (Prin urmare, 
cuspidele delimitează casele între ele.) 

într-o astrogramă, există 4 puncte majore, denumite un¬ 
ghiuri: Ascendentul şi Descendentul (la polul opus). Mijlocul 
Cerului şi Fundul Cerului (la 180 de grade). Dacă Ascendentul 
este la 3 grade Rac, înseamnă că Descendentul va fi la 3 grade 
Capricorn. Mijlocul Cerului la gradul 15 Scorpion anunţă pre¬ 
zenţa Fundului Cerului la gradul 15 Taur. 

5.2. Sisteme de case şi diferenţa dintre ele 

In cele ce urmează, vom exemplifica numai câteva sis¬ 
teme de case reprezentative, ele fiind mult mai numeroase. 

5.2.1. Case inegale 


Placidus 

Sistemul de case Placidus este în prezent cel mai popu¬ 
lar. El poartă numele astrologului Placidus de Titi (sec. al 
XVII-lea). Sistemul Placidus măsoară timpul în care Soarele 

parcurge cadranul dintre Ascendent şi Mijlocul Cerului. Inter¬ 
valul se împarte la 3, obţinându-se astfel casele XII XI şi X iar 
prm reflexie, casele VI, V şi IV. Doar casele aflate în opoziţie 
au lungimi egale. Apoi, se împarte Ia 3 cadranul dintre Mijlocul 
Cerului şi Descendent, obţinându-se astfel restul caselor: 



Dezavantajul sistemului Placidus este că, la latitudini 
foarte mari, casele astrologice se restrâng foarte mult, unele 
putând fi minuscule, în timp ce altele se întind pe mai multe 
semne. In figura de mai jos, este ilustrat un exemplu de astro- 
grama pentru cineva născut în Norvegia, la Bergen. Casa a 
a ince P e m Leu se termină în Scorpion, iar automat, în 

oglindă, casa opusă, a Xll-a, acoperă o bandă de zodiac cu¬ 
prinsă între Vărsător şi Taur. Simultan. în aceeaşi hartă, zodi¬ 
ile Rac şi Capricorn se întind pe câte trei case. 

Aceeaşi astrogramă, locul naşterii Bergen, Norvegia, cu 
aspecte: 


23 ° 

Koch 

Sistemul Koch (de Ia astrologul german Waltcr Koch, 
1895-1970) este mai complicat decât sistemul Placidus, pentru 
că ia în calcul inclusiv planul ecuatorului ceresc. 

Porfir 

Acest sistem de case îi aparţine astrologului Porfir din 
Tir sau Porphyry (234-305? d.HL). în acest sistem, fiecare ca¬ 
dran este împărţit în 3 părţi egale între cele 4 unghiuri. 

5.2.2. Case cu întindere egală 
Sistemul de case egale 

Fiecare din cele 12 case se întinde pe 30 de grade. Cus- 
pida este în acelaşi grad pentru fiecare zodie, în funcţie de gra¬ 
dul unde pică Ascendentul. Dacă Ascendentul cade la gradul 
10 în Săgetător, atunci casa a Il-a va începe la gradul 10 Capri¬ 
corn, casa a IH-a la gradul 10 Vărsător ş.a.m.d. 

Sistemul de case pe semne întregi 
(Whole Signs în engleză) 

Este cel mai vechi sistem de case din lume, folosit din 
Antichitate. Este sistemul în care unei case astrologice îi co¬ 
respunde o zodie întreagă. Spre deosebire de celelalte sisteme, 
casa I nu începe de la Ascendent, ci de la gradul zero al zodiei 
respective, până Ia gradul 29 şi 59’ al aceleiaşi zodii. în acest 
caz, Mijlocul Cerului poate la fel de bine să nu fie în casa a 
X-a, ci în casa a IX-a sau a Xl-a (pentru suprafaţa României). 

Argumente pentru folosirea sistemului de case pe 

semne întregi /vs./ Placidus: 

• respectă proporţiile de simetrie şi armonie care stau la 
baza astrologiei ca ştiinţă; 

• oferă posibilitatea unei inteipretări unitare; în Placi¬ 
dus, dacă o planetă este la distanţă de 4 grade faţă de 
cuspida următoarei case, atunci ea poate fi interpretată 
ca aparţinând casei următoare; aşadar, doi astrologi 
diferiţi pot interpreta planeta respectivă în două case 
diferite; 

• este formula originală şi cea mai simplă de interpre¬ 
tare, restul sistemelor de case fiind, de fapt, rezultatul 
unor calcule şi construcţii matematice (având aşadar 
un caracter artificial); 

• oferă posibilitatea de realizare a unei astrograme echi¬ 
librate la orice latitudine. 

5,3. Clasificarea caselor 

Casele sunt asociate, în succesiunea lor, cu fiecare dintre 
cele 12 zodii: casa 1 cu Berbecul, casa a Il-a cu Tăunii, casa 
a IIl-a cu Gemenii, casa a IV-a cu Racul, casa a V-a cu Leul, 
casa a Vl-a cu Fecioara, casa a Vll-a cu Balanţa, casa a VllI-a 
cu Scorpionul, casa a IX-a cu Săgetătorul, casa a X-a cu Capri¬ 
cornul, casa a Xl-a cu Vărsătorul, casa a XH-a cu Peştii. 

'r în funcţie de calităţile zodiilor (cardinal, fix şi muta- 
bil), casele se împart în: 

♦ angulare - sunt casele aşezate pe cele 4 unghiuri, 
corespunzătoare semnelor cardinale: Ascendent 
casa I: Fundul Cerului casa a IV-a; Descendent 
casa a Vll-a; Mijlocul Cerului casa a X-a. în 

sistemul de case pe semne întregi. Mijlocul Cerului 
poate să se situeze în altă casă decât în cea de-a X-a. 

♦ succesoare: casele care corespund semnelor fixe - 
a Il-a, a V-a, a VllJ-a şi a Xl-a. 

♦ cadenţe: casele care corespund zodiilor mutabile: a 
111-a, a Vl-a, alX-a şiaXIl-a. 

Planetele aflate în case angulare exprimă o mai mare mo¬ 
bilizare, un imbold la acţiune, o dorinţă de a prelua iniţiativa. 
Casele succesoare au rol de continuitate, asigură mai multă sta¬ 
bilitate, constanţă şi perseverenţă. Casele cadenţe arată o nevo ie 
de transformare, de modelare, de adaptare ia condiţii noi. 

> După elemente, casele se împart, la fel ca şi zodiile. în: 

♦ case de Foc: I, V, IX, corespunzătoare Berbecului, 
Leului şi Săgetătorului; 

♦ case de Pământ: II, VI, X, corespunzătoare Tauru¬ 
lui, Fecioarei şi Capricornului; 

♦ case de Aer: III, VII, XI, corespunzătoare Gemeni¬ 
lor, Balanţei şi Vărsătorului; 

♦ case de Apă: IV, VIII, XII, corespunzătoare Racu¬ 
lui, Scorpionului şi Peştilor. 

într-o astrogramă, ne putem da seama dacă individul, 
indiferent de poziţiile planetelor în zodii, poate să se exterio¬ 
rizeze şi să comunice (deci dacă are planete în casele de Aer) 
sau daca are un consum interior, psihic, foarte intens (planete 
majoritare in case de Apă). De asemenea, ne putem da seama 
daca este o fire practică, dar şi mai înceată, mai reticentă la 
schimbare (planete în case de Pământ) sau foarte ageră şi plină 
de iniţiativă (planete în case de Foc). 

5.4. Semnificaţia celor !2 case 

Casa I: 


• casa personalităţii; 

• prima impresie pe care o lăsăm; 

• masca pe care ne-o punem şi care, uneori, ascunde fe¬ 
lul nostru de a fi; 

• modul în care ne proiectăm în ochii celorlalţi; 

• viziunea noastră asupra lumii, dar şi a lumii asupra 
noastră; 

• temperamentul; 

• corpul, trăsăturile fizice şi vitalitatea; 

• abilităţile şi mecanismele prin care facem faţă mediului; 

Casa a Il-a: 

• casa banilor obţinuţi prin muncă; 

• valorificarea talentelor şi a calităţilor; 

• resursele personale; 

• sistemul de valori; 

• ce considerăm noi că dă valoare maximă vieţii noastre; 

• pe ce anume punem noi cel mai mare preţ; 

• stima de sine; 

• ce anume ne susţine încrederea în forţele proprii; 

• atitudinea faţă de bunuri şi latura materială a vieţii; 

Casa a Ul-a: 

• casa comunicării şi a studiilor; 

• modul în care prelucrăm informaţia provenită din me¬ 
diul înconjurător; 

• modul în care funcţionează gândirea; 

• mentalitatea; 

• drumurile scurte (ca distanţă sau timp, < 3 zile); 

• relaţia cu fraţii, surorile, rudele de gradul al doilea, 
vecinii; 

• primii ani de şcoală, perioada de formare; 

Casa a IV-a: 

• casa familiei şi a trecutului; 

• moştenirea de la părinţi (inclusiv zestrea psihologică); 

• influenţa părinţilor (a părintelui de sex opus); 

• ereditatea, influenţa arborelui genealogic; 

• locul pe care-1 numim acasă (casa ,,casei“); 

• nevoia de intimitate; 

• locuinţa, proprietăţile imobiliare; 

• povestea de viaţă formată în copilărie, legăturile in¬ 
conştiente cu familia; 

• obişnuinţele; 


Casa a V-a: 

• casa iubirii şi, implicit, a iubirii de sine; 

• modul în care ne implicăm în relaţia de iubire şi tipul 
de persoană de care ne îndrăgostim; 

• capacitatea de a lăsa ceva în urmă; 

• casa creativităţii şi a copiilor (a procreaţiei); 

• casa jocului; 

• activităţile recreative, divertismentul, hobbyurile, plă¬ 
cerile vieţii; 

• jocurile de noroc şi speculaţiile financiare (a simţi că 
trăieşti prin asumarea de riscuri); 

• mişcarea, activitatea fizică, sportul; 

• nevoia de a ne dărui altora; 

• capacitatea de a oferi plăcere, inclusiv exprimarea se¬ 
xuală; 

Casa a Vl-a: 


• casa muncii; 

• rutina şi modul în care facem faţă activităţilor zilnice; 

• descoperirea muncii care ne face plăcere (pentru că, 
dacă facem ceea ce nu ne place, atragem boala); 

• relaţiile de la locul de muncă, raporturile cu colegii şi 
subalternii; 

• casa bolilor; 

• nevoia de a face servicii, de a ne pune în slujba celor¬ 
lalţi; 

• simţul utilităţii; 

• relaţia cu animalele; 

Casa a Vil-a: 


• casa relaţiilor; 

• casa căsătoriei; 

• casa duşmanilor declaraţi şi a proceselor; 

• calităţile pe care le căutăm la un partener; 

• proiecţia asupra celorlalţi a ceea ce ne lipseşte sau nu 
ne place la noi; 

• casa aşteptărilor de la alţii; 

• casa proceselor şi a divorţului; 

Casa a VlII-a: 

• casa triunghiului bani-sex-putere; 

• casa morţii, a regenerării, a transformării; 

• abandonul propriei identităţi; 

• fuziunea cu ceilalţi de exemplu, asocierile financiare 
sau raporturile sexuale; 

• instinctele şi dorinţele pe care trebuie să le conştien¬ 
tizăm; 

• casa banilor proveniţi nu din muncă, ci din asocieri; 

• banii deţinuţi în comun cu partenerul sau cu asociaţii; 

• ceea ce avem de împărţit cu ceilalţi; 

• casa moştenirilor, a darurilor, a sponsorizării; 

• casa nevăzutului, a lumii de dincolo; 

• interesul pentru mistere, psihologie, sociologie, ocul¬ 
tism şi spiritualitate; 

• casa transformării personale; 

Casa a IX-a: 

• casa studiilor superioare şi de aprofundare; 

• casa cunoştinţelor abstracte şi a idealurilor; 

• casa conceptelor generale, a viziunii asupra vieţii; 

• legătura cu religia, dreptul, filosofia şi moralitatea; 

• casa viziunii asupra vieţii, a convingerilor şi a 
credinţelor; 

• casa idealurilor; 

• codul moral şi filosofia de viaţă; 

• nevoia de a avea dreptate; 

• căutarea unor îndrumători, călăuze sau maeştri; 

• casa călătoriilor lungi, fizice sau spirituale; 

• casa străinătăţii; 

• casa vederii de ansamblu, a clarviziunii; 

Casa a X-a: 

• casa carierei, a statutului social; 

• casa numelui, a renumelui şi a reputaţiei; 

• ce reprezentă pentru ceilalţi; 

• împlinirea.personală prin valorificarea talentelor puse 
în serviciul societăţii; 

• tipul de carieră potrivit; 

• influenţa părintelui de acelaşi sex; 

• influenţa părinţilor în alegerea carierei şi proiectarea 
neîmplinirii părinţilor în cariera impusă copiilor; 

• raporturile cu autorităţile, şefii, superiorii ierarhici; 

Casa a XI-a: 

• casa prietenilor, a anturajului; 

• activităţile sociale şi tipul de prieteni care ne atrag: 

• implicarea în grupuri, asociaţii şi organizaţii; 

• identificarea cu un cerc de oameni, cu un colectiv sau 
o ideologie: 

• funcţionarea în cadrul unei echipe; 

• sprijinul primit de la persoane cu roi de protectori; 

• conştiinţa că facem parte dintr-o mişcare care depă¬ 
şeşte interesele personale; 

• casa viitorului; 

• casa intuiţiei şi a anticipării; 

Casa a XII~a: 

• casa abandonului de sine; 

• casa smereniei, a acceptării şi iertării; 

• casa confuziei şi a alienării, a evadării din realitate; 

• încercările grele; 

• bolile cronice şi psihice; 

• casa fricilor, a fobiilor, a complexelor; 

• casa subconştientului şi a umbrei; 

• izolarea şi singurătatea; 

• exilul şi retragerea din viaţa socială; 

• casa duşmanilor ascunşi; 

• casa celor mai mari daruri din viaţă, pe care le primim 
prin cele mai dure probe; 

• casa spiritualităţii, căutării de sine, punerii în slujba 
celorlalţi; 

• visele, relaţia cu Dumnezeu şi protecţia divină; 

• casa capacităţilor extrasenzoriale şi a mesajelor pri¬ 
mite din astral; 

• casa de finalitate, a definitivării, a clarificării şi a 
sfârşitului unor lecţii şi situaţii; 

• încheierea de capitole; 

• lucrurile făcute până la capăt; 

• casa evaluării, în funcţie de care primim sancţiuni sau, 
dimpotrivă, recompense uriaşe pentru că am învăţat şi 
am înţeles. 

5.5. Puterea Ascendentului 

Ascendentul descrie personalitatea, iar cuvântul perso¬ 
nalitate vine din latinescul persona , care înseamnă mască. 
Ascendentul reprezintă, aşadar, faţa pe care o afişăm, modul 
în care ne percep ceilalţi, ceea ce lăsăm să se vadă din noi! As¬ 
cendentul reprezintă interfaţa între noi şi ceilalţi, primul con¬ 
tact, modul în care interacţionăm, ne apărăm spaţiul personal 
sau îi abordăm noi pe alţii. Prima impresie contează, dar poate 
fi înşelătoare, aşa că Ascendentul ne aruncă şi intr-un joc al 
aparenţelor. Din zodia aflată la Ascendent ne luăm atitudinea, 
postura, aerul mai degajat sau mai rezervat. Mimica şi gestica, 
limbajul nonverbal pe care îl folosim în interacţiunile sociale, 
chiar şi simţul umorului, care este o cheie de interacţiune inte- 
rumană, sunt codificate în Ascendent. 

Aşadar, avem cele mai mari şanse să intuim nu zodia în 
care este născută o persoană, ci Ascendentul (sau Nodul Sud)! 
Ascendentul este şi partea înşelătoare din noi, pentru că el ne 
maschează fiinţa, ne poate ţine prizonieri pe noi, cei adevăraţi, 
din dorinţa de a fi acceptaţi social. Important este ca, la ori¬ 
cine, să vedem dincolo de Ascendent, pentru că Ascendentul 
are puterea de a ne induce în eroare. 

Tehnic, Ascendentul reprezintă zodia aflată la răsărit in 
momentul naşterii. Prin Ascendent ne luăm energia vitală, care 
ne pune în mişcare trupul. Prima noastră respiraţie este suflul 
cosmic ce vine prin poarta zodiei aflate la Ascendent. Meta¬ 
foric, legătura dintre corpul nostru fizic şi zodia aflată la As¬ 
cendent este firul de argint care ne ţine în viaţă până la ultima 
respiraţie. Naşterea este o iniţiere cosmică, iar prin iniţiere cor¬ 
pul este amprentat de harul Duhului Sfânt (suflarea de viaţă), 
întocmai ca la un acordaj Reiki, de exemplu. Orice iniţiere este 
o renaştere, un salt în evoluţie, motiv pentru care ne mai aflăm 
încă o dată pe această planetă. 

Ascendentul ne conectează cu corpul fizic şi descrie sta¬ 
rea generală de sănătate. în plus. Ascendentul ne dă trăsăturile 
generale fizice şi indicii despre vitalitate şi sănătate. Consti¬ 
tuţia fizică este dată de Ascendent, aşadar felul în care arătăm 
este sugerat de zodia şi planetele care ocupă Casa I, la fel şi de 
planeta care guvernează Ascendentul. La fel şi temperamentul, 
modul în care ne consumăm energia. 

De asemenea. Ascendentul este responsabil de atracţia 
fizică. Ne place sau nu ne place, suntem atraşi de ceea ce ve¬ 
dem; chiar contează cum arată cel de lângă noi sau ce ne in¬ 
spiră, ce emite acesta. Chimia pe care o avem sau nu o avem 
cu cineva se resimte la nivel de Ascendent. Studiul Ascenden¬ 
tului are, aşadar, aplicaţii practice în astrologia relaţională. în 
altă ramură a astrologiei, astrocartografia, se stabileşte cât de 
compatibili suntem cu un anumit loc, urmărindu-se, în special, 
liniile aspectelor pe care le fac planetele cu Ascendentul. 

5.6. Zodie sau Ascendent? 

Poate cea mai mare prejudecată care circulă în astrologie 
este aceea că, după vârsta de 30 de ani, Ascendentul ar prelua 
conducerea astrogramei, iar noi ne-am identifica cu zodia de Ia 

Ascendent mai mult decât cu cea în care avem Soarele. Fals! 
Aceste speculaţii vin din neînţelegerea semnificaţiilor speci¬ 
fice pe care Ie au zodia, respectiv Ascendentul. 

Zodia ne reprezintă pe noi aşa cum suntem, pentru că, 
altfel, ne-am fi născut în zodia de la Ascendent! Numai că noi 
am venit pe lume să exprimăm calităţile zodiei natale, chiar 
dacă Ia prima vedere avem tendinţa să ni le reprimăm. Zodia 
ne spune cine suntem, iar Ascendentul vorbeşte despre cine 
pai e că suntem. Când ne naştem, noi nu ştim cine suntem, deci 
nu avem cum să ne asumăm trăsăturile Soarelui, nu suntem to¬ 
tuna cu zodia în care ne-am născut. Cine suntem aflăm în timp. 
prin căutări, încercări şi eşecuri necesare. Ca să ştim cine sun¬ 
tem, avem nevoie de ani de zile în care să ne clarificăm cine nu 
suntem proces care durează cel mai adesea toată viaţa. 

La naştere, noi ne identificăm cu zodia de la Ascendent! 
In copilăiie şi adolescenţă manifestăm cu precădere impulsu¬ 
rile Ascendentului, care ne ajută să ne dezvoltăm nişte meca¬ 
nisme de supravieţuire şi să ne asumăm diverse jocuri de rol 
în relaţia cu părinţii, fraţii, bunicii, rudele, prietenii, vecinii, 
colegii, profesorii etc. La vârstele timpurii, existenţa noastră 
depinde de cei din jur, aşa că învăţăm să ne adaptăm, să co- 
respundem, să ne integrăm cumva în mediul exterior. în acest 
demers, unii joacă rolul de copii cuminţi, alţii de rebeli, unii 
fac pe plac, alţii se revoltă din orice. 

Semnele autonomiei apar la pubertate şi se conturează în 
adolescenţă, dar nici în tinereţe, până la aproximativ 28 de ani, 
nu suntem complet independenţi de părerea (sau de resursele) 
familiei, anturajului, societăţii. 

în prima parte a vieţii, manifestăm trăsăturile Ascen¬ 
dentului. Nu ne putem identifica cu zodia încă de la 
naştere. Zodia ne spune cine suntem, dar noi nu ştim de 
la început cine suntem. 

La vârsta de 28-30 de ani, trecem prin primul nostru ciclu 
de maturizare, când planeta-profesor, Saturn, tranzitează din 
nou zodia şi casa în care se află pe harta natală. Perioada este 
însoţită de experienţe semnificative, uneori dificile sau chiar 
dureroase, care au darul de a ne educa simţul responsabilităţii 
faţă de propria viaţă. Abia la această vârstă ne însuşim trăsătu¬ 
rile Soarelui, devenim una cu zodia şi reuşim să aducem în stare 
de echilibru nevoia de acceptare socială, felul în care vrem să 
fim văzuţi de ceilalţi (Ascendentul), cu cine suntem noi de fapt 
(Soarele zodia). De acum înainte, ne este mai uşor să aducem în 
corp, să materializăm în planul fizic (Ascendentul) identitatea 
noastră (Soarele zodia). Acum reuşim să facem pasul spre noi, 
să trăim la nivelul dorinţelor şi aspiraţiilor personale, renunţând 
la aşteptările celorlalţi. Ne pasă tot mai puţin de „gura lumii“ 
şi de convenţiile sociale, ne dăm seama că suntem fericiţi doar 
dacă suntem cine vrem noi să fim, nicidecum dacă suntem cine 
vor ceilalţi să fim. Trecând prin primul ciclu de maturizare, ne 
asumăm pe deplin deciziile, ajungem pe cont propriu în propria 
viaţă, adesea pierzând susţinerea celor pe care ne-am bazat. 
Viaţa îşi cam ia mâna de pe noi şi suntem aruncaţi cu totul în 
lume, fără centură de siguranţă şi fără asigurări. 

La vârsta de aproximativ 30 de ani, conştientizăm că lo¬ 
cul nostru este în propria viaţă şi că singura cale este să fim 
noi înşine. După această vârstă, ar trebui să reuşim să ne dăm 
masca jos şi să facem saltul din Ascendent în zodie. Din As¬ 
cendent păstrăm toată viaţa trăsăturile fizice, temperamentul, 
dispoziţia, dar nu ne mai punem masca falsă, nu mai vrem să-i 
impresionăm pe ceilalţi. Desigur, persoanele care trăiesc la 
exterior, pentru imagine, continuă să se manifeste pe termen 
nedeterminat la nivel de Ascendent şi mai puţin la înălţimea zo¬ 
diei. Totul depinde de nivelul de conştiinţă al fiecărui individ. 

5.7. Astrologie vocaţională. Mijlocul Cerului 

MC este punctul din astrogramă în care Soarele atinge 
cea mai înaltă poziţie în ziua respectivă. Simbolic, aşa cum 
Soarele străluceşte cel mai puternic la amiază, Mijlociii Ceru¬ 
lui arată punctul de maximă ascensiune, statutul social, recu¬ 
noaşterea valorii noastre de către ceilalţi prin locul pe care îl 
ocupăm în lume, prin carieră sau servicii în slujba societăţii. 

Mijlocul Cerului ne arată drumul de urmat în carieră 
dacă dorim să ne simţim împliniţi, fericiţi, apreciaţi pentru 
performanţele noastre şi pentm contribuţia în viaţa oamenilor. 
Prin urmare, semnificaţia Mijlocului Cerului este vocaţională, 
pentru că el ne dezvăluie înzestrarea pe care o avem pentru un 
anume tip de meserie. 

Complementar, casa a Vl-a ne arată atitudinea faţă de 
muncă şi rutină, relaţia cu colegii şi subalternii, deci modul în 
care folosim potenţialul maxim profesional. Această ramură a 
astrologiei are aplicabilitate în domeniul resurselor umane, în 
recrutare şi în managementul organizaţional. Mijlocul Cerului 
conţine date inclusiv despre integrarea noastră într-un sistem, 
despre raportarea la autoritate şi despre relaţia cu superiorii 
noştri ierarhici. 


5.7.7. MC în zodii 

MC în Berbec 

• nativul este dependent de o carieră în care să manifeste 
spirit de competiţie; 

• are nevoie de independenţă şi performează cel mai 
bine dacă i se trasează sarcini şi este lăsat în pace, fără 
să fie verificat sau controlat; 

• dă randament maxim dacă i se oferă mână liberă, posi¬ 
bilitatea de a-şi asuma decizii, de a-şi pune în practică 
spiritul de iniţiativă, de a declanşa acţiuni; 

• reacţionează foarte bine în condiţii de stres şi presiune, 
atâta timp cât are spaţiu de manifestare, condiţii să se 
mişte, aer liber, contact cu natura; 

MC în Taur 

• nativul are înclinaţii către meserii ce presupun con¬ 
stanţă, anduranţă, perseverenţă, cursă lungă; 

• atrage mediile de lucru în care să existe o ordine pe 
care se pricepe, de altfel, foarte bine să o şi impună; 

• nativului i se potriveşte foarte bine un mediu de lucru 
în care se adresează unui public feminin sau în care 
activitatea implică o componentă estetică sau artistică; 

• nativul preferă stabilitatea şi confortul, dispune de abi¬ 
lităţi financiare şi administrative, fiind foarte talentat 
să eficientizeze fluxul muncii şi să diminueze costurile; 

MC în Gemeni 

• este înzestrat pentru orice meserie în care-şi foloseşte 
abilităţile de comunicare, face schimburi sau se depla¬ 
sează, de la relaţii cu publicul la comerţ şi transporturi; 

• deţine capacitatea de a convinge, de a transmite cu¬ 
noştinţe, de a preda, de a-i învăţa pe alţii; acestea îl 
transformă într-un fin orator, pedagog sau negociator; 

• are o mare nevoie de mobilitate, de deplasare, de a lu¬ 
cra pe spaţii ample, de a pleca în delegaţii sau pe teren; 

• fiind polivalent, nativul învaţă foarte repede şi poate 
ţine locul colegilor pe alte posturi, ceea ce îl califică 
pentru mai multe locuri de muncă simultan; 

MC în Rac 

• nativul are deprinderi pentru o meserie în care are grijă 
de alţii, indiferent de domeniu, care poate fi, de exem¬ 
plu, cel medical, al serviciilor sau al învăţământului; 

• imaginaţia îl ajută să le capteze atenţia celorlalţi, având 
talent de povestitor, activitate prin care se face ascultat 
şi plăcut; 

• are nevoie de comunicare afectivă şi de interacţiune di¬ 
rectă cu oamenii, este hrănit de emoţiile şi stările ce¬ 
lorlalţi, ceea ce îl face inapt pentru poziţii impersonale 
pe termen lung, în care interacţionează doar cu tehnica; 

• poate îmbina munca şi viaţa de familie, poate lucra de 
acasă ori îşi poate dezvolta o afacere de familie; 

MC în Leu 

• nativul tinde spre meserii care îi asigură statut şi un 
renume, funcţia, salariul sau titlul fiind motivaţii de 
bază; de aceea, i se potrivesc meserii în care lucrează cu 
imaginea, în care reprezintă, apără sau îmbunătăţeşte 
imaginea unei firme sau a unei persoane; 

• are nevoie permanentă de ascensiune, urmăreşte să se 
autodepăşească, vânează postul ierarhic superior, tin¬ 
zând spre asumarea poziţiei de autoritate; 

• dă dovadă de integritate şi loialitate, urmărind să fie 
recunoscut drept model, fiind de un profesionalism 
ireproşabil, cu menţiunea că este un subaltern inco¬ 
mod pentru şefii care nu suportă să le fie contestată 
autoritatea şi că nu rezistă în preajma incompetenţei; 
la fel de incomod este ca şef, dacă nu face tranziţia 
spre rolul de lider; 

• are nevoie să fie lăsat să se exprime, să-şi pună în va¬ 
loare creativitatea, să i se ofere independenţă, să vină 
cu idei şi să aducă îmbunătăţiri; 

MC în Fecioară 

• nativul are simţ practic, îndemânare şi plăcere de a mo¬ 
dela materia, de a crea forme, de a materializa ideile; 

• are o mare capacitate de a face discriminări, de a eva¬ 
lua, ierarhiza, ordona, clasifica, având un simţ critic de 
judecător şi o atenţie foarte mare la detalii; 

• este expert în a face curăţenie după alţii, de a elimina ce 
este în plus şi de a adăuga ce lipseşte, are ochi de vultur, 
vigilenţi, care îl ajută să vâneze şi să corecteze tot ce 
este neconform sau greşit; învaţă repede, mai ales prin 
observaţie; 

• are standarde profesionale superlative, fiind un contro¬ 
lor desăvârşit al calităţii, este harnic şi eficient, se im¬ 
plică total, iar pentru că este atât de sufletist şi dedicat, 
este făcut să se pună în slujba oamenilor; 

MC în Balanţă 

• nativul este un excelent mediator, ascultător, identi¬ 
fică nevoile celorlalţi, fiind făcut pentru o meserie prin 
care să instaureze o stare de echilibru, să acopere o 
lipsă, un gol pe care cineva îl are în viaţa sa; 

• este un factor de armonie în mediul profesional, 
interacţionează foarte uşor şi îi completează pe ceilalţi, 
mai ales că, fiind destul de comod, are la rândul său 
nevoie să fie completat şi să se bazeze pe altul; 

• punctul forte fiind relaţiile, tinde profesional spre un 
domeniu unde să-şi formeze o clientelă, un portofoliu 
de clienţi, putând regla din mers echilibrul între cerere 
şi ofertă; 

• preferă contactul direct şi raporturile 1 la 1, întâlnirile 
faţă în faţă, inspiră încredere şi confidenţialitate, ştie 
să mizeze şi pe farmecele personale, atrage uşor cola¬ 
borări şi asocieri; 

MC în Scorpion 

• nativul are pe calea sa profesională o meserie cu rol 
transformator, în care să aducă îmbunătăţiri, să pro¬ 

pună şi să implementeze reforme, să facă lucrurile di¬ 
ferit, să schimbe mereu câte ceva; 

• capacitatea de coordonare şi nevoia de a ţine lucrurile 
sub control fac să fie atras de poziţii de conducere, având 
însă de făcut saltul de la rolul de şefia cel de lider; 

• poate să se reinventeze profesional şi să o ia de la zero. 
este foarte ambiţios şi hotărât, calităţi ce vin la pachet 
cu lecţia puterii, spre care tinde fie prin funcţie, fie 
prin bani, fie prin cunoaştere; 

• are în bagaj intuiţie, fler, percepţii extrasenzoriale, 
privire de ansamblu, simţ al orientării, capacitate de 
anticipare, care îi propulsează indiferent de domeniul 
în care alege să lucreze; 

MC în Săgetător 

• aspectul aduce nevoie de expansiune, de mai mult şi 
mai departe, de acumulare de cunoştinţe, de aventură, 
de orizonturi deschise; 

• nativul poate să presteze doar o meserie în care perma¬ 
nent are ceva nou de învăţat, într-un sistem unde să ţină 
pasul cu ultimele schimbări sau descoperiri, tinzând 
spre recunoaşterea ca specialist, expert, lider de opinie; 

• funcţionează doar în medii în care se poate perfecţiona 
continuu şi în care are şansa de a aprofunda ceea ce 
ştie mai bine, ajungând inevitabil în poziţia de a-i 
învăţa pe alţii, de a avea elevi sau ucenici; 

• are o motivaţie materială foarte puternică, ceea ce îl 
împinge să-şi depăşească limitele sau chiar graniţele, 
fiind predispus să lucreze cu străinii, într-o limbă stră¬ 
ină, să călătorească sau să comunice la distanţă; 

MC în Capricorn 

• aspectul asigură capacitate de organizare şi nevoie de 
a accede la un statut social prin merite personale; 

• se află în hărţile celor ambiţioşi, care îşi propun să 
reuşească pe cont propriu, avansând lent, treaptă cu 
treaptă, aspirând permanent spre un nou vârf; 

• nativul se regăseşte în poziţii-cheie în cadrul unui 
sistem, al unei structuri, al unei ierarhii, urmărind să 
ajungă indispensabil prin competenţa, responsabilita¬ 
tea şi autodepăşirea sa continuă; 

• nativul are ca temă de viaţă lecţia autorităţii, iar dacă 
învaţă să asculte şi să se subordoneze, poate deveni 
lider respectat, mai ales că este motivat de un rol im¬ 
portant, de funcţie şi de eticheta asociată profesiei; 

MC în Vărsător 

• este prin excelenţă o poziţie care favorizează şi încu¬ 
rajează slujba în folosul oamenilor şi expunerea pu¬ 
blică, adesea prin mijloace de transmitere în masă a 
informaţiei: presă, televiziune, internet etc.; 

• nativul are foarte multă independenţă, nevoie de ex¬ 
primare a creativităţii, de libertate, de acţiune pe cont 
propriu, rezultatul muncii fiind pus la dispoziţia unei 
echipe, a unui grup sau a unui public; 

• are scopuri şi idealuri umanitare - de a contribui la in¬ 
struirea oamenilor sau la creşterea calităţii vieţii - pu- 
tându-i face pe ceilalţi să le placă mai mult să trăiască, 
să se simtă mai bine în pielea lor şi să se integreze mai 
bine în societate; 

• aspectul se află în hărţile natale ale celor vizionari, 
care aduc noi perspective, care intuiesc direcţia spre 

care se îndreaptă lumea, anticipând adesea evoluţii ale 
lucrurilor, care se adeveresc în timp; 

MC în Peşti 

• aspectul aduce foarte multă empatie, darul de a intui 
nevoile celorlalţi şi de a veni în întâmpinarea lor, na¬ 
tivul înţelegând foarte bine ceea ce i se cere şi fiind 
capabil să ofere întotdeauna reacţii adecvate; 

• este în hărţile celor candidaţi la titlul de „oamenii 
soluţiilor", care şi atrag, desigur, oamenii cu cele mai 
mari probleme, nemulţumiri sau frustrări, pe care ei să 
le rezolve; 

• nativul îşi intră în rolul de salvator, se dedică oameni¬ 
lor, primind recunoaştere, recompense şi abundenţă fi¬ 
nanciară din implicarea într-un mediu în care lucrează 
să cureţe energiile negative, vibraţiile joase sau chiar 
mizeria energetică, acumulate sub formă de boală, du¬ 
rere sufletească, viciu, infracţionalitate, nedreptate, 
sărăcie etc.; 

• presupune un rol de „agent de reabilitare", într-o 
echipă de intervenţii pentru cazuri de urgenţă, grave 
sau disperate, având uneori responsabilităţi la graniţa 
dintre viaţă şi moarte, fiind în măsură să schimbe des¬ 
tine, să decidă soarta oamenilor. 

5.7.2. MC în case 

în sistemul de case Placidus, Mijlocul Cerului coincide 
cu cuspida dintre casele a IX-a şi a X-a. în schimb, în sistemul 
de case pe semne întregi obţinem nuanţe suplimentare de inter¬ 
pretare, întrucât MC poate să cadă, la latitudini medii, nu doar 
în casa a X-a, ci şi într-a IX-a sau a Xl-a. 

MC In casa a lX-a 

• nativul joacă rolul de maestru, profesor, mentor, învă¬ 
ţător, formator, pregătit mereu să dea, dar şi să ceară 
mai mult, provocând şi depăşind limitele, convingerile, 
normele, demonstrând că se poate întotdeauna altfel; 

• aspectul marchează un lider motivaţional, capabil să-i 
inspire pe ceilalţi, să capteze atenţia, fiind un deschi¬ 
zător de drumuri, un educator de abilităţi, un formator 
de opinie; 

• puterea sa rezidă în cunoaştere, în statutul de specialist 
sau expert recunoscut ca autoritate în domeniu; 

MC în casa a X-a 

• nativul tinde spre rolul de lider formal, pentru care 
imaginea contează şi este un scop în sine, aspirând 
spre o poziţie de autoritate oficială, spre un post de 
conducere, spre vârful ierarhiei; 

• schimbă direcţia atunci când profesia ori locul de 
muncă nu-i mai aduce provocări, o ia de la capăt, iar 
dacă nu reuşeşte să obţină ce-şi doreşte de la un sistem, 
creează unul nou, pornind pe un drum independent sau 
construind propria afacere; 

• tinde spre o putere care să-i consolideze un loc supe¬ 
rior, de unde să-şi etaleze talentele administrative şi de 
coordonare; 

MC în casa a Xl-a 

• nativul joacă rolul de organizator sau catalizator, 
având marele dar de a aduna oameni în jurul său, de a 
se face ascultat, de a planifica activităţile, de a crea şi 
de a conduce un grup, o echipă sau o organizaţie; 

• are fler la oameni, intuieşte punctele forte şi slăbiciu¬ 
nile celorlalţi, ştie cum să le speculeze, dispune de 
magnetism şi de şarm, daruri pe care se pricepe de 
minune să le transfonne în capital de atenţie şi popu¬ 
laritate; 

• îşi trage puterea din relaţii, având acces la o reţea de 
cunoştinţe care pot să-i creeze oportunităţi, se pune în 
slujba celorlalţi, care ajung de multe ori să se simtă 
recunoscători sau datori, se foloseşte de farmecele per¬ 
sonale sau de atuuri pentru a fi urmat de oameni care-şi 
lasă voinţa, încrederea şi direcţia vieţii pe mâinile sale. 

5. 7.3. Planetele în conjuncţie cu MC 

Extrem de importantă este planeta aflata în conjuncţie 
cu Mijlocul Cerului (dacă există), care face ca nativul să se ma¬ 
nifeste într-un anume fel la nivel social şi să caute un anumit 
tip de experienţe profesionale. Secundar, planeta respectivă 
modelează parcursul profesional chiar dacă desenează în harta 
natală alt aspect major la orb strâns cu MC decât conjuncţia, fi¬ 
ind definitorie pentru orientarea predispoziţiilor induse de MC 
în zodie într-un domeniu specific de activitate. 

► Soarele: individul aspiră spre scenă, spre public, spre 
funcţii de conducere, având darul oratoriei, talente de actor, 
capacitate de a stârni interesul printr-o poveste şi de a crea 
atmosferă; indiferent de meserie, nativul este propulsat să iasă 
în faţă; rolul său social este cel de a-i inspira pe alţii, indife¬ 
rent de domeniul în care lucrează, de a deveni un exemplu, un 
model, de la care ceilalţi au de învăţat; adesea are o vizibilitate 
publică, activitatea sa ajunge Ia cunoştinţa unui număr cât mai 
mare de oameni. 

► Luna: predispune nativul să lucreze cu publicul; de 
asemenea, e de aşteptat ca viaţa profesională să suporte fluctu¬ 
aţii; fie apar reorientări în carieră, fie oamenii cu care lucrează 
individul se schimbă periodic. Luna bine aspectată aici este 
semn de popularitate; mobilitatea poate îmbrăca forma unei 
meserii prin natura căreia persoana călătoreşte mult; de ase¬ 
menea, dat fiind că Luna are capacitatea de a-i face pe ceilalţi 
să se simtă bine îngrijiţi şi în siguranţă, ea se poate regăsi în 
această poziţie în hărţile întreprinzătorilor din turism sau ale 
celor care-şi deschid un salon, un spa, o ceainărie, un restau¬ 
rant, un club, unde oamenii vin şi se simt trataţi ca acasă, dacă 
nu chiar mai bine. 

► Mercur: indică satisfacţie obţinută printr-o mese¬ 
rie din aria comunicării (profesor, jurnalist, reporter), din do¬ 
meniul finanţelor, al comunicaţiilor, al transporturilor sau din 
orice activitate de tip comercial; e posibilă alegerea unei me¬ 
serii liberale (de exemplu, avocat); persoana poate călători în 
interes de serviciu sau se poate reloca prin natura locului de 
muncă. Persoana se simte bine dacă deţine simultan două lo¬ 
curi de muncă sau dacă prestează o activitate suplimentară pe 
lângă cea de bază. 

► Venus: avantajează meseriile în care se lucrează cu 
femeile; vocaţie artistică sau meserie în domeniul cosmeticii 
(coafurii) ori al produselor de frumuseţe; designul poate fi o 
posibilă direcţie de dezvoltare, fie el vestimentar, floral, fie 
decoraţiuni interioare; de asemenea, industria alimentară sau 
gastronomia (de exemplu, bucătar) pot să concretizeze pre¬ 
zenţa lui Venus pe MC; posibilă atracţie pentru mediul de afa¬ 
ceri, întrucât Venus este şi semnificator al banilor. 

► Marte: are ca barometru spiritul de competiţie în mă¬ 
surarea gradului de satisfacţie profesională; individul trebuie 
să aibă cu cine să îşi măsoare performanţele (orice meserie 

care presupune target şi ierarhizarea performanţei); atracţie, 
de asemenea, spre munca independentă; meserii cu grad spo¬ 
rit de risc, cu periculozitate: pilot, poliţist, pompier, meserii 
care implică lucrul cu focul sau obiecte ascuţite, care necesită 
forţă fizică, îndemânare şi precizie în manevrarea instrumen¬ 
telor (sudor, mecanic, lucrător în construcţii, inginer, medic). 
Femeile cu Marte pe MC sunt înclinate spre meserii practicate, 
prin tradiţie, de către bărbaţi sau spre un colectiv profesional în 
care colegii sunt majoritar bărbaţi. 

► Jupiter: amprentează orice meserie din domeniul 
financiar-bancar (Jupiter vorbeşte despre bani); meserii din 
domeniul juridic (avocat, procuror, judecător); meserie prin 
care persoana serveşte cauze sociale (asistent social); dacă 
persoana formează o legătură puternică cu Dumnezeu, poate 
deveni preot sau îndrumător spiritual; meserie legată de stră¬ 
ini, străinătate sau care presupune comunicare în limbi străine, 
deplasări în străinătate ori relocare temporară peste graniţă. Ju¬ 
piter, adversarul limitelor şi exploratorul necuprinsului, oferă 
acces la cunoaştere şi la lumea poveştilor, fiind proeminent în 
hărţile tuturor celor ce scriu, redactează, transmit mesaje. 

► Saturn: predispune la orice meserie care-1 integrează 
pe individ într-un sistem (medic, militar, poliţist, funcţionar pu¬ 
blic, profesor); orice meserie prin care individul face evaluări 
şi aplică sancţiuni (inspector, controlor, angajat al gărzii finan¬ 
ciare etc.); orice meserie din construcţii sau care are legătură 
cu pământul. Saturn răspunde de structură, deci poate fi vorba 
de meserii precum proiectant sau arhitect; posibilă meserie în 
domeniul financiar-bancar sau în administraţia publică. 

^ Ui'&nus. anunţă meserii neconvenţionale sau de ul¬ 
timă oră, în domenii precum informatică şi calculatoare, ci¬ 
bernetică etc; meserii legate de spaţiu: aviator, astronom. 

controlor de trafic aerian; inventator; meserie din domeniul 
radioteieviziunii; orice activitate care are contact cu electri¬ 
citatea: electrician, inginer etc. Deoarece Uranus este patro¬ 
nul astrologiei, MC în conjuncţie cu Uranus indică inclusiv 
potenţial de astrolog. 

► Neptun: orientează spre o meserie într-o instituţie 
publică (spital, laborator, penitenciar), în industria farmaceu¬ 
tică sau a medicamentelor, în industria petrolieră, în comerţul 
cu lichide; posibilitate de a face bani din substanţe narcotice 
sau din băuturi alcoolice (patron de bar); orice meserie legată 
de apă (marinar, pescar, scafandru); afinitate cu spiritualitatea 
şi cu lumea invizibilă (clarvăzător, de exemplu); meserie în 
domeniul artelor vizuale: cinematografie, editare video, foto¬ 
grafie etc.; activitate artistică (scriitor, poet); meserie în ştiinţa 
sau arta vindecării mentale sau fizice (psihiatru, terapeut). 
Neptun pe MC poate întârzia alegerea carierei potrivite, din 
pricina numeroaselor talente ale nativului şi a confuziei de a se 
opri la unul singur. 

► Pluto: dă forţă pentru o meserie care implică forţă 
distructivă şi arme de foc (poliţist, militar, pompier), ofiţer în 
trupele de genişti (cei care dezamorsează bombe); inginer sau fi¬ 
zician specialist în fizică atomică; meteorolog; meserie prin care 
se accesează subconştientul şi prin care se descifrează tainele 
vieţii (psiholog, terapeut, critic literar). Cu Pluto pe MC, indivi¬ 
dul are ambiţii mari de afirmare şi de recunoaştere a meritelor. 


Capitolul 6 

Astrograma, oglinda sufletului 



a. 

întocmirea astrogramei natale 
Paşii de urmat 
Calcule 

Poziţiile caselor şi zodiilor 
Poziţiile planetelor 




Valeriu Pănoiu 


A 

6.1. întocmirea astrogramei natale 

Pentru întocmirea manuală a astrogramei natale se lu¬ 
crează cu două tipuri de tabele: 

• tabelele de efemeride, din care luăm poziţia planete¬ 
lor pe zile, la grad şi minut în zodii; 

• tabelele de case, întocmite în funcţie de latitudine, 
pentru a stabili Ascendentul, Mijlocul Cerului şi cus- 
pidele caselor; 

întocmirea hărţii personale este exerciţiul practic cel mai 
util în sistematizarea cunoştinţelor de astrologie. Ridicarea 
hărţii natale seamănă cu desenarea unei mandale personale. Pe 
măsură ce o alcătuim, astrograma de mână ne conduce spre cen¬ 
trul fiinţei noastre, ajutându-ne să facem o sinteză a cine sun¬ 
tem şi a drumului nostru în această viaţă. Simpla contemplare a 
mandalei ne conectează cu noi înşine. Simbolurile, pe măsură 
ce sunt activate prin simpla adăugare în roata pe care o schiţăm, 
fac un transfer imperceptibil de informaţie în toate structurile 
noastre, aducând în lumina conştientului feţe ale propriei vieţi 
care ni se dezvăluie cu claritate, poate chiar în premieră. 

Pentru orice practicant al astrologiei, harta natală per¬ 
sonală ridicată manual este cheia magică ce deschide poarta 
înţelepciunii astrelor care ne vorbesc. înainte de a folosi în 
mod curent softuri astrologice, întocmirea hărţii natale cu pi¬ 
xul, hârtia, tabelele de efemeride, tabelele de case şi, eventual, 
compasul şi raportorul, oferă un avantaj inimaginabil tuturor 
celor care vor nu doar să audă, ci şi să înţeleagă mai repede 
mesajele codificate în astrologie. 

Înainte de a ne întocmi propria astrogramă de mână, vom 
face un exerciţiu practic. 

Subiectul se numeşte Valeriu, este născut pe 11.02.1981 
la Piteşti, ora 12:45. 

Pentru întocmirea horoscopului, colecţionăm: 

• data naşterii 

• locul naşterii (cu longitudinea şi latitudinea localităţii) 

• ora naşterii (cu cea mai mare aproximaţie) 

6.2. Paşii de urinat. Calculele 

/•/./. Ora de naştere 

Luăm în calcul ora de naştere, pe care o corectăm în 
funcţie de ora GMT (ora meridianului Greenwich) sau UT 
(Universal Time). Pentru România, la ora naşterii se scad 2 
ore. Dacă la momentul naşterii este activă ora de vară, se scad 
3 ore. în România, ora de vară a fost folosită în perioada inter¬ 
belică, revenindu-se Ia ea începând cu anul 1979. 

Aşadar, pentru Valeriu, ora naşterii va fi 12h45' 2h00’ 

- 10h45’ 


/. /. 2. Timpul sideral 

îl regăsim în a doua coloană a tabelelor de efemeride. 
Pentru data de 11 februarie 1981, timpul sideral este 
9 h 23 ’ 53 “. 

Timpul sideral echivalează mişcarea de rotaţie a Pămân¬ 
tului (de aproape 24 de ore) cu mişcarea de revoluţie 
(aproximativ 365 de zile). 

Aşadar, timpul sideral se calculează după formula: 

1 zi =1 an. 

De aceea, în decurs de un an de zile avem 24 de ore si¬ 
derale! 

Timpul sideral începe la echinocţiul de toamnă (ora side¬ 
rală 00:00) şi ajunge la jumătatea zilei siderale (ora 12:00) 

la echinocţiul de primăvară. Atunci, astronomic vorbind, 
Soarele se află în punctul vernal. 

Concret, în aceste două momente ale anului, ziua este 
egală cu noaptea. 

Definiţia exactă a zilei siderale este: „perioada scursă între 
două treceri succesive la meridian ale punctului vernal." 


1.1.3. Diferenţa de fus orar 

Se calculează după formula: 
longitudinea locului! 15. 

Pământul. în mişcarea sa de rotaţie, avansează cu 15 mi¬ 
nute de cerc, deci cu un sfert de grad. la fiecare minut ca timp. 

Coordonatele pentru Piteşti sunt: 

• longitudine - 24°E52’ 

• latitudine = 44°N51’ 

Pentru a putea efectua calculul, convertim gradele în mi¬ 
nute, după formula: 

1 grad - 60 de minute [1 ° - 60' ] 

Aşadar: (24 x 60 r 52): 15 = 99,46 minute 
99 minute încap într-o oră şi 39 de minute. 

0,46 minute se convertesc, la rândul lor, în secunde: 0,46 
x 60 - 27,6 secunde. 

Deci difereţa de fus orar este de lh39’28“. 

1.1.4. Corecţia orei de naştere 
Se calculează după formula: 

ora de naştere GMT x 2,74 x io 3 

Corecţia = 10h45min x 2,74 x 0,001 

Orele se transformă în minute, deci vom avea: 
(10x60x + 45)x 2,74 x 0,001 ~ 1,76 minute. 

Deci corecţia este de 1 minut, la care se adaugă încă 0,76 
minute sau 76% dintr-un minut (deci 76% din 60 de secunde), 
adică: 

0,76 x 60 ~ 45,6, deci 46 de secunde 
Corecţia pentru exemplul dat va fi de 1 ’ 46 “. 

1.1.5. Timpul sideral local (TLS) 

Se calculează după formula: 

ora de naştere GMT t- timpul sideral + diferenţa de fus 
orar + corecţia 

Pentru exemplul nostru: 

TLS - 10h45’ + 9h23’53“ + lh39’28“+ 1’46“ 

- 20hl08’ 127“ (transformăm secundele în minute) 
= 20hl 10’07“ (transformăm minutele în ore) 

= 21 h 50 ’ 07 “ 


Important! 

Dacă TLS depăşeşte 24 de ore, se scad 24 de ore din 
suma finală! 

Acum suntem pregătiţi să aflăm Ascendentul şi poziţia 
Mijlocului Cerului. Cu timpul local sideral calculat, mergem 
şi consultăm tabelele de case în dreptul orei 21h50’07“ pentru 
latitudinea de 45°. 

Obţinem: 

•Ascendentul aflat la 23°27’ Gemeni (minutele se cal¬ 
culează) 

•MC la 25°15’Vărsător. 

6 . 3 . Poziţiile caselor şi zodiilor 

Tabelele de case indică poziţia tuturor caselor în sistem 
Placidus. Noi, lucrând cu sistemul de case pe semne întregi, nu 
avem nevoie de alte informaţii decât poziţia Ascendentului şi 
a Mijlocului Cerului. 

Desenăm deja un cerc mare, apoi un cerc interior (unde 
vom trasa liniile aspectelor), împărţim harta întâi în 4, apoi 
fiecare din cele 4 cadrane îl împărţim în alte 3 părţi egale, 
obţinând 12 case. Poziţionăm Ascendentul în casa I şi scriem 
gradul. Acum ştim că în prima casă găsim Gemenii, în a doua 
Racul, în a treia Leul ş.a.m.d. Plasăm Mijlocul Cerului şi ve¬ 
dem că ocupă casa a IX-a. 

6.4. Poziţiile planetelor 

în tabelele de efemeride, poziţia planetelor este înregis¬ 
trată la ora 00:00 pentru ziua de 11 februarie. Numai că su¬ 
biectul este născut la ora 12h45’ ora locală, deci 10h45’ GMT. 
Avem nevoie să calculăm, prin urmare, cât s-a deplasat pla¬ 
neta în cursul celor 10 ore şi 45 de minute în ziua respectivă. 
Folosim regula de trei simplă, ţinând cont de poziţia fiecărei 
planete la ora 00:00 pe 11 februarie, respectiv la ora 00:00 pe 
12 februarie. 


Sugestie: 

Folosind regula de trei simplă, putem calcula procentual. 
Dacă o zi are 24 de ore, deci 1440 de minute, 
calculăm cât % din zi s-a scurs până la ora 10(145'. 
Rezultă: până ia ora 10645', fiecare planetă a parcurs 
(10 x 60 + 45) x 100:1440 = 44,8% (45% rotunjit) din 
mersul pe ziua respectivă. 

Soarele 

Dacă ne uităm în tabelele de efemeride. Soarele se afla la 
începutul zilei de 11.02.1981 la 22° 10’ Vărsător, avansând în 
ziua respectivă până la 23°11 ’, deci un parcurs de 61 de minute. 

45% din 61 de minute înseamnă 61 x 0,45, adică 28 de 
minute. 

Deci, pe harta natală a lui Valeriu, Soarele se află la 
22°10’ + 28 minute Vărsător, deci 22°38’ Vărsător. 

Luna 

Luna este corpul ceresc cel mai rapid. în 11.02.1981 ea a 
mers de la 12°24’ până la 26°34’ Taur. Aşadar, un mers foarte 
rapid, de 14°10\ Convertim gradele în minute, deci Luna a 
parcurs în ziua respectivă 14 x 60 + 10 minute = 850 minute. 

45% din 850 minute înseamnă un parcurs de 383 minute 
până la ora 10h45 \ adică 6 grade şi încă 0,23 grade, adică 14 
minute (0,23 x 60). 

La ora naşterii. Luna se afla aşadar la 12°24’ + 6° 14’ 
Taur, deci la 18°38’ Taur (se remarcă o diferenţă acceptabilă 
de câteva minute între calculul de mână şi cel automat al pro¬ 
gramului informatic, întrucât programul calculează inclusiv 
viteza efectivă a planetei în cursul zilei). 

Mercur 

0 

La începutul zilei de 11 febaiarie, Mercur se afla la 
4 ,J 22’ Peşti, în timp ce pe 12 februarie la ora 00:00 ajungea la 
3°51 ’ Peşti. Planeta are mers retrograd, aşa că vom folosi, de 
data aceasta, scăderea in loc de adunare. Parcursul lui Mercur 
în ziua respectivă a fost de 30 de minute. 

45% din 30’ echivalează cu 13 minute. 

Aşadar, Mercur se află în astrograma pe care o redactăm 
la gradul 4°22’ minus 13 minute Peşti, deci la 4°09’ Peşti, în 
mers retrograd. 

Pentru restul planetelor, calculele sunt mai simple, tot 
după aceeaşi metodă, mersul lor fiind mult mai lent. 

După identificarea poziţiei planetelor în zodii, nu mai ră¬ 
mâne decât să dispunem planetele în astrogramă, să stabilim as¬ 
pectele care se formează între ele şi să trecem la... interpretare. 

Harta natală a lui Valeriu în sistem de case pe semne 
întregi: 

Harta natală a lui Valeriu, case pe semne întregi, cu 
aspecte: 



Recapitulează definiţiile aspectelor! (Capitolul 4.10.) 
Softurile astrologice calculează aspectele în funcţie de 
orb, fără să ţină cont de compatibilitatea sau incompa¬ 
tibilitatea zodiilor în care se află planetele. 

De exemplu, în harta de mai sus, programul desenează 
cuadraturi între Uranus, aflat la ultimul grad al Scorpi¬ 
onului, şi Marte-Mercur din Peşti, în primele grade. 
Conform principiilor de astrologie tradiţională, susţinem 
că, în acest caz, nu avem de-a face cu cuadraturi. 

Să aruncăm o privire pe aceeaşi astrogramă, ridi- 
cată, de această dată, în sistemul de case Placidus: 

Harta natală a lui Valeriu, case Placidus, cu aspecte: 

Temă: 

întocmeşte-ţi harta natală de mână! 

Acum eşti pregătit să treci pragul cunoaşterii la care îţi 
dă acces astrologia! 


232 


Capitolul 7 

Codul evoluţiei personale 



Primul contact cu astrograma 
Guvernatorii 
Al doilea Ascendent 
Nodul Nord şi întâlnirea cu Destinul 

7.1. Primul contact cu astrograma 

Pe lângă guvernatori, este importantă ponderea zodiilor! 
Dacă, de exemplu, nativul este Scorpion, dar cu 3 planete în 
Săgetător, atunci trăsăturile de Săgetător vor tinde să le submi¬ 
neze pe cele de Scorpion. 

La o primă privire pe astrogramă, primim informaţii des¬ 
pre firea independentă (planete în emisfera estică) sau slujba 
în interesul celorlalţi (planetele în emisfera vestică), despre 
caracterul introvertit (predominanţa emisferei nordice) sau ex- 
trovertit (predominanţa emisferei de sud). 

> emisfera estică predominantă (majoritatea planetelor 
în partea stângă): persoana urmăreşte să se afirme independent. 

pe cont propriu; se pune în centrul acţiunilor, urmăreşte afir¬ 
marea de sine, de aceea are de luptat cu un orgoliu care îi pune 
piedici, este toarte puternică, are încredere în ea; are capacitatea 
de a-i inspira, de a-i motiva şi de a-i mobiliza pe ceilalţi. 

> emisfera vestică predominantă (majoritatea plane¬ 
telor în partea dreaptă): persoana urmăreşte să se afinne prin 
relaţii, prin intermediul celorlalţi; deseori se bazează mai mult 
pe alţii decât pe propria raţiune şi intuiţie; persoana tinde să 
formeze ataşamente şi să creeze relaţii de dependenţă, simte 
că are mai mari şanse împreună cu altcineva; este potrivită în 
meserii în care sunt prezente comunicarea şi lucrul cu publi- 

cui; persoana ia contact, de obicei, cu un număr mai mare de 
oameni decât restul oamenilor. 

> emisfera nordică predominantă (majoritatea plane¬ 
telor în jumătatea inferioară): persoană introvertită, care arc o 
viaţă interioară foarte bogată, un consum psihic intens şi care 
evită să se exteriorizeze, mai ales dacă simte că există aspecte 
ale personalităţii care o fac vulnerabilă; persoana are o profun¬ 
zime care, de obicei, o conduce spre nevoia de autocunoaştere. 

> emisfera sudică predominantă (majoritatea plane¬ 
telor în jumătatea superioară): persoană extrovertită, care îşi 
etalează foarte uşor personalitatea; are uneori tendinţa de a 
atrage prea mult atenţia asupra sa; discută deschis despre orice 
subiect, însă adesea are nevoie să-şi exploreze subconştientul, 
pentru că, trăind mai mult la suprafaţă, îi este mai greu să con¬ 
ştientizeze şi să accepte de unde îi vin anumite blocaje. 

7.2. Guvernatorii 

Noţiunea de guvernator se aplică zodiilor, caselor şi pla¬ 
netelor. Fiecare zodie este guvernată de o planetă : Berbecul 
şi Scorpionul de Marte, Taurul şi Balanţa de Venus, Gemenii 
şi Fecioara de Mercur, Racul de Lună, Leul de Soare, Săgetă¬ 
torul şi Peştii de Jupiter, Capricornul şi Vărsătorul de Saturn. 

în atribuirea guvernatorilor, se iau în considerare cele 7 
planete tradiţionale. 

Guvernatorul zodiei de la Ascendent este considerat 
stăpânul hărţii. Poziţia lui în casă şi zodie este importantă atât 
la nivelul personalităţii, cât şi al constituţiei fizice. Guverna¬ 
torul Ascendentului este cel care ne dă indicii despre statură, 
despre culoarea tenului, despre forma corpului. De pildă, dacă 
Ascendentul se află în Taur, atunci guvematoarea hărţii va fi 
Venus. Dacă Venus va fi în zodie de Pământ pe hartă, atunci 
sunt toate şansele ca nativul să aibă tenul măsliniu şi părul în¬ 
chis la culoare. Dacă Venus se află în zodie de Apă, pielea va 
fi mai translucidă, mai deschisă la culoare. Dacă Ascendentul 
este în Berbec, iar Marte se află în Capricorn, constituţia fizică 
a nativului va fi mult mai robustă decât cea a cuiva cu acelaşi 
Ascendent, dar cu Marte în Peşti, de exemplu. 

Casa unde se află guvernatorul hărţii arată un focar ener¬ 
getic pe astrogramă, domeniul spre care individul se ori¬ 
entează şi unde tinde să îşi consume energia în exces. 

Planeta care stăpâneşte astrograma devine planeta care îl 
reprezintă cel mai bine pe nativ în manifestare. Fiecare vibrează 
pe frecvenţa planetei care guvernează Ascendentul, aceasta fi¬ 
ind deseori prima coardă energetică pe care o simţim la cineva 
cu care intrăm în contact prima oară. Această planetă descrie 

principalele funcţii psihologice cu care suntem acordaţi. Stăpâ¬ 
nul hărţii, prin zodia şi casa unde se află, indică experienţele de 
viaţa pe care nativul le atrage, dincolo de orice liber arbitru am 
putea noi susţine că avem. Aceste experienţe sunt ca nişte ja¬ 
loane pe traseul vieţii noastre, de care ne lovim ca să ne aducem 
aminte de ce am venit, ce avem de învăţat şi de făcut. 

Prin urmare, atunci când întâlnim pe cineva necunoscut 

avem cele mai mari şanse să-i intuim nu zodia în care s-a năs¬ 
cut, ci: 

• planeta care joacă rolul de stăpân al hărţii; 

• Ascendentul; 

• Al doilea Ascendent (prin observarea comportamen¬ 
tului, ne dăm seama în a câta casă ar putea fi Soarele, 
deducând Ascendentul); 

• Nodul Sud, pentru că el descrie tendinţele naturale cu 
care venim, cum ne stă în fire să ne poziţionăm faţă de 
lume, viaţă şi ceilalţi oameni; 

Guvernatorii caselor sunt de asemenea importanţi prin 
poziţia lor pe hartă. Exemplu: două persoane diferite cu Casa 
a II-a în Taur. Pe o astrogramă, Venus (guvematoarea Tau¬ 
rului) se află în Casa a Vl-a, deci banii vin aproape exclusiv 
prin muncă şi consum nervos, cu uzură pe sănătate. A doua 
persoană, cu Venus în Casa VJlI-a, va fi predispusă la venituri 
obţinute mai lejer, prin moşteniri, donaţii, sponsorizări, parte¬ 
ner, asociaţi, familie. 

Dispozitorul este stăpânul zodiei în care se află o pla¬ 
netă. De exemplu, dacă în hartă Marte se află în Taur sau 
Balanţă, atunci dispozitorul său va fi Venus, Balanţa fiind 
guvernată de Venus. De aceea Marte în aceste zodii, aflat pe 
terenul lui Venus, este mai puţin agresiv fizic, mai paşnic, mai 
orientat spre performanţă materială (în Taur) şi spre concu¬ 
renţă la nivel intelectual (Balanţă). 


239 











Valeriu Pănoiu 


Dacă în casa I se află o singură planetă, acea planetă 
tinde să devină la fel de importantă ca stăpânul hărţiiî 


De exemplu, cineva cu Venus pe Ascendent va lăsa im¬ 
presia şi se va comporta ca şi cum ar fi o Balanţă sau un Taur, 
cu simţ artistic al relaţiilor, chiar dacă zodia de la Ascendent 
este Berbecul! 

Un Uranus pe Ascendent va amprenta persoana cu atâta 
independenţă, nevoie de libertate şi extravaganţă, încât poate 
să modeleze un caracter mai rebel decât un Vărsător în carne 
şi oase. 

Dacă în Casa I sunt cel puţin două planete, iar Soarele 
nu este susţinut în hartă de vreo altă planetă aflată în 
aceeaşi zodie, atunci zodia de la Ascendent poate de¬ 
veni atât de pregantă încât să eclipseze zodia în care se 
află Soarele. 


Considerăm că o planetă este puternică sau dominantă 
în astrogramă dacă: 

• este guvernatorul hărţii; 

• guvernează zodia în care se află Soarele; 

• guvernează decanul în care se află Soarele; 

• face conjuncţie cu Ascendentul sau Mjlocul Cerului; 

• realizează cel mai mare număr de aspecte cu alte pla¬ 
nete; 

Planetele puternice în hartă dau seamă despre cauzele in¬ 
satisfacţiilor personale. încercăm o enumerare succintă a cau¬ 
zelor frustrărilor, expresie a lipsei de sincronizare cu mesajul 
planetei dominante. 

Dacă nu obţinem ceea ce ne dorim, dacă viaţa noastră 
nu ne mulţumeşte, dacă suntem nefericiţi, înseamnă că undeva 
greşim şi nu facem ceea ce trebuie. 

Cauzele frustrărilor când planeta dominantă este: 

^ Soarele: nu credem că merităm tot ce e mai bun 

simţim că nu primim suficientă atenţie şi apreciere, ne simţim 
invizibili; 

r Luna. nu ne găsim locul; nu simţim că aparţinem unui 
cuib sau cuiva; nu avem rădăcini; nu ne simţim protejaţi, pen¬ 
tru că nu avem suficientă grijă de noi înşine; 

^ Mercur. ne este teamă că nu ştim sau că greşim; nu 
avem încredere în capacităţile noastre intelectuale; gândim 
prea mult şi trăim în scheme mentale; 

y Venus: nu ne simţim iubiţi, de fapt nu ne iubim sufi¬ 
cient pe noi; ne este frică să nu fim respinşi, nu dăm dramul la 
ataşamente, nu ne simţim în siguranţă; ne este frică de schim¬ 
bare, aşa că preferăm confortul; cerem prea multe confirmări; 

^ Marte. nu ştim ce vrem; nu facem nimic concret sau 
nu facem îndeajuns pentru ce susţinem că ne dorim; nu luăm 
rezolvarea în mâinile noastre şi aşteptăm să acţioneze alţii; nu 
ne dorim din suflet ceea ce afirmăm; nu acceptăm eşecul si nu 
ştim să renunţăm la luptă; 

> Jupiter: nu credem; gândim limitat; avem convingeri 
care ne limitează; nu lăsăm lucrurile să se întâmple; nu accep¬ 
tăm oamenii aşa cum sunt şi nu acceptăm că ceea ce credem că 
e bine pentru noi s-ar putea să nu fie bine; 

> Saturn: nu avem răbdare; nu suntem perseverenţi 
şi nu facem lucrurile sistematic; ne plafonăm şi nu acceptăm 
schimbările necesare atunci când nu mai avem ce să căutăm 
intr-un loc sau într-o situaţie; nu ascultăm; nu avem o relaţie 
bună cu autoritatea. 

7.3. Al doilea Ascendent 

într-o astrogramă, fiecare planetă este conectată la energia 
zodiei pe care o traversează, dar şi la energia casei în care este 
amplasată. Planeta în zodie şi casă este un generator de ener¬ 
gie care uneşte Cerul (zodiile) cu Pământul (casele, proiecţia 
zodiilor în locul de pe planetă pentru care se întocmeşte harta). 
Soarele este centrul de comandă al astrogramei, el ţinându-ne 
conectaţi la spiritul nostru, la Sursă şi la planul nostru de viaţă. 
Soarele îşi ia puterea în astrogramă din zodia în care ne-am 
născut, dar şi din casa pe care o locuieşte. Soarele creează 
aşadar o spirală, ca un lanţ de ADN, care ne pune în mişcare. 

Aici identificăm ceea ce putem denumi al doilea Aseen 
dent. în al doilea Ascendent, care ne descrie comportamentul, 
ne vedem pe noi în manifestare. El conţine tipul de energie pe 
care o aducem noi în lume şi în vieţile celorlalţi, răspunzând 
la întrebările: „Cum mă duc eu spre alţii?“, „Ce contribuţie 
aduc eu la viaţa celorlalţi?” şi „Cum îi influenţez eu pe cei din 
jur, prin prezenţa, comportamentul şi faptele mele?” Sintagma 
conţine cuvântul Ascendent pentru că aplicabilitatea cuvântului 
este în planul fizic. Această cheie a astrogramei explică de unde 
îşi ia Soarele (Spiritul) forţa de a ne susţine acţiunile corpului 
fizic (Ascendentul). 

Al doilea Ascendent nu se calculează, ci se localizează 
în hartă, este la vedere. Concret, al doilea Ascendent se află 
în zodia care guvernează casa în care se află Soarele. Folosim 
guvernatorii generali ai caselor, indiferent de zodia care se află 
propriu-zis în astrogramă în casa respectivă. 

Exemple: dacă Soarele pică în casa I, care corespunde 
Berbecului (prima zodie), al doilea Ascendent este în Berbec. 
Dacă Soarele cade în casa a IlI-a, care corespunde Gemenilor 
(Gemenii fiind cea de-a Ill-a zodie), al doilea Ascendent este 
în Gemeni. Şi tot aşa. 

Caracteristicile celui de-al doilea Ascendent 

în fiecare zodie 

Al doilea Ascendent în Berbec (Soarele în casa I pe 
astrogramă) induce un comportament impulsiv, nerăbdător, 
energie fizică în exces, care se cere consumată, iniţiativă, indi¬ 
vidualism, capacitate de a-i stimula pe alţii şi de a lua hotărâri, 
chiar şi în locul lor, lejeritate în a se descurca pe cont propriu. 

Al doilea Ascendent în Taur (Soarele în casa a II-a pe 
astrogramă) înzestrează nativul cu comoditate, cu preocupare 
faţă de confortul personal din care iese greu, din cauza fricii 
de a nu pierde şi a fricii de schimbare. El are nevoie de mai 
mult timp ca să schimbe direcţia, este foarte stabil şi manifestă 
instinct de autoconservare. 

Al doilea Ascendent în Gemeni (Soarele în casa a IH-a pe 
astrogramă) imprimă nevoie de mişcare, de deplasare, incapaci¬ 
tate de a sta într-un singur loc, dorinţă de a face schimb de idei 
sau bunuri. Nativul este extrem de curios, îşi schimbă des ideile, 
planurile şi interesele. Adoră să comunice şi să relaţioneze. 

Al doilea Ascendent în Rac (Soarele în casa a IV-a pe 
astrogramă) îl conectează pe nativ la energia unor ritualuri, 
obişnuinţe şi tabieturi. îi place să prindă rădăcini, să aibă un 
cuib unde să se simtă bine cu el şi din care să se încarce. Are 
instinctiv grijă de alţii, manifestă un comportament defensiv, 
îşi pune măşti şi ia măsuri preventive. 

Al doilea Ascendent în Leu (Soarele în casa a V-a pe 
astrogramă) pune în mişcare o persoană dornică să se afirme, 
să iasă în faţă, să primească laude şi aprecieri. Nativul ma¬ 
nifestă un comportament „alpha”, aspirând spre rolul de „cel 
mai (bun, deştept, frumos). Orgoliul dat de superioritate este 
compensat de integritate, dăruire şi devotament. 

Al doilea Ascendent în Fecioară (Soarele în casa a Vl-a 
pe astrogramă) vorbeşte despre o persoană căreia nu-i scapă 

nimic din vedere, atentă la detalii şi perfecţionistă. Aceşti na¬ 
tivi au mult din temperamentul flegmatic, sunt buni executanţi, 
împăciuitori, tot timpul ocupaţi, dar şi critici, nemulţumiţi, de 
parcă ar fi mereu ceva ce le lipseşte. 

Al doilea Ascendent în Balanţă (Soarele în casa a VI l-a 
pe astrogramă) descrie persoane care atrag foarte mulţi oameni 
înjur prin firea lor caldă şi binevoitoare. Ei sunt foarte atenţi la 
imagine şi dau dovadă de conformism, studiindu-şi mişcările 
pentru a nu fi neadecvaţi. Sunt sociabili şi urmăresc aprobarea 
celorlalţi. 

Al doilea Ascendent în Scorpion (Soarele în casa a 
VUI-a pe astrogramă) dă firi tenace, perseverente şi ambiţioase. 
Ştiu foarte clar ce vor şi nu se sfiesc să tragă sforile pe la spate. 
Au fler, intuiţie, sunt conştienţi de ceea ce se află în spatele 
zâmbetelor şi aparenţelor. Sunt modele de reuşită în stituaţii 
extreme, care le demonstrează puterea şi rezistenţa. 

Al doilea Ascendent în Săgetător (Soarele în casa a 

IX- a pe astrogramă) dă nativi care îşi atrag exact experienţele 
pe care le judecă la alţii, ca să le trăiască pe propria piele. Min¬ 
tea lor este orientată spre învăţare continuă. Sunt povestitori 
înnăscuţi şi ştiu atâtea încât îi învaţă şi pe alţii. Văd viaţa ca 
pe o aventură: fie a cunoaşterii, fie a călătoriilor lungi sau a 
relaţiilor cu străinătatea. 

Al doilea Ascendent în Capricorn (Soarele în casa a 

X- a pe astrogramă) descrie persoane organizate, care au de 
învăţat să-şi respecte locul şi să înţeleagă rolul autorităţii. Ei 
sunt exemple de reuşită prin efort personal şi responsabilitate. 
Drumul lor începe de jos, iar atunci când au ajuns sus şi au luat 
tot ce aveau de luat dintr-o situaţie, se reorientează, pentru că 
nu suportă să se plafoneze. 

Al doilea Ascendent în Vărsător (Soarele în casa 
a Xl-a pe astrogramă) indică persoane intuitive, cu viziune. 
Aceşti nativi îi trag şi pe cei din jur spre viitorul pe care îl văd. 

dar care nu e neapărat cel mai bun pentru toată lumea, tinzând 
sa devină fixişti. Sunt altruişti, mereu disponibili să ajute, dar 
şi pnmesc la schimb sprijin, avantaje şi protecţie. 

Al doilea Ascendent în Peşti (Soarele în casa a Xli-a 
pe astrogramă) induce un comportament defensiv, modelând 
pe cineva care îşi apără poziţia şi principiile ferme, de la care 
nu se abate. Idealizând viaţa şi iubirea, acest nativ se com¬ 
place deseori într-o realitate unde joacă rolul de salvator sau 
e victimă. Extrasenzorial din fire, este unul dintre cei mai fini 
observatori, simte oamenii, ştie intuitiv de cine să se apropie şi 
îaţă de cine să păstreze doar un raport de politeţe. 

7.4. Nodul Nord şi întâlnirea cu Destinul 

„Ce caut eu în viaţa mea?" sau „De ce ne-am născut în 
viaţa asta?" sau, cum a exclamat o nativă Taur cu Ascendent 
in Leu la un curs de astrologie: „Chiar aşa! Vreau să aflu de ce 
ne-am deranjat să ne naştem!" 

Acestea sunt câteva dintre întrebările pentru care oame¬ 
nii consultă un astrolog sau se apucă de studiul astrologiei, că¬ 
utând răspunsuri despre existenţă, locul şi rostul lor pe pământ 
şnn Univers. Când spiritul nostru pe coboară pe Pământ, deci 
când venim la întrupare, aducem cu noi programe de viată ce 
conţin daruri, lecţii şi misiuni. De aceea, într-o astrogramă se 
urmăreşte cât de acordaţi sunt paşii noştri cu drumul pe care îl 
avem de parcurs. 

Destinul este indicat de Nodul Nord. El arată misiunea 
din această viaţă, direcţia spre care ne îndreptăm. Atâta timp cât 
noi facem ceea ce am venit să îndeplinim, suntem feriţi de peri¬ 
cole, ducem o viaţă sănătoasă şi împlinită. Dacă suntem departe 
e acest traseu, dacă am „deraiat", atunci primim avertismente, 
sufletul ne transmite semnale prin concretizarea unor eveni¬ 
mente sub formă de boală, accident, probleme relaţionale etc. 

Nodul Sud, aflat în opoziţie cu Nodul Nord, indică pri¬ 
mul impuls al nativului, ceea ce este natural la el. Nodul Sud 
reprezintă acumularea bagajului karmic, deci nativul care tră¬ 
ieşte pe Nodul Sud nu face decât să repete nişte experienţe şi 
comportamente pe care le-a mai trăit şi în alte vieţi. 

Nodul Nord se mai numeşte şi Capul Dragonului, 
iar Nodul Sud, Coada Dragonului. 

Nodurile au de regulă mers retrograd, înaintând înapoi 
prin zodiac, cu aproximativ 2 grade pe lună, deci cu 
aproximativ 3 minute pe zi. 

Nodurile stau cam un an şi jumătate într-o zodie 
(1 an şi 5 - 6 luni). 

Ele se întorc aproximativ la 19 ani (18,6 mai precis) 
în poziţia unde se aflau la naştere. 

Nodul Sud arată cea mai periculoasă zonă de confort de 
pe astrogramă, pentru că, dacă ne complăcem la nivelul casei 
şi zodiei unde se află, urmează să ne creăm singuri lecţii de 
viaţă mai mult sau mai puţin dureroase. 

Nodurile Lunare sunt puncte imaginare pe cer, aflate în 
mers la intersecţia dintre ecliptică (traiectoria Soare¬ 
lui pe cer, văzută de pe Pământ) şi orbita Lunii în jurul 
Pământului. Când Luna şi Soarele ajung într-un punct 
de intersecţie a celor două traiectorii şi formează con¬ 
juncţii cu unul dintre Noduri, se formează fenomenul 
de eclipsă. 

Mersul normal al Nodurilor Lunare este cel retrograd, 
însă există perioade de mers direct. Despre aceste persoane se 
spune că au o perspectivă mult mai clară asupra lucrurilor în 
general, o viziune de ansamblu asupra vieţii. Din punct de ve¬ 
dere karmic, indivizii cu Nodurile directe se pare că îşi aleg de 

bunăvoie misiunea în această viaţă, ea nefiind consecinţa unor 
cauze cărora nu se pot sustrage. 

- ^ Poziţia nu este însă uşoară, deoarece nativul are dificul¬ 
tăţi in a identifica direcţia corectă în viaţă. El se poate con- 
runta cu etape de confuzie, de inadaptare, de izolare. Aceste 
persoane sunt candidate să ajungă la un moment dat în viaţă pe 
o cale spirituală. Ele au nevoie de o trezire, care vine de obicei 
in urma unor evenimente transformatoare. De aceea, dezvolta¬ 
rea personală şi căutările spirituale îi conduc pe aceşti indivizi 
spre propria persoană, spre căutarea sinelui. 

Provocarea în această viaţă este să ne urnim din obişnu¬ 
inţele indicate de Nodul Sud şi să ne atingem menirea făcând 
exact opusul, deci împlinind ceea ce ne indică zodia şi casa 
unde se regăseşte Nodul Nord! 

Nodul Nord în Berbec (sau în casa I) 

şi Nodul Sud în Balanţă (sau în casa a VII-a) 

A Poate cea mai importantă lecţie pentru aceşti nativi este 
sa înveţe să ia decizii. De altfel, ei au cel mai mult de câştigat 
din orice situaţie, atunci când sunt hotărâţi. Misiunea lor este 
aceea de a-i împinge pe alţii de la spate sau de a-i trage după 
ei, asumandu-şi rolul de lideri. De asemenea, nativii cu acest 
Destin trebuie să ajungă să se bazeze pe ei şi să se afirme pe 
cont propriu. De aceea, atrag situaţii în care sunt forţaţi să se 
lupte, să-şi apere drepturile, să-şi dezvolte spiritul competitiv. 

a j El Vm CU leC ’ m inde P enden ţei, numai că bagajul Nodului 
Sud din Balanţă îi poate atrage în relaţii şi situaţii în care depind 
de alţii. Raporturile de dependenţă în care intră sunt cele mai 
mari capcane pentru ei. Se înşală dacă îşi formează convingerea 
ca numai prin asociere pot să reuşească. Ei au forţa de a obţine 
ce-şi doresc prin ei înşişi, dar pentru asta trebuie să ştie foarte 
clar ce vor. Dacă fac pe plac şi se complac în compromisuri 
amanand deciziile pe care le au de luat, merg în direcţia greşită’ 

Dacă nu găsesc în ei curajul de a-şi urma propriul drum, in¬ 
diferent de aşteptările celorlalţi sau de ce spune lumea, sunt 
aruncaţi cu forţa în viaţă, prin evenimente şi circumstanţe de 
familie în care chiar nu au pe cine să se sprijine. 

Nodul Nord în Taur (sau în casa a 11-a) 

şi Nodul Sud în Scorpion (sau în casa a VlII-a) 

Nativii cu Destinul în Taur au venit cu misiunea de a 
deveni stâlpi pentru alţii, pe care să îi susţină material, afectiv, 
moral. Atâta timp cât Dumnezeu te trimite să ai grijă de alţii 
şi să fii un furnizor de bunuri şi confort, înseamnă că şi ai de 
unde să dai. Prin urmare, aceşti nativi, dacă nu se complac în 
valorile Nodului Sud din Scorpion, nu au probleme în a atrage 
resursele. Ei vin cu lecţia banilor, au de înţeles că banii sunt o 
energie divină care curge. 

Dezvoltarea simţului practic şi a celui artistic face parte 
din programul lor de viaţă. Mai au şi testul stabilităţii în această 
viaţă, întrucât cel mai uşor le este să facă schimbări şi să nu 
pună preţ pe valorile materiale. Cu Nodul Sud în Scorpion, 
pot avea tendinţa de a aştepta foarte mult de la alţii, numai că 
treaba lor este să înveţe să dea, nu să primească. 

In această categorie sunt cei care ar face bine să înce¬ 
teze să viseze la câştiguri venite peste noapte, din loterie sau 
moşteniri, pentru că banii nemunciţi sunt pentru ei o încercare, 
nicidecum o binecuvântare. Misiunea lor este să producă, să 
sporească, să administreze, fără posesivitate şi ataşamente. 

Nodul Nord în Gemeni (sau în casa a IU-a) 

şi Nodul Sud în Săgetător (sau în casa a IX-a) 

Destinul în Gemeni este în hărţile celQr însetaţi de cu¬ 
noaştere, care nu se plictisesc niciodată să înveţe şi care au 
venit cu o inteligenţă peste medie. Numai că ei stau foarte bine 

la nivelul cunoştinţelor abstracte, în sferele înalte ale Săgetăto¬ 
rului, iar misiunea actuală este aceea de a pune în practică ceea 
ce ştiu şi de a da mai departe. Ei au un dar natural de a trans¬ 
mite informaţia, de a-i învăţa pe alţii sau de a pune oamenii în 
legătură unii cu alţii. 

. , / o!ul pe care î! au de Jucat este cel de mesager, având 
întotdeauna la purtător veşti, sfaturi sau o vorbă bună care să 
ridice starea de spirit. Ei au nevoie să-şi cultive simţul analitic 
şi sa aplice ceea ce ştiu, de aceea se orientează deseori spre 
meseni sau activităţi ce presupun meticulozitate, atentie la 
sensuri şi detalii, îndemânare. Având tema comunicării ei se 
regăsesc în orice poziţie prin care îi învaţă pe alţii, le explică, 
n ghidează, îi anunţă, îi informează. 

Ei au de învăţat să nu mai idealizeze, să nu mai judece 
sa renunţe la convingeri şi principii, să trăiască pe propria piele 
ceea ce nu înţeleg sau resping. Probabil că pentru ei a fost rostit 
mottoul niciodată să nu spui niciodată 11 . De asemenea, cei cu 
Destinul in Gemeni trebuie să admită că nu le pot şti chiar pe 
toate şi trebuie să recunoască faptul că nu pot avea întotdeauna 
dreptate, ca, de multe ori, nu ştiu ce e mai bine pentru ei cu 
atat mai puţin pentru alţii. Calea în viaţă a acestor nativi pre¬ 
supune înţelepciunea; pentru ei, cunoaşterea înseamnă putere 
Dar nu le este suficient să ştie, contează ceea ce fac cu ceea ce 
ştiu. Ei au de învăţat să transmită informaţia cui o cere, atât cât 
este pregătit celălalt să primească, în măsura în care este per¬ 
mis, in conformitate cu planul de viaţă al destinatarului. 

Nodul Nord în Rac (sau în casa a IV-a) 
şi Nodul Sud în Capricorn (sau în casa a X-a) 

Destinul în Rac se află pe astrogramele celor care au ve¬ 
nit cu misiunea de a oferi grijă şi protecţie. Ei au nevoie să des¬ 
copere că, pentru a avea grijă de alţii, în primul rând trebuie ai 
grija de tine; nu poţi să-i ajuţi pe alţii să fie bine dacă tu nu eşti 

bine. Treaba acestor nativi implică un mare număr de oameni 
în slujba cărora să se pună, contribuind la îmbunătăţirea stării 
lor de bine. Ca să poată să-şi îndeplinească misiunea, ei au ne¬ 
voie de un cuib în care să-şi regăsească liniştea şi să petreacă 
destul de mult timp cu ei. 

Cei cu acest Destin şi Nodul Sud în Capricorn îşi admi¬ 
nistrează foarte bine timpul şi resursele, dar la fel de bine îi 
organizează pe alţii sau îi pun la punct. Sunt foarte severi, în 
primul rând cu ei înşişi. Viaţa şi-o conduc după reguli, norme şi 
principii, deseori li se reproşează o duritate pe care ei o înţeleg 
drept corectitudine. Pot să cadă în capcana de a generaliza şi de 
a absolutiza totul de la nivelul propriei experienţe, ajungând să 
vâneze greşeli, să dea întruna indicaţii, să le spună celorlalţi ce 
trebuie să îndrepte. Această atitudine le afectează relaţiile, ei 
având de învăţat tocmai să comunice la nivel emoţional şi să-şi 
împărtăşească afecţiunea. 

Ei vin cu lecţia familiei, au de învăţat să-şi dezvolte sen¬ 
timentul de apartenenţă, să-şi întemeieze un cuib. Termenul 
familie trebuie înţeles în sens extins, de familie de suflete pe 
care nativul le adună în jurul său şi le ia sub aripa sa, prin filtrul 
profesiei sau al prieteniei. în plus, acest nativ are destule lecţii 
de primit din relaţia cu familia de origine (şi chiar cu familia 
partenerului soţului soţiei), mai ales cu părinţii şi cu rudele. 
Atunci când se refugiază în Nodul Sud din Capricorn, cei cu 
Destinul în Rac devin dependenţi de muncă sau de imaginea 
socială. Atunci când alegerile sunt ghidate exclusiv de carieră 
sau de menţinerea unui statut social, ajung să trăiască mai mult 
pentru alţii. Succesul în viaţa profesională sau socială le este 
relativ accesibil, însă direcţia corectă pentru ei este împlinire 
în plan personal, prin trasarea unui teritoriu în care să-şi asume 
rolul de protectori sau ocrotitori. 

Nodul Nord în Leu (sau în casa a V-a) 
şi Nodul Sud în Vărsător (sau în casa a Xl-a) 

Destinul în Leu aduce lecţia afirmării personale. Misi¬ 
unea acestor nativi este aceea de a deveni lideri prin puterea 
exemplului, de a-i inspira pe alţii care-şi doresc să ştie ce ştiu 
ei sau să aibă ce au ei. Viaţa lor implică lecţia integrităţii, în¬ 
trucât, pentru a deveni modele, sunt obligaţi să fie ei primii 
care fac ceea ce le spun şi altora. Numai că, prin prisma No¬ 
dului Sud în Vărsător, le este mai uşor să rămână în umbră, se 
simt mai bine în anonimat, preferând modestia, rolul de egali¬ 
tate cu ceilalţi şi confortul unei vieţi liniştite. Le poate fi chiar 
teamă de expunerea publică, dar atâta timp cât nu ies în faţă 
prin talentele pe care Ie au, imaginea lor ajunge oricum subiect 
de interes general, numai că nu în avantajul lor. 

Nativn cu această cale în viaţă trebuie să-şi pună am¬ 
prenta specifică pe tot ce ating, manifestându-şi creativitatea şi 
înclinaţiile artistice. Ei trebuie să fie inovatori în orice dome¬ 
niu şi-ar alege, numai că fac parte din categoria celor ce se tem 
nu de eşec, ci de succesul care ridică permanent noi standarde 
şi aşteptări din partea celorlalţi. Cei cu Destinul în Leu pot 
primi recunoaştere şi apreciere, cu condiţia să-şi asume res¬ 
ponsabilitatea faţă de o formă de putere care li se dă. 

Misiunea lor în viaţă presupune creaţia în toate aspectele 
sale. Ei vin cu lecţia iubirii necondiţionate, pe care o învaţă 
prin partener, dar mai ales prin copii, care vin de obicei şi îi 
ajută să se alinieze cu drumul lor. 

Nodul Nord în Fecioară (sau în casa a Vl-a) 

şi Nodul Sud în Peşti (sau în casa a Xll-a) 

Nativii cu această zestre astrală au venit să experimen¬ 
teze viaţa Ia modul cel mai practic şi să înţeleagă că, pe această 
planetă, avem nevoie de corpul fizic şi de limitările sale pen- 

tru a evolua. în acest sens, cei cu Destinul în Fecioară au de 
învăţat să facă lucrurile pas cu pas, fără să ardă etape, salturile 
fiind urmate de căderi pe măsură. Atenţia pe care o au de acor¬ 
dat corpului fizic presupune preocupare faţă de starea de sănă¬ 
tate, greutate şi stilul de viaţă. Nativii cu acest marcaj trebuie 
să adopte un regim de viaţă echilibrat. 

Având de învăţat ordinea şi disciplina, au accese de in¬ 
subordonare şi momente de revoltă. Acestea sunt amprentele 
Nodului Sud din Peşti, care îi trag într-o direcţie greşită. Cheia 
succesului pentru ei este rutina, dar când nu sunt pe drumul lor, 
preferă tocmai haosul, programul dezordonat, lipsa de reguli 
în ceea ce priveşte orele de lucru, masă şi somn. Ei vin inclusiv 
să-şi stabilească o relaţie corectă cu timpul şi să acorde atenţie 
micilor detalii, care fac marile diferenţe. Cu cât încearcă să 
fugă de realitate sau de autoritate, cu atât suportă mai multe 
constrângeri. Recompensele majore le vin atunci când nu se 
feresc de muncă mai ales de muncile care nu le fac plăcere 
şi nici de ascultare. 

Nodul Nord în Balanţă (sau în casa a Vll-a) 

şi Nodul Sud în Berbec (sau în casa I) 

Persoanele cu Nodul Nord în Balanţă au de învăţat să 
coopereze, să funcţioneze în doi, împreună cu altcineva, în cu¬ 
plu. Ei vin cu lecţia relaţiilor, pentru că pornesc la drum cu 
individualismul Nodului Sud în Berbec. Cele mai mari avan¬ 
taje le obţin atunci când se asociază, când şi împart sarcinile 
sau îi implică şi pe alţii în scopurile lor. Numai că cel mai 
simplu le este să ia lucrurile pe cont propriu, aşa că echilibrul 
dintre viaţa personală şi prezenţa altora în schemele lor de trai 
rămâne un obiectiv de atins. 

Răbdarea este şi ea o temă de viaţă pentru aceşti nativi, 
care sunt impulsivi, vor totul mult prea repede sau nu au sufi¬ 
cient timp pentru ceea ce îşi propun. Şi ştiu foarte bine ce vor: 

vor să iasă mereu ca ei. De aici rezultă situaţii conflictuale ne 
are Ic atrag, in care au de învăţat să cedeze, să lase de la ei să 
renunţe la luptă. Combativi, conflictuali si plini de iniţia,'vă 
cum „ tace Nodul Nord, ce, cu Destinul în BalantT, bute 
sa ajunga tocmai în stadiul de a se baza pe al,ii si de a nune 
blandejea in locul încrâncenării. Ei au de cultiva, armonia si 
ce btne sa se bucure de plăcerile vieţii, să ia lucrurile asa 
cum vtn loc să ,e forţeze. Atunci când K provoacă alb 
sau când nu dau dramul situaţiilor din orgoliu (altă încercare 

srpsr * nu fac dcca * ss - ~ 

Nodul Nord în Scorpion (sau în casa a VlII-a) 
şi Nodul Sud în Taur (sau în casa a i!-a) 

dificil 0 " 1 CU DeSt ' nUl în Scorpion au de asimilat o lecţie foarte 
dificda pe care o lm pune bagajul Nodului Sud din Taur- elibe¬ 
rarea de ataşamente. Aceşti nativi acumulează, se ataşează de 
oamem, obiecte, păreri personale şi nu se învaţă minte până nu 

Tu de P î^t T Penenţe CC PrCSUPUn Pierderi ’ despă * iri sau b ° a ‘ă- Ei 
au de înţeles ca singura certitudine în viaţă este schimbarea si că 

nume nu poate fi conservat la infinit într-o formă fixă Asta nu 

împiedică să-şi folosească la maxim instinctul de conserv?*să 

se agaţe, sa nu dea drumul. Misiunea lor este să facă schimbări 

l acce P te eta Peie de transformare în viaţă, prin care trec cu 

forţa şi cu suferinţă, dacă nu le acceptă la timpul lor 

Nodul Nord în Scorpion predă şi recunoştinţa pentru că 
, eSea .’ a _ Ce?tl purtăton de Destin devin atât de orbiţi de propri- 
eahzan, pe care şi le asumă singuri, uitând că există si alţi 
oameni care ,-au sprijinit din umbră. Ei au acces la resuj d 
ob,ce, la resursele altora, confortul material apare mai devreme 
sau mai târziu m viaţa lor, problema fiind că greu ies din el Ei 

gn de care nu au voie sa abuzeze. De aici şi controlul, căruia 

trebuie să-i dea drumul. Misiunea lor este aceea de a administra 
resursele altora şi de a-i face pe ceilalţi să scoată ce au mai bun 
din ei, să-şi valorifice potenţialul, să dea randament maxim. 
Destinul în Scorpion indică un profil de lider motivaţional. 
Aceşti nativi au de făcut pasul de la valorile materiale la cele 
spirituale, la înţelegerea legilor Universului, la credinţă. Scopul 
vieţii celor cu Nodul Nord în Scorpion este ascensiunea, din 
moment ce direcţia lor de mers chiar este de jos (pornind de la 
valorile materiale), în sus (ajungând la Dumnezeu). 

Nodul Nord în Săgetător (sau în casa a IX-a) 

şi Nodul Sud în Gemeni (sau în casa a lll-a) 

Cei cu Destinul în Săgetător trebuie să-şi ridice viaţa la 
înălţimea unui ideal, iar acest ideal are de obicei legătură cu 
ceva nobil, măreţ, prin care ajută mulţi oameni. Ei au în viaţă 
calea specialistului, a expertului, a autorităţii într-un dome¬ 
niu de activitate. Aceşti nativi au de învăţat să-şi trăiască un 
mare vis, să creadă în el şi în ei înşişi, să facă toate eforturile 
necesare, indiferent de obstacole, şi să nu renunţe. Ei vin cu 
influenţă asupra altora, având potenţial de maeştri, de oameni 
pe care alţii îi urmează şi îi ascultă. Misiunea lor este de men¬ 
tor, îndrumător sau ghid şi excelează în meserii în care ceilalţi 
fac ce spun ei. 

Amprenta Nodului Sud în Gemeni îi ţine într-o continuă 
activitate mentală, pe care trebuie să înveţe să o gestioneze. 
Cu greu ies din controlul mental, din planurile lor prestabi¬ 
lite, din gândurile care ţes permanent scenarii şi care vor să 
anticipeze de fiecare dată următorul pas. Ei au de învăţat să se 
abandoneze, să creadă, să se lase în voia evenimentelor. Cei cu 
Destinul în Săgetător trăiesc cu o hartă a realităţii în cap, văd 
dinainte trasee, opţiuni, alegeri posibile, ceea ce le aduce un 
consum nervos epuizant. Ei au nevoie să înveţe continuu, să 
aprofundeze, să ştie. 

Adeseori, drumul lor în viaţă îi conduce spre forme de 
cunoaştere ce nu sunt accesibile oricui (fiind selectivi şi atingând 
un înalt grad de specializare), spre călătorii iniţiatice, spre stră¬ 
inătate sau relaţii cu străinii, spre comunicarea în limbi străine 
(ce reprezintă pentru ei instrumente de absorbţie a infonnaţiei). 
Nativii cu Destinul în Săgetător trebuie să meargă de la super¬ 
ficialitate către profunzime, de Ia micile bârfe şi interesul pen¬ 
tru viaţa altora către subiecte de natură existenţială. Depăşirea 
propriilor limite prin cunoaştere şi performanţă este înscrisă în 
programul lor de viaţă. Ei trebuie să viseze permanent să fie 
mai mult decât sunt şi să ajungă mai departe, fiind cu atât mai 
împliniţi cu cât trec dc la gândirea şi preocupările mărunte, la 
gândirea pe picior mare şi la idealuri pentru care muncesc. 

Nodul Nord în Capricorn (sau în casa a X-a) 
şi Nodul Sud în Rac (sau în casa a IV-a) 

Cei ce au venit pe lume cu Destinul în Capricorn au mi¬ 
siunea de a-şi construi un drum în viaţă pe cont propriu, por¬ 
nind de jos, urcând pas cu pas, bucurându-se de rezultatele 
propriei munci. Ei au de învăţat succesul obţinut exclusiv prin 
efort personal. Relaţia cu autoritatea, pornind de la relaţia cu 
tatăl, este pe harta vieţii lor. Acestor nativi le este bine atâta 
timp cât aparţin unui sistem, unei ierarhii, unde învaţă să-şi 
respecte locul. Numai că Nodul Sud în Rac îi trage de multe 
ori spre confortul cuibului, spre părinţii sau bunicii care îi spri¬ 
jină, spre favorurile pe care le primesc pentru că au originea 
potrivită. Lecţia lor este să lase trecutul în urmă, să meargă cât 
mai puţin pe urmele înaintaşilor lor, să se delimiteze în timp de 
condiţiile mediului în care s-au născut şi au crescut. 

Aceşti nativi trebuie să-şi vindece ataşamentul faţă de 
locurile natale, faţă de părinţi, faţă neam, pentru a-şi lua zbo¬ 
rul. Ca să-şi întemeieze o familie, de exemplu, ei au nevoie să 
înţeleagă că familia nouă este formată din soţ/soţie şi copii, nu 

şi din părinţii care se amestecă în decizii. Nativii cu Destinul 
în Capricorn au ca misiune să renunţe la mentalitatea de castă, 
ia tradiţionalism, la conservatorism, să nu repete greşelile 
strămoşilor, să iasă din goana după moşteniri şi din posibilele 
conflicte cu rudele. Acest traseu le aduce inevitabil pierderi 
sub formă de despărţire, neîmplinire sufletească, boală. Lor le 
merge cel mai bine dacă sunt individualişti şi îşi văd de treaba 
lor. Ei au de învăţat să se afirme într-o carieră cu paşi mici, dar 
siguri, să-şi facă un nume şi o reputaţie. 

O lecţie de bază a nativilor cu Destinul în Capricorn este 
răbdarea. Ei au de gustat satisfacţia reuşitei prin ei înşişi. Cei 
mai mari duşmani ai lor fiind obişnuinţele, ei nu stau într-un 
loc de muncă sau într-o relaţie dacă nu mai au nimic de ex¬ 
plorat acolo. Pentru ei, plafonarea este începutul declinului. 
Dacă se complac în confortul domestic, dacă fac compromi¬ 
suri doar pentru a împlini aşteptările familiei sau dacă evită 
responsabilităţile sociale, înseamnă că au greşit direcţia şi au 
luat-o pe contrasens. 

Nodul Nord în Vărsător (sau în casa a Xl-a) 

şi Nodul Sud în Leu (sau în casa a V-a) 

Nativii cu Destinul în Vărsător au venit cu scopul a-i 
pune pe ceilalţi în valoare. Misiunea lor este să-i stimuleze pe 
alţii, să joace rolul de descoperitori de talente, să fie în spa¬ 
tele unor oameni de succes, eventual să crească, să educe şi să 
şlefuiască oameni de bază, viitori specialişti sau chiar genii. Ei 
şi-au asumat ca program de viaţă rolul de formatori, de îndru¬ 
mători, de mentori. Locul lor este în culise, în umbră, pe post 
de antrenori ai unor campioni, însă, dat fiind că ei pleacă de 
Ia o părere mult prea bună despre meritele lor şi dat fiind că 
îşi acceptă greu locul, se încăpăţânează să fie chiar ei campio¬ 
nii. Nodul Sud din Leu îi ademeneşte să se pună pe ei pe pri¬ 
mul loc, să-şi ceară drepturile, să afişeze atitudinea superioară 

„mie mi se cuvine 1 '. Le este cel mai uşor să preia conducerea, 
dar pentru asta plătesc cel mai mult, întrucât ei au de învăţat 
lecţia orgoliului. Iar cum la capătul acestei lecţii este smerenia, 
cu cât orgoliul lor este mai mare, cu atât drumul spre ea trece 
prin mai multe umilinţe. 

Cej cu Destinul în Vărsător au de învăţat să-i trateze pe 
oameni pe picior de egalitate şi să înveţe toleranţa. Lor le merge 
cel mai bine atunci când sunt independenţi, când se bazează pe 
ei, când îşi creează un spaţiu în care se simt liberi şi lipsiţi 
de constrângeri. Pe de altă parte, ei nu au voie să se izoleze 
de oameni, independenţa nefiind sinonimă cu singurătatea sau 
sălbăticia. Ei trebuie să se pună la dispoziţia celorlalţi, având 
o misiune socială ce implică lucrul cu copiii sau cu un număr 
mare de oameni. Ei trebuie să înveţe să funcţioneze în grup, 
în echipă, în colectiv, într-o asociaţie. Rolul lor este acela de a 
coaliza oameni în jurul lor, de a organiza evenimente sociale, 
de a reuni sub aceeaşi cupolă persoane care au un interes sau 
un obiectiv comun. Orice proiect ce implică acţiuni umani¬ 
tare, organizaţii nonprofît, acte de voluntariat îi dezvoltă foarte 
mult în direcţia în care au ei de mers. 

Aceşti nativi au venit să înveţe să iubească oamenii, să 
le anticipeze nevoile şi să aibă o contribuţie pozitivă la viaţa 
semenilor în general. Metaforic, ei sunt peştişorii de aur ai zo¬ 
diacului, cei care îndeplinesc dorinţele. Ca să primească, ei 
trebuie să înveţe în primul rând să dea, şi apoi să ceară. 

Nodul Nord în Peşti (sau în casa a Xll-a) 

şi Nodul Sud în Fecioară (sau în casa a Vl-a) 

Destinul în Peşti se află în astrogramele celor care au 
venit în această viaţă să înveţe acceptarea şi iertarea. Din acest 
motiv, este evident că îşi atrag experienţe pe care le este foarte 
greu să le accepte şi oameni cu care le este greu să cadă la 
pace în sufletul lor; dar asta au de făcut. Aceşti nativi por- 

ncsc la drum cu bagajul Nodului Sud în Fecioară, care îi face 
raţionali, calculaţi, dornici să deţină controlul mental, să veri¬ 
fice de nenumărate ori înainte să acţioneze o dată. Ei trebuie 
să-şi depăşească perfecţionisrriul şi să-şi cultive stima de sine, 
pentru că altfel ajung să creadă că nimic nu este bine aşa cum 
este, că întotdeauna se poate mai mult şi mai bine. 

Misiunea lor actuală implică înţelegerea legilor Univer¬ 
sului şi cultivarea relaţiei cu Dumnezeu. Aceşti nativi trebuie 
să vadă cauzele din spatele cauzelor, să accepte că fiecare 
primeşte şi plăteşte după cum merită, iar dacă lucrurile se în¬ 
tâmplă într-un context ce produce durere, înseamnă că totul e 
în conformitate cu legile divine. Ei trec prin situaţii al căror 
sens nu îl înţeleg decât în timp şi au de înţeles inclusiv rostul 
suferinţei pe Pământ, care este necesară în trezirea, în transfor¬ 
marea şi evoluţia oamenilor. 

Purtătorii acestui Destin au de aflat marele „secret" că 
oamenii şi lumea nu se schimbă cum vor ei, oricât s-ar strădui. 
Cu atât mai puţin vor reuşi să „salveze" planeta. Ei uită că aici 
suntem la şcoală, învăţăm, trecem teste, promovăm examene şi 
creştem. Aceşti nativi se poziţionează frecvent în roluri de vic¬ 
time sau de salvatori, complăcându-se în locuri care nu le fac 
bine, pentru că au de învăţat să nu confunde mila cu compasi¬ 
unea. Lecţia lor este să nu se autoproclame eroi sau martiri. în 
mod greşit, ei fac din sacrificiu o virtute, care le consolidează, 
de fapt, puterea şi le întăreşte orgoliul: „Prin ce am trecut eu 
n-a trecut nimeni!“, „Altcineva în locul meu n-ar fi rezistat." 
Ei sunt aici să facă un salt de credinţă. 

în loc de concluzii... 


Autocunoaşterea prin astrologie începe cu explorarea pro¬ 
priei hărţi natale. După ce trecem prin centrul fiinţei, suntem 
pregătiţi să facem pasul în exterior, către astrogramele celorlalţi. 
Astrologia este o cale de evoluţie personală pe care ne întâlnim 
la fiecare pas cu o versiune superioară a Ew-lui nostru, care urcă 
spre Sine. 

Viaţa fiecărui om este o călătorie iniţiatică a eroului din 
basme. Orice erou care se respectă are nevoie de tovarăşi de drum 
sau de o hartă a comorii care să-l ducă la destinaţie. Pe măsură 
ce ne trăim povestea, creştem şi ne asumăm misiunea personală, 
aşadar ne facem treaba pentru care am venit. în acest demers, noi 
suntem asistaţi de harta natală, care are rol dc călăuză ce ne ţine 
pe traseu şi ne împiedică să ne pierdem pe noi înşine. 

Codul evoluţiei personale înscris în astrograma natală conţine: 
> predispoziţiile natale: 

• Ascendentul şi al doilea Ascendent; 

• guvernatorul decanului în care se află Soarele; 

• stăpânul hărţii; 

• planetele în case; 

• planetele în zodii; 

• calităţile (pe lângă planete în case şi zodii, foarte 
importante sunt trigoanele); 

• potenţialul latent (sextilele); 

• paradoxurile fiinţei, contradicţiile (opoziţiile); 

• blocajele, care trebuie conştientizate prin identifi¬ 
carea poveştii de viaţă, ale cărei rădăcini se află în 
copilărie (cuadraturile); 

• profilul social şi orientarea vocaţională (Mijlocul 
Cerului): 

• misiunea în această viaţă (Nodurile Lunare); 

Astrologie, evoluţia personală se sprijină pe cei patru stâlpi: 

> Ascendentul creează jocul aparenţelor şi ne descrie pe 
noi la nivel de suprafaţă, de personalitate. Corpul nostru fizic fiind 
şi el doar faţa care se vede, poartă de asemenea amprenta As¬ 
cendentului. Ascendentul vorbeşte despre cine pare că suntem, 
despre cine cred alţii că suntem, despre impresia pe care o lăsăm. 

> Soarele, deci zodia în care ne-am născut, ne dezvăluie 
structurile noastre de adâncime, cine suntem cu adevărat, ce 
energie aducem în lume. Soarele este Spiritul nostru care se 
manifestă prin trup. Fiind simbolul vieţii trăite conştient, el 
descrie procesul devenirii noastre, prin care ajungem să fim 
conştienţi de cine suntem. începând cu ultimele generaţii, de 
la copiii indigo încoace, vin la încarnare spirite tot mai înalte, 
trezite spiritual de la naştere, cel puţin parţial. Ele ştiu de la 
bun început cine sunt, având darul de a-i ajuta şi pe ceilalţi să 
devină conştienţi de ei înşişi şi de legătura directă cu Sursa. 
Chiar şi fiinţele conştiente de identitatea lor se redescoperă şi 
se recreează permanent, experimentând forme noi ale vieţii, 
atâta vreme cât sunt încarnate pe Pământ. 

> Luna ne arată călătoria sufletului în această viaţă. 
Luna este energia care pune corpul în mişcare şi înregistrează 
ca într-o bază de date experienţele noastre, împreună cu tot 
ceea ce învăţăm sau nu din ele. Ea memorează fiecare am¬ 
prentă pe care o lăsăm, la nivel fizic, mental sau emoţional. 
Luna conectează memoria individuală Ia memoria întregului 
Cosmos, filtrând la nivel de spirit ceea ce înţelegem din ceea 
ce trăim în corpul fizic. 

> Nodul Nord, punctul Destinului, poartă misiunea per¬ 
sonală, scopul încarnării, lecţiile de viaţă, direcţia de evoluţie. 
Soarele arată devenirea noastră ca entităţi încarnate în această 
viaţă până când ajungem să ne acceptăm aşa cum suntem şi 
ne asumăm puterea personală. Nodul Nord codifică devenirea 
noastră ca spirite încarnate, în procesul de evoluţie spirituală. 

